
THE CANTERBURY TALES. 



THE FRANKELEYNES PROLOGE. 

[;^HIS olde gentile Britouns in heredayes 
Of diverse aventures maden layes, 
Rymeden in here firsteBritoun tonge; 
Whiche layes with here instrumentzs 
they songe, 
Other elles redden hem for here plesaunce, 
And on of hem have I in remembraunce, 
Which I schal seye with as goode wille as I can. 
But, sires, bycause that I am a burel man, 
At my begynnyng first I you beseche 
Haveth me excused of my rude speche, lo 

I lerned never rethorik certayn ; 
Thing that I speke, it mot be bare and playn ; 
I slepte never on the mount of Pernaso, 
Ne lered never Marcus, Thullius, ne Cithero. 
Colours of Rethorik knowe I non, withouten drede, 
But suche coloures as growen in the mede. 
Or elles suche as men dye with or peynte ; 
Colours of rethorik ben me to queynte ; 
My spyrit feleth nought of suche matere. 
But if ye luste my tale schyl ye uouthe here.' 20 

▼OL. III. B 

THE FRANKELEYNE8 TALE. 

f HER was a knight, that loved and did 
his peyne 
In Armoryke, that cleped is Briteyne, 
To serven a lady in his beste wise ; 
And many a labour, and many a grete emprise 
He for his lady wrought, er sche were wonne ; 
For sche was on the fairest under sonne. 
And eek therto come of so heih kynrede, 
That wel unnethes durst this knight for drede 
Telle hire his woo, his peyne, and his distresse. 
But atte laste sche for his worthinesses lo 

And namely for his meke obeissance, 
Hath suche a pite caught of his penaunce, 
That prively sche felle of his acord 
To take him for hir housbonde and hire lord, 
(Of suche lordschipe as men han over here wy\'es) ; 
And, for to lede the more in blisse here lyves, 
Of his fre wille he swor hire as a knight. 
That never in his wille by day ne by night 
Ne schulde he upon him take no maystrie 
Ayeins hire wille, ne kuythe hire jalousye, 20 

But hire obeye, and folwe hire wille in al. 
As ony lovere to his lady schal ; 
Save that the name of sovereynete 
That wolde he han for schame of his degre. 
Sche thanketh him, and with ful grete humblesse 
Sche sayde ; * Sire, seththen of your gentilnesse 
Ye profre me to han als large a reyne, 



THE FRANKELETNES TALE. 3 

Ne wold nevere God betwixe us tweyne, 

As in my gilt, were eyther werre or stryf. 

Sire, I wil be your oume humble trewe wijf, so 

Have here my trouthe, til that myn herte breste.' 

Thus be they bothe in quiete and in reste. 

For o thing, syres, saufly dar I seye, 

That frendes everich other motte obeye. 

If thay wiUe longe holde companye 

Love wol nought ben constreigned by maystrie. 

Whan maystrie cometh, the god of love anon 

Beteth on his wynges, and fare wel, he is gon. 

Love is a thing, as any spiryt, fre. 

Wommen of kynde desiren liberty, 40 

And nought to be constreigned as a thral ; 

And 80 do men, if I the sothe seye schal. 

Loke who that is most paeient in love. 

He is at his avauntage al above. 

Pacience is an heih vertue certeyn, 

For it venquissheth, as these clerkes seyn, 

Thynges that rigour schulde never atteigne. 

For every word men may nought chyde ne pleyne. 

Lemeth to sufifre, or elles, so mote I gon. 

Ye schullen it lerne whether ye wole or non. so 

For in this worlde certeya no wight ther nys. 

That he ne doth or saith som tyme amys. 

Ire othir siknesse, other constillacioun, 

Wyn, wo, or chaung3aige of complexioun, 

Causeth ful often to don amys other speken. 

On every wrong men may nought ben awreken ; 

After the tyme moste be temperaunce 

To every wight that can c)/" governance. 

And therfore hath this worthy wise knight 

To lyve in ese suffiraunce hir behight ; eo 

And sehe to him fol wisly gan to swere. 

That never schulde ther he defaute in here. 

Here may men sen an humhle wyse acord ; 

Thus hath sche take hire servaunt and hire lorde^ 

Servaunt in love, and lord in manage. 

Than was he hothe in lordschipe and servage ! 

Servage ? nay, hut in lordschipe al above, 

Sethyns that he hath hothe his lady and his love ; 

His lady certes, and his wyf also. 

The whiche that lawe of love accordeth therto. 70 

And whan he was in this prosperite, 

Home with his wyf he goth to his cuntre. 

Nought fer fro Penmark ; ther as his dwellyng was, 

Wher as he lyveth in blisse and in solas. 

Who couthe telle, but he hadde wedded be, 
The joy, the ese, and the prosperite. 
That is bitwixe, an housebond and his wyf? 
A yeer and more lasteth this blissful liif. 
Til that this knight, of which I spak of thus. 
That of kynrede was cleped Arveragus, so 

Schope him to gon and dwelle a yeer or tweyne 
In Engelond, that cleped eek was Bretaj-ne, 
To seche in armes worschipe and eek honour, 
(For all his lust he sette in such labour ;) 
And dwelleth there two yeer ; the boke saith thus. 

Now wil I stynte of this Arviragus, 
And speken I wole of Dorygen his wijf. 
That loveth hir husbonde as hire hertes lyf. 
And for his absens wepeth sche and siketh. 
As don these noble wyves whan hem liketh ; 90 
Sche mourneth, waketh, wayleth, fasteth, 

pleyneth ; 
Desire of his presence hire so destreyneth. 

That al this wyde world sche sette at nought. 

Hire freendes, which that knewe hir hevy thought, 

Conforted hire in al that ever they mighte or may; 

They prechen hire, thay tellen hire night and day. 

That causeles sche sleeth hire self alias I 

And every confort possible in this cas 

They don to hire, with all here busynes. 

And all to make hire lete hire hevynesse. loo 

By processe as ye knowe wel everychon. 

Men may so longe graven in the ston, 

Til som figure therinne emprentyd be; 

So longe hap. they conforted hire, that sche 

Receyved hath, by hope and by resoun. 

The empryntynge of hire consollacioun. 

Thurgh which hire grete sorwe gan aswage ; 

Sche may nought alway endure in such rage. 

And eek Arveragus, in al this care, 

Hath sent his lettres home of his u'eZ-fare, no 

And that he wolde come hastly ayayn, 

Other eUes hadde this sorwe hire herte slayn. 

Hire frendeis sawe hire herte gan to slake, 

And preyed hire on knees, for Goddes sake. 

To come and rome in here companye, 

Away to dryve hire derke fantasye ; 

And fynally sche graunted that requeste, 

For wel sche sawe thai it was for the best. 

Now stood hire castel faste by the see. 
And often with hire freendes walked sche, lao 
Hire to disporte on the banke on heih, 
Wher as sche many schippes and barges seih, 
Seylinge here cours, where as hem luste to go. 
But yit was there* a parcelle of hir wo. 
For to hir self ful often, seyde sche, 

* Is ther no schipp, of so many as I se, 

Wole brynge home my lord ? than wolde myn herte 
Al waryssche of this bitter peynes smerte.' 

Another tyme ther wolcfe sche sitte and thinke, 
And caste hire eyen dounward fro the brynke ; i30 
But whan sche saugh the grisly rokkes blake, 
For verray fere so wolde hire herte quake, 
That on hire feet sche mighte nought hire sustene. 
Thenne wolde sche sitte adoun upon the grene, 
And pitously into the see byholde, 
And sajm right thus, with sorowful sikes colde. 

* Eterne God, that thurgh thy purvuyaunce 
Ledest the world by certein governaunce, 

In ydelnesse, as men sayn ye nothinge make. 
But, Lord, these grisely feendly rokkes blake, i40 
That semen rather a foul confusioun 
Of werk, then any fayr creacioun 
Of swche a parfyt God and a stable, 
Why han ye wrought this werk unresonable ? 
For by this werke, south, north, est, and west, 
Ther nys y-fostred man, ne bryd, ne best ; 
Hit doth no good, to my witt, but annoyeth. 
Se ye nought, Lorde, how mankynde it destroyeth ? 
An hundred thousand bodyes of mank3mde 
Han rokkes slayn, al be they nought in mynde ; 150 
Which mankynde is so fair part of thy werk. 
That thou it madest ylike to thin bond werk, 
Thenne semed it, ye hadde a gret chierte 
Toward mankynde ; but how than may it be. 
That ye suche menys make it to distroyen ? 
Whiche menys doth no good, but ever annoyen. 
I wot wel, clerkes woln sayn as 'hem leste. 
By argumentz, that al thing is for the beste. 

Though I ne can the causes for sothe knowe ; 

But thilke God that made the wynde to blowe, i60 

As kepe my lord, this is my conclusioun ; 

To clerkes lete I al disputacioun ; 

But wolde God, that al the rokkes blake 

Were sonken into hello for his sake ! 

These rokkes sleen myn herte for feere.' 

Thus wolde sche sayn with many a pitous teere. 

Hire freendes sawe that it nas no disport 
To romen by the see, but discomfort. 
And schopen for to pleyen somwhere elles. 
They leden hire by ryveres and by welles, 170 

And eek in other places delitables ; 
They daimce and playe at chesse and at tables. 
So on a day, right in the morwe tyde, 
Unto a gardyne that was right there besyde, 
In which that thay hadde made here ordinaunce 
Of vitaile, and of other purvyaunce. 
They gon and pleyen hem al the longe day ; 
And this was on the sixte morwe of May, 
Which May hadde peynted with his softe schoures 
This gardyn ful of Jeves and of floures : iso 

And with crafte of mannes hande so curiously 
Arayed hath this gardyn trew^elly, 
That never nas ther gardyn of such prys. 
But if it were the verrey paradys. 
The odure of floures and the freisshe sight, 
Wolde han made ony pensyf herte light 
That ever was born, but if to gret siknesse 
Other to gret sorwe hyld it in distresse. 
And after dynere gan they to daunce, 
So ful it was of beaute with plesaunce, i9o 

And synge also, but Dorigen song alone. 

Sche made alwey hire compleynt and hire monOy 
For sche ne saugh him on the daimce go, 
That was hire housbond, and hir love also ; 
But natheles sche moste a tyme abyde. 
And with good hope sche let hir sorwe glyde. 

Upon this daunce, amonges other men, 
Daunced a squier biforen Dorigen, 
That freisscher was and jolyer of array, 
As to my dome, than is the monthe of May. 200 
He syngeth and daunceth passyng any man, 
That is or was sithenes this world bygan ; 
Therwith he was, if men schulde him discrjrve. 
On of the beste farynge man on lyve, 
Yong, strong, ryht vertuous, riche, and wys. 
And wel biloved, and holden in gret prys. 
And schortliche, if the soth telle I schal, 
Unwytyng of this Dorigen at al. 
This lusty squyer, servaunt to Venus, 
Which that y-cleped was Aurelius, 210 

Had loved hire best of eny creature 
Tuo yeer and more, as was his adventure ; 
But never durste he telle hire of his grevaunce, 
Withoute cuppe he drank al his penaunce. 
He was dispeyred, nothing durst he seye, 
Save in his sawes somwhat wolde he wreye 
His woo, as in general comple3aiyng ; 
He sayde, he lovede and was biloved nothing. 
Of suche matiere made he many layes, 
Songes, compleigntes, roundeletis, virrelayes ; 220 
How that he durste nought his sorwe telle, 
That languisshith as fuyr doth in helle ; 
And deye seyde he moste, as did Ekko 
For Narsisus, that durste nought telle hir wo. 

In other manere thenne ye here me seye 
Ne durst he nought to hire his wo bewreye, 
Sauve paraventure som tyme at daunces, 
Ther yong folk kepen here observaunces, 
Hit may wel be he loked on hire face 
In such a wise, as man that asketh grace^ sso 

But nothing wiste sche of his entent. 
Natheles it happed, er they thennes went^ 
Bycause that he was hire neygheboure, 
And was a man of worschipe and honour, 
And hadde knowen him ofte tymes yore, 
They felle in speche, and ofte more and more 
Unto his purpos drowe Aurelius ; 
And whan he saw his tyme, he sayde thus. 
' Madame,' quod he, 'by God, that this world made. 
So that I wist it mighte your herte glade, wo 
I wolde that day, that your Arveragus 
Went on the see, that I Aurelius 
Had went that I schulde never have come ayain ; 
For wel I woot my servise is in vayn, 
My guerdon nys but bersting of mya herte. 
Madame, reweth upon my peynes smerte, 
For as with a swerd ye may me sle or save. 
Her at youre foot God wold that I were grave ! 
I have as now no more leyser for to seye ; 
Have mercy on me, swete, or ye wolen do me deye.' 
Sche gan to loke upon Aurelius ; 26i 

* Is this youre wille,' quod sche, * 6uid say ye thus? 
Never erst,' quod sche, * ne wist I what ye mente, 
But now, Aurely, I knowe youre entente. 
By thilke God, that yaf me soule and lyf, 
Ne schal I never ben untrewe wif 
In word ne in work ; as fer as I have wit, 

I wole ben his to whom that I am knyt.* 
But after that in pley thus seyde sche : 

* Take this for fynal answer as for me. 26o 

* Aurelye,' quod sche, * by hihe God above, 
Yit wol I graunte you to be youre love, 
(Sethyns I you se so pitously compleyne), 
Loke, what day that endfelon^ Br3rt€yne 
Ye remewe alle the rokkes, ston by stoon. 
That thay ne lette sehip ne boot to goon ; 

I say, whan ye han maad these costes so clone 

Of rokkes, that ther nys no ston y-sene, 

Than wol I love yow best of any man. 

Have here my trouthe, in al that ever I can.' 270 

* Is ther non other grace in you f quod he. 

* No, by that Lord,' quod sche, * that made me, 
For wel I wot that that schal never betyde. 
Let such folye out of youre herte glyde. 
What de3aite schulde man have by his lijf, 
For to love another mannes wyf. 

That hath hir body whan so that him liketh ?' 

Aurilius ful ofbe sore siketh ; 

Wo was Aurely whan that he this herde. 

And with a sorwful herte he thus answerde. aso 

* Madame,' quod he, * this were impossible. 
Thenne mot I deye on sodeyn deth orrible.' 
And with that word he tomed him anon. 

Tho come hire other frendes many oon. 
And in the aleyes romed up and doun. 
And nothing wiste of this conclusioun, 
But sodeinly began to revel newe, 
Til that the brighte sonne had lost his hewe. 
For thorisonte had raft the sonne his light, 
(This is as moche to say as it was night); 290 

And home they gon in joye and in solas ; 

Save oonly wrecched Aurelius, allaa ! 

He to his hous is gon with sorwful herte. 

He seith, he may not fro his deth asterte. 

Him semeth, he felith his herte colde. 

Up to the hevene his handes gan he holde, 

And on his knees bare he sette him doun. 

And in his ravynge sayd his orisoun. 

For verray wo out of his witte he breyde, 299 

He nyste nought what he spak, but thus he seyde ; 

With pitous herte hath he his pleynt bygonne 

Unto the goddes and first unto the sonne. 

He saycfe, * Apollo, God and govemour 

Cy every plaunte, herbe tre, and flour, 

That yevest after thy declinaeioun 

To ilk of hem his tyme and his sesoun, 

As that thin herborwe chaungeth low and heighe ; 

Lord Phebus, cast thin merciable eyghe 

On wrecched Aurely, that am but lorn. 

Lo, lord, my lady hath my deth y-swome sio 

Withouten gilt, but thy benignite 

Upion my dedly herte have sum pite. 

For wel I wot, lord Phebus, if you leste, 

Ye may be helpe, sauve my lady, beste. 

Now voucheth sauf, that I may you devyse 

How that I may be holpe and in what wyse. 

Your blisful suster, Lucina the schene. 

That of the see is cheef goddesse and queene ; — 

Though Neptunus have deyte in the see, 

Yit emperesse aboven him is sche ; 320 

Ye knowen wel, lord, that right as hire desire 

Is to be quyked and lited of youre fire, 

For which sche folweth yow ful besyly. 

Right 80 the see desireth naturelly 

To folwen hire, as sche that is goddesse 

Bothe in the see and in ryveres more and lesse. 

Wherefore lord Phebus, this is myn requeste, 

Do this myracle, or I do myn herte to breste ; 

That thou next at this apposicionn, 

Which in the signe schal be of the Leoun, sso 

As prey eth hire so gret a flood to br3mg6 

That five fathome at the leste it overspringe 

The hyeste rokke in Armorik Britayne, 

And lete /his flod endure yeres twayne ; 

Thenne certes to my lady may I saye, 

Holdeth youre hestes, the rokkes ben awaye, 

Lord Phebus, do this miracle for me, 

Pray hire sche go no faster cours than ye ; 

I say you thus, pray your snster that sche go 

None faster cours than ye this yeres tuo ; 340 

Then schal sche be ever at the fulle alway, 

And springe-flood lasten bothe night and day. 

And but sche vouchesauf in such manere 

To graunte me my lady soverein dere, 

Preye hire to synken every rokke adoun 

Into hire owne darke regioun 

Under the grounde, ther Pluto duelleth inne, 

Other nevermore schal I my lady wynne. 

Thy temple in Delphos wol I barefoot seeke ; 

Lord Phebus, seeth the teeres on my cheeke, sso 

And of my peyne have som oompassioun.' 

And with that word in swowne he felle adoun, 

And longe tyme he lay forth in a traunco. 

His broUier, which that knew of his penaunce, 

Up caught him, and to bedde he hath him broughte. 

Dispeyred in his turment and in his thought. 

Lo I this woful creature lete lye, 

Chese he for me whether he wol lyve or dye. 

Arveragus with hele and gret honour 
(As he was of chyvalry the flour) 360 

Is comen home, and othere worthy men. 
0, blisful art thou noWy thou Dorigen, 
That hast thin lusty housbonde in thin armes^ 
The freissche knight, the worthy man of armes, 
That loveth the, as his owen hertes lyf ; 
Nothing luste he to be ymaginatyff, 
If any wight hadde spoke, whils he was oute, 
To hire of love ; he made ther-of no doute ; 
He nought entendeth to no suche matere, 
But daunceth, justith, and maketh good cheere. 
And thus in joye and blisse I lete him dwelle, 371 
And of the swete Aurelyus wol I telle. 
In langure and in furious turments thus 
Tuo yer and more lay wrecche Aurelius, 
Er ony foot on erthe he mighte gon ; 
No comfort in this tyme nade he non, 
Sauf of his brother, which that was a clerk. 
He knew of al this wo and of al this work ; 
For to non other creature certeyn 
Of this matiere ne durste he no word seyn ; sso 
Under his brest he bar it more secr^ 
Than ever dide Pamphilius for Galath^. 
His brest was hole withouten for to sene. 
But in his herte ay was the arwe kene ; 
And wel ye knowen that a sore sanure 
In surgerie ful perilous is the cure. 
But man might touche the arwe or come thcrby. 
His brother wepeth and wayleth privyly, 
Til atte last him fel in remembraunce, 

That whiles he was at Orlyaunce in Fraunee, S90 

As yonge derkes, that ben likerous 

To reden artes that ben curious, 

Seken in every halke and every heme 

Particuler sciences for to leme, 

He him remembreth, thcU upon a day, 

At Orlyaunce in studye a book he say 

Of magique naturel, whiche his felawe, 

That was that tyme a bachiler of lawe, 

Al were he there to leme another craft, 

Had prively upon his desk y-laft ; 4oo 

This book spak mochil of this operaciouns 

Touchynge the xxviii. manciouns 

That longen to the mono, and suche folye 

As in oure dayes nys nought worth a flye ; 

For holy chirche saith, in our byleeve, 

Ne suffreth non illusioun us to greeve. 

And whan this boke was in remembraunce, 

Anon for joye his herte gan for to daunce, 

And to him selve ?ie sayde pryvely ; 

* My brother schal be warisshed hastely ; 4io 

For I am siker that ther ben sciences, 

By whiche men maken dyverse apparences, 

Which as the subtile tregetoures pleyen. 

For ofte at festes hai?e I herd seyen. 

That tregettoures, withinne an halle large, 

Han made in come water and a barge, 

And in the Jballe rowen up and doun. 

Som tyme hath semed come a grym leoun ; 

Some tyme a castel al of lym and ston. 

And whan hem liked voyded it anon ; 420 

Thus semed it to every mannes sight. 

Now thenne conclude I thus, if that I might 

At Orleaunce som olde felaw finde, 
That hadde the moones manciouns in mynde, 
Othere magik naturel above, * 

He scholde wel make my brother han his love. 
For with an apparens a derk may make 
To mannes sight, that alle the rokkes blake 
Of Britaigne were y-went everychon, 
And schippes by the brinke might comen and goon, 
And in such forme endure a yeer or tuo 4di 

Then were my brother warissched of his wo, 
Than most sche needes knowen hire byheste. 
Or elles he schal schamen hire at the leste.' 
What schulde I make a longer tale of this ? 
Unto his brothers bedde comen he is. 
And such comfort he yaff him, for to gon 
To Orlyaunce, that he up starte anon. 
And on his way forth- ward thm is he fare, 
In hope to ben ylissed of his care. 440 

When thay were come almost to that cite, 
But if it were a tuo forlong othir thre, 
A yong clerk rom3aig by himself they mette, 
Which that in Latyn thriftily hem grette. 
And after that he sayde a wonder thing ; 
* I knowe ' quod he, * the cause of youre corajmg.' 
And er they forther any foote went, 
He told hem alle that was in here entent. 
This Brytoun clerk him asked of felawes, 
The which that he had knowen in olde dawes ; 450 
And he answerde him that they dede were. 
For which he wepe ful ofte many a tere. 
Doun of his hors Aurelius light anon, 
And forth with this magicien forth is he gon 
Home to his hous, and made hem wel at ese ; 

Hem lacked no yitayle that hem might plese. 

So wel arrayed hous as ther was oon, 

Aurelius 4n his lyf saugh noon. 

He schewed him, er he went to sopere, 

Forestes, parkes ful of wild deere. 460 

And how ffaukons han the heron slayne, 

Then saw he knightes justen in a playne. 

And after this he dide him such plesaunce, 

That he him schewed his lady in a daunce, 

On which himself he damiced, as him thouht. 

And whan this mayster, that this magique wrought, 

Sawh it was tyme he clappec? his hondes tuo. 

And, fare wel ! al the revel is ydo. 

And yit remewe they never out of this hous. 

Whiles they sawe al this sight merveylous ; 470 

But in his study, ther as his bookes be. 

They saten stiUe, and no wight but they thre. 

To him his mayster called thanne a squiere, 

And seyde him thus * Is redy oure sopere ? 

Almost an hour it is, I undertake, 

Sethyns I you bad oure souper to make. 

Whan that this worthy men wenten with me 

Into my study, ther as my bokes be.' 

* Sire,' quod this squyer, ' when it lyketh you, 

It is al redy, they ye wolen righte now.' 480 

* Go we then soupe,' quod he, ' and for the beste, 
These averous folk som tyme mote have reste. 

At after souper felle they in trete 
What somme schulde this maystres guerdon be, 
To remewe all the rokkes of Brytaigne, 
And eek fro Gerounay to the mouth of Sayne. 
He made it straunge, and swore, so God him save,* 
Lasse than a thousand pound he wolde nought have. 

Ne gladly for that somme he wolde not goon. 

Aurilius with blisful hert anoon 490 

Answerde thus ; ' Fy on a thousand pound ! 

This wyde world, which that men say is round, 

I wold it yive, if I were lord of it. 

This bargeyn is ful dr3rve, for we ben knyt ; 

Ye schal be payed trewly by my trouthe. 

But loketh now, for necligence or slouthe, 

Ye tarie us heer no lenger than to morwe.' 

* Nay,' quod this clerk, * have her my faith to borwe.' 

To bed is goon Aurilius whan him leste, 
And wel neigh al night he had his reste, 500 

What for his labour, and his hope of blisse. 
His woful hert of penaimce had a lisse. 
Upon the morwe, whan that it was day, 
To Breteign take thei the righte way, 
Aurilius, and this magicien bisyde, 
And ben descendid ther thay wol abyde; 
And this was, as these bookes me remembre, 
The colde frosty seisoun of Decembre. 
Phebus wax old, and hewed lyk latoun, 
That in his hoote deolinacioun 510 

Schon as the burned gold, with stremes brighte ; 
But now in Capricorn adoun he lights, 
' Wher as he schon ful pale ; I dar wel sayn 
The bitter frostes with the sleet and rayn 
Destroyed hath the grene in every yerd. 
Janus sit by the fuyr with double herd, 
And drynketh of his bugle horn the wyn ; 
Bifom him stent the braun of toskid swyn, 
And nowel crieth every lusty man. 
Aurilius, in al that ever he can, 520 

Doth to his maister chier and reverence, 

VOL, III. c 

And pejoieth him to doon his diligence 

To bringen him out of his peynes smerte, 

Or with a swerd that he wold slytte his herte. 

This subtil clerk such routhe had of this man, 
That night and day he spedeth him, that he can. 
To wayte a tyme of his conclusioun ; 
This is to say«, to make illusioun, 
By such an apparence of jogelrie, 
(I can no termes of astrologie) sso 

That sche and every wight schold wene and saye. 
That of Breteygn the rokkes were awaye. 
Or elles they sonken were under the grounde. 
So atte last he hath a tyme i-founde 
To make his japes and his wrecchednesse 
Of such a supersticious cursednesse. 
His tables Tollitanes forth he broughte 
Ful wel corrected, ne ther lakked noughte, 
Neither his collect, ne his expans yeeres. 
Neither his rootes, ne his other geeres, 540 

As ben his centris, and his argumentis, 
And his proporcionels convenientis 
For her equaciouns in every thing. 
And by his thre speeres in his worching, 
He knew ful wel how fer AUnath was schove . 
Fro the heed of thilk fixe Aries above, 
That in the fourthe speere considred is. 
Ful subtilly he calkiled al this. 
Whan he had founde his first mancioun. 
He knew the remenaunt by proporcioun ; 5.50 

And knew the arisyng of this moone wel. 
And in whos face, and terme, and every del ; 
And knew ful wel the moones mancioun 
Acordaunt to his operacioun ; 

And knew also his other observaonces, 

For suche iUusiouns and suche meschaunces. 

As hethen folk used in thilke dayes. 

For which no lenger maked he delayes, 

But thurgh his magik, for a wike or tweye, 

It semede that the rokkes were aweye. seo 

Aurilins, which yet dispayred is 
Wher he schal have his love or fare amys, 
Awayteth night and day on this miracle ; 
And whan he knew that ther was noon obstacle, 
That voyded were these rokkes everichoon, 
Doun to his maistres feet he fel anoon, 
And sayd ; * I wrecched woful Aurilius, 
Thanke you, lord, and my lady Venus, 
That me han holpe firo my cares colde.' 
And to the temple his way forth he hath holde, 570 
Wher as he knew he schold his lady se. 
And whan he saugh his tyme, anoon right he 
With dredful hert and with ful humble cheere 
Salued hath his owne lady deere. 
' Mj sovera5m lady,' quod this woful man, 
* Whom I most drede, and love, as I best can. 
And lothest were of al this world displese, 
Nere it that I for you have such desese, 
That I most deye her at youre foot anoon. 
Nought wold I telle how me is wo bygoon, 680 
But certes outher most I dye or pleyne ; 
Ye sleen me gulteles for verrey pe5me. 
But of my deth though that ye have no routhe, 
Avyseth yow, or that ye breke your trouthe ; 
Repenteth yow for thilke God above, 
Or ye me sleen, bycause that I you love. 
For, madame, wel ye woot what ye han hight : 

Nat that I chalenge eny thing of right 

Of yow, my soverayn lady, but youre grace ; 

But in a gardyn yonde, at such a place, 690 

Ye wot right wel what ye byhighte me. 

And in myn hond your trouthe plighte ye, 

To love me best ; God woot ye sayde so, 

Al be that I unworthy am therto ; 

Madame, I speke it for thonour of yow. 

More than to save m5m hertes lif right now ; 

I have do so as ye comaundede me^ 

And if ye vouchesauf, ye maye go se. 

Doth as you list, have youre byheste in mjmde. 

For quyk or deed, right ther ye schul me fynde ; 

In yow lith al to do me lyve or deye ? eoi 

But wel I wot the rokkes ben aweye.' 

He taketh his leve, and sche astoned stood ; 
In alle hir face ther nas oon drop of blood ; 
Sche wende never have be in such a trappe, 
* AUas !' quod sche, * that ever this schulde happe ! 
For wend I never by possibility, 
That such a monstre or merveyl mighte be ; 
It is agayns the proces of nature.' 
And hom sche goth a sorwful creature, 6io 

For verray fere unnethe may sche go. 
Sche wepeth, wayleth al a day or tuo. 
And swowneth, that it routhe was to see ; 
But why it was, to no wight tolde sche. 
For out of toune was goon Arvegarius. 
But to hir self sche spak, and sayde thus. 
With face pale, and with ful sorwful chiere, 
In hir compleignt, as ye schul after hiere. 

* Alias !' quod sche, ' on the. Fortune, I pleyne. 
That unwar wrapped me hast in thy cheyne, 620 

Fro which tescape, woot I no socour, 
Save oonly deth, or elles dishonour ; 
Oon of these tuo bihoveth me to chese. 
But natheles, yet have I lever leese 
My lif, than of my body to have schame, 
Or knowe my-selve fals, or lese my name ; 
And with my deth I may be quyt, i-wys. 
Hath ther not many a noble wyf, er this, 
And many a mayden, slayn hir-self, alias I 
Rather than with her body doon trespaa ? 630 

Yis certeynly ; lo, stories beren witnes. 
Whan thritty tirauntz ful of cursednes 
Hadde slayn Phidon in Athenes atte feste, 
Thay comaunded his doughtres to areste, 
And bryngen hem bifom hem in despit 
Al naked, to fulfille her foule delyt ; 
And in her fadres blood they made hem daunce 
Upon the pavyment, God yeve hem meschaunce. 
For which these woful maydens, ful of drede, 
Rather than they wolde lese her maydenhede, 640 
They prively ben stert into a welle. 
And drenched hem-selfen, as the bookes telle. 
• * They of Mecene leet enquere and seeke 
Of Lacidomye fifty maydenes eeke, 
On which thay wolden doon her leccherie ; 
But was ther noon of al that companye 
That ache nas slayn, and with a good entente 
Ches rather for to deye, than to assente 
To ben oppressed of hir maydenhede. 
Why schuld I than to deye ben in drede ? 660 

* Lo eek the tyraunt Aristoclides, 
That loved a mayden heet Stimphalides, 
Whan that hir father slayn wajs on a night, 

Unto Dyanes temple goth ache right, 

And hent the ymage in hir hondes tuo, 

Fro which ymage wolde sche never go, 

No wight might of hit hir hondes arace, 

Til sche was slayn right in the selve place. 

Now sith that maydens hadde such despit 

To ben defouled with mannes foul tielit, eeo 

Wei aught a wyf rather hir-self to sle, 

Than be defouled, as it thenketh me. 

* What schal I seyn of Hasdrubaldes wyf, 
That at Cartage byraft hir-self the lyf ? 

For whan sche saugh that Romayns wan the toun, 
Sche took hir children alle, and skipte adoun 
Into the fujrr, and ches rather to deye. 
Than eny Romayn dide hir vilonye. 

* Hath nought Lucresse slayn hir-self, alias ! 
At Rome, whanne sche oppressid was aio 
Of Tarquyn ? for hir thought it was a schame 

To Ipen, whan sche hadde lost hir name. 

* The seven maydens of Milisie also 
Han slayn hemself for verray drede and wo, 
Rather than folk of Gawle hem schulde oppresse. 
Mo than a thousand stories, as I gesse, 

Couthe I now telle as touching this matiere. 

* Whan Habradace was slayn, his wif so deere 
Hir-selven slough, and leet hir blood to glyde 

In Habradaces woundes, deepe and wyde ; eso 

And seyde, my body atte leste way 

Ther schal no wight defoulen^ if I may. 

What schold I mo ensamples herof sayn ? 

Seththen so many han hem-selven sla5m 

Wei rather than they wolde defouled be, 

I wol conclude that it is best for me 

To slen myself than be defouled thus. 

I wol be trewe unto Arvegarius, 

Or rather sle myself in som manere, 

As dede Democionis doughter deere. 69o 

Bycause sche wolde nought defouled be. 

O Cedasus, it is ful gret pite 

To reden how thy doughteren dyed, alias ! 

That slowe hemself for suche manor caas. 

As gret a pite was it or wel more, 

The Theban mayden, that for Nichonore 

Hir-selven slough, right for such manor wo. 

Another Theban mayden dede right so. 

For oon of Macidone had hir oppressed, 

Sche with deth hire maydenhede redressed. 700 

What schal I sayn of Niceratis wif, 

That for such caas biraft hirself hir lyf ? 

How trewe eek was to Alcebiades 

His love, that rather for to dyen ches, 

Than for to suffire his body unbiuried be ? 

Lo, which a wif was Alceste V quod sche, 

' What saith Omer of good Penolope ? 

Al Grece knoweth of hir chastite. 

Pardi, of Laodomya is writen thus, 

That whan cd Troye was sUxtfn, Protheselaus, 710 

No longer wol sche l3rve after his day. 

The same of noble Porcia telle I may ; 

Withoute Brutws kynde sche myght not lyve. 

To whom sche had al hool hir herte yyve. 

The parfyt wyf hod of Artemesye 

Honoured is thurgh al the Barbarie. 

Theufa queen, thy wifly chastite 

To alle wyves may a mirour be.'' 

Thus playnede Dorigen a day or tweye, 

Purposyng ever that ache wolde deye ; 720 

But natheles upon the thridde night 
Horn cam Arveragus, the worthy knight, 
And asked hir why that sche wepte so sore ; 
And sche gan wepe evei; lenger the more. 

* Alias !' quod sche, ' that ever was I bom ! 
Thus have I sayd/ quod sche, 'thus have I sworn;' 
And told him al, as ye han herd bifore ; 
It hedeth nought reherse it you no more. 

This housbond with glad chiere in good wise 
Answerd and sayde, as I schal you devyse. 730 
*Is ther aught elles, Dorigen^ but this?' 
' Nay, nay,' quod sche, * God me so rede and wis. 
This is to moche, and it were Goddes wille.' 

* Ye, wyf,' quod he, * let slepe that may be stille. 
It may be wel peraunter yet to day. 

Ye schal your trouthe holden, by my fay. 

For God so wisly have mercy on me, 

I hadde wel lever i-stekid for to be. 

For verray love which that I to you have, 

But-if ye scholde your trouthe kepe and save. 740 

Trouthe is the heighest thing that men may kepe/ 

But with that word he gan anoon to wepe, 

And sayde, * I yow forbede up peyne of deth, 

That never whil the lasteth lyf or breth, 

To no wight telle thou of this aventure. 

As I may best I wil my woo endure. 

Ne make no contenaunce of hevynesse. 

That folk of you may deme harm or gesse.' 

And forth he deped a squyer and a mayde. 

* Go forth anoon with Dorigen,' he sayde, 760 

* And brjmgeth hir to such a place anoon.' 
Thay take her leve, and on her wey they gon ; 

But thay ne wiste why sche thider wente^ 
He nolde no wight tellen his entente. 

This squyer, which that hight AureKus, 
On Dorigen that was so amerous, 
Of adventure happed hire to mete 
Amyd the toun, right in the quyke strete ; 
As sche was boun to goon the wey forth-right 
Toward the gardyn, ther as sche had hight. 760 
And he was to the gardyn-ward also ; 
For wel he spyede whan sche wolde go 
Out of hir hous, to eny manor place. 
But thus thay mette of adventure or grace^ 
And he salueth hir with glad entente, 
And askith hire whider-ward sche wente. 
And sche answered, half as sche were mad, 
' Unto the gardyn, as myn housbond bad, 
My trouthe for to holde, alias ! alias ! ' 
Aurilius gan wondren on this caas, 770 

And in his hert hadc^ gret compassioun 
Of hire, and of hir lamentacioun, 
And of Arveragus the worthy knight, 
/ That bad hir hold al that sche hadde hight, 
So loth him was his wif schuld broke hir trouthe. 
And in his hert he caught of this gret routhe, 
Consideryng the best on every syde. 
That fro his lust yet were him lever abyde, 
Than doon so*high a cheerlissch wrecchednesse 
Agayns fraunchis of alle gentilesce, 78o 

For which in fewe wordes sayd he thus. 
* Madame, saith to your lord Arveragus, 
That sith I se his grete gentilesse 
To you, and eek I se wel your distresse, 
That him were lever have schame (and that were 
routhe) 

Than ye to me schulde breke youre trouthe, 

I have wel lever ever to suffre woo, 

Than I departe the love bytwix yow tuo. 

I yow relesse, madame, into your hond 

Quyt every seurement and every bond 790 

That ye han maad to me as herbiforn, 

Sith thilke tyme which that ye were born. 

My trouthe I plight, I schal yow never repreve 

Of no byhest, and her I take my leve. 

As of the trewest and the beste wif 

That ever yit I knew in al my lyf. 

But every wyf be war of hir byhest. 

On Dorigen remembreth atte lest. 

Thus can a squyer doon a gentil dede. 

As wel as can a knyght, withouten drede.' 800 

Sche thanketh him upon hir knees al bare. 
And hoom unto hir housbond is sche fare. 
And told him al, as ye han herd me sayd ; 
And, be ye siker, he was so wel apayd. 
That it were impossible me to write. 
What schuld I longer of this caas endite ? 
Arveragus and Dorigen his wif 
In sovereyn blisse leden forth here lyf. 
Never eft ne was ther anger hem bytwen ; 
He cherisscheth hir as though sche were a queen, 
And sche was to him trewe for evermore ; 811 

Of these tuo folk ye gete of me nomore. 

Aurilius, that his cost hath al forlorn, 
Curseth the tyme that ever he was bom. 
* Alias ! ' quod he, ' alias, that I byhighte 
Of pured gold a thousand pound of wighte 
Unto this philosophre ! how schal I doo? 
I se no more, but that I am for-doo. 

Myn heritage moot I needes selle, 

And ben a begger, her may I not duelle, 820 

And schamen al my kynrede in this place. 

But I of him may gete better grace. 

But natheles I wol of him assaye 

At certeyn dayes yeer by yer to payc, 

And thanke him of his grete curtesye. 

My trouthe wol I kepe, I wol noght lye.' 

With herte soor he goth unto his cofre, 

And broughte gold unto this philosophre, 

The value of fyf hundred pound, I gesse, 

And him bysecheth of his gentilesce sso 

To graunte hixa dayes of the remenaunt ; 

And sayde, ' Maister, I dar wel make avaunt, 

I fayled never of my trouthe as yit. 

For sikerly my dettes schaLbe quyt 

Towardes yow, how so that pver I fare 

To goon a beggere in my kurtil bare ; 

But wolde ye vouchesauf upon seurte 

Tuo yer or thre for to respite me, 

Than were I wel, for elles most I selle 

Myn heritage, ther is nomore to telle.' 840 

This philosophre sobrely answerde. 
And seyde thus, whan he these wordes herde ; 

* Have I not holden covenaunt unto the ? ' 

* Yis certes, wel and trewely,' quod he. 

' Hastow nought had thy lady as the liketh ? ' 
' No, no,' quod he, and sorwfully he siketh. 

* What was the cause ? tel me, if thou can.' 
Aurilius his tale anoon bygan, 

And told him al as ye ban herd bifore, 

It needeth nat to you reherse it more. seo 

He sayde, Arveragus of gentilesse 

Had lever dye in sorwe and in distresse, 
Than that his wyf were of hir trouthe fals. 
The sorwe of Dorigen he tolde him als, 
How loth hir was to ben a wykked wyf, 
And that sche lever had han lost hir Jyf ; 
And that hir trouthe sche swor thurgh innocence ; 
Sche never erst hadde herd speke of apparence ; 
' That made me han of her so gret pyte. 
And right aafrely as he sente hir to me, sgo 

As frely sent I hir to him agayn. 
This is al and som, ther is no more to sayn.' 
The philosopher answerde, * Leve brother, 
Everich of yow dede gentilly to other ; 
Thow art a squyer, and he is a knight, 
But God forbede, for his blisful might, 
But-if a clerk couthe doon as gentil dede 
As wel as eny of you, it is no drede. 
Sire, I relesse the thy thousond pound, 
As thou right now were crope out of the ground, 
Ne never er now ne haddest knowen me. 87i 

For, sire, I wil not take a peny of the 
For al my craft, ne nought for my travayle ; 
Thou hast y-payed wel for my vitayle. 
It is ynough, and far wel, have good day.* 
And took his hors, and forth he goth his way, 
Lordynges, this questioun wolde I axe now, 
Which was the moste free, as thinketh yow ? 
Now telleth me, or that I ferther wende. 
I can no more, my tale is at an ende. 880 

HE minister and the nonce unto vices, 
Which that men depe in Englisch 




The porter at the gates is of delicis ; 
To eschiewe, and by her contrary hire oppresse, 
That is to saye, by leful bes5messe, 
Wei oughte we to do al oure entente, 
Lest that the fend thnrgh ydelnesse us hente. 

For he that with his thousand cordes slye 
Continuelly us wayteth to byclappe, 
Whan he may man in ydelnes espye, lo 

He can so lightly cacche him in his trappe, 
Til that a man be hent right by the lappe, 
He is nought war the fend hath him in honde ; 
Wei oughte we wirche, and ydelnes witstonde. 

And though men dredde never for to deye, 
Yet seen men wel by resoun douteles, 
That ydelnes is roten sloggardye, 
Of which ther cometh never good encres ; 
And sin that slouth her holdeth in a lees, 
Oonly to sleep, and for to ete and drynke, 20 

And to devoure al that other swynke. 

And for to put us from such ydelnes. 
That cause is of so gret confusioun, 
I have her doon my faithful busynes 
After the legende in translacioun 
Right of this glorious lif and passioun, 

Thou with thi garlond, wrought with rose and lylye, 
The mene I, mayde and martir Cecilie ; 

And thou, that flour of virgines art alle, 
Of whom that Bernard luste so wel to write, 30 
To the at my bygynnyng first I calle ; 
Thou comfort of us wrecches, do me ehdite 
Thy maydenes deth, that whan thurgh hire merite 
Thetemal lif, and of the feend victorie, 
As man may after reden in hir storie. 

Thou mayde and moder, doughter of thi sone, 
Thow welle of mercy, synful soules cure, 
In whom that God of bountes chees to wone ; 
Thou humble and heyh over every creature, 
Thow nobeleefet so ferforth oure nature, 40 

That no disdeyn the maker had of kjnde 
His sone in blood and fleissh to clothe and wynde. 

Withinne the cloyster of thi blisful sydes. 
Took mannes schap the eternal lovjB and pees. 
That of the trine compas lord and guyde is, 
Whom erthe, and see, and heven out of relees 
Ay herien ; and thou, virgine wemmeles. 
Bar of thy body, and dwellest mayden pure. 
The creatour of every creature. 

Assembled is in the magnificence so 

With mercy, goodnes, and with such pitee. 
That thou, that art the soune of excellence. 
Not oonly helpist hem that prayen the. 
But often tyme of thy benignite 
Ful frely, er that men thin help biseche. 
Thou gost bifom, and art her lyfes leche. 

Now help, thou meke and blisful faire mayde. 
Me flemed wrecche, in this desert of galle ; 
Thenk on the womman Canawe, that sayde 

That whelpes ete some of the cromines alle co 
That from her lordes table ben i-falle ; 
And though that I, unworthy sone of Eve, 
Be synful, yet accepte my bileve. 

And for that faith is deth withouten werkis, 
So for to werken yive me witt and space, 
That I be quit fro thennes that most derk is ; 
O thou, that art so fair and ful of grace, 
Be myn advocat in that hihe place, 
Ther as withouten ende is songe Osanne, 
Thou Cristes moder, doughter deere of Anne. 70 

And of thi light my soule in prisoun light. 
That troubled is by the contagioun 
Of my body, and also by the wight 
Of everich lust and fals affeccioun ; 
heven of refuyt, salvacioun 
Of hem that ben in sorwe and in destresse, 
Now help, for to my werk I wil me dresse. 

Yet pray I you that reden that I write, 
Foryeve me, that I doo no diligence 
This ilke story subtilly to endite. so 

For bothe have I the wordes and sentence 
Of him, that at the seintes reverence 
The story wroot, and folwen hir legende, 
And pray yow that ye wol my werk amende. 

First wol I yow the name of seint Cecilie 
Expoune, as men may in hir story se ; 
It is to say on Englisch, hevenes lilie, 
For pure chastenesse of virginite ; 
Or for sche witn^e hadde of honest^ 
And grene of conscience, and of good fame 90 

The soote savour, lilie was her name. 

Or Cecile is to saye, the way of blynde. 

For sche ensample was by way of techyng ; . 
Or elles Cecily, as I writen fynde, 
Is joyned by a maner of conjoynynge 
Of heven and lya, and here in figurjmge 
The heven is sette for thought of holjmesse, 
And lya, for hir last3aig besynesse. 

Cecili may eek be seyd in this manere, 
Wantyng of bljmdnes, for hir grete light loo 

Of sapience, and of thilke thewes cleere. 
Or elles lo, this maydenes name bright 
Of heven and hos comes, of which by right 
Men might hir wel the heven of peple calle, 
Ensample of goode and wise werkes alle. 

For leos peple in Englissh is to saye ; 
And right as men may in the heven see 
The Sonne and moone, and sterres every waye, 
Right so men gostly in this mayden free 
Seen of faith the magnanimite, no 

And eek the clernes hool of sapience, 
And sondry werkes, bright of excellence. 

And right so as these philosofres wryte, 
That heven is swyft and round, and eek brennynge, 
Right so was faire Cecily the whyte 
Ful swyft and besy ever in good werkjnage, 
And round and hool in good perseverynge, 
And brennyng ever in charity ful brighte ; 
Now have I yow declared what sche hight«. 

This mayden bright Cecilie, as hir lyf saith, 120 
Was comen of Romajms and of noble k3mde, 
And from hir cradel up fostred in the faith 
Of Crist, and bar his Gospel in hir mynde ; 
Sche never cessed, as I writen fynde. 
Of hire prayer, and God to love and drede, 

Byseching him to kepe hir maydenhede. 

And whan this mayde schuld unto a man 
Y- wedded be, that was ful yong of age. 
Which that i-cleped was Valirian, 
And day was comen of hir manage, iso 

Sche fid devout and humble in hir currage, 
Under hir robe of gold, that sat ful faire, 
Hadde next hir fleissh i-clad hir in an heire. 

And whil the organs made melodie. 
To God alloon in herte thus sang sche ; 

* Lord, my soule and eek my body gye 
Unwemmed, lest that I confounded be/ 
And for his love that deyde upon a tre, 
Every secound or thridde day sche faste, 

Ay biddjmg in hire orisouns ful faste. 140 

The nyght cam, and to bedde moste sche goon 
With hir housbond, as oft is the manere, 
And prively to him sche sayde anoon ; 

* swete and wel biloved spouse deere, 
Ther is a counseil, and ye wold it h(*ere, 
Which that right fayn I wold unto you saye. 
So that ye swere ye schul it not bywraye.' 

Valirian gan fast unto hir swere. 
That for no caas ne thing that mighte be. 
He scholde never /or nothinge bywreye hire ; 160 
And thanne at erst thus to him sayde sche ; 
' I have an aungel which that loveth me, 
That with gret love, wher so I wake or slepe. 
Is redy ay my body for to kepe ; 

' And yif that he may f elm, oute of drede, 
That ye me touche or love in vilonye, 
He right anoon wil sle you with the dede, 
And in youre youthe thus schulde ye dye. 

VOL. III. D 

And if that ye in clene love me gye, 

He wol yow love as me, for your clennesse, ico 

And schewe to you his joye and his brightnesses 

Valirian, corrected as God wolde, 
Answerde agayn : * If I schal truste the, 
Let me that aungel se, and him biholde ; 
And if that it a verray aungel be, 
Than wol I doon as thou hast prayed me ; 
And if thou love another man forsothe 
Right with this swerd than wol I slee you bo the.' 

Cecilie answerd anoon right in this wise ; 
' If that yow list, the aungel schul ye see, 170 

So that ye trowe on Crist, and you baptise ; 
Goth forth to Via Apia,' quod sche, 
* That fro this toun ne stant but myles thre, 
And to the pore folkes that ther duelle 
Saith hem right thus, as that I schal you telle. 

* Telle hem, I Cecilie yow unto hem sente, 
To schewen yow the good Urban the olde, 
For secre needes, and for good entente ; 
And whan that ye seint Urban han byholde, 
Tel him the wordes which that I to yow tolde ; iso 
And whan that he hath purged you fro synne. 
Than schul ye se that aungel er ye twynne.' 

Valirian is to the place y-goon. 
And right as him was taught by his lernjnge, 
He fond this holy old Urban anoon 
Among the seyntes buriels lotynge ; 
And he anoon withoute taryinge 
Did his message, and whan that he it tolde. 
Urban for joye his handes gan upholde. 

The teres from his eyghen let he falle ; i9o 

' Almyghty Lord, Jhesu Crist,' quod he, 

' Sower of chaste counseil, herde of us alle, 
The fruyt of thilke seed of chastite 
That thou hast sowe in Cecilie, tak to the ; 
LoQ, lik a busy bee withouten gyle 
The serveth ay thin owne thral Cecile. 

* For thilke spouse, that sche took right now 
Ful lyk a fers lyoun, sche sendeth here 
As meek as ever was eny lamb to yow.' 
And with that word anoon ther gan appere 200 
An old man, clad in white clothes clere. 
That had a book with lettres of gold in honde. 
And gan to-forn Valirian to stonde. 

Valirian, as deed, fyl doun for drede. 
Whan he him say ; and he him up hente tho, 
And on his book right thus he gan to rede ; 

* Lord, o feith, oon God withouten mo. 
On Christendom, and oon fader of alle also, 
Aboven alle, and over alle every where ;' 

These wordis al with golde ywrelen were, 210 

Whan this was radde, than sayde this olde man. 
' JLeevstftow thys thyng orno? say ye or naye.^ 

* I leve al this thyng' quod Valetian, 

' For sother thyng than this, I dare wel saye, 
Under the hevene no wight ne thynken mayeJ 
Tho vanysshed the olde man, he nyste where, 
And pope Urban him cristenede right there. 

Valirian goth home, and fint Cecilie 
Withinne his chambre with an aungel stonde. 
This aungel had of roses and of lilie 220 

Corounes tuo, the which he bar in honde. 
And first to Cecilie, as I understonde. 
He yaf that oon, and after can he take 
That other to Valerian hir make. 

' With body clene, and with unwemmed thought, 
Kepeth ay wel these corounes,' quod he, 

* Fro paradys to you I have hem brought, 

Ne never moo ne schul they roten be, , 

Ne leese here soote savour, trusteth me, 
Ne never wight schal seen hem with his ye, 230 
But he be chast, and hate vilonye. 

* And thou, Valirian, for thou so soone 
Assentedist to good counseil, also 
Say what the list, and thou schalt have thi boone/ 

* I have a brother,' quod Valirian tho, 
' That in this world I love no man so, 

I pray yow that my brother may have grace 
To knowe the trouthe, as I doo in this place/ 

The aimgel sayde, * God liketh thy request, 
And bothe with the palme of martirdom 210 

Ye schullen come unto his blisful feste/ 
And with that word, Tiburce his brother com. 
And whan that he the savour undernom, 
Which that the roses and the lilies caste, 
Withinne his hert he gan to wonder fast€. 

And sayde, ' I wondre this tyme of the yer, 
Whennes that soote savour cometh so 
Of rose and lilies, that I smelle her ; 
For though I had hem in myn hondes tuo, 
The savour might in me no depper go. 250 

The swete smel, that in myn hert I fynde. 
Hath chaunged me al in another kynde.' 

Valirian sayde, ' Tuo corouns have we, 
Snow-whyt and rose-reed, that schinen cleere, 
Whiche that thine eyghen han no might to see ; 
And as thou smellest hem thurgh my prayere, 
So schalt thou seen hem, lieve brothere deere. 

If it SO be thou wilt withouten slouthe 
Bilieven aright, and knowen verray trouthe.' 

Tyburce answerde, * Says< thou thus to me 26o 
In sothenes, or in drera I herkne this?' 

* In dremes,' quod Valirian, * han we be 
Unto this tyme, brother myn, i-wys, 

But now at erst in trouthe oure duellyng is.' 

* How wost thou this/ quod Tyburce, * and in what 

wise?' 
Quod Valirian, * That schal I the devyse, 

' The aungel of God hath me trouthe y-taught, 
Which thou schalt seen, if that thou wilt reneye 
The ydols, and be clone, and elles nought.' 
(And of the miracles of these corones tweye 270 
Seynt Ambrose in his prefas list to seye ; 
Solempnely this noble doctour deere 
Comendeth it, and saith in this maneere. 

The palme of martirdom for to receyve, 
Seynt Cecilie, fulfilled of Goddes yifte. 
The world and eek hir chamber gan sche wey ve ; 
Witnes Tyburces and Cecilies shrifte, 
To whiche God of his bounte wolde schifte 
Corounes tuo, of floures wel smellynge. 
And made his aungel hem the crounes brynge. 280 

The maydehath brought this men to blisse above ; 
The world hath wist what it is worth certeyn, 
Devocioun of chastite to love) 
Tho schewed him Cecilie al open and pleyn, 
That alle ydoles nys but thing in veyn ; 
For thay ben doumbe, and therto they ben deve. 
And chargeth him his ydoles for to leve. 

* Who-so that troweth not this, a best he is,' 
Quod iho Tyburce, * if that I schal not lye.' 

And sche gan kisse his brest that herde this, 290 
And was ful glad he couthe trouthe espye ; 

* This day I take the for myn allye,' 
Sayde this blisful mayde fairt and deere ; 
And after that sche sayde as ye may heere, 

* Lo, right so as the love of Crist,' quod sche, 

* Made me thy brotheres wyf, right in that wyse 
Anoon for myn aUye heer take I the, 

Sin that thou wilt thjnae ydoles despise. 
Go with thy brother now and the baptise, 
And make the clene, so that thou mowe biholde 300 
The aungeles face, of which thy brother tolde.' 

Tyburce answerde, and sayde, * Brother dere. 
First tel me whider I schal, and to what man.' 

* To whom V quod he, * com forth with right good 
I wol the lede unto the pope Urban.' [cheere, 
' Til Urban ? brother myn Valirian,' 

Quod Tiburce, * wilt thou me thider lede ? 
Me thenketh that it were a wonder dede. 

' Ne menist thou nat Urban,' quod he tho, 
' That is so ofte dampned to the deed, 310 

And woneth in halkes alway to and fro. 
And dar nought oones putte forth his heed ? 
Men schold him brenne in a fuyr so reed. 
If he were founde, or if men might him spye. 
And we also to here him companye. 

* And whil we seken thilke divinite, 
That is i-hyd in heven prively, 

Algate i-brent in this world schal we be.' 
To whom Cecilie answerde Mdeli/, 

* Men mighten dreden wel and skilfully 320 
This lyf to lese, mjna oughne dere brother. 

If this were lyvyng oonly and noon other. 

* But ther is better lif in other place, 
That never schal be lost, ne drede the nought ; 
Which Goddes sone us tolde thurgh his grace, 
That fadres sone that alle thing hath wrought ; 
And al that wrought is with a skilful thought, 
The gost that fro the fader gan procede. 
Hath sowled hem withouten eny drede. 

* By word and miracle hihe Goddes sone, 330 
Whan he was in this world, declared heere. 
That ther was other lyf ther men may wone.' 

To whom answerde Tyburce, * suster deere, 
Ne seydest thou right now in this manere, 
Ther nys but oon God, o Lord, in sothfastnesse, 
And now of thre how maystow here witnesse?' 

* That schal I telle,' quod sche, ' er that I go. 
Right as a man hath sapiences thre, 
Memorie, engyne, and intellect also. 

So in 00 being in divinity 340 

Thre persones may ther right wel be.' 
Tho gan sche him ful besily to preche 
Of Cristes come, and of his pejmes teche. 

And many pointes of his passioun ; 
How Goddes sone in this world was withholde 
To doon mankynde pleyn remissioun. 
That was i-bounde in S3aine and cares colde. 
Al this thing sche unto Tyburce tolde, 
And after this Tyburce in good entente, 
With Valirian to pope Urban he wente, 350 

That thankede God, and with glad hert and light 
He cristened him, and made him in that place 
Parfyt in his lemynge, Goddes knyght. 
And after this Thiburce gat such grace. 
That every day he say in tyme and space 

The anngel of God, and every maner boons 
That he God asked, it were sped ful soone. 

It were ful hard by ordre for to sayne 
How many wondres Jhesus for hem wroughte ; 
But atte last, to tellen schort and pla3m, 360 

The sergeantz of the toun of Rome hem soughte, 
And hem byforn Almache the prefect broughte, 
Which hem apposed, and knew alle here entente, 
And to the ymage of Jubiter hem sente ; 

And saide, ' Who-so wil not sacrifise, 
Swope of his heved, this my sentence heere/ 
Anoon these martires, that I you devyse, 
Con Maximus, that was an officere 
Of the prefectes, and his comiddere, 
Hem hent, and whan he forth the seyntes ladde. 
Himself he wept for pit^ that he hadde. 371 

Whan Maximus had herd the seintes lore, 
He gat him of his tormentoures leve, 
And bad hem to his hous withouten more ; 
And with her preching, er that it were eve, 
Thay gonne fro the tormentoures to reve, 
And fro Maximo, and fro his folk echoone, 
The false faith, to trowe in God alloone. 

Cecilie cam, whan it was waxen night, 
With prestis, that hem cristenid alle in feere ; sso 
And afterward, whan day was waxen light, 
Cecilie hem sayde with a ful stedefast chore ; 
* Now, Cristes owne knyghtes leef and deere. 
Cast al away the werkes of derknes, 
And armith you in armur of brightnes. 

' Ye han forsothe y-doon a greet batayle ; 
Youre cours is doon, youre faith han ye conserved ; 
Goth to the coroun of lyf that may not fayle ; 

The rightful jugge, which that ye han served, 
Schal yeve it yow, as ye han it deserved.' 390 

And whan this thing was sayd, as I devyBe, 
Men ladde hem forth to doon the sacrifise. 

But whan they were to the place y-brought, 
To telle schortly the conclusioun, 
They nolde encense ne sacrifice right nought, 
But on her knees they setten hem adoun, 
With humble hert and sad devocioun, 
And leften bothe her heedes in the place ; 
Here soules wenten to the king of grace, 

This Maximus, that say this thing betyde, 400 
With pitous teeres tolde it anoon right, 
That he here soules saugh to heven glyde 
With aungels, ful of clemes and of light ; 
And with his word converted^ many a wight. 
For which Almachius dede him so to-bete 
With whippes of leed, til he his lif gan lete. 

Cecilie him took, and buried him anoon 
By Tiburce and Valirian softely, 
Withinne hire berieng place, under the stoon. 
And after this Almachius hastily no 

Bad his ministres fecchen openly 
Cecilie, so that sche might in his presence 
Doon sacrifice, and Jubiter encense. 

But they, converted at hir wise lore, 
Wepten ful sore, and yaven ful credence 
Unto hir word, and cryden more and more ; 
' Crist, Goddes sone, withouten difference. 
Is verray God, this is al oure sentence. 
That hath so good a servaunt him to serve ; 
Thus with oon vois we trowen, though we sterve.' 

Almachius, that herd of this doynge, 421 

Bad fecchen Cecilie, that he might hir se ; 
And alther-first, lo, this was his axinge ; 
' What maner womman art thou ?' quod he. 
' I am a gentil- womman born/ quod sche. 
' I axe the,' quod he, * though the it greve, 
Of thi religioun and of thi byleve.' 

* Ye han bygonne your questioun folily/ 
Quod sche, * that wolden tuo answers conclude 
In 00 demaunde ; ye axen lewedly.' 4so 

Almache answerde to that similitude, 

* Of whens cometh thin answering so rude V 

* Of whens?' quod sche, whan sche was i-freyned, 
' Of conscience, and of good faith unfeyned.' 

Almachius sayde, * Takest thou noon heede 
Of my power?' and sche answerde him this ; 

* Youre might,' quod sche, * ful litel is to drede ; 
For every mortal mannes power nys 

But lyk a bladder ful of wjmd, i-wis ; 

For with a nedeles poynt, whan it is blowe, 44o 

May al the host of it be layd ful lowe.' 

' Ful wrongfully bygonwe thou,' quod he, 
' And yet in wrong is thy perseveraunce. 
Wostow nought how oure mighty princes fre 
Han thus comaunded and maad ordinaunce. 
That every cristen wight schal han penaunce, 
But if that he his Cristendom withseye, 
And goon al quyt, if he wil it reneye ? ' 

' Youre princes erre, as youre nobleye doth,' 
Quoth tho Cecilie ; ' and with a wood sentence -150 
Ye make us gulty, and it is nought soth ; 
For ye that knowen wel oure innocence, 
Forasmoche as we doon ay reverence 
To Crist, and for we here a Cristen name. 



THE SECOUNDE NONNES TALE. 43 

Ye putten on us a crym and eek a blame. 

* But we that knowen thilke name so 
For vertuous, we may it not withseye.' 
Almache sayde, * Cheese oon of these tuo, 
Do sacrifice or Cristendom reneye, 

That thou mow now eschapen by that weye.' 46o 
At which the holy blisful faire mayde 
Gan for to laughe, and to the jugge sayde ; 

' O jugge confuse in this nycete, 
Wilt thou that I v&neye innocence ? 
To make me a wikked wight,' quod sche. 

* Lo, he dissimuleth heer in audience, 

He starith and woodith in his advertence.' 
To whom Almachius sayde, ' Unsely wrecche, 
Ne wostow nought how fer my might may strecche ? 

* Han nought our mighty princes to me y-yiven, 
Ye bothe power and eek auctorite 47 i 
To make folk to deyen or to lyven ? 

Why spekestow so proudly than to me ? ' 

* I speke not but stedefastly,' quod sche, 

' Nought proudly, for I say, as for my syde, 
We haten deedly thilke vice of pryde. 

* And if thou drede nought a soth to heere, 
Than wol I schewe al openly by right. 

That thou hast maad a ful greet lesyng heere. 
Thou saist, thy princes han i-yive the might 48o 
Bothe for to sleen and eek to quike a wight, 
Thou that ne maist but oonly lif byreve. 
Thou hast noon other power ne no leve. 

* But thou maist sayn, thi princes han the maked 
Minister of deth : for if thou speke of moo, 
Thow liest ; for thy power is ful naked.' 

* Do way thy lewedness,' sayd Almachius tho, 

* And sacrifice to oure goddes, er thou go. 

I recche nought what wrong that thou me profre, 
For I can suflfre it as a philosophre. 490 

* But thilke wronges may I not endure, 
That thou spekisf of oure goddis her/ quod he. 
Cecilie answered, * nice creature. 

Thou saydest no word sins thou spak to me, 
That I ne knew therwith thy nicet^, 
And that thou were in every manor wise 
A lewed officer, a vein justise. 

* Ther lakketh no thing to thin outer eyen 
That thou art blynd ; for thing that we seen alle 
That it is stoon, that men may wel aspien, 500 
That ilke stoon a god thou wilt it calle. 

I rede the, let thin hond upon it falle, 

And tast it wel, and stoon thou schalt it fynde ; 

Sith that thou seest not with thin eyghen blynde. 

< It is a schame that the poeple schal 
So scome the, and laughe at thi folye ; 
For comimly men woot it wel overal. 
That mighty God is in his heven hye ; 
And these ymages, wel thou mayst espie, 
To the ne to hemself may nought profyte, sio 
For in eflfect they ben nought worth a myte.' 

Thise wordes and such other sayde sche ; 
And he wax wroth, and bad men schold hir lede 
Hom to hir hous ; * And in hir hous,' quod he, 

* Brenne hir right in a bath of flammes rede,' 
And as he bad, right so was doon the dede ; 
For in a bath thay gonne hir faste schetten. 
And nyght and day greet fuyr they under betten. 

The long night, and eek a day also, 
For al the fuyr, and eek the bathes hete, S20 

Sche sat al cold, and felte of it no woo, 
Hit made hir not oon drope for to swete. 
But in that bath hir lif sche moste lete ; 
For he Almachius, with ful wikke entente, 
To sleen hir in the bath his sondes sente, 

Thre strokes in the nek he smote hir tho 
The tormentour, but for no maner chaunce 
He mighte nought smyte hir faire necke a-tuo. 
And for ther was that tyme an ordinaunce 
That no man scholde do man such penaunce sao 
The ferthe strok to smyten, softe or sore, 
This tormentour ne dorste do no more ; 

But half deed, with hir nekke corven there 
He laft hir lye, and on his way is went. 
The cristen folk, which that about hir were, 
With scheetes han the body ful faire y-hent ; 
Thre dayes lyvede sche in this torment. 
And never cessed hem the faith to teche, 
That sche hadde fostred hem, sche gan to preche. 

And hem sche yaf hir moebles and hir thing, 
And to the pope Urban b3ix)ok hem tho, 541 

And sayde thus, * I axe this of heven kyng. 
To have respit thre dayes and no mo, 
To recomende to yow, er that I go, 
These soules lo, and that I might do wirche 
Heer of m3m hous perpetuelly a chirche.' 

Sejmt Urban, with his dekenes prively 
The body fette, and buried it by nighte 
Among his other seyntes honestely. 
Hir hous the chirch of seynt Cecily yit highte ; 
Seynt Urban halwed it, as he wel mighte ; ssi 
In which into this day in noble wyse 
Men doon to Crist and to his seint servise. 

THE PROLOGE OF THE CHANOUNES 
YEMAN. 

JHAN ended was the lif of seynt Cecile, 
Er we fully hadde riden fyve myle, 
At Boughtoun under Blee us gan atake 
A man, that clothed was in clothes 
blake, 
And under that he had a whit surplice, 
His hakeney, that was a pomely grice, 
So swete, that it wonder was to se, 
It semed he hadde priked myles thre. 
The hors eek that his Yeman rood upon, 
So swette, that unnethes might he goon. lo 

Aboute the peytrel stood the foom ful hye, 
He was of foom as flekked as a pye. 
A male tweyfold on his croper lay, 
It semede that he cariede litel array, 
Al light for somer rood this worthy man. 
And in myn herte wondren I bigan 
What that he was, til that I understood, 
How that his cloke was sowed unto his hood ; 
For which whan I long had a\'ysed me, 
I demed him som chanoim for to be. 20 

His hat heng at his bak doun by a laas, 
For he ha.dde riden more than trot or paas, 
He had i-pryked lik as he were wood. 
A cloote-leef he had imder his hood 
For swoot, and for to kepe his heed from hete. 
But it was joye for to sen him swete ; 

His forhed dropped as a stillatorie 

Were ful of plantayn and of peritorie. 

And whanne that he was com, he gan to crie, 

* God save/ quod he, ' this joly compaignje ! 30 
Fast have I priked/ quod he, * for your sake, 
Bycause that I wolde you ove7*take. 

To ryden in this mery companye.' 

His Yeman eek was ful of curtesye. 
And seide, * Sires, now in the morwe tyde 
Out of your ostelry I saugh you ryde. 
And warned heer my lord and my soverayn. 
Which that to ryden with yow is ful fayn. 
For his desport ; he loveth daliaunce.' 

* Frend, for thy warnyng God yeve the good chaunce,' 
Sayde oure Host, ' for certes it wolde seme 4i 
Thy lord were wys, and so I may wel deme ; 

He is ful jocound also dar I leye ; 

Can he ought telle a mery tale or tweye, 

With which he glade may this companye ?' 

* Who, sire ? my lord ? Ye, ye, withoute lye, 
He can of merthe and eek of jolite 
Not but ynough ; also, sir, trusteth me. 
And ye him knewe as wel as do I, 
Ye wolde wonder how wel and thriftily 50 

He couthe werke, and that in sondry wise. 
He hath take on him many sondry emprise. 
Which were ful hard for eny that is heere 
To bringe aboute, but thay of him it leere. 
As homely as he ryt amonges yow. 
If ye him knewe, it wolde be your prow ; 
Ye nol4e nought for-gon his acqueyntaunce 
For moche good, I dar lay in balaunce 
Al that I have in lAy possessioun. 

He is a man of heigh discressioun, eo 

I warne yow wel, he is a passyng man.' 

* Wel,' quod our Oost, * I pray the, tel me than, 
Is he a clerk, or noon ? tel what he is.' 

* Nay, he is gretter than a clerk i-wis,' 

Sayde the Yeman, ' and in wordes fewe, 

Ost, of his craft somwhat I wil you schewe. 

I say, my lord can such a subtilite, 

(But al his craft ye may nought wite of me, 

And somwhat helpe I yit to his worchjoige), 

That al this ground on which we ben ridynge 70 

Til that we comen to Caunterbury toun, 

He couthe al clene tumen up so doun, 

And pave it al of silver and of gold.' 

And whan this Yeman hadde thus i-told 
Unto oure Oost, he seyde, * Benedicite ! 
This thing is wonder merveylous to me, 
Syn that this lord is of so heigh prudence, 
Bycause of which men schuld him reverence. 
That of his worschip rekketh he so lite ; 
His over slop it is not worth a myte 80 

As in effect to him, so mot I go ; 
It is al bawdy and to-tore also. 
Why is thi lord so slottisch, I the preye, 
And is of power better clothis to beye. 
If that his dede accorde with thy speche ? 
Telle me that, and that I the biseche.' 

* Why ?' quod this Yeman, * wherto axe ye me ? 
God help me so, for he schal never the, 

(But I wol nought avowe that I say, 

And therfor kep it secre I yow pray) 90 

He is to vrys in faith, as I bileve. 

That tiwi is over-don, it wil nought preve 

Aright, as clerkes sein, it is a vice ; 
Wherfore in that I holde him lewed and nyce. 
For whan a man hath over-greet a witte, 
Fill ofbe him happeth to mysnsen itte ; 
So doth my lord, and that me greveth sore. 
God it amende, I can saye now nomore.' 

* Therof no fors, good Yeman,' quod oure Ost, 

* Syn of the connyng of thi lord thou wost, loo 
Tel how he doth, I pray the hertilj, 

Sin that he is so crafty and so sly. 
Wher dwellen ye, if it to telle be ?' 

* In the subarbes of a toun,' quod he, 

' Lurking in himes and in lanes blynde, 

Wher as these robbours and these theves by kynde 

Holden here prive ferful residence, 

As thay that dor nought schewen her presence ; 

So faren wej if T schal saye the sothe.' 

* Now,' quod oure Ost, * yit let me taJke to the ; no 
Why artow so discoloured on thy face ?' 

* Peter !' quod he, * God yive it harde grace, 
I am so used in the fuyr to blowe, 

That it hath chaunged my colour I trowe ; 

I am not wont in no mirour to prie, 

But Bwynke sore, and lerne to multiplie. 

We blondren ever, and pouren in the fuyr, 

And for al that we faile of oure desir. 

For ever we lacken oure conclusioun. 

To moche folk we ben hot illusioun, lao 

And borwe gold, be it a pound or tuo, 

Or ten or twelve, or many sommes mo. 

And make hem wenen atte leste weye. 

That of a pound we conne make tweye. 

Yit is it ftds ; and ay we han good hope 

TOL. III. E 

It for to doon, and after it we grope. 

But that science is so fer us biforn, 

We mowen nought, although we had it sworn, 

It overtake, it dyt away so faste ; 

It wol us make beggers atte last€.' iso 

Whil this Yeman was thus in his talkyng. 
This Chanoun drough him ner and herd al thing 
Which that this Y^man spak, for suspeccioun 
Of mennes speche ever hadde this Chanoun ; 
For Catoun saith, that he that gulty is, 
Demeth al thing be spoke of him, i-wis ; 
By-cause of that he gan so neigh to drawe 
His Yeman, that he herde al his sawe ; 
And thus he sayd unto his Yeman tho ; 

* Hold now thi pees, and spek no wordes mo ; i4o 
For if thou do, thou schalt it deere abye : 

Thow sclaundrest me here in this companye. 
And eek discoverest that thou schuldest hide.' 

* Ye,' quod oure Ost, * tel on, what so bytyde ; 
Of alle this thretyng recche the nought a myte.' 

* In faith,' quod he, * no more do I but lite.' 
And whan this Chanoun seih it wolde not be. 
But this Yeman wolde telle his privete. 

He fledde away for verray sorwe and schame. 

* A ! ' quod this Yeman, ' her schal arise game ; 
Al that I can anoon now wol I telle, isi 
Sin he is goon ; the foul feend him quelle ! 

For never herafter wol I with him meete 
For peny ne for pound, I wol byheete. 
He that me broughte first unto that game, 
Er that he deye, sorwe have he and schame ! 
For it is ernest to me, by my faith ; 
That fele I wel, what-so eny man saith ; 

And yet for al my smert, and al my greef, 

For al my sorwe, and labour, and mescheef, 160 

I couthe never leve it in no wise. 

Now wolde God my wyt mighte suffifie 

To tellen al that longeth to that art ; 

But natheles, yet wil I telle yow part ; 

Sin that my lord is goon, I wol nought spare, 

Such thing as that I knowe, I wol declare. 

' With this Ghanoun I duelled have seven yer 
And of his science am I never the ner ; 
Al that I hadde, I have i-lost therby, 
And God wot, so hath many mo ihsLa I. 170 

Ther I was wont to be right freisch and gay 
Of clothing, and of other good array. 
Now may I were an hose upon m3ni heed ; 
And where my colour was bothe freissch and reed, 
Now it is wan, and of a leden hewe, 
(Who-so it useth, sore schal he rewe) ; 
And of my swynk yet blended is myn ye ; 
Lo ! such avauntage it is to multiplie ! 
That slydynge science h&dde me made so bare. 
That I have no good, wher that ever I fare ; 18O 
And yit I am endetted so therby 
Of gold, that I have borwed trewely. 
That whil I lyve schal I it quite never ; 
Lat every man be war by me for ever. 
What maner man that casteth him therto. 
If he continue, I holde his thrift i-do : 
So help me God, therby schal he not wynne. 
But empte his purs, and make his wittes thynne. 
And whan he, thurgh his madnes and folye. 
Hath lost his owne good in jeupardie, 190 

Than he exciteth other men therto, 

To leese her good, as he himself hath do. 

For unto schrewes joy it is and ese 

To have here felawes in peyne and desese. 

Thus was I oones lemed of a clerk ; 

Of that no charge ; I wol speke of oure werk. 

Whan we ben ther as we schul exercise 

Oure elvyssh craft, we seme wonder wyse, 

Oure termes ben so clergeal and queynte. 

I blowe the fu3rr til that myn herte feynte. 200 

What schulde I telle ech proporcioun 

Of thinges which that we werke up and doun, 

As an fyve or six ounces, may wel be, 

Of silver, or som other quantite ? 

And besy me to telle yow the names 

Of orpiment, brent bones, yren squames. 

That into poudre grounden ben ful smal ? 

And in an erthen pot how put is al. 

And salt y-put in, and also paupere, 

Bifom these poudres that I speke of heere, 210 

And wel i-covered with a lamp of glas ? 

And of moche other thing what that ther was ? 

And of the pot and glasis en^lutyng. 

That of the aier mighte passe no thing? 

And of the esy fuyr, and smert also. 

Which that was maad ? and of the care and wo. 

That we hadde in oure matiers subljrmynge. 

And in amalgamynge, and calcenynge 

Of quyksilver, y-dept mercury crude ? 

For aUe oure sleightes we can nought conclude. 220 

Oure orpiment, and sublyment mercurie, 

Oure grounde litarge eek on the porftirye. 

Of ech of these of ounces a certayn 

Nat helpeth us, oure laboure is in vayn. 

Ne eek oure spirites ascencioun, 

Ne eek our matiers that lyn al fix adoun, 

Mo we in oure werkyng us no thing avayle ; 

For lost is al oure labour and travayle, 

And al the cost on twenty devel waye 

Is lost also, which we upon it laye. 230 

Ther is also ful many another thing, 

That is to oure craft appertenyng, 

Though I by ordre hem here reherse ne can, 

Bycause that I am a lowed man, 

Yet wil I telle hem, as they come to mynde. 

Though I ne conne nought sette hem in her kynde ; 

As bol armoniak, verdegres, boras ; 

And sondry vessels maad of erthe and glas, 

Oure urinds and oure descensories. 

Viols, croslets, and sublimatories, 240 

Goncurbites, and alembikes eeke, 

And othere suche, deere y-nough a leeke, 

Nat needith it to rehersen hem alle ; 

Watres rubi^ng, and boles galle, 

Arsnek, sal armoniak, and brimstoon. 

And herbes couthe I telle eek many oon. 

As ^rimoigne, valirian, and lunarie, 

And other suche, if that me list to tarie ; 

Oure lampes brennyng bothe night and daye, 

To bringe aboute oure craft if that we maye ; 250 

Oure foumies eek of calcinacioun. 

And of watres albificacioun, 

Unslekked lym, chcUk, and glayre of an ey, 

Poudres djrvers, aissches, dong, piase, and cley, 

Cered poketts, sal petre, vitriole ; 

And dyvers fuyres maad of woode and cole ; 

Salt tartre, alcaly, and salt preparat. 

And combust matieres, and coagulat ; 

Cley maad with hors or mannes her, and oyle 

Of tartre, alym, glas, berm, wort, and argoyle, 260 

Resalgar, and oure matiers enbibing ; 

And eek of oure matiers encorporing, 

And of oure silver citrinacioun, 

Our cementynge and fermentacioun, 

Oure yngottes, testes, and many mo. 

I wol you telle as was me taught also 

The foure spiritz, and the bodies seven 

By ordre, as ofte herd I my lord neven. 

The firste spirit quyksilver called is ; 

The secound orpiment ; the thridde i-wis 270 

Sal armoniac, and the ferthe bremstoon. 

The bodies seven, eek, lo hem heer anoon. 

Sol gold is, and Luna silver we threpe ; 

Mars yren, Mercuric quyksilver we clepe ; 

Satumus leed, and Jubitur is tyn, 

And Venus coper, by my fader kyn. 

' This cursed craft who so wol exercise, 
He schal no good han that may him suffise ; 
For al the good he spendeth theraboute 
He lese schal, therof have I no doute. 280 

Who-so that list to outen his folye, 
Let him come forth and lerne multiplie ; 
And every man that hath ought in his cofire, 
Let him appiere, and wexe a philosoire^ 
Ascauns that craft is so light to lere. 
Nay, nay, God wot, al be he monk or frere, 
Prest or chanoun, or eny other wight 
Though he sit at his book bothe day and night 
In lemyng of this elvysch nice lore, 
Al is in vayn, and parde moche more 200 

Is to Icme a lewed man this subtilt^ ; 

Fy, spek not therof, for it wil not be. 

Al couthe he letterure, or eouthe he noon, 

As in effect, he schal fynd it al oon ; 

For bothe tuo by my saZvacioun 

Concluden in multiplicacioun 

I-liche wel, whan thay han al y-do ; 

This is to sa3m, thay fayle bothe tuo. 

Yet foryat I to make rehersayle 

Of watres corosif, and of lymayle, soo 

And of bodyes mollificacioun, 

And also of here enduracioun, 

Oyles ablucioun, and metal fusible. 

To tellen al, wolde passen eny bible 

That owher is ; wherfore, as for the best«, 

Of alia these names now wil I me Teste : 

For, as I trowe, I have yow told y-nowe 

To reyse a feend, al loke he never so rowe. 

A, nay, let be ; the philosophre stoon, 

Elixir clept, we sechen fast echoon, sio 

For h&dde we him, than were we syker y-nough ; 

But unto God of heven I make avow, 

For al oure craft, whan we han al y-do. 

And al oure sleight, he wol not come us to. 

He hath i-made us spende moche good. 

For sorwe of which eilmost we wexen wood. 

But that good hope crepeth in oure herte. 

Supposing ever, though we sore smerte, 

To ben relieved by him after-ward. 

Suche supposing and hope is scharp and hard, sao 

I wame you wel it is to seken ever. 

That ftiture temps hath made men dissevere, 

In trust therof, from al that ever they hadde. 

Yet of that art thay conne nought wexe sadde^ 

For unto hem it is a bitter swete ; 

So semeth it ; for nadde thay but a scheete 

Which thay mighte wrappe hem in a-night, 

And a bak to walke inne by day-light, 

They wolde hem selle, and spenden on this craft ; 

Thay can nought stinte, til no thing be lafb. 330 

And evermore, wher that ever they goon. 

Men may hem knowe by smel of bremstoon ; 

For al the world thay stynken as a goot ; 

Her savour is so rammyssch and so hoot. 

That though a man fro hem a myle be, 

The savour wol infecte him, trusteth me. 

Lo, thus by smellyng and by thred-bare arraye, 

If that men list, this folk they knowe maye. 

And if a man wol aske hem prively, 

Why thay ben clothed so unthriftily, 340 

Right anoon thay wol rounen in his eere, 

And say, if that thay espied were, 

Men wold hem slee, bycause of here science ; 

Lo, thus this folk bytrayen innocence. 

Passe over this, I go my tale imto. 

Er than the pot be on the fujrr y-do 

Of metals with a certeyn quantite. 

My lord hem tempreth, and no man but he ; 

(Now he is goon, I dar saye boldely) 

For as men sayn, he can doon craftily ; 350 

Algate I wot wel he hath such a name. 

And yet ful ofte he renneth in a blame ; 

* And wite ye how ? ful ofte it happeth so. 
The pot to-breketh, and farwel, al is goo. 
These metals been of so gret violence, 
Oure walles may not make hem resistence. 

But if thay were wrought of lym and stoon ; 
Thay percen so, that thurgh the wal thay goon ; 
And some of hem synken into the grounde, 
(Thus have we lost by tymes many a pounde), seo 
And some are skatered al the floor aboute ; 
^ome lepe into the roof, withouten doute. 
Though that the feend nought in oure sight him 

schewe, 
I trowe that he with us be, that schrewe ! 
In belle, wher that he is lord and sire, 
Nis ther no more woo, ne anger, ne ire. 
Whan that oure pot is broke, as I have sayd, 
Every man chyt, and halt him evel apayd. 
Som sayd it was long on the fuyr-makyng ; 
Some sayde nay, it was on the blowyng ; 370 

(Than was I ferd, for that was myn oflSce). 

* Straw!' quod the thridde, 'ye been lowed and nyce. 
It was nought tempred as it oughte be.' 

* Nay,' quod the ferthe, * stynt and herkne me ; 
Bycause oure fuyr was nought y-maad of beech. 
That is the cause, and other noon, so theech.' 

I can not telle wheron it is along. 

But wel I woot gret stryf is us among. 

' What? ' quod my lord, * ther is no more to doone. 

Of these periles I wol be war eftsoone. 88O 

I am right siker, that the pot was erased. 

Be as be may, be ye no thing amased. 

As usage is, let swoope the floor as-swithe ; 

Pluk up your hertes and both glad and blithe.' 

The mullok on an heep i-swoped was. 

And on the floor y-cast a canevas, 

And al this mulloc in a syve i-throwe, 

And sifted^ and y-plukked many a throwe. 

* Parde/ quod oon, * somwhat of oure metal 

Yet is ther hear, though that we have nought al. 

And though this thing myshapped hath as now, 39i 

Another tjrme it may be wel y-now. 

Us moste putte oure good in adventure. 

A marchaunt, parde, may not ay endure, 

Trusteth me wel, in his prosperite ; 

Som tyme his good is drowned in the see, 

And som tyme cometh it sauf unto the londe.' 

' Pees ! ' quod my lord, ' the nexte tyme I wol fonde 

To bringe oure craft al in another plyte, 

And but I do, sires, let me have the wyte ; 400 

Ther was defaute in som what, wel I woot.' 

Another sayde, the fuyr was over hoot. 

But be it hoot or cold, I dar saye this. 

That we concluden evermor amys ; 

We faile of that which that we wolden have. 

And in oure madnesse evermore we rave. 

And whan we ben togideres everichon, 

Everiche man semeth a Salamon. 

But al thing which that schineth as the gold. 

Is nought gold, as that I have herd told ; 4io 

Ne every appel that is fair at ye, 

Ne is not good, what so men clappe or crye. 

Right so, lo, fareth it amonges us. 

He that semeth the wisest, by Jesus ! 

Is most fool, whan it cometh to the preef ; 

And he that semeth trewest is a theef. 

That schul ye knowe, er that I fro yow wende. 

By that I of my tale have maad an ende. 

* Ther is a chanoun of religioun 
Amonges us, wold infecte al a toun, 430 

Though it as gret were as was Niniv^, 

Rome, Alisaundre, Troye, or other thre. 

His sleight and his infinite falsnesse 

Ther couthe no man writen, as I gedse, 

Though that he mighte lyven a thousand jeer ; 

Of al this world of falsheed nys his peer, 

For in his termes he wol him so wynde, 

And speke his wordes in so sleygh a kjnde, 

Whan he comune schal with eny wight, 

That he wil make him dote anoon right, 490 

But it a feend be, as himselven is. 

Ful many a man hath he bygiled er this. 

And wol, if that he lyve may a while ; 

And yet men ryde and goon ful many a myle 

Him for to seeke, and have his aqueintaunce. 

Nought knowyng of his false governaunce. 

And if yow list to yeve me audience, 

I wol it telle here in youre presence. 

But, worschipful chanouns religious, 

Ne demeth not that I sclaundre youre hous, 440 

Although my tale of a chanoun be. 

Of every ordre som schrewe is, pardee ; 

And God forbede that al a oompanye 

Schulde rewe a singuler mannes folye. 

To sclaunder yow is no thing myn entent. 

But to correcten that is mys i-ment. 

This tale was not oonly told for yow. 

But eek for other moo ; ye woot wel how 

That among Cristea apostles twelve 

Ther was no tray tour but Judas himselve ; 46o 

Than why schulde the remenaunt have a blame, 

That gulteles were ? by yow I say the same. 

Save oonly this, if ye wol herkene me. 

If any Judas in youre covent be. 

Remewe him by tyme, I yow rede, 
If schame or los may causen eny drede. 
And beth no thing displesed, I you pray, 
But in this caas herkeneth what I say.' 

tN Londoun was a prest, an annueler, 
That therin dwelled hadde many a yer. 
Which was so plesaunt and so servisable 
Unto the wyf, wher as he was at table, 
That sche wolde suffre him no thing for to pay« 
For bord ne clothing, went he never so gaye ; 
And spending silver had he right y-nough ; 
Therof no force ; I wol procede as now. 
And telle forth my tale of the chanoun. 
That brought^ this prest to confusion. lo 

This false chanoun cam upon a day 
Unto the prestes chambre wher he lay, 
Biseching him to lene him a certyn 
Of gold, and he wolde quyt hit him age)m. 
' Lene me a mark,* quod he, * but dayes thre, 
AjUd at my day I wil hit quyte the. 
And if so be, that thou fynde me fals. 
Another day hong me up by the hals.* 
This prest him took a mark, and that as-swithe, 
And this chanoun him thankid ofbe sithe, 20 

And took his leve, and wente forth his wey ; 
And atte thridde day brought hym his money, 

And to the prest he took his gold agayn, 
Wherof this prest was wonder glad and fayn. 

* Certes/ quod he, * no thing annoyeth me 
To lene a man a noble, or tuo, or thre, 
Or what thing were in my possessioun, 
Whan he so trewe is of condicioun, 
That in no wise he breke wol his day ; 

To such a man I can never saye nay/ so 

' What ? ' quod this chanoun, * schold I be untrewe? 
Nay, that were thing i-fallen of the newe. 
Trouthe is a thing that I wol ever kepe, 
Unto that day in which that I schal crepe 
Into my grave, and elles God forbede ! 
Bilieveth that as siker as your crede. 
God thank I, and in good tyme be it sayd. 
That ther was never man yet evel apayd 
For gold ne silver that he to me lentc, 
Ne never falshed in myn hert I mente. 40 

And, sire,' quod he, ' now of my privet^, 
Syn ye so goodlich have be unto me, 
Ajid kythed to me so gret gentilesce, 
Som-what, to quyte with youre kyndenesse, 
I wil yow schewe, and if yow lust to lere 
I wil yow teche pleynly the manere, 
How I kan werken in philosophie. 
Takith good heed, ye schul seen wel at ye. 
That I wol doon a maystry er I go.' 

* Ye ? ' quod the prest, * ye, sire, and wol ye so ? 
Mary ! therof I pray you hertily.' 6I 

* At youre comaimdement, sire, trewely,' 
Quod the chanoim, ' and elles God forbede ! ' 
Lo, how this theef couthe his servise beede. 
Ful soth it is that such profred servise 

St3mketh, as witnessen these olde wise ; 

And that ful soone I wol it verefye 

In this chanoun, roote of al treccherie, 

That evermor delit hath and gladnesse 

(Such feendly thoughtes in his hert empresse) 60 

How Cristes poeple he may to meschief hringe : 

God kepe us from his fals dissimilynge ! 

What wiste this prest with whom that he delte ? 

Ne of his harm comyng he no thing felte. 

seely prest, o sely innocent, 

With coveytise anoon thou schalt be blent ; 

graceles, ful blynd is thy conce3rt. 

No thing art thou war of the deceyt. 

Which that this fox i-schapen hath to the ; 

His wily wrenches y-wis thou maist not fle. 70 

Wherfor to go to the conclusioun, 

That referreth to thy confusion. 

Unhappy man, anoon I wil me hie 

To tellen thin unwitte and thy folye, 

And eek the falsnesse of that other wrecche, 

Als ferforth as my connyng wol strecche. 

This chanoun was my lord, ye wolde weene ; 
Sire Ost, in faith, and by the heven queene, 
It was another chanoun, and not he, 
That can an hundred fold more subtilte. so 

He hath bitrayed folkes many a tyme ; 
Of his falsnes it duUith me to ryme. 
Ever whan I speke of his falshede, 
For schame of him my cheekes wexen reede ; 
Algates thay bygonne for to glowe, 
For reednes have I noon, right wel I knowe. 
In my visage, for fumes diverse 
Of metals, which ye ban me herd reherse. 

Consumed and wasted han my reednesse. 
Now tak heed of this chanouns cursednesse. 90 
* Sire/ quod he to the prest, * let your man goon 
For quyksilver, that we it hadde anoon : 
And let him bringe ounces tuo or thre ; 
And whan he cometh, as faste schul ye see 
A wonder thing, which ye saughe never er this/ 
' Sire,' quod the prest, * it schal be doon, I wis.' 
He bad his servaunt fecche him his thinges, 
And he al redy was at his biddynges, 
And went him forth, and com anoon agayn 
With his quyksilver, schortly for to sayn, loo 

And took these ounces thre to the chanoun ; 
And he it layde faire and wel adoun, 
And bad the servaunt coles for to bringe, 
That he anoon mighte go to his werkynge. 
The coles right anoon weren i-fett, 
And this chanoun took out a croselett, 
Out of his bosom, and schewed it to the prest. 
* This instrument,' quod he, * which that thou sest, 
Tak in thin bond, and put thiself therinne 
Of this quyksilver an unce, and her bygynne no 
In the name of Crist to wax a philosophre. 
Ther ben ful fewe, whiche that I wolde profre 
To schewe hem thus moche of my science ; 
For ye schul seen heer by experience. 
That this quiksilver I wol mortifye, 
Right in youre sight anoon, withouten lye. 
And make it as good silver and as fyn 
As ther is any in youre purs or myn. 
Or elles wher ; and make it malleable ; 
And elles holdeth me fals and unable 120 

Amonges folk for ever to appeere. 

I have a pouder heer that coste me deere, * 

8chal make al good, for it is cause of al 

My connyngy which that I you schewe schal. 

Voydith youre man, and let him be theroute ; 

And schet the dore, whils we ben aboute 

Oure privetee, that no man us aspye, 

Whiles we werken in this philosophie.' 

Al, as he bad, fulfilled was in dede. 

This ilke servaimt anoon right out yede, iso 

And his maister schitte the dore anoon, 

And to here labour speedily thai goon. 

This prest, at this cursed chanouns biddyng, 
Upon the fuyr anoon sette this thing. 
And blew the fu3rr, and busied him ful faste ; 
And this chanoun into the croslet caste 
A pouder, noot I wherof that it was 
I-maad, outher of chalk, outher of glas, 
Or som what eUes, that was nought worth a flye 
To blynde with this prest ; and bad him hye 140 
These coles for to couchen al above 
The croislet ; for ' in tokenyng I the love,' 
Quod this chanoun, ' thin oughne handes tuo 
Schal wirche al thing which that schal be do.' 
' Graunt mercy,' quod the prest, and was ful glad. 
And couchede coles as the chanoun bad. 
And whil he besy was, this feendly wrecche. 
This false chanoun (the foule feend him fecche !) 
Out of his bosom took a bechen cole. 
In which ful subtilly was maad an hole, 160 

And therin put was of silver lymayle 
An unce, and stopped was withoute fayle 
This hole with wex, to kepe the lymail in. 
And understondith^ that this false gyn 

Was not maad ther, but it was maad bifore ; 

And other thinges I schal telle more 

Her after- ward^ which that he with him broughte. 

£r he com ther, to bigyle him he thoughts, 

And so he dede^ er thay wente atwynne ; 

Til he had^ tomed him, couthe he nought blynne. 

It dulleth me, whan that I of him speke ; lei 

On his falshede fayn wold I me wreke, 

If I wist how, but he is heer and there, 

He is so variant, he byt no where. 

But taketh heed now, sires, for Goddes love. 
He took ^his cole of which I spak above. 
And in his bond he bar it prively. 
And whiles the preste couchede bysily 
The coles, as I tolde yow er this. 
This chanoun sayde, * Freend, ye doon amys ; 170 
This is not couched as it oughte be. 
But soone I schal amenden it,' quod he. 
* Now let me melle therwith but a while, 
For of yow have I pitee, by seint Gile ! 
Ye been right hoot, I se wel how ye swete ; 
Have heer a cloth and wype away the wete.* 
And whiles that this prest him wyped haas, 
This chanoun took his cole, I schrewe his faas ! 
And layd it aboven on the myd-ward 
Of the croslet, and blew wel afterward, 180 

Til that the coles gonne faste brenne. 
' Now yeve us drinke,' quod the chanoun thenne, 
' AlsHswithe al schal be wel, I undertake. 
Sitte we doun, and let us mery make.' 
And whan that the chanounes bechene cole 
Was brent al the lymail out of the hole 
Into the croBselet anoon fel adoun ; 
VOL. in. p 

And so it moste needes by resoun ; 

Sins it so even above couched was ; 

But therof wist the prest no thing, alias ! i9o 

He domed alle the cob's i-liche goode, 

For of the sleight he no thing understood. 

And whan this alcamister saugh his t3rme, 
' Rys up, sire prest/ quod he, * and stonde by me ; 
And for I wot wel ingot have ye noon, 
Goth, walkith forth, and brynge a chalk-stoon ; 
For I wol make it of the same schap, 
That is an ingold, if I may have hap. 
And bringe with you a bolle or a panne 
Ful of water, and ye ^chul wel se thanne 200 

How that oure bes3mes schal happe and prove. 
And yit, for ye schul have no mysbileeve 
Ne wrong conceyt of me in youre absence, 
I ne wol nought ben out of youre presence, 
But go with you, and come with you agajni.' 
The chambur dore, schortly for to sayn, 
Thay opened and schette, and wente forth here weye. 
And forth with hem they caryede the keye, 
And comen agayn withouten eny delay. 
What schuld I tary al the longe day ? 210 

He took the chalk, and schop it in the wise 
Of an ingot, as I schal yow devyse ; 
I say, he took out of his oughne sleeve 
A teyne of silver (evel mot he cheeve !) 
Which that was but an unce of wight. 
And taketh heed now of his cursed slight ; 
He schop his ingot in lengthe and in brede 
Of this teyne, withouten eny drede ; 
So sleighly, that the prest it nought aspyde ; 
And in his sleeve agayn he gan it hyde ; 220 

And fro the fuyr he took up his mateere, 
And into the ingot put it with mery cheere ; 
And into the watir-vessel he it caste, 
Whan that him list, and bad this prest as fsBte, 

* Loke what there is ; put in thin hond and grope ; 
Thou fynde ther silver schalt, as I hope/ 
What devel of helle schold it elles be ? 
Schavyng of silver, silver is, parde ! 

He putte in his hond and tok up a teyne 
Of silver fyn, and glad in every veyne 230 

Was this prest, whan he saugh it was so. 

* Goddes blessyng, and his modres also, 
And alle halwes, have ye, sire chanoun,' 
Seyde the prest, * and I her malisoun ! 
But, and ye vouchesauf to teche me 
This nobil craft and this subtilit^, 

I wil be youre in al that ever I may.' 

Quod this chanoun, ' Yet wol I make assay 

The secound tyme, that ye mowe taken heede, 

And ben expert of this, and in your neede 240 

Another day to assay in myn absence 

This dicipline, and this crafty science ; 

Let take another unce,' quod he tho, 

' Of quyksilver, withouten wordes mo. 

And do therwith as ye have doon er this 

With that other, which that now silver is/ 

The prest him busyeth in al that he can 

To doon as this chanoun, this cursed man, 

Comaunded him, and faste blew the fuyr. 

For to come to theffect of his desyr. 250 

And this chanoun right in the mene-while 

Al redy was this prest eft to bygile. 

And for a countenaunce in his hond bar 

An holow stikke (tak keep and be war). 

In theiide. of which an iince and no more 

Of silver lymail put was, as bifore 

Was in his cole, and stopped with wex wel 

For to kepe. in his limail every del. 

And whil the'ptest was in his besynesse, 

This chanomx with his stikke gan him dresse 260 

To him anoon, and his ponder cast in. 

As he dede er, (the devel out of his skyn 

Him tome, I pray to God, for his falshede ! 

For he was ever fals in worde and deede). 

And with this stikke above the croslet. 

That was ordeyned with that false get. 

He styrede the coles, til relente gan 

The wex aga3m the fuyr, as every man. 

But it a fool be, woot wel it moot nede. 

And al that in the hole was out yede, 270 

And into the croslet hastily it fel. 

Now, good sires, what wol ye bet then wel ? 

Whan that this prest thus was begiled agayn, 

Supposyng not but trouthe, soth to sajni, 

He was so gkd, that I can nought expresse 

In no maner his myrthe and his gladnesse. 

And to the chanoun he profred efb soone 

Body and good. ' Ye,' quod the chanoun, * soone. 

Though pore I be, crafty thou schalt me fynde ; 

I warne the, yet is ther more byhynde. 28O 

Is ther any coper herinne?* quod he. 

* Ye, sir,' quod this prest, * I trowe ther be. 

Elles go bye som, and that as-swithe.' 

' Now good sire, go forth thy way and hy the.' 

He went his way, and with this coper cam ; 

And this chanoun it in his hondes nam. 

And of that coper weyed out but an ounce. 

Al to simple is my tongue to pronounce^ 

As minister of my witt, the doublenesse 

Of this chanoun, root of al cursednesse. 290 

He semede frendly to hem that knew him nought. 

But he was fendly bothe in werk and thought. 

It werieth me to telle of his falsnesse ; 

And natheles yit wol I it expresse, 

To that entent men maye be war therby, 

And for noon other cause trewely. 

He put this unce of coper in the croslet, 
And on the fuyr als-swithe he hath it set. 
And cast in pouder, and made the prest to blowe, 
And in his worching for to stoupe lowe, soo 

As he dede er, and al nas but a jape ; 
Right as him \iate the prest he made his ape. 
And afterward in the ingot he it cast^, 
And in the panne putte it atte laste 
Of water, and in he put his owne bond. 
And in his sleeve, as ye byforen-hond 
Herde me telle, he had a silver teyne ; 
He sleyghly took it out, this cursed hejTie, 
(Unwitynge this prest of his false craft), 
And in the pannes botme he hath it laft ; sio 

And in the water rumbleth to and fro. 
And wonder prively took it up also 
The coper teyne, (nought knowj^g this prest) 
And hidde it, and bent him by the brest, 
And to him spak, and thus sayde in his game ; 
* Stoupeth adoun I by God, ye ben to blame ; 
Helpeth me now, as I dede yow whil er ; 
Put in your bond, and loke what is ther.' 
This prest took up this silver teyne anoon. 

And thanne sayde the chanoun, let us goon 820 
With these thre teynes whiche that we han wrought. 
To som goldsmyth, and wite if it be ought. 
For by my faith I nolde, for myn hood. 
But if they were silver fyn and good, 
And that as-swithe proved schal it be/ 
Unto the goldsmith with these teynes thre 
Thay went, and putte these teynes in assay 
To fuyr and hammer ; mighte no man saye nay 
But that thay were as hem oughte be. 

This sotted prest, who was gladder than he ? 330 
Was never brid gladder agayn the day ; 
Ne nightyngale in the sesoun of May 
Was never noon, that liste better to synge ; 
Ne lady lustier in carolynge ; 
Or for to speke of love and wommanhede, 
Ne knyght in armes doon an hardy deede 
To stonde in grace of his lady deere. 
Than hadde this prest this craft for to lere, 
And to the chanoun thus he spak and seyde ; 

* For the love of God, that for us alle deyde, 340 
And as I may deserve it unto yow, 

What schal itda receyt coste ? telleth now.' 

* By oure lady,' quod the chanoun, * it is deere, 
I warne yow wel, for, save I and a freere. 

In Engelond ther can no man it make.' 

* No fors,' quoth he ; * now, sire, for Goddes sake. 
What schal I paye ? telleth me, I pray.' 

* I-wis,' quod he, * it is ful dere I say. 
Sire, at a word, if that ye lust it have, 

Ye schul paye fourty pound, so God me save ; sfio 
And nere the frendschipe that ye dede er this 
To me, ye schulde paye more, i-wys.' 

This prest the somme of fourty pound anoon 
Of nobles fette, and took hem everychoon 
To this chanoun, for this ilke rece3rt. 
Al his werkyng nas but fraude and deceyt. 

* Sire prest/ he seyde, * I kepe have no loos 
Of my cnift, for I wold it kept were cloos ; 
And as ye loveth me^ kepeth it seere. 
For and men knewe al my sotilte^ 860 

By God, men wolden have so gret envye 
To me, bycause of my philosophie, 
I schulde be deed, ther were noon other weye.' 

* God it forbede,' quoth the prest, * what ye seye. 
Yet had I lever spenden al the good 

Which that I have, (and elles wax I wood) 
Than that ye schulde falle in such meschief.' 

* For your good wil, sir, have ye right good preef,' 
Quoth the chanoun, * and far wel graunt mercy J 
He went his way, and never the prest him sey 870 
After this day ; and whan that this prest scholde 
Maken assay, at such tyme as he wolde^ 

Of this receyt, far wel, it wolde not be. 
Lo, thus byjaped and bygilt was he ; 
Thus maketh he his introduccioun 
To bringe folk to here destruccioun. 

Gonsidereth, sires, how that in ech astaat 
Bitwixe men and gold ther is debaat, 
So ferforth that unnethe ther is noon. 
This multiplying blent so many oon, sso 

That in good faith I trowe that it be 
The cause grettest of swich skarsete. 
Philosophres speken so mistyly 
In this craft, that men conne not come therby. 
For any witt that men han now on dayes. 

They may wel chiteren, as doon these jayes, 

And in here termes sette lust and peyne, 

But to her purpos schul thay never atteyne. 

A man may lightly leme, if he have ought, 

To multiplie and hringe his good to nought. 390 

Lo, such a luere is in this lusty game ; 

A mannes mirthe it wol tome into grame. 

And empte also grete and hevy purses, 

And meke folk to purchace curses 

Of hem, that han her good therto i-lent. 

0, fy ! for schame, thay that have be brent, 

Alias ! can thay not fle the fuyres hete ? 

Ye that it usen, I rede ye it lete, 

Lest ye lesen al ; for bet than never is late ; 

Never to thrive, were to long a date. 400 

Though ye prolle ay, ye schul it never fynde ; 

Ye ben as bolde as is Bayard the blynde. 

That blundreth forth, and peril casteth noon ; 

He is as bold to renne agayn a stoon, 

As for to go bysides in the wey ; 

So fare ye that multiplie, I sey. 

If that youre yghen can nought seen aright, 

Loke that youre mynde lakke nought his sight. 

For though ye loke never so brode and stare, 

Ye schul nought wynne a mite on that chaffare, 

But wasten al that ye may rape and renne. 411 

Withdrawe the fuyr, lest it to faste brenne ; 

Medleth no more with that art, I mene ; 

For yif ye doon, youre thrift is goon ful clone. 

And right as-swithe I wol yow telle heere 

What philosophres sein in this mateere. 

Lo, thus saith Arnold of the Newe-toun, 
As his Rosarie maketh mencioun. 

He saith right thus, withouten eny lye : 
Ther may no man Mercury mortifye, 420 

But hit be with his brother knowleching. 
Loy how that he, which that first sayde this thing, 
Of philosophres fader was, Hermes ; 
He saith, how that the dragoun douteles 
He dyeth nought, but-if that he be slayn 
With his brother. And that is for to sayn. 
By the dragoun, Mercury, and noon other 
He understood, and brimstoon be his brother, 
That out of Sol and Lima were i-drawe. 
' And therfore,' sayde he, * take heed to my sawe ; 
Let no man besy him this art to seche, 431 

6ut-t/ that he thentencioun and speche 
Of philosophres understonde can ; 
And if he do, he is a lewed man. 
For this sciens, and this connyng/ quod he, 
' Is of the Secre of secretz, parde.' 
Also ther was a disciple of Plato, 
That on a tjrme sayde his maister to. 
As his book Senior wil here witnesse. 
And this was his demaunde in sothfastnesse : 440 

* Tel me the name of thiZA;e priv^ stoon.' 
And Plato answered unto him anoon, 

' Take the stoon that titanos men name.' 

* Which is that V quod he. * Magnasia is the same,' 
Sayde Plato. * Ye, sire, and is it thus ? 

Tlmt is ignotum per igrvotius. 

What is magnasia, good sir, I you pray?' 

* It is a water that is maad, I say, 
Of elementes foure,' quod Plato. 

* Telle me the roo^e, good sire,' quod he tho, 450 

* Of that water, if it be your wiUe.' 

' Nay, nay/ quod Plato, ' certeyn that I nylle. 

The philosophres sworn were everichoon, 

That thay ne scholde discovere it unto man noon, 

Ne in no book it write in no manere ; 

For unto Crist it is so leef and deere, 

That he wil not that it discovered be. 

But wher it liketh to his deite 

Man to enspire, and eek for to defende 

Whom that him liketh ; lo, this is the ende.' 46o 

Than conclude I thus, syn God of hevene 
Ne wol not that the philosophres nevene. 
How that a man schal come unto this stoon, 
I rede as for the beste, let it goon. 
For who-so maketh God his adversarie, 
As for to werke eny thing in contrarie 
Unto his wil, certes never schal he thrive, 
Though that he multiplie terme of al his lyve. 
And ther a poynt ; for ended is my tale. 
God send every trewe man boote of his bale ! 470 

THE D0CT0URE8 PROLOGE. 

^HAN that this yoman his tale ended hadde 
Of this false chanon whkhe tJiat was so 

hadde, 
Oure oste gan say, * truly and certayne 
Thys preest was begyled, sothely for to sayne, 
(He wenynge for to he a phyhsofre) 
TyUe he right no golde lefte in hys coffre ; 
And sothely this preest hade a litherjape, 
Thys cursed charumn put in hys hood an ape, 

* But al this passe wU I overe as nowe. 

Sir Doctour of Phisyhe I pray you, lo 

Telle us a tale of some honeste matere.^ 

* Itschal he done, yf that ye vnlle it here, 
Sayde this doctour, and hys tale hegan anone, 
*Nowe, gods men,^ quad he, herkeneth everech oon.' 

f HER was, as telleth Thitus Lyvius, 
A knight, that cleped was Virginius, 
Fulfild of honours and of worthines, 
And strong of frendes, and of gret riches. 
This knight a doughter he hadde by his wyf, 
And never ne hadde he mo in al his lyf. 

Fair was this mayde in excellent beauts 

Above every wight that men maye se ; 

For Nature hath with sovere3m diligence 

I-formed hir in so gret excellence^ lo 

As though sche wolde say, * Lo, I, Nature, 

Thus can I forme and peynte a creature. 

Whan that me lust ; who can me counterfete ? 

Pigmalion? nought, though he alwey forge and bete. 

Or grave, or paynte ; for I dar wel sayn. 

Applies Zetms, schulde wirche in va3m, 

Other to grave, or paynte, or forge or bete, 

If thay presumed^ me to counterfete. 

For He that is the Former principal 

Hath maad me his viker general, 20 

To forme and pe3mte erthely creature 

Right as me lust, al thing is in my cure 

Under the moone that may wane and waxe. 

And for my werke no thing wol I axe ; 

My lord and I ben fully at accord. 

I made hir to the worschip of my Lord ; 

So do I alle m3m other creatures. 

What colour that thay been, or what figures.' 

Thus semeth me that Nature wolde say^. 

This mayde was of age twelf yer and twaye, so 
In which that nature hath suche delite. 
For right as sche can peynte a lili white 
And rody a rose, right with such peynture 
Sche pe3mted hath this noble creature 
Er sche was bom, upon her limes fre, 
Where als hy right such coloured schulde be ; 
And Phebus deyed hadde hire tresses grete, 
I-lyk to the stremes of his homed hete. 
And if that excellent was hir beaut^. 

A thousand fold more vertuous was sche* 40 

In hire ne laJkketh no condicioun. 

That is to preyse, as by discrecioun. 

As wel in body as goost chaste was sche ; 

For which sche floured in virginity, 

With alle humilite and abstinence, 

With alle attemperaunce and pacience. 

With mesnre eek of beryng and array. 

Discret sche was in answeryng alway, 

Though sche were wis as Pallas^ dar I sayn. 

Hir faeound eek ful wommanly and playn ; so 

Noon countrefeted termes hadde sche 

To seme wys ; but after hir degre 

Sche spaky and alle hire wordes more and lesse 

Sounyng in vertu and in gentilesse. 

Schamefast sche was in maydenes schamfastnesse, 

Constant in hert, and ever in bes3mes8ey 

To dryve hire out of ydelU slogardye. 

Bachus had of hir mouth no maistrye ; 

For wyn and yovihe doon Venus encrece, 

As men in fuyr wil caste oyle or grece. 60 

And of hir oughne vertu unconstreigned, 

Sche hath f\il ofte tyme hire seek y-feyned. 

For that sche wolde fleen the companye, 

Wher likly was to treten of folye, 

As is at festes, reveles, and at daunces, 

That ben occasiouns of daliaunces. 

Such thinges maken children for to be 

To soone rype and bold, as men may se, 

Which is fdl perilous, and hath ben yore ; 

For al to soone may sche leme lore 70 

Of boldenesse, whan sche is a wyf. 

And ye maystresses in youre olde lyf 

That lordes doughtres han in governaunce, 

Ne taketh of my word no displesaunce ; 

Thixiketh that ye ben set in governynges 

Of lordes doughtres, oonly for tuo thinges ; 

Outher for ye han kept your honeste, 

Other elles for ye han falle in frelete, 

And knowe wel y-nough the olde daunce, 

And conne forsake ^illy siiche meschaunce so 

For evermo ; therfore, for Cristes sake, 

Kepeth wel tho that ye undertake. 

A theof of venesoun, that hath for-lafb 

His licorousnesse, and al his theves craft, 

Can kepe a forest best of every man. 

Now kepe hem wel, for and ye wil ye can ; 

Loketh wel, to no vice that ye assents. 

Lest ye be dampned for your wikked entente, 

For who-so doth, a traytour is certayn ; 

And taketh keep of that that / schal sayn ; 90 

Of al tresoun sovereyn pestilence 

Is, whan a wight bytrayeth innocence. 

Ye fadres, and ye modres eek also, 

Though ye han children, be it oon or mo, 

Youre is the charge of al her sufferaunce, 

Whiles thay be under your governaunce. 

Beth war, that by ensample of youre Ij^vynge, 

Outher by necgligence in chastisynge. 

That thay ne perische ; for I dar wel seye. 

If that thay doon, ye schul ful sore abeye. loo 

Under a schepherd softe and necligent. 

The wolf hath many a schep and lamb to-rent. 

Sufficeth oon ensample now as here. 

For I moot turne ayein to my matiere. 

This mayde, of which I telle my tale expresse. 

So kept hir self, hir nedede no maystresse ; 

For in hir lyvyng maydens mighte rede, 

As in a book, every good word and dede, 

That longeth unto a mayden vertuous ; 

Sche was so prudent and so bounteous. iio 

For which the fame outsprong on every syde 

Bothe of hir beaute and Air bounty wyde ; 

That thurgh the lond thay praysed hir ilkoone. 

That lovede vertu, save envye alloone 

That sory is of other mennes wele. 

And glad is of his sorwe and unhele. 

The doctor made this descripcioun. 

This mayde wente upon a day into the toun 

Toward the temple, with hir moder deere, 

As is of yonge maydenes the manere. 120 

Now was ther thjom a justice in the toun, 
That governour was of that regioun. 
And so bifel, this juge his eyghen caste 
Upon this mayde, avysing hir ful faste. 
As sche cam forby ther the juge stood. 
Anoon his herte chaunged and his mood, 
So was he caught with beaute of this mayde. 
And to him-self ful prively he sayde, 
' This mayde schal be myn for any man.' 
Anoon the feend into his herte ran, 130 

And taughte him sodeinly, by what slighte 
This mayde to his purpos wynne he mighte. 
For certes, by no fors, ne by no mede, 
Him thought he was not able for to speede ; 
For sche was strong of frendes, and eek sche 
CJonfermed was in such soverayne bounte 
That wel he wist he might hir never wynne, 
As for to make hir with hir body synne. 

For which with gret deliberacioun 

He sent after a clerk was in the toun, I40 

The which he knew for subtil and for bold. 

This juge unto the derk his tale hath told 

In secre wyse, and made him to assure. 

He schulde telle it to no creature ; 

And if he dede he schulde lese his heed. 

Whan that assented was this cursed reed, 

Glad was the juge, and made him goode che^e, 

And yaf him pftes precious and deere. 

Whan schapen was al this conspiracye 
Fro poynt to poynt, how that his lecherie iso 

Parformed scholde be ful subtilly, 
As ye schul here after-ward openly, 
Hom goth this clerk, that highte Claudius. 
This false juge, that highte Apius, — 
(So was his name, for it is no fable. 
But knowen for a storial thing notable ; 
The sentence of hit soth is out of doute), — 
This false jugge goth now fast aboute 
To hasten his delit al that he may. 
And so bifel, soone after on a day i60 

This false juge, as telleth us the story, 
As he was wont, sat in his consistory. 
And yaf his domes upon sondry caas ; 
This false clerk com forth a ful good paas, 
And saide, ' Lord, if that it be your wiUe, 
As doth me right upon this pitous bille. 
In which I pleyne upon Virginius. 
And if he wile seyn it is nought thus, 
I wil hit prove and fynde good witnesse. 
That soth is that my bille wol expresse.' iTo 

The juge answerd, * Of this in his absence 

I may not yive diffinityf sentence. 

Let do him calle, and I wol gladly hiere ; 

Thou schalt have aUe right, and no wrong heere. 

Vii^nius com to wite the jugges wille, 

And right anoon was red this cursed bille ; 

The sentence of it was as ye schul heere. 

* To yow, my lord sire Apius so deere, 
Scheweth youre pore servaunt Claudius, 
How that a knight called Yirginius^ i8o 

Ayeins the lawe, ayens alle equyte, 
Holdeth, expresse ayeinst the wille of me, 
My servaunt, which that my thral is by right, 
^Vliich fro myn hous was stolen on a night 
Whiles sche was ftd yong, that wol I preve 
By witnesse, lord, so that ye yow not greve ; 
Sche is nought his doughter, what-so he say, 
Wherfore to yow, my lord the jugge, I pray, 
Yelde me my thralle, if that it be your wille.* 
Lo, this was al the sentence of the bille. 190 

Virgineus gan upon the clerk byholde ; 
But hastily, er he his tale tolde, 
He wolde have proved it, as schold a knight. 
And eek by witnessyng of many a wight. 
That al was fals that sayde his adversarie ; 
This cursed juge wolde no longer tarye, 
Ne heere a word more of Virgineus, 
But yaf his jugement, and saide thus ; 
* I deme anoon thi» clerk his servaunt have. 
Thou schalt no lenger in thin houfi hir save. 200 
Go bringe hir forth, and put hir in oure warde. 
This derk schal have his thral ; thus I awarde.' 

And whan this worthy knight Virgineus, 
Thurgh thassent of this juge Apius, 

VOL. III. o 

Mosle by force his deere doughter yiven 

Unto the juge, in lecchery to lyven, 

He goth him horn, and sette him in his halle, 

And leet anoon his deere doughter calle ; 

And with a face deed as aisshen colde. 

Upon hir humble face he gan byholde, 210 

With fadres pit^ stiking thorugh his herte, 

Al wolde he from his purpos not conyerte. 

* Doughter,' quod he, * Virginea be thy name, 
Ther ben tuo weyes, eyther deth or schame. 
That thou moste suffre, alas that I was bore ! 
For never thou deservedest wherfore 

To deyen with a swerd or with a knyf. 

deere doughter, ender of my lif, 

Which I have fostred up with such plesaunce, 

That thou ne ti;«re onte of my remembraunce ; 

doughter, which that art my laste wo, 221 

And in this lif my laste joye also, 

gemme of chastity, in pacience 

Tak thou thy deth, for this is my sentence ; 

For love and not for hate thou moste be deed, 

My pitous bond mot smyten of thin heed. 

AUas that ever Apius the say I 

Thus hath he falsly jugged the to day.* 

And told hir al the caas, as ye bifore 

Han herd, it nedeth nought to telle it more. 330 

* Mercy, deere fader,' quod this mayde. 
And with that word sche bothe hir armes layde 
Aboute his nekke, as sche was wont to doo, 
(The teeres brast out of hir eyghen tuo), 
And sayde ; * Goode fader, schal I dye ? 
Is ther no grace ? is ther no remedye ? ' 

* No, certe}^, deere doughter mjm,' quod he. 

' Than yeve me leve, fader myn/ quod sehe, 

' Mj deth for to compleyne a litel space ; 

For pardy Jefi&a yaf his doughter grace 34o 

For to compleyne, er he hir slough, alias ! 

And God it woot, no thing was hir trespas, 

Bat that sche ran hir fader first to se, 

To welcome him with gret solempnit^/ 

And with that word aswoun sche fel anoon, 

And after, whan hirswownyng was agoon, 

Sche riseth up, and to hir fader sayde ; 

* Blessed be God, that I schal deye a mayde. 

Yeve me my deth, er that I have a schame. 

Do with your child your wille, a goddes name ! ' 

And with that word sche prayed him ful ofte, 251 

That with his swerd he schulde smyte hir softe ; 

And with that word on swoune doun sche fel. 

Hir fader, with ful sorwful hert and fel, 

Hir heed of smoot, and by the top it hente. 

And to the juge bigan it to presente. 

As he sat in his doom in consistory. 

And whan the juge it say, as saith the story. 

He bad take him, and honge him oZso-faste. 

But right anoon alle the poeple in thraste 260 

To save the knight, for routhe and for pit^. 

For knowen was the fals iniquite. 

The poeple anoon h&dde suspect in this thing, 

By maner of this clerkes chalengyng. 

That it was by thassent of Apius ; 

They wiste wel that he was leccherous. 

For which unto this Apius thay goon. 

And casten him in prisoun right anoon, 

Wher as he slough himself; and Claudius, 

That servaunt was unto this Apius, 270 

Was demed for to honge upon a tree ; 

But Yirgineus of his gret pite 

Frayde for him, that he was exiled, 

And elles certes he had<ie ben bigiled. 

The remenaunt were anhanged, more and lesse, 

That were consented to this cursednesse. 

Her maye men se how S3mne hath his merite ; 
Be war, for no man woot how God wol smyte 
In no degre, ne in which maner wise 
The worm of conscience wol arise 28o 

Of wicked lyf, though it so pryve be, 
That no man woot of it but God and he ; 
Whether that he be lewed man or lered, 
He not how soone that he may be afered. 
Therfore I rede yow this counseil take, 
Forsakith synne, er synne yow forsake. 

THE PROLOGE OF THE PARDONER. 

JWRE Ost gan swere as he were wood ; 

* Harrow ! ' quod he, * by nayles and 
by blood I 

This was a cursed thef, a faJs justice. 
As schendful deth as herte can devise 
So falle upon his body and his boones ! 
The devel I bykenne him al at oones ! 
Alias ! to deere boughte sche hir beauts. 
Wherfore I say, that alle men maye se. 
That yiftes of fortune or of nature 
Ben cause of deth of many a creature. lo 

Hir beauts was hir deth, I dar wel sayn ; 
Alias ! so pitously as sche was slayn ? 
Bot here ofimll nouht procede as nowe, 
Men haoefuL often more harme thanprowe, 
* But trewely, myn owne maister deere. 
This was a pitous tale for to heere ; 
But natheles, pas over, this is no fors. 
I pray to God to save thi gentil corps, 
And thine urincdea, and thijordanes, 
Thine Tpocras, and thine QcdiouneSy 30 

And every boist ful of thi letuarie, 
God blesse hem and oure lady seinte Marie I 
So mot I then, thou art a propre man, 
And y-lik a prelat, by seint Runyan. 
Sayde I not wel? can I not speke in terme ? 
But wel I woot^ thou dost myn. herte to erme, 
I have almost y-caught a cardiacle ; 

By corpus boones, but-^^ I have triacle, 
Other ©lies a draught of moyst and corny ale, 
Other but I hiere anoon a mery tale, so 

Myn hert is broste for pitd of that mayde. 
Thow, pardoner, thou, hdamy,^ he sayde, 

* Tel us a tale, for thou canst many oon.' 

* It schal be doon,' quod he, ' and that anoon 
But first,' quod he, ' her at this ale-stake 

I wil hoihe drynke and byt«n on a cake/ 
But right anoon the gentils gan to erie, 
' Nay, let him tellen us no ribaudye. 
Tel us som moral thing, that we may leere.' 

* Gladly,' quod he, and sayde as ye schal heere. 40 
^ But in the ouppe wil I me bethinke 

Upon some honest tale, whil that I drinke.' — 

^ Lordyngs,' quod he, ^ in chirchea whan I preche, 
I peyne me to have an hauteyn speche. 
And ryng it out, as lowd as doth a belle. 
For I can al by rote whkh that I telle. 
My teeme is alway oon, and ever was ; 
Radix omrmm nudorum eat cupiditas, 

* First I pronounce whennes that I come. 

And thanne my bulles schewe I alle and some ; 56 

Oure liege lordes seal upon my patent, 

That schewe I first my body to warent. 

That no man be so hardy, prest ne clerk, 

Me to destourbe of Oristes holy werk. 

And after that than tel I forth my tales. 

Bulles of popes, and of cardynales, 

Of patriarkes, and of bisshops, I schewe. 

And in Latyn speke I wordes fewe 

To savore with my predicacioun. 

And for to store men to devocioun. 60 

Thanne schewe I forth my longe crystal stoones, 

I-crammed ful of doutes and of boones^ 

Reliks thay ben, as wene thei echoon. 

Than have I in latoun a scbulder boon. 

Which that was of an holy Jewes scheep. 

Good men/ say I, ' tak of my wordes keep ; 

If that this boon be waische in eny welle, 

If cow, or calf, or scheep, or oxe swelle. 

That eny worm hath ete, or worm i-stonge, 

Tak water of that welle, and waisch his tonge, 70 

And it is hool anoon. And forthermore 

Of pokkes, and of scabbe, and every sore, 

Schal every scheep be hool, that of this welle 

Drynketh a draught* Tak heed eek what I telle ; 

If that the goode man, that the beest oweth, 

Wol every wike, er that the cok him croweth, 

Fastynge, drynke of this wdle a draughts. 

As thilke holy Jew oure eldres taughte. 

His beestes and his stoor schal mnltiplie. 

And, sires, also it kelith jalousie. so 

For though a man be ful in jalous rage. 

Let make with this water his potage, 

And never schal he more his wyf mystriste, 

Though he the soth of hir defaute vnBte ; 

Al hadde sche take prestes tuo or thre< 

Her is a meteyn eek, that ye maye see ; 

He that his honde put in this metayn, 

He schal have multiplying of Ms grayn, 

Whan he hath sowen, be it whete or otes. 

So that ye ofire pans or elles grootes^ 90 

And, men and wommen, oon thing wame I yow ; 

If eny wight be in this chirche now. 

That hath doon synne orrible, that he 

Dar nought for schame of it schryven be ; 

Or ony womman, be sche yong or old, 

That hath y-maad hir housbond cokewold, 

Suche folk schal have no power ne grace 

To ofi&e to my relikes in this place. 

And who so fint him out of suche blame, 

Thay wol come up and office in Goddes name, loo 

And I assoile hem by the auctorite. 

Which that by bulle was i-graunted me. 

* By this gaude have I wonne every yeer 
An hundred mark, syn I was pardoner. 
I stonde lik a derk in my pulpit, 
And whan the lowed poeple is doun i-set, 
I preehe so as ye have herd before, 
And telle hem an hondred japes more. 
Than peyne I me to strecche forth my necke, 
And est and west upon the poeple I bekke, no 
As doth a dowfe, syttyng on a heme ; 
Myn hondes and my tonge goon so yeme, 
That it is joye to se my busynesse. 
Of avarice and of such cursednesse 
Is al my preching, for to make hem fre 
To yeve here pans, and namely unto me. 
For myn entent is nought but for to wynne. 
And no thing for correccioim of synne. 
I rekke never when thay ben i-beryed. 
Though that here soules gon a blakeberyed. 120 

' For certes many a predicacioun 
Cometh ofbe tyme of evel entencioun ; 
Som for plesauns of folk and flaterie, 
To ben avaunced by ypocrisie ; 
And som, for veine gloir, and som for hate. 
For whan I dar not other weys debate. 

Than wil I stynge him with my tonge smerte 

In preching, so that he schal not asterte 

To be diffamed faldy, if that he 

Hath trespast to my bretheren or to me. iso 

For though I telle not his propre name, 

Men schal wel knowe that it is the same 

By signes, and by other circumstaunces. 

llmis quyt I folk, that doon us displesaunces ; 

Thus put I out my venjrm under Wewe 

Of holynes, to seme holy and trewe. 

But schortly myn entent I wol devyse, 

I preche no thing but of coveityse. 

Therfor my teem is yit, and ever was, 

Bculix omnium jnalorum est cupicHtas. 140. 

' Thus can I preche agayn the same vice 
Which that I use, and that is avarice. 
But though m3rself be gulty in the S3mne, 
Yit can I make othere folk to twynne 
From avarice, and soone to repente. 
But that is not my principal entente ; 
I preche no thing but for coveitise. 
Of this matier it ought i-nough sufiSse. 

< Than teUe I hem ensamples many oon 
Of olde stories longe lyme agoon. i50 

For lewed poeple loven tales olde ; 
Which thinges can thay wel report and holde. 
What? trowe ye, whiles that I may preche 
And Wynne gold and silver for I teche. 
That I wil lyve in povert wilfully ? 
Nay, nay, I thought it never trewdy. 
For I wol preche and begge in sondry londes. 
I wil not do no labour with m}^ hondes^ 
Ne make basketis and lyve therby> 

Bycause I wil nought begge ydelly. ido 

I wol noon of thapostles counterfete ; 

I wol have money, wolle, chese^ and whete, 

Al were it yeven of the prestes page, 

Or of the porest wydow in a village, 

Al schold hir children sterve for famyn. 

Nay, I wol drinke licour of the wyn, 

And have a joly wenche in every toun. 

But herkneth, lordynges, in condusioim, 

Youre likyng is that I aehal telle a tale. 

Now have I dronk a draught of corny ale, 170 

By God, I hope I schal telle yow a thing, 

That schal by resoun be at your liking ; 

For though myself be a ful vicious man, 

A moral tale yit I yow telle can, 

Which I am wont to preche, for to wynne. 

Now hold your pees, my tale I w<d byginne.' 

^N Flaundres whilom was a companye 
Of yonge folkes, that hauntede folye. 
As ryot, hasard, stywes, and tavemes ; 
Wher as with lutes, harpes, and gytemes, 
Thay daunce and play at dees, bothe day and night, 
And ete also, and drynk over her might ; 
Thurgh which thay doon the devyl sacrifise 
Withinne the develes temple, in cursed wise, 
By superfluity abhominable. 
Her othes been so greet and so dampnable, 10 

That it is grisly for to hiere hem swere. 

Our blisM Lordes body thay to-tere ; 

Hem thoughte Jewes rent him nought y-nough ; 

And ech of hem at otheres synne lough. 

And right anoon ther oome tomb/esteris, 

Fe^ and smal, and yonge fruytsterisy 

Singers unth harpes, bavdea, waferereSf 

Whiche that ben verray develes officeres, 

To kyndle and blowe tJie fuyr of leecherie, 

That is anexid unto glotonye. 20 

The holy wryt take I to my witnesse, 

That luxury is in wyn and dronkenesse. 

Loy how that dronken Loth unkynddy 

Lay by his doughtres tuo unwityngly, 

So dronk he was he niste what he wrought^. 

Herodes, whoHSo wel the story sought^. 

Whan he of wyn was repleet at his fest, 

Right at his oughne table yaf his best 

To sle the baptist Johan fid gilteles. 

Seneca seith a good word douteles ; 30 

He saith he can no difference fynde 

Betuyx a man that is out of his mynde, 

And a man the which is dronkelewe ; 

But that woodnes, fallen in a schrewe, 

Persevereth lenger than doth dronkenesse. 

O glutonye, ful of corsidnesse ; 
cause first of cure confusioun, 
original of cure dampnacioun^ 
Til Crist hadde bought us with his blood agayn ! 
Loketh, how dere, and schortly for to sayn, 40 

Abought was first this cursed felonye ; 
Gonipt was al this world for glotonye. 
Adam our fader, and his wyf also, 

Fro Paradys to labour and to wo 
Were dryven for that vice, it is no drede. 
For whils that Adam fasted, as I rede, 
He was in Paradis, and whan that he 
Eet of the fruyt defendit of a tre, 
He was out cast to wo and into peyne. 

glotony, wel ought us on the pleyne I «o 
0, wist a man how many maladyes 

Folwith of excesse and of glotonyes. 

He wolde be the more mesurable 

Of his diete, sittyng at his table. 

Alias ! the schorte throte, the tendre mouth, 

Maketh the Est and West, and North and South, 

In erthe, in watir, in ayer, man to swynke. 

To gete a sely glotoun mete and drynke. 

Of this matier, Poul, wel canstow trete. 

Mete unto wombe, and wombe eke unto mete, eo 

Schal God destroyen bothe, as Powel saith. 

Alias ! a foul thing is it by my faith 

To saye this word, and fouler is the dede. 

Whan men so drynke^A of the whyt and rede, 

That of his throte he makith his prive 

Thurgh thilke cursed superfluite. 

Thapostil wepyng saith ful pitously, 

Ther waUdth many, of which you told have I, 

1 say it now wepyng with pitous vois, 

There are enemeyes of Cristes croys ; 70 

Of which the ende is deth, wombe is her God. 

wombe, o bely, o stynkyng is thi cod, 

Fulfild of dong and of corrupcioun ; 

At eyther ende of the foul is the soun. 

How gret cost and labour is the to fynde ! 

These cokes how they stamp, and streyn, and grynde, 

And torne substauuce into accident. 

To Ailfille al thy licorons talent ! 

Out of the harde boones gete thay 

The mary, for thay caste nought away so 

That may go thurgh the golet sofbe and soote ; 

Of spicery and levj's, bark and roote, 

Schal ben his sause maad to his del3rt 

To make him have a newere appetit. 

But certes he that haunteth suche delices, 

Is deed ther whiles that he lyveth in vices. 

A licorous thing is wyn, and dronkenesse 

Is ful of stryyyng and of wrecchednesse. 

dronkeTi man, disfigured is thi face. 

Sour is thy breth, foul artow to embrace ; eo 

And thurgh thi dronken ncme sowneth the soun, 

As though thou seydest ay, Sampsoun, Sampsoun ; 

And jrit, God wot, Sampson drank never wyn. 

Thow fallist, as it were a stiked swyn ; 

Thy tonge is lost, and al thin honest cure, 

For dronkenes is verray sepulture 

Of mannes witt and his discrecioun, 

In whom that drynk hath dominacioun. 

He can no counseil kepe, it is no drede. 

'Now keep yow from the white and from the rede, 

Namely fro the white wyn of Leepe, loi 

That is to selle in Fleetstreet or in Chepe. 

This wyn of Spayne crepith subtily 

In other wynes growyng faste by, 

Of which lier riseth such fumosit^. 

That whan a man hath dronke draughtes thre. 

And weneth that he be at hom in Chepe, 

He is in Spayne, right at the toun of Lepe, 

Nought at the Bochel, ne at Burdeaux toun ; 

And thanne wol thai say, Sampeoun, Sampsoxm. 

But herken, lordyngs, o word, I you pray^, in 

That alle the soverayn actes, dar I saye. 

Of victories in the Olde Testament, 

Thorugh the verray God omnipotent 

Were doon in abstinence and in prayere ; 

Lokith the Bible, and ther ye may it hiere. 

Loke Atthila the grete conquerour, 

Deyd in his sleep, with schame and dishonour, 

Bleedyng ay at his nose in dronkenesse ; 

A captayn schuld ay lyve in sobrenesse. lao 

And over al this, avyse yow right wel, 

What was comaunded unto Lamuel ; 

Nought Samuel, but Lamuel say I. 

Redith the Bible, and fyndeth expresly 

Of wyn yevyng to hem that han justice. 

No more of this, for it may wel suffice. 

And now I have i-spoke of glotonye. 

Now wil I yow defende hasardrye. 

Hasard is verray moder of lesynges. 
And of deceipt of cursed forsweringes ; iso 

Blaspheme of Crist, manslaught, and wast also 
Of catel, and of tyme ; and forthermo 
It is reproef, and contrair to honour. 
For to be halde a comun hasardour. 
And ever the heyer he is of astaat. 
The more is he holden desolaat* 
If that a prince use hasardrie. 
In alle governance and policie 
He is, as by comun opinioun, 
Uolde the lasse in reputacioun. i40 

Stilbon, that was i-holde a wis embasitour, 
Was sent unto Corinthe with gret honour 

Fro Lacidome, to make hir aUiaunce ; 

And whan he cam, him happede par chaunee, 

That alle the grettest that were of that lend 

Playing atte hasard he hem fond. 

For which, as soone as it mighte be, 

He stal him hoom ayein to his centre, 

And saide ther, ^ I nyl nought lese my name, 

I nyl not take on me so gret diffame, loO 

Yow for to allie unto noon hasardoures. 

Sendeth othere wiser embasitoures. 

For by my trouthe, me were lever dye. 

Than I yow scholde to hasardours allye. 

For ye, that ben so glorious in honoures, 

Sehal not allie yow with hasardoures. 

As by my wil, ne as by my tret^/ 

This wise philosophre thus sayd he. 

Loke eek that to the king Demetrius 
The king of Parthes, as the book saith us, leo 

Sent him a paire dees of gold in scorn. 
For he had used hasard ther to-fom ; 
For which he hield his gloir and his renoun 
At no valieu or reputacioun. 
Lordes maye fynde other maner play 
Honest y-nough to dryve away the day. 

Now wol I speke of othes fals and grete 
A word or tuo, as other bookes entrete. 
Gret swering is a thing abhominable. 
And fals swering is more reprovable. 170 

The hyhe God forbad sweryng at al, 
Witnes on Mathew ; but in special 
Of sweryng saith the holy Jeremye, 
Thou schalt say soth thin othes, and not lye ; 
And swere in doom, and eek in rightwisnes ; 

But ydel sweryng is a cursednes. 

Bihold and se, ther in the firste table 

Of hihe Goddes heste honurable, 

How that the secounde heste of Um is this ; 

Tak not in ydel ne my name amys. iso 

Lo, he rather forbedith such sweryng, 

Than homicide, or many a corsed thing. 

I say as by order thus it stondith ; 

This knoweth he that the hestes understondeth. 

How that the second best of God is that. 

And forthermore, I wol the telle a plat, 

The venganee schal not parte fro his hous. 

That of his othes is outrageous. 

' By Goddis precious hert, and by by his nayles. 

And by the blood of Crist, that is in Hayles, i9o 

Seven is my chaunce, and also cink and tray ! 

By Goddes armes, and thou falsly play. 

This daggere schal thurgh thin herte goo ! ' 

This fruyt cometh of the bicchid boones tuo, 

Forswering, ire, falsnes, homicide. 

Now for the love of Crist that for us dyde, 

Leveth youre othis, bothe gret and smale. 

But, sires, now wol I telle forth my tale. 

These riottours thre, of which I you telle, 
Longe erst than prime rong eny belle, 200 

Were set hem in a tavern for to drynke ; 
And as thay BoMe, thay herd a belle clinke 
Bifom a corps, was caried to the grave ; 
That oon of hem gan calle unto his knave, 
' Go bet,' quoth he, ' and axe redily, 
What corps is that, that passeth her forthby ; 
And loke that thou reports his name wel.' 
' Sire,' quod he, ' but that nedeth never a del ; 

It was me told er ye com heer tuo houres ; 

He was, pardy, an old felaw of youres, 210 

And sodeinly he was i-sla3m to night ; 

For dronk as he sat on his bench upright, 

Ther com a priv^ thef, men clepen Deth, 

That in this contr^ al the peple sleth ; 

And with his spere he smot his hert a-tuo, 

And went his way withoute wordes mo. 

He hath a thousand slayn this pestilence. 

And, maister, er ye come in his presence, 

Me thinketh that it is ful necessarie. 

For to be war of such an adversarie ; 220 

Beth redy for to meete him evermore. 

Thus taughte me my dame, I say nomore.' 

* By seinte Mary ! ' sayde this tavemer, 

* The child saith soth ; for he hath slayn this yeer, 
Hens over a myle, withinne a gret village, 
Bothe man and womman, child, and hyne, and page; 
I trowe his habitacioun be there. 

To ben avysed gret wisdom it were, 
Er that he dede a man that dishonour.' 

* Ye, Goddis armes ! ' quod this ryottour,. 230 

* Is it such peril with him for to meete ? 

I schal him seeke by way and eek by strete, 

I make avow to Goddis digne boones ! 

Herkneth, felaws, we thre ben al oones ; 

Let ech of us hold up his bond to other. 

And ech of us bycome otheres brother. 

And we wil slee this false traitour Deth ; 

He schal be slayne, that so many sleeth, 

By Goddis dignete, er it be night ! ' 

Togideres han these thre here trouthes plight 240 

To lyve and deye ech of hem with other, 

VOL. III. H 

As though he were his oughne swome brother. 

And up thai startyn, al dronke in this rage, 

And forth thai goon towardes that Tillage, 

Of which the tavemer hath spoke bifom, 

And many a grisly oth than han thay sworn, 

And Cristes blessed body thay to-rente, 

Deth schal be deed, if that they may him hente. 

Right as thay wolde have tomed over a style, 

Whan thai han goon nought fully hcdf a myle, 250 

An old man and a pore with hem mette. 

This olde man ful mekely hem grette. 

And saide thus, * Lord3mges, God yow se !' 

The proudest of the ryotoures thre 

Answerd ayein, ' What ? carle, with sory grace. 

Why artow al for-wrapped save thi face ? 

Whi lyvest thou huge in so gret an age?' 

This olde man gan loke on his visage 

And saide thus, ' For that I can not fynde 

A man, though that I walke into Inde, 260 

Neither in cite noon, ne in village. 

That wol chaunge his youthe for myn age ; 

And therfore moot I have myn age stille 

As longe tyme as it is Goddes wiUe. 

And Deth, alias ! ne wil not have my lif. 

Thus walk I lik a resteles cay tif. 

And on the ground, which is my modres gate, 

I knokke with my staf, erly and late. 

And saye, * Leeve moder, let me in. 

Lo, how I wiane, fleisch, and blood, and skjoi. 27«> 

Alias ! whan schuln my boones ben at rest ? 

Moder, with yow wil I chaunge my chest. 

That in my chamber longe tyme hath i-be. 

Ye, for an haire clout to wrap-in me.' 

But yet to me sche wol not do that grace, 

For which ful pale and welkid is my face. 

But, sires, to yow it is no curtesye 

To speke unto an old man vilonye, 

But he trespas in word or elles in dede. 

In holy writ ye may your self wel rede, 280 

Ayens an old man, hoor upon his hede. 

Ye schold arise ; wherefor I yow rede, 

Ne doth unto an old man more harm now, 

Namore than ye wolde men dede to yow 

In age, if that ye may so long ahyde. 

And God be with you, wherso ye go or ryde ! 

I moot go thider as I have to goo.' 

' Nay, olde cherl, by God ! thou schalt not so,' 

Sayde that other hasardour anoon ; 

* Thou partist nought so lightly, by seint Johan ! 
Thou spake right now of thUke traitour Deth, 2^1 
That in this centre alle oure frendes sleth ; 

Have her my trouth, as thou art his aspye ; 
Tel wher he is, or elles thou schalt dye, 
By God and by that holy sacrament ! 
For sothly thou art oon of his assent 
To slene us yonge folk, thou false theef.' 

* Now, sires, than if that yow be so leef 
To fynde Deth, torn up this croked way, 

For in that grove I laft him, by my fay, 300 

Under a tree, and ther he wil abyde ; 

Ne for your host he nyl him no thing hyde. 

Se ye that 00k ? right ther ye schuln him fynde. 

God save yow, that bought ayein mankynde. 

And yow amend.' Thus sayde this olde man. 

And everich of these riotoures ran, 

Til thay come to the tre, and ther thay founde 



100 THE CANTERBURY TALES. 

Of florins fyn of gold y-coyned rounde, 

Wei neygh a seven busshels, as hem thoughts. 

No longer thanne after Deth thay soughte ; sio 

But ech of hem so glad was of that sighte, 

For that the florens so faire were and brighte. 

That doiin thai sette hem by that precious hord. 

The yongest of hem spak the firste word. 

* Bretheren/ quod he, * take keep what I schal sayc ; 

My witte is gret, though that I bourde and playe. 

This tresour hath fortune to us yiven 

In mirth and jolyte our lif to lyven, 

And lightly as it comth, so wil we spende. 

Ey, Goddis precious dignite ! who wende 320 

To day, that we schuld have so fair a grace ? 

But mighte this gold be caned fro this place 

Horn to myn hous, or ellis unto youres, 

(For wel I wot that this gold is nought oures), 

Than were we in heyh felicite. 

But trewely by day it may not be ; 

Men wolde saye that we were theves stronge. 

And for oure tresour doon us for to honge. 

This tresour moste caried be by nights 

As wysly and as slely as it mighte. sso 

Wherfore I rede, that cut among us alle 

Be drawe, and let se wher the cut wil falle ; 

And he that hath the cut, with herte blithe 

Schal renne to the toun, and that ful swithe. 

To bring us bred and wyn ful prively ; 

And tuo of us schal kepe subtilly 

This tresour wel ; and if he wil not tarie, 

Whan it is night, we wol this tresour carie 

By oon assent, ther as us liketh best.' 

That oon of hem the cut brought in his fest, 340 

And bad hem drawe and loke wher it wil falle ; 

And it fel on the yongest of hem alle ; 

And forth toward the toun he went anoon. 

And al-so soone as he was agoon, 

That oon of hem spak thus imto that other; 

* Thow west wel that thou art my swome brother. 
Thy profyt wol I telle the anoon. 

Thow west wel that our felaw is agoon, 

And her is gold, and that ful gret plente, 

That schal departed be among us thre. sso 

But natheles, if I can schape it so, 

That it departed were bitwix us tuo, 

Had^ I not doon a frendes torn to the?' 

That other answerd, ' I not how that may be ; 

He wot wel that the gold is with us twaye. 

What schulde we than do ? what schulde we saye ? ' 

' Schal it be counsail?' sayde the ferste schrewe, 

' And I schal telle the in wordes fewe 

WTiat we schul doon, and bringe it wel aboute.' 

* I graunte,' quod that other, * withoute doute, seo 
That by my trouthe I wil the nought bjrwraye.' 

' Now,' quod the first, ' thou wost wel we ben twayg, 
And two of us schuln stronger be than oon.' 
lioke^ whanne he is sett, and that anoon 
Arys, as though thou woldest with him pleye ; 
And I schal ryf him thurgh the sydes tweye, 
WhiLs thou strogelest with him as in game. 
And with thi dagger loke thou do the same ; 
And than schal al the gold departed be, 
My dare jfrend, bitwixe the and me ; 370 

Than may we oure lustes cd fulfille, 
And play at dees right at our owne wille.' 
And thus accorded ben these schrewes twayn. 

To sle the thridde, as ye han herd me sayn. 

This yongest, which that wente to the toun. 
Ful fast in hert he roUith up and doun 
The beauts of the florins newe and brighte ; 
* Lord ! ' quod he, * if so were that I mighte 
Have al this gold unto my self alloone, 
Ther is no man that lyveth under the troone sso 
Of God, that schulde lyve so mery as I.' 
And atte last the feend, oure enemy, 
Put in his thought, that he schulde poysoun beye. 
With which he mighte sle his felawes tweye. 
For-why, the feend fond him in such lyvynge. 
That he had(fo leve to sorwe him to brynge. 
For this witterly was \i\&ful entente 
To slen hem bothe, and never to repente. 
And forth he goth, no longer wold he tarye, 
Into the toun unto a potecarye, S9o 

And prayde him that he him wolde selle 
Som poysoun, that he might his rattis quelle. 
And eek ther was a polkat in his hawe, 
That, as he sayde, his capouns had i-slawe ; 
And said he wold him wreke, if that he mighte. 
On vermyn, that destroyed him by nighte. 
Thapotecary answerd : ' And thou schalt have 
A thing that, also God my soule save. 
In al this world ther nys no creature, 
That ete or dronk had of this confecture, 400 

Nought but the mountaunce of a com of whete. 
That he ne schuld his lif anoon for-lete ; 
Ye, sterve he schal, and that in lasse while, 
Than thou wilt goon a paas not but a myle. 
The poysoun is so strong and violent.' 
This cursed man hath in his bond i-hent 

This poysoun in a box, and sins he ran 

Into the nexte stret unto a man, 

And borwed him large boteles thre ; 

And in the two his poysoun poured he ; 410 

The thrid he kepede dene for his drynke. 

For al the night he schop him for to swynke 

In carying the gold out of that place. 

And whan this notour, with sory grace, 

Ha^A fillid with wyn his grete hotels thre^ 

To his felaws ayein repaireth he. 

What nedith it therof to sermoun more ? 
For right as thay hadc^ cast his deth bifore. 
Right so thay han him slayn, and that anoon. 
And whan this was i-doon, thus spak that oon : 420 
* Now let us drynk and sitte, and make us mery 
And siththen we wil his body bery.' 
And afterward it happed htm par cas, 
To take the hotel ther the poysoun was, 
And drank, and yaf his felaw drink also, 
For which anon thay sterved« bothe tuo. 
But certes I suppose that Avycen 
Wrot never in canoun, ne in non fen, 
Mo wonder sorwes of empoisonyng, 
Thaw hadde these wrecches tuo or here endyng. 
Thus endid been these homicides tuo, 431 

And eek the fals empoysoner also. 

O cursede synne ful of cursednesse ! 
O traytorous homicidy ! wikkednesse ! 
O glotony, luxurie, and hasardrye ! 
Thou blasphemour of Crist with vilanye. 
And othes grete, of usage and of pride ! 
Alias ! mankynde, how may it bytyde, 
That to thy creatour, which that the wroughte. 

And with his precious herte-blood the boughte^ 440 
Thou art so fala and so unkynde, alias ! 

' Now, good men, God foryeve yow your trespas, 
And ware yow fro the synne of avcuice. 
Myn holy pardoun may you alle warice, 
So that ye offren noblis or starlinges, 
Or oUes silver spones, broches, or rynges, 
Bowith your hedes under this holy buUe. 
Cometh forth, ye wyves, and offreth your woUe ; 
Your names I entre her in my roUe anoon ; 
Into the blis of heven schul ye goon ; 450 

I yow assoile by myn heyh power, 
If ye woln offre, as clone and eek als der 
As ye were bom. And, sires, lo, thus I preche ; 
And Jhesu Crist, that is oure soules leche. 
So graunte yow his pardoun to receyve ; 
For that is best, I wil not yow disceyve. 
But, sires, word forjrat I in my tale ; 
I have reliks and pardoun in my male, 
As fair as eny man in Engelond, 
Which were me yeve by the popes bond. 460 

If eny of yow wol of devocioun 
Offren, and have myn absolucioun, 
Cometh forth anon, knelith her adoun, 
And ye schul have here my pardoun. 
Or eUes takith pardoun, as ye wende, 
Al newe and freissch at every townes ende, 
So that ye oflfren alway new and newe 
Nobles and pens, which that ben good and trewe. 
It is an honour to every that is heer. 
That ye may have a suffisaunt pardoner 470 

Tassoile yow in centre as ye ryde. 
For aventures which that may bytyde. 

For paraunter ther may falle oon, or tuo, 

Doun of his hors, and broke his nekke a-tuo. 

Lokoy such a seuret^ is to you alio 

That I am in your felaschip i-falle, 

That may assoyle you bothe more or lasse, 

Whan that the soide schal fro the body passe. 

I rede that oure hosto schal bygynne. 

For he is most envoliped in synne. 48o 

Com forth> sire ost, and offer first anoon, 

And thou schalt kisse the reliquis everichoon, 

Ye, for a grote ; unbocle anone thi purs.' 

* Nay, nay,' quod he, ' than have I Cristes curs i 
Xiet be,' quod he, ' it schal not be, so theech. 
Thou woldest make me kisse thin olde breech, 
And swere it were a relik of a seynt, 

Though it were with thy foundement depe3mt. 
But by the cros, which that seynt Heleyn fond, 
I wold I hadde thy coylons in myn bond, 490 

In stede of reliks, or of seintuary. 
Let cut hem of, I wol help hem to cary ; 
Thay schul be schryned in an hogges tord.' 
This Pardoner answerde nat o word; 
So wroth he was, he wolde no word saye. 

* Now,' quod oure Host, ' I wol no longer playc 
With the, ne with noon other angry man.' 

But right anoon this worthy Knight bygan, 
(Whan that he saugh that al the peple lough) 
* No more of this, for it is right y-nough. 500 

Sir pardoner, be glad and mery of cheere ; 
And ye, sir host, that ben to me so deere, 
I pray yow that ye kisse the pardoner ; 
And pardoner, I pray yow draweth yow ner. 
And as we dede, let us laugh and play^.' 
Anon thay kisse, and riden forth her waj'^. 

THE SCHIPMANNES PROLOGE. 

gUR Ost upon his styrops stode anoon, 
And seyde, 'Good men, herkneth 

everichoon, 
This was a thrifty tale for the noones. 
Sire parissh prest/ quod he, ' for Goddes boones, 
Tel us a tale, as was thy forward yore ; 
I see wel that ye lered men in lore 
Can mocheZ good, by Goddes dignity/ 

The Person him answerde : ' Benedkite ! 
What eyleth the man, so synfully to swere ?' 

Our Ost answerd : * Jankyn, be ye there ? lo 
Now, goode men,' quod our Oste, * herkneth me. 
I smel a loller in the wind,' quod he, 

* Abidethfor Goddes digne passion, 
For we schul have a predicacion ; 

This loller heer wolde preehen us somwhat.' 

' Nay by my father soule ! that schal he nat,' 
Sayde the Schipman ; ' heer schal he naught preche, 
He schal no gospel ghsm heer ne teche. 
We levyn al in the gret God,' quod he. 

* He wolde sowen som difficult^, 20 
Or springen cokkil in our clene com. 

And therfor, Ost, I warne the byforn. 
My joly body schal a tale telle, 
[And I schal clinken you so mery a belle, 
That I schal waken al this compagnie ; 
But it schal not ben of philosophic, 

Ne of physike, ne termes queinte of lawe ; 
Ther is but litel Latin in my mawe.'] 

MARCHAUNT whilom dweUed at 
Seint Denys, 

That riche was, for which men hild 
him wys. 
A wyf he had of excellent beaute, 
And companable, and reverent was sche ; 
Which is a thing that causeth more despence, 
Than worth is al the cher and reverence 
That men doon hem at festes or at daunces. 
Such salutaciouns and continaunces 
Passeth, as doth the schadow on a wal ; 
But wo is him that paye moot for al. lo 

The sely housbond cdgat moste paye, 
He most us clothe in ful good arraye 
Al for his oughne worschip richely ; 
In which array we daunce jolily. 
And if that he may not, paraventure, 
Or elles wil not such dispens endure, 
But th3mketh it is wasted and i-lost, 
Than moot another paye for oure cost, 
Or lene us gold, and that is perilous. 

This worthy marchaunt huld a noble hous, 20 
For which he hadde alday gret repair 
For his largesce, and for his wyf was fair. 
What wonder is ? but herkneth to my tale. 

Amonges al these gestes gret and smale^ 
Ther was a monk, a fair man and a bold, 
I trowe, thritty wynter he was old, 
That ever in oon was drawyng to that place. 
This yonge monk, that was so fair of face, 
Aqueynted was so with the goode man, 
Sithen that her firste knowleche bygan, 30 

That in his hous as familiar was he 
As it possibil is a frend to be. 
And for as mochil as this goode man 
And eek this monk, of which that I bygan, 
Were bothe tuo i-bom in oon village, 
The monk him claymeth, as for cosynage ; 
And he ayein him saith nat oones nay, 
But was as glad therof, as foul of day. 
For to his hert it was a gret plesaunce. 
Thus ben thay knyt with eterne alliaunce, 40 

And ilk of hem gan other to assure 
Of brotherhed, whil that her lif may dure. 
Fre was daun Johan, and manly of despence 
As in that hous, and ful of diligence 
To do plesaunce, and also gret costage ; 
He nought foryat to yeve the leste page 
In al that hous ; but, after her degre. 
He yaf the lord, and siththen his meyn^. 
Whan that he com, som maner honest thing ; 
For which thay were as glad of his comyng so 
As foul is fayn, whan that the sonne upriseth. 
No mor of this as now, for it suffiseth. 

But so bifel, this marchaunt on a day 
Schop him to make redy his array 
Toward the toun of Bruges for to fare. 
To byen ther a porcioun of ware ; 

For which he hath to Paris sent anoon 

A messanger, and prayed hsith dan Johan 

That he schulde come to Seint Denys, and playg 

With him, and with his W3rf, a day or twaye, eo 

Er he to Brigges went, in alle wise. 

This nobil monk, of which I yow devyse, 

Hath of his abbot, as him list, licence, 

(Bycause he was a man of heih prudence. 

And eek an officer) out for to ryde, 

To se her graunges and her hemes wyde ; 

And unto Seint Denys he cometh anoon. 

Who was so welcome as my lord dan Johan, 

Oure deere cosyn, ful of curtesie ? 

With him brought he a jubbe of malvesie, 70 

And eek another ful of wyn vernage. 

And volantyn, as ay was his usage ; 

And thus I lete hem ete, and drynk, and playe, 

This marchaunt and this monk, a day or twaye. 

The thridde day this marchaund up he riseth. 
And on his needes sadly him avyseth ; 
And up into his countour hous goth he, 
To rekyn with him-self, as wel may be. 
Of thilke yer, how that it with him stood, 
And how that he dispended had his good, so 

And if that he encresced were or noon. 
His bookes and his bagges many oon 
He hath byfom him on his counter bord, 
For riche was his tresor and his hord ; 
For which ful fast his countour dore he schette ; 
And eek he wolde no man schold him lette 
Of his accomptes, for the mene-tyme ; 
And thus he sat, til it was passed prime. 

Dan Johan was risen in the mom also, 

And in the gardyn walkith to and fro. 9o 

And hath his thinges said ful curteisly. 
This good wyf com walkyug ful prively 
Into the gardyn, ther he walketh softe, 
And him salueth, as sche hath doon ful ofte. 
A mayde child com in hir compaignie, 
Which as hir list sche may goveme and gye, 
For yit under the yerde was the mayde. 
' dere cosyn m}!!, dan Johan/ sche sayde, 

* What ayleth yow so rathe to arise ?' 

* Nece,' quod he, * it aught y-nough suflSse loo 
Fyve houres for to slepe upon a night ; 

But it were for eny old paUed wight, 

As ben these weddid men, that lye and dare. 

As in a forme ther lith a wery hare, 

Were al for-straught with houndes gret and smale. 

But, dere nece, why be ye so pale ? 

I trowe certis, that cure goode man 

Hath on yow laborid, sith the night bygan, 

That yow were node to resten hastiliche/ 

And with that word he lowgh ful meriliche, no 

And of his owne thought he wex al reed. 

This faire wyf bygan to schake hir heed, 
And sayde thus, * Ye, God wot al,' quod sche. 
' Nay, cosyn mjm, it stant not so with me. 
For by that God, that yaf me soule and lif, 
In al the reme of Fraunce is ther no wjrf 
That lasse lust hath to that sory play ; 
For I may synge alias and waylaway 
That I was bom ; but to no wight,' quod sche, 
' Dar I not telle how it stent with me. lao 

Wherfor I think out of this lend to wende, 
Or elles of my-self to make an ende. 

So fill am I of drede and eek of eare.' 

This monk bygan upon this wyf to stare ; 
And sayd, * Alias ! my nece, God forbede, 
That ye for eny sorw, or eny drede, 
Fordo your self; but telleth me your greef, 
Paraventure I may in youre mescheef 
Coimcel or help ; and therfor telleth me 
Al your annoy, for it schal be secre. iso 

For on my portos here I make an oth, 
That never in my lif, for lief ne loth, 
Ne schal I of no counseil you bywraye.' 
* The same ayein,' quod sche, * to yow I say«. 
By God and by this portos wil I swere, 
Though men me wolde al in peces tere, 
Ne schal I never, for to go to helle, 
Bywreye a word of thing that ye me telle, 
Not for no cosynage, ne alliaunce, 
But verrayly for love and affiaunce.' ho 

Thus ben thay sworn, and herupon i-kist. 
And ilk of hem told other what hem list. 

* Cosyn,' quod sche, ' if that I had a space, 
As I have noon, and namly in this place. 
Then wold I teUe a legend of my lyf. 
What I have suiFred sith I was a wyf 
With myn housbond, though he be your cosyn.' 
' Nay,' quod this monk, * by God and seint Martyn ! 
He nia no more cosyn unto me, 
Than is this leef that hongeth on the tre ; i50 

I cleped him so, by seint Denis of Fraunce, 
To have the more cause of acqueyntaunce 
Of yow, which I have loved specially 
Aboven alle wommen sikerly ; 
This swere I yow on my professioun. 

Tellith youre greef, lest that he come adoun, 

And hasteth yow ; and goth your way anoon.' 

* My deere love/ quod sche, * dan Johan ! 

Ful leef me were this counseil/(>r to hyde, 

But out it moot, I may no more abyde. iso 

Myn housbond is to me the worste man, 

That ever was siththe the world bigan ; 

But sith I am a wif, it sit nought me 

To telle no wight of oure privete, 

Neyiher a-bedde, ne in none other place ; 

God schilde I scholde^ telle it for his grace ! 

A wyf ne schal not say of hir housbonde 

But al honour, as I can understonde. 

Save unto yow thus moche telle I schal; 

As help me God, he is not worth at al, 170 

In no degre, the valieu of a flie. 

But jdt me greveth most his nigardye. 

And wel ye wot, that vs^^mmen naturelly 

Desiren sixe thinges, as wel as I. 

They wolde that here housbondes scholde be 

Hardy, and wys, and riche, and therto fre, 

And buxom to his wyf, and freisch on bedde. 

But by the Lord that for us alle bledde. 

For his honour my-selven to arraye, 

A sonday next comyng yit most I paye iso 

An hundred frank, or elles I am lorn. 

Yit were me lever that I were unborn. 

Than me were doon a sclaunder or vilenye. 

And if myn housbond eek might it espie, 

I ner but lost ; and therfor I yow praye 

Lene me this somme, or elles mot I deye. 

Dan Johan, I seie, lene me this hundreth franlces ; 

Parde I wit nouhtfaile the my thankes, 

If that yow hist to do that I yawe praye. 
For at a certein day I wol yow pay«, loo 

And do to yow what pleasaunce and servise 
That I may do^ right as you list devyse ; 
And but 1 do, God take on me yengeaunce. 
As foul as hadde Geneloun of Fraunce !' 
This gentil monk answerd in this manere ; 

* Now trewely, myn owne lady deere, 
I have on yow so gret pite and reuthe, 

That I yow swere, and plighte yow my treuthe, 
Than whan your housbond is to Flaundres fare, 
I schal deliver yow out of youre care, 200 

For I wol bringe yow an hundred frankes.* 
And with that word he caught hir by the schankes, 
And hir embraced hard, and kist hir ofte. 

* Goth now your way,' quod he, ' al stille and softe, 
And let us dyne as sone as ever ye maye, 

For by my chilindre it is prime of daye ; 
Goth now, and beth as trew as I schal be.' 

* Now eUes God forbede, sire !' quod sche. 
And forth sche goth, as joly as a pye, 

And bad the cookes that thai schold hem hye, 210 
So that men myghte d3me, and that anoon. 
Up to hir housbond this wif is y-goon, 
And knokketh at his dore boldely. 

* Qfiy est la?' quod he. * Peter ! it am I,' 
Quod sche. * How longe, sire, wol ye fast« ? 
How longe t3rme wol ye rel^en and aaste 

Your sommes, and your bokes, and your thinges ? 
The devel have part of alle such rekenjmges. 
Ye have i-nough pardy of Goddes sonde. 
Com doun to day, and let your bagges stonde. 220 
Ne be ye not aschamed, that daun tfohan 

VOL. III. I 

Schal alday fastyng thus elenge goon ? 
What ? let us hiere masse, and go we dyne.' 
* Wif/ quod this man, ' litel canstow divine 
The ciirious besynesse that we have ; 
For of us chapmen, al-BO God me save, 
And by that lord that cleped is seint Ive, 
Scarsly amonges twelve, two schuln thrive 
Continuelly, lastyng wnto our age. 
We may wel maie cheer and good visage, 230 

And drjrve forth the world, as it may be. 
And kepen our estat in privete, 
Til we be deed, or elles that we playe 
A pilgrimage, or goon out of the wayc ; 
And therfor have I gret necessite 
Upon this quejmte world to avyse me. 
For evermor we moste stond in drede 
Of hap and fortun in our chapmanhede. 
To Flaundres wil I go to morw at day. 
And come agayn as soone as ever I may ; 240 

For which, my deere wif, I the byseeke 
Ashe to every wight buxom and meeke. 
And for to kepe oure good be curious. 
And honestly governe wel our hous. 
Thou hast y-nough, in every maner wise. 
That to a thrifty housbond may suffise. 
The lakketh noon array, ne no vitaile ; 
Of silver in thy purs thou mayst not faile.' 
And with that word his countour dore he schitte. 
And doun he goth ; no lenger wold he lette ; 250 
And hastily a masse was ther 2-sayd, 
And spedily the tables were i-layd, 
And to the dyner faste thay hem spedde. 
And rychely this chapman the monk fedde. 

And after dyner daun Johan sobrely 
This chapman took on-part, and prively 
Sayd him thus : ' Cosyn, it stondeth so, 
That, wel I se, to Brigges wol ye go ; 
God and seint Austyn spede you and gyde. 
I pray yow, cosyn, wisly that ye ryde ; 26o 

Goveraeth yow also of your diete 
Al tempereUy, and namely In this hete. 
Betwix us tuo nedeth no straunge fare ; 
Far wel, cosjti, God schilde you fro care. 
If eny thing ther be by day or night. 
If it lay in my power and my might, 
That ye wil me comaunde in eny wise. 
It schal be doon, right as ye wol devyse. 

thing er that ye goon, if it mighte be, 

1 wolde praye yow for to lene me 270 
An hundred frankes for a wyke or tweye, 

For certeyn bestis that I moste beye. 
To store with a place that is oures ; 
(God help me so, I wolde it were youres !) 
I schal not faile seurly of my day, 
Nought for a thousand frankes, a myle way. 
But let this thing be secre, I yow praye ; 
For for the bestis this night most I paye. 
And fare now wel, myn owne cosyn deere ; 
Graunt mercy of your cost and of your cheere.' 2so 

This noble merchaunt gentilly anoon 
Answerd and sayde : ' cosyn daun Johan, 
Now sikerly this is a smal request ; 
My gold is youres, whanne that yow lest, 
And nought oonly my gold, but my chaffare ; 
Tak what yow liste, God schilde that ye spare ! 
Bujt oon thing is, ye know it wel y-nough 

Of chapmen, that her money is here plough. 
We may creaunce whils we have a name, . 
But goldles for to be it is no game. 290 

Pay it agayn, whan it lith in your ese ; 
After my might ful fayn wold I yow plese.' 

This hundred frankes he fet forth anoon, 
And prively he took hem to daun Johan ; 
No wight in al this world wist of this loone, 
Savyng the marchaund, and daun Johan alloone. 
Thay dr3aike, and speke, and rome a while and playe, 
Til that dan Johan rydeth to his abbaye. 
The morwe cam, and forth this marchaund rideth 
To Flaundres-ward, his prentis wel him gydeth. 
To that he cam to Brigges merily. 301 

Now goth this marchaund faste and busily 
About his neede, and bieth, and creaunceth ; 
He neither pleyeth atte dys, ne daunceth ; 
But as a marchaund, schortly for to telle. 
He lad his Ijf, and ther I let him duelle. 

The sonday next the marchaund was agoon. 
To Seint Denys i-come is daun Johan, 
With croune and herd al freisch and newe i-schave. 
In al the hous ther nas so litel a knave, sio 

Ne no wight eUes, that he nas ful fayn. 
For that my lord dan Johan was come agayn. 
And schortly to the poynte for to gon. 
This faire wif acordith with dan Johan, 
That for these hundred frank he sohuld al night 
Have hir in his armes bolt upright ; 
And this acord parformed was in dede. 
In mirth al night a bisy lif thay lede 
Til it was day, tha/i dan Johan went his way, 
And bad the meigne far wel, have good day. 820 

For noon of hem, ne no wight in the toun, 
Hath of dan Johan noon suspeccioun ; 
And forth he rideth hom to his abbay, 
Or wher him list, no more of him I say. 

This marchaund, whan that endid was the faire, 
To Sejmt Denys he gan for to repeire, 
And with his wif he maketh fest and cheere, 
And tellith hir that chaffar is so deere, 
That needes most he make a chevisaunce, 
For he was bounde in a reconisaunce, 330 

To paye twenty thousand scheldes anoon. 
For which this marchaund is to Paris goon, 
To borwe of certe3m frendes that he hadde 
A certein frankes, and some with him he ladde. 
And whan that he was come into the toun 
For gret chiertee and gret affeccioun, 
Unto dan Johan he first goth him to playe ; 
Nought for to borwe of him no kyn monayg, 
But for to wite and se of his welfare, 
And for to telle him of his chaffare, 340 

As frendes doon, whan thay ben met in fere. 
Dan Johan him maketh fest and mery cheere ; 
And he him told agajm ful specially, 
How he hadde bought right wel and graciously 
(Thanked be God !) al hole his marchaundise ; 
Save that he most in alle manere wise 
Maken a chevyssauns, as for his best ; 
And than he schulde be in joye and rest. 
Dan Johan answerde, * Certis I am fayn, 
That ye in hele are comen hom agayn ; sso 

And if that I were riche, as have I blisse. 
Of twenty thousand scheld schulde ye not mysse, 
For ye so kyndely this other day 

Lente me gold ; and as 1 can and may 

I thanke yow, by God and by seint Jame. 

But natheles I took it to onre dame, 

Youre wif cU homey the same gold ayein 

Upon your bench, sche wot it wel certeyn, 

By certein toknes that I can hir telle. 

Now by your leve, I may no longer duelle ; 360 

Oure abbot wol out of this toun anoon, 

And in his compaignye moot I goon. 

Grete wel oure dame, myn owen nece swete, 

And far wel, dere cosyn, til that we meete.' 

This marchaund, which that was bothe war and wys, 

Creaunced hath, and payed eek in Parys 

To certeyn Lombardes redy in her bond 

This somme of gold, and took of hem his bond, 

And hom he goth, as merj'^ as a popinjay. 

For wel he knew he stood in such array, 870 

That needes most he wynne in that viage 

A thousand frankes, above al his costage. 

His wy{ ful redy mette him at the gate, 

As sche was wont of old usage algate ; 

And al that night in mirthe thay ben sette, 

For he was riche, and clerly out of dette. 

Whan it was day, this marchaund gan embrace 

His wyf al newe, and kist hir on hir face. 

And up he goth, and maketh it ful tough. 

' No more,' quod sche, * by God, ye have y-nough ; * 

And wantounly with him sche lay and playde, ssi 

TiU atte laste thus this marchaund sayde : — 

' By God/ quod he, ' I am a litel wroth 

With yow, my W3rf, although it be me loth ; 

And wite ye why ? by God, as that I gesse, 

Ye han i-maad a manor straungenesse 

Bitwixe me and my cosyn dan Johan. 

Ye schold have warned me, er I hadcfo goon, 

That he yow had an hundred frankes payd 

By redy tokne ; and huld him evil appayd 390 

For that 1 to him spak of chevysaunce, 

(Me semede so as by his countenaunce) ; 

But natheles, by God of heven king ! 

1 thoughte nought to axe him no thing. 

I pray the, wyf, do thou no more so. 

Tel me alway, er that I fro the go. 

If eny dettour have in myn absence 

I-payed the, lest in thy necgligence 

I may him axe a thing that he hath payed.' 

This wyf was not affered ne affirayed, 400 

But holdely sche sayde, and that anoon : 
' Mary ! I diffy that false monk, dan Johan ! 
I kepe not of his tokenes never a del ; 
He took me a certeyn gold, that wot I wel. 
What? evel thedom on his'monkes snowte ! 
For, God it wot ! I wende withoute doute. 
That he had yeve it me, bycause of yow. 
To do therwith myn honour and my prow, 
For cosjniage, and eek for hele cheer 
That he hath had ful ofte tyme heer« 110 

But synnes that I stonde in this disjoynt, 
I wol answers yow schortly to the poynt. 
Ye han mo slakke dettours than am I ; 
For I wol paye yow wel and redily 
Fro day to day, and if so be I faile, 
I am your wif, score it upon my taile. 
And I schal paye it as soone as I may. 
For by my trouthe, I have on myn array. 
And nought on wast, bistowed it every del. 

And for I have bistowed it so wel 420 

To youre honour^ for Goddes sake I saye. 

As beth nought wroth, but let us laugh and playe; 

Ye schul my joly body have to wedde ; 

By God, I wol not payc yow but on bedde ; 

Foryeve it me, m3m owne spouse deere ; 

Tume hider-ward and make better cheere.' 

This marchaund saugh noon other remedy ; 
And for to chide, it nas but foly, 
Sith that the thing may not amendid be. 
' Now, wif,* he sayde, ' and I foryive it the ; 430 
But by thi lif, ne be no more so large ; 
Keep better my good, this yive I the in charge.' 
Thus endeth now my tale, and God us sende 
Talyng y-nough, unto our lyves ende !* 

^EL sayd, by corpus boones!' quod 
oure Host,. 
* Now longe mot thou sayle by the cost, 
Sir gentil maister, gentil mariner ! 
God yive the monk a thousand last quade yer, 
Haha ! felaws, be war for such a jape. 
The monk put in the mannes hood an ape. 
And in his wyves eek, by seint Austyn. 
Draweth no monkes more unto yoiir in. 
But now pas over, and let us loke aboute, 
Who schal now telle first of al this route lo 

Another tale ;' and with that word he sayde. 
As curteisly as it hadc^e ben a mayde, 
' My lady Prioresse, by your leve. 
So that I wist I scholde yow not greve, 
I wolde deme, that ye telle scholde 
A tale next, if so were that ye wolde. 
Now wol ye vouche sauf, my lady deere ? ' 
' Gladly,' quod sche, and sayd in this manere. 

LORD, oure Lord, thy name how 

merveyloufl 
Is in this large world i-sprad ! (quod 
sche) 

For nought oonly thy laude precious 
Parformed is by men of heih degre. 
But by mouthes of children thy bounty 
Parformed is ; on oure brest soukynge 
Som tyme schewe thay thin heriynge. 

Wherfore in laude, as I best can or may. 
Of the and of thy white lily flour. 
Which that the bar, and is a mayde alway, lo 

To telle a story I wil do my labour ; 
Nought that I may encresce youre honour. 
For sche hirsilf is honour and roote 
Of bounte, next hir Sone, and soules boote. 

moodir mayde, o mayde mooder fre ! 
bussh unbrent, brennyng in Moises sight. 
That ravysshedest doun fro the deite, 
Thurgh thin humblesse, the gost that in the alighte ; 
Of whos vertu, he in thin herte pightc, 
Conceyved was the Fadres sapience ; 20 

Help me to telle it in thy reverence. 

li,dy, thi bounte, and thy magnificence, 
'Thy vertu and thi gret humilite, 
Ther may no tonge expres in no science ; 
For som tyme, lady, er men praye to the, 
Thow gost bifom of thy benignite. 

And getist us the light, thurgh thy prayere 
To gyden us the way to thy Sone so deere. 

My connyng is to weyk, o blisful queene, 
For to declare thy grete worthinesse, 30 

That I may not this in my wyt susteene ; 
But as a child of twelf month old or lesse, 
That can unnethes eny word expresse, 
Right so fare I, and therfor I you praye, 
Gydeth my song, that I schal of you saye. 

Ther was in Acy, in a greet citee, 
Amonges Cristen folk a Jewerye, 
SuBteyned by a lord of that contr^, 
For foul usure, and lucre of felonye, 
Hateful to Crist, and to his compaignye ; 40 

And thurgh the strete men mighte ride and wende, 
For it was fre, and open at everich ende. 

A litel scole of Cristen folk ther stood 
Doun at the forther end, in which ther were 
Children an heep y-comen of Cristen blood, 
That lered in that scole, yer by yere. 
Such manor doctrine as men usede there ; 
This is to saye, to synge and to rede, 
As smale childer doon in her childhede. 

Among these children was a widow sone, so 
A litel clergeoun, that seve yer was of age. 
That day by day to scole was his wone ; 
And eek also, wherso he saugh thymage 
Of Cristes moder, had he in usage. 
As him was taught, to knele adoun, and saye 
His Ave Maria, as he goth by the wayc. 

Thus hath this widow her litel child i-taught 
Oure blisful lady, Cristes moder deere. 
To worschip ay, and he foryat it nought ; 

For cely child wil alway soone leere. eo 

But ay whan I remembre of this matiere, 
Seint Nicholas stont ever in my presence, 
For he so yong to Crist dede reverence. 

This litel child, his litel book lemynge, 
As he sat in the scole in his primere, 
He alma redemptoris herde sjTige, 
As children lerned her antiphonere ; 
And as he durst, he drough him ner and neere, 
And herkned ever the wordes and the note. 
Til he the firste vers couthe al by rote. 70 

Nought wist he what his Latyn was to saye, * 
For he so yong and tender was of age ; 
But on a day his felaw gan he praye 
To expoune him the song in his langage. 
Or telle him what this song was in usage ; 
This prayd he him to construe and declare, 
Ful often tyme upon his knees bare. 

His felaw, which that elder was than he, 
Answerd him thus : * This song, I have herd seye, 
Was maked of our blisful lady fre, so 

Hire to saluen, and eek hire to preye 
To ben our help and socour whan we deye. 
I can no more expoune in this matere ; 
I lerne song, I can no more gramer.' 

' And is this song i-maad in reverence 
Of Cristes moder ?' sayde this innocent; 
' Now certes I wol do my diligence 
To conne it al, er Cristemasse be went ; 
Though that I for my primer schal be schent. 
And schal be betyn thries in an hour, 90 

I wol it conne, our lady to honoured 

His felaw taught him hom-ward prively 

From day to day, til he couthe it by rote, 
And than he song it wel and boldely; 
Twyes on the day it passede thurgh his throte. 
From word to word accordyng to the note. 
To scole-ward and hom-ward whan he wente ; 
On Cristes moder was set al his entente. 

As I have sayd, thurghout the Jewrye 
This litel child as he cam to and fro, loo 

Ful merily than wold he synge and crie, 
alma redemptoris, evermo ; 
The swetnes hath his herte persed so 
Of Cristes moder, that to hir to praye 
He can not stynt of syngyng by the wayc. 

Oure iirste foo, the serpent Sathanas, 
That hath in Jewes hert his waspis nest, 
Upswal and sayde : ' Ebreik peple, alias ! 
Is this a thing to yow that is honest, 
That such a boy schal walken as him lest no 

In youre desp)i;, and synge of such sentence, 
Which is ayens your lawes reverence?' 

Fro thennesforth the Jewes han conspired 
This innocent out of this world to enchace ; 
An homicide therto, ye, han thay hired. 
That in an aley had a priv^ place ; 
And as the childe gan forthby for to pace. 
This false Jewe him hent, and huld ful faste. 
And kut his throte, and in a pute him caste, 

1 say in a wardrobe thay him threw e, 120 

Wher as the Jewes purgen her entraile. 
cursed folk ! Herodes al newe ! 
What may your evyl entente you availe ? 
Morther wol out, certeyn it wil nought faile, 
And namly ther thonour of God schulde sprede ; 

The blood out crieth on yoiir cursed dede. 

martir soudit to virginite, 
Now maystow synge, folowyng ever in oon 
The white lomb celestial, quod sche, 
Of which the grete evaungelist seint Johan 130 
In Pathmos wroot, which seith that thay goon 
Bifore the lamb, and synge a song al newe. 
That never fleischly wommen thay ne knewe. 

This pore widowe wayteth al this night, 
After this litel child, but he cometh nought ; 
For which as soone as it was dayes light, 
With face pale, in drede and busy thoughte, 
Sche hath at schole and elles-wher him soughte ; 
Til fynaJly sche gan of hem aspye, 
That he was last seyn in the Jewerie. i40 

With moodres pite in hir brest enclosed, 
Sche goth, as sche were half out of hir mynde, 
To every place, wher sche hath supposed 
By liklihede hir child for to f3mde ; 
And ever on Cristes mooder meke and kynde 
Sche cried, and atte laste thus sche wrought^. 
Among the cursed Jewes sche him sought^. 

Sche frejmed, and sche prayede pitously 
To every Jew that dwelled in that place. 
To telle hir, if hir child wente ther by ; 150 

Thay sayden nay ; but Jhesu of his grace 
Yaf in hir thought, withinne a litel space. 
That in that place after hir sone sche cryde, 
Wher as he was cast in a put bysyde. 

grete God, that parformedist thin laude 
By mouth of innocentz, lo, here thy might ! 
This gemme of chastite, this emeraude, 
And eek of martirdom the ruby bright ! 

Ther he with throte i-corve lay upright, 

He Alma redemptoris gan to synge 160 

So lowde, that al the place bigan to rynge. 

The Cristen folk, that thurgh the strete wente. 
In comen, for to wonder upon this thing ; 
And hastily for the provost thay sentg. 
He cam anoon, withoute tarpng, 
And heriede Crist, that is of heven Kyng, 
And eek his moder, honour of mankynde, 
And after that the Jewes let he bynde. 

This child with pitous lamentacioun 
Up taken was, syngyng his song alway ; 170 

And with honour of gret processioun, 
Thay caried him unto the next abbay. 
His modir swownyng by the beere lay ; 
Unnethe mights the poeple that was there 
This newe Rachel bringe fro the beere. 

With torment and with schamful deth echon 
This provost doth these Jewes for to sterve, 
That of this moerder wist, and that anoon ; 
He wolde no such cursednesse observe ; 
Evel schal have, that evyl wol deserve. 180 

Therfore with wilde hors he dede hem drawe, 
And after that he heng hem by the lawe. 

Upon his beere ay lith this innocent 
Bifom the chief auter whiles the masse lastc ; 
And after that, thabbot with his covent 
Hath sped him for to burie him ful faste ; 
And whan thay halywater on him cast€, 
Yet spak this child, whan spreynde was the water, 
And song alma redemptoris mater. 

This abbot, which that was an holy man, i9o 
As monkes ben, or elles oughte be, 

This yonge child to conjure he bigan, 
And sayd : * deere child, I halse the. 
In vertu of the holy Trinite, 
Tel me what is thy cause for to sjmge, 
Sith that thy throte is kit at my semynge.' 

* My throte is kit unto my nekke-boon,' 
Sayde this child, ' and as by way of kynde 
I schulde han ben deed long tyme agoon ; 

But Jhesu Crist, as ye in bookes fynde, 200 

Wol that his glorie laste and be in mynde ; 
And for the worschip of his moder deere. 
Yet may I synge alma lowde and cleere. 

* This weUe of mercy, Cristes moder swete, 
I loved alway, as after my connynge ; 

And whan that I my lyf schulde leete. 

To me sche cam, and bad me for to synge 

This antjrm verraily in my deyinge, 

As ye have herd ; and, whan that I hade^ songe, 

Me thoughte sche layde a grayn under my tonge. 

* Wherfor I synge, and synge moot certeyne 211 
In honour of that blisful mayden fre, 

Til fro my tonge taken is the greyne. 
And after that thus saide sche to me : 
* My litil child, now wil I fecche the. 
Whan than the grayn is fro thi tonge i-take ; 
Be nought agast, I wol the not forsake.' 

This holy monk, this abbot him mene I, 
His tonge out caught, and took awey the greyn ; 
And he yaf up the gost ful softely. 220 

And whan the abbot hath this wonder seyn. 
His salte teres striken doun as reyn ; 
And gruf he fel adoun unto the grounde. 
And stiUe he lay, as he hsAde ben y-bounde 

The covent eek lay on the pavjrmente 
Wepyng and herying Cristes moder deere. 
And after that thay rise, and forth thay wente, 
And took away this martir fro his beere, 
And in a tombe of marble stoones cleere 
Enclosede thay this litil body sweete ; 230 

Ther he is now, God lene us for to meete ! 

O yonge Hughe of Lyncoln ; slayn also 
With cursed Jewes (as it is notable. 
For it nys but a litel while ago), 
Pray eek for us, we synful folk unstable. 
That of his mercy God so merciable 
On us his grete mercy multiplie. 
For reverence of his modir Marie. Amen, 

PROLOGE TO SIRE THOPAS. 

^HAN sayd was this miracle, every man 
As sober was, that wonder was to se. 
Til that oure Host to jape bigan, 
And than at erst he loked upon me, 
And sayde thus : * What man art thou ? ' quod he. 

* Thou lokest as thou woldest fynde an hare, 
For ever upon the ground I se the stare. 

* Approche ner, and loke merily. 

Now ware you, sires, and let this man have space. 
He in the wast is schape as wel as I ; lo 

This were a popet in an arm to embrace 
For any womman, smal and fair of face. 
He semeth elvisch by his countenaunce. 
For unto no wight doth he daliaunce. 

* Say now som what, sins other folk han said ; 
Telle us a tale and that of mirthe anoon.' 

* Host,' quod I, * ne beth nought evel apayd. 
For "other tale certes can I noon. 

But of a rym I lernede yore agoon 
Ye, that is good,' quod he/ now schul we heere 
Som deynte thing, me thinketh by his cheere.' 21 




THE TALE OF SIR THOPAS. 131 



THE TALE OF SIR THOPAS. 

ESTENETH, lordyngs, in good entent, 
And I wol telle verrayment 

Of myrthe and (/solas, 
Al of a knyght was fair and gent 
In batail and in tornament, 

His name was Sir Thopas. 
I-bore he was in fer centre, 
In Flaundres, al byyonde the se, 

At Poperyng in the place ; 
His fader was a man ful fre, lo 

And lord he was of that centre. 

As it was Goddes grace. 
Sir Thopas wax a doughty swajm ; 
Whyt was his face as payndemajm. 

His lippes reed as rose ; 
His rode is lik scarlet en grayn, 
And I yow telle, in good certayn 

He had a semly nose. 
His heer, his herd, was lik safroun, 
That to his girdil raught adoun ; 20 

His schoon of cordewane; 
Of Brigges were his hosen broun ; 
His robe was of sicladoun, 

That coste many a jane. 
He couthe hunt at wilde deer, 
And ride on haukyng for ryver 

With gray goshauk on honde; 

Therto he was a good archeer, 
Of wrasteljnig was noon his peer, 

Ther eny ram schal stonde. so 

Ful many mayde bright in hour 
Thay moume for him, par amour. 

Whan hem were bet to slepe : 
But he was chast and no lecchour, 
And sweet as is the brembre flour 

That bereth the reede heepe. 
And 80 it fel upon a day, 
For soth as I yow telle may. 

Sir Thopas wold out ryde ; 
He worth upon his steede gray, 40 

And in his bond a launcegay, 

A long sword by his syde. 
He priketh thurgh a fair forest, 
Therin is many a wilde best. 

Ye, bothe buk and hare ; 
And as he prikede north and est, 
I tel it yow, hym had almest 

Bityd a sory care. 
Ther springen herbes greet and smale. 
The licorys and the cetewale, 50 

And many a clow gilofre. 
And notemuge to put in ale, 
Whethir it be moist or stale, 

Or for to lay in cofre. 
The briddes synge, it is no nay, 
The sperhauk and the popinjay. 

That joye it was to heere ; 
The throstilcock maad eek his lay, 
The woode dowve upon the spray 

Tho song, ful lowde and cleere. 60 



THE TALE OF SIR THOPAS. 133 

Sir Thopas fel in love-longinge, 
Whan that he herde the briddes synge, 

And priked as he were wood ; 
His faire steede in his prikynge 
So swette, that men might him wrynge, 

His sydes were al blood. 
Sir Thopas eek so wery was 
For priking on the softe gras, 

So feers was his corrage, 
That doun he layd him in the place 70 

To make his steede som solace, 

And yaf him good forage. 
* 0, seinte Mary, betiedicite, 
What eylith this love at me 

To b3mde me so sore ? • 
Me dremed al this night, parde, 
An elf queen schal my lemman be, 

And slope under my gore. 
An elf queen wol I have, i-wis, 
For in this world no womman is so 

Worthy to be my make 
In tonne ; 
Alle othir wommen I forsake. 
And to an elf queen I me take 

By dale and eek by doune.' 
Into his sadil he clomb anoon. 
And {xiked over stile and stoon 

An elf queen for to spye ; 
Til he so longe hath ryden and goon, 
That he fond in a priv^ woon 90 

The centre of fairye, 

So wylde ; 
For in that centre was ther noon, 

That to hym durste ride or goon, 

Neither wif ne childe. 
Til that ther cam a greet geaunt, 
His name was sir Olifaunt, 

A perilous man of dede ; 
He swar, * Child, bj Termagaunt, 
But-if thou prike out of myn haunt, loo 

Anoon I slee thy stede, 

"With mace. 
Heer is the queen of fayerie, 
With harp, and lute, and symphonye, 

Dwellyng in this place.' 
The child sayd : * Also mote I the. 
To morwe wil I meete with the. 

Whan I have myn armure. 
And yit I hope, par ma fay. 
That thou schalt with this launcegay no 

Abyen it ful soure ; 

Thy mawe 
Schal I persyn, if that I may, 
Er it be fully prime of day, 

For heer schalt thou be slawe.' 
Sir Thopas drough on-bak ful fast« ; 
This geaunt at him stoones caste 

Out of a fell staf slynge ; 
But faire eschapeth child Thopas, 
And al it was thurgh Goddis gras,. 120 

And thurgh his faire ber3mge. 
Yet lesteneth, lordynges, to my tale, 
Merier than the nightyngale. 

For nowe I wol yow roune. 
How sir Thopas with sides smale, 
Prikynge over hul and dale. 



L 

Is come ageyn to toune. 
His mery men comaimded he, 
To make him bothe game and g\e, 

For needes most he fights 130 

With a geaunt with heedes thre, 
For paramours and jolite 

Of oon that schon ful bright^, 
* Do come/ he sayde, * my mynstrales 
And gestours for to telle tal^ 

Anoon in m3m armynge, 
Of romaunces that ben reales^ 
Of popes and of cardinales, 

And eek of love-longeinge,* 
Thay fet him first the swete wyn, uo 

And made him eek in a maselyn 

A real spicerye, 
Of gyngebred that was so fyn, 
And licorys, and eek comyn, 

With sugre that is trye. 
He dede next his white leere 
Of cloth of lake whyt and cleere 

A brech and eek a schert ; 
And next his schert an aketoun^ 
And over that an haberjoun, 160 

For persyng of his hert ; 
And over that a fyn hauberk, 
Was al i-wrought of Jewes werk, 

Ful strong it was of plate ; 
And over that his cote-armour, 
As whyt as is a lily flour. 

In which he wolde debate. 
His scheld was al of gold so red. 
And therinne was a bores heed, 

A charbocle by his syde ; i60 

And ther he swor on ale and bred 
How that the geaunt schal be deed, 

Bytyde what betyde. 
His jambeux were of quirboily, 
His swerdes schethe of yvory, 

His helm of latoun bright. 
His sadel was of rowel boon, 
His bridel «s the sonne schon, 

Or as the moone light ; 
His spere was oifine cipres, 170 

That bodeth werre, and no thing pees. 

The heed ful scharp i-grounde. 
His steede was al dappul gray. 
Hit goth an ambel in the way 

Ful softely and rounde 
In londe. 
Lo, lordes, heer is a fyt ; 
If ye wil eny more of it. 

To telle it wol I fonde. 



FIT II. 

JOW hold your mouth for charite, 
Bothe knight and lady fre, 

And herkneth to my spelle , 
Of batail and of chivalry, 
Of ladys love drewery, 

Anoon I wol yow telle. 
Men speken of romauns of pris. 

Of Horn child and of Ypotis, 

Of Bevyfe and sir Gy, 
Of sir Libeaux, and Pleyndamour ; 
But sir Thopas bereth the flour i9o 

Of real chivalry. 
His goode steede he bistrood, 
And forth upon his way he glood, 

As sparkeles out of the bronde ; 
Upon his crest he bar a tour, 
And therin stiked a lily flour : — 

God schilde his corps fro schonde ! 
And for he was a knyght auntrous, 
He nolde slepen in noon hous, 

But li^en in his hood. 200 

His brighte helm was his wonger, 
And by him baytith his destrer 

Of herbes fyne and goode. 
Him self drank water of the welle. 
As dede the knight sir Fercivdle 

So worthy under wede, 
Tille it was on a daye, 

PROLOGE TO MELIBEUS. 

1 mor of this, for Goddes dignite ! ' 
Quod our Hoste, ' for thou makest me 
So wery of thy verrey lewednesse, 
That, al-so wisly God my soule blesse, 
Myn eeres aken for thy drasty speche. 
Now such a rym the devel I byteche ^ 
This may wel be rym dogerel,' quoth he. 
' Why so ?' quod I, ' why wilt thou lette me 
More of my tale than another man, 
Syn that it is the beste rym I can ?' lo 

* By God ! ' quod he, * for pleinly at o word. 
Thy drasty rymyng is not worth a tord ; 
Thou dost nought elles but despendist tyme. 
Sir, at o word, thou schalt no lenger ryme. 
Let se wher thou canst tellen ought in gest. 
Or telle in prose som what atte lest. 
In which ther be som merthe or doctrine.' 

* Gladly,' quod I, * by Goddes swete pyne, 
I wol yow telle a litel thing in prose, 
That oughte like yow, as I suppose, 20 

Or elles certes ye be to daungerous. 
It is a moral tale vertuous, 
Al be it told som tyme in sondry wise 
Of sondry folk, as I schal yow devyse. 
As thus, ye woot that every evaungelist, 
That telleth us the pejme of Jhesu Crist, 
Ne saith nat alle thing as his felawes doth ; 

But natheles here sentence is al soth, 

And alle accorden as in here sentence, 

Al be ther in her tellyng difference. 30 

For some of hem sayn more, and some lesse, 

Whan thay his pitous passioun expresse ; — 

I mene of Mark, Mathew, Luk and Johan ; — 

But douteles her sentence is al oon. 

Therfor, lordynges alle, I yow biseche, 

If yow think that I varye as in my speche. 

As thus, though that I telle som what more 

Of proverbes, than ye have herd bifore 

Comprehended in this litel tretys here. 

To enforcen with theffect of my matiere, 40 

And though I not the same wordes say 

As ye have herd, yit to yow alle I pray, 

Blameth me nought ; for, in my sentence, 

Schul ye no wher fynde difference 

Fro the sentence of this tretys lite. 

After the which this litil tale I write. 

And therfor herkeneth what I schal saye. 

And let me teUen al my tale, I praye.' 



THE TALE OF MELIBEUS. 

YONG man called Melibeus, mighty 
and riche, bygat upon his wif, that 
called was Prudens, a doughter which 
that called was Sophie. Upon a day 
byfel, that for his desport he is went into the 
feldes him to play. His wif and his doughter eek 

hath he laft in-with his hous, of which the dores 
were fast i-schitte. Thre of his olde foos han it 
espyed, and setten laddres to the wallee of his 
hous, and by the wyndowes ben entred, and beetyn 
his wjrf, and woundid his doughter with fyve mortal 
woundeSy in fyve sondry places, that is to sayn, in 
here feet, in here hondes, in here eeres, in here 
nose, and in here mouth ; and lafbe her for deed, 
and went away. 

Whan Melibeos retoumed was into his hous, 
and seigh al this meschief, he, lik a man mad, 
rendyng his clothes, gan wepe and crie. Prudens 
his wyf, as ferforth as sche dorste, bisought him 
of his wepyng to stynte. But not forthi he gan 
to crie ever lenger the more. 

This noble wyf Prudence remembred hire 
upon the sentens of Ovide, in his book that cleped 
is the Remedy of Love, wher as he seith : He is a 
fool that destourbeth the moder to wepe in the deth 
of hir childe, til sche have i-wept hir fille, as for a 
certeyn t3rme ; and than schal man doon his dili- 
gence as with amyable wordes hire to recomforte 
and praye hire of hire wep3mg to stinte. For 
which resoun this noble wif Prudens suffred hir 
housbonde for to wepe and crie, as for a certeyn 
space ; and whan sche seigh hir tyme, sche sayd 
him in this wise : ' Alias ! my lord,' quod schtj, 
'why make ye youre self for to be lik a fool? 
Forsothe it apperteyneth not to a wys man, to 
make such sorwe. Your doughter, with the grace 
of God, schal warischt be and eschape. And al 
were it so that sche right now were deed, ye ne 
oughte nought as for hir deth youre silf destroye. 

Senec saith, The wise man schal not take to gret 
discomfort for the deth of his children, but certes 
he schulde suiFren it in pacience, as wel as he 
abydeth the deth of his owne persone.' 

This Melibeus answerde anoon and sayde: * What 
man/ quod he, ' schuld of his wepynge stynte, that 
hath so gret a cause for to wepe ? Jhesu Crist, 
cure Lord, him self wepte for the deth of Lazarus 
his frend.' Prudens answerde : ' Certes, wel I wot, 
attemperel wepyng is no thing defended to him 
that sorwful is, amonges folk in sorwe, but it is 
rather graunted him to wepe. The apostel Poule 
unto the Romayns writeth, A man schal rejoyce 
with hem that maken joye, and wepe with such 
folk as wepen. But though attemperel wepyng 
be graunted, outrageous wepynge certes is de- 
fended. Mesure of wep)mge schulde be conserved, 
after the lore of Crist that techeth us Senec ; 
Whan that thi frend is deed, quod he, let nought 
thin yen to moyste ben of teres, no to moche drye ; 
although the teeres come to thine eyghen, let hewi 
not falle. And whan thou hast for-gon thy frend, 
do diligence to gete another frende ; and this is 
more wisedom than to wepe for thy frend, which 
that thou hast lorn, for therin is no boote. And 
therfore if ye goveme yow by sapience, put away 
sorwe out of youre hert. Remembreth yow that 
Jhesus Sirac saith, A man that is joyous and glad 
in herte, it him conserveth florischinge in his age; 
but sothly sorweful herte maketh his boones drye. 
He saith eek thus, that sorwe in herte sleth ful 
many a man. Salamon saith, that right as motthes 
in schepes flees annoyeth the clothes, and the smale 

worraes on the tre unto thefruyte, right so annoyeth 
sorwe to the herte. Wherfore us oughte as wel in 
the deth of oure children, as in the losse of oure 
goodes temporales, have pacience. Remembreth 
yow upon the pacient Jop, whan he hadde lost his 
children and his temporal substance, and in his 
body endured and receyved ful many a grevous 
tribulacioun, yit sayde he thus : Oure Lord it sent 
unto me, oure Lord it hath raft fro me ; right so 
as oure Lord wil, right so be it doon ; i-blessed 
be the name of oure Lord!' To these forsayde 
thinges answerith Melibeus unto his wif Prudens : 
' Alle thine wordes ben soth/ quod he, ' and therto 
profytable, but sothly myn herte is so troubled 
with this sorwe, that I noot what to doone.' * Let 
calle,' quod Prudence, ' thy trewe frendes alle, and 
thy linage, whiche that ben trewe and wise ; teU- 
eth hem youre grevaunce, and herken what thay 
say in counseilynge, and yow goveme after here 
sentence. Salomon saith, Werke al thi thing by 
counseil, and the thar never rewe.' 

Than, by the counseil of his wyf Prudens, this 
Melibeus let calle a gret congregacioun of peple, 
as surgiens, phisiciens, olde, and yonge, and some 
of his olde enemy es recounsiled (as by her sem- 
blaunt) to his love and to his grace ; and ther- 
withal ther come some of his neighebours, that 
deden him reverence more for drede than for love, 
as happeth ofte. Ther comen also ful many subtil 
flaterers, and wise advoketes lemed in the lawe. 
And whan these folk togidere assemblid were, this 
Melibeus in sorwful wj'se schewed hem his caas, 
and by the manor of his speche, it semede that in 

herte he bar a cruel ire, redy to do vengeance 
upon his foos, and sode3mly desirede that the 
werre schulde bygynne ; but natheles yit axed he 
her counseil in this matier. A sirurgien, by licens 
and assent of suche as were wyse, up ros, and to 
Melibeus sayde, as ye may hiere. 

* Sire/ quod he, ' as to us sirurgiens apper- 
tieneth, that we do to every wight the beste that 
we can, wher as we ben withholde, and to oure 
pacient that we do no damage ; wherfore it hap- 
peth many tyme and ofte, that whan tweye han 
everich wounded other, oo same surgien heleth 
hem bothe; where unto oure art it is not per- 
teyned to norische werre, ne parties to supporte. 
But certes, as to warisching of youre doughter, al 
be it so that sche perilously be woundid, we 
schullen do so tentyf besynes fro day to night, 
that with the grace of God sche schal be hool and 
sound, als soone as it is possible/ Almost right 
in the same wise the phisiciens answerden, save 
that thay sayden a fewe wordes more ; that ryght 
as maladies ben cured by her contraries, right so 
schal men warissche werre by vengeaunee. His 
neygheboures ful of envy, his feyned freendes that 
semede recounsiled, and his flatereres, maden 
semblaunt of wepyng, and appaired and aggregged 
moche of this matiere, in preisyng gretly Melibe 
of might, of power, of riches, and of frendes, de- 
spisinge the power of his adversaries ; and sayden 
outerly, that he anoon schulde wreke him on his 
adversaries be bygynnynge of werre. 

Up roos thanne an advocate that was wys, by 
lave and by counseil of othere that were wise, and 

sayde ; ' Lordynges, the needes for whiche we ben 
assemblit in this place is ful hevy thing, and an 
heigh matier, bycause of the wrong and of the 
wikkednes that hath ben doon, and eek by resoun 
of the grete damages that in tyme comyng ben 
possible to falle for the same, and eek bycause of 
the grete richesse and power of the partes bothe ; 
for the whiche resoons, it were a ful gret peril to 
erren in these materes. Wherfore, Melibeus, 
this is oure sentence ; we counseile yow, aboven 
alle thinges, that right anoon thou do diligence 
in kepyng of thy body in such a wyse that thou 
ne wante noon espye ne wacche thy body for to 
save. And after that, we counseile that in thin 
hous thou sette suffisaunt garnisoun, so that thay 
may as wel thy body as thin hous defende. But 
certes for to moeve werre, ne sodeynly for to do 
vengeance, we may not deme in so litel tyme that 
it were profitable. Wherfore we axen leysir and 
a space to have ddiberacion in this caas to demen ; 
for the comune proverbe saith this ; he that soone 
demeth, soone schal repentc. And eek men sayn, 
that thilke juge is wys, that soone understondeth 
a matier, and juggeth by leysir. For al be it so, 
that alle taryinge is anoyful, algates it is no reproof 
in yevynge of juggement, ne of vengaunce takjmg, 
whan it is suffisaunt and resonable. And that 
schewed oure Lord Jhesu Crist by ensample, for 
whan that the womman that was i-take in ad- 
voutrie, was brought in his presence to knowen 
what schulde be doon of hir persone, al be it that 
he wist him self what that he wolde answere, yit 
wolde he not answere sodenyly, but he wolde have 

deliberacioun, and in the ground liem wrot twyes. 
And by these causes we axe deliberacioun ; and 
we schul thanne by the grace of God counseile the 
thing that schal be profytable.' Upstarten thenne 
the yonge folkes anoon at oones, and the moste 
parte of that companye han skorned these olde 
wise men, and bygonne to make noyse and sayden : 
' Right so as whil that iren is hoot men scholden 
smyte, right so schulde men wreke here wronges, 
whil that they ben freische and newe ;' and with 
lowde vois thay cryde, * Werre, werre.' 

Uproos tho oon of these olde wise, and with his 
hond made countenaunce that men schulde holde 
hem stiUe, and yiven him audience. * Lordyngs,' 
quod he, ' ther is fvl many a man that crieth 
* werre, werre,' that wot ful litel what werre 
amounteth. Werre at his bygynnyng hath so 
greet an entre and so large, that every wight may 
entre whan him liketh, and lightly fynde werre ; 
but certes what ende schal falle therof, it is not 
lightly to knowe. For sothly whan that werre is 
oones bygonne, ther is ful many a child unbore of 
his mooder that schal sterve yong, bycause of 
thilke werre, or elles lyve in sorwe and deye in 
wrecchidnes ; and therfore, er that eny werre be 
bygonne, men moste have gret counseil and gret 
deliberacioun,' And whan this olde man wende 
to enforce his tale by resouns, wel neigh alle at 
oones bygonne thay to rise, for to broke his tale, 
tand beden him ful ofte his wordes to abrigge. For 
sothly he that precheth to hem that liste not to 
heere his wordes, his sermoun hem anoyeth. For 
Jhesus Sirac saith, that musik in wepyng is a 

VOL. ni. L 

noyous thing. This is to say, as moche avayleth 
to speke to-fore folk to whiche his speche an- 
noyeth, as it is to synge byfore hem whiche that 
wepith. And whan this wise man saugh him 
wanted audience, al schamefast he sette him doirn 
agayn. For Salamon saith, Ther as thou may have 
noon audience, enforce the not to speke. ' I se 
wel,' quod this wise man, * that the comune pro- 
verbe is soth, that good counseil wantith, whan it 
is most neede.' Yit hadde this Melibeus in his 
counseil many folk, that prively in his eere coun- 
seled him the contrarie in general audience. 

Whan Melibeus hfidde herd that the grettest 
party of his counseil were accorded that he schulde 
make werre, anoon he consented^ to here coun- 
seilyng, and fully a£fermed here sentence. Thanne 
dame Prudence, whan that sche saugh that hir 
housbonde schop him to wreke him of his enemyes, 
and to gynne werre, sche in ful humble wise, 
whan sche saugh hire tyme, sayde him these 
wordes ; * My lord,' quod sche, * I yow biseche as 
hertily as I dar and kan, ne haste yow nought to 
faste, and for alle guerdouns as yeve me audience. 
For Peres Alfons saith, Who that doth to the 
outher good or harm, haste the nought to quyten 
him, for in this wise thy freend wil abyde, and 
thin enemy schal the longer lyve in drede. The 
proverbe saith, He hastith wel that wisly can 
abyde; and in wikked haste is no profyt.' This 
Melibeus answerde unto his wyf Prudens ; ' I pur-:* 
pose not,' quod he, * to werke by thy counseil, for 
many causes and resouns ; for certes every wight 
wolde holde me thanne a fool ; this is to sayn, if 

I for thy counseil wolde chaunge thinges that 
affermed ben by so many wise. SecouncUy, I say 
that alle wommen be wikked, and noon good of 
hem alle. For of a thousand men, saith Salomon, 
I fond oon good man ; but certes of alle wommen 
good womman fond I never noon. And also certes, 
if I governede me by thy counseil, it schulde seme 
that I hadde yiven to the over me the maistry ; 
and God forbeede er it so were. For Jhesus Syrac 
saith, that if a wif have maistrie, sche is con- 
trarious to hir housbond. And Salomon saith. 
Never in thy lif to thy wyf, ne to thy child, ne to 
thy freend, ne yeve no power over thi self; for 
better it were that thy children axon of thy per- 
sone thinges that been needful to hem, than thou 
se thi self in the hondes of thy children. And 
also, if I wolde werke by thy counselynge, certes 
it moste som tyme be secre, til it were tyme that 
it moste be knowe ; and this ne may not be.' 

Whan dame Prudence, ful debpnerly and with 
gret pacience, hadde herd al that hir housbonde 
likede for to seye, thanne axed«sche of him licence 
for to speke, and sayde in this wise ; * My lord,' 
quod sche, ' as to youre firste resoun, certes it may 
lightly be answered; for I say it is no foly to 
chaunge counsel whan the thing is chaungid, or 
elles whan the thing semeth otherwise than it was 
bifom. And moreover I say, though that ye han 
sworn and i-hight to parforme youre emprise, and 
'natheles ye wayve to parforme thilke same em- 
prise by juste cause, men schulde not saye therfore 
that ye were a lyere, ne for-sworn ; for the book 
seith, that the wise man maketh no lesyng, whan 

he torneth his corrage to the better. And al be 
it so that youre emprise be establid and ordeyned 
by gret multitude of people, yet thar ye not ac- 
complise thilke same ordinaunce but you like ; for 
the trouthe of a thing, and the profyt, ben rather 
founde in fewe folk that ben wise and ful of resoun, 
than by gret multitude of folk, ther every man 
orieth and clatereth what that him liketh ; sothely 
such multitude is not honest. And to the secounde 
resoun, wheras ye sayn, that alle wommen ben 
wikke; save youre grace, certis ye despise alle 
wommen in this wise, and he that alle despysith, 
saith the book, aUe despleseth. And Senec saith, 
Who-so wil have sapience, schal no man desprayse, 
but he schal gladly teche the science that he can, 
withoute presumpcioun or pryde; and suche 
thinges as he nought can, he schal not ben 
aschamed to leme hem, and enquere of lasse folk 
than himself. And, sire, that ther hath be ful 
many a good womman maie lihUy he proved, 
Certes, sire, oure Lorde Jhesu Crist nolde nevere have 
descended to be home of womman, if alle wommen 
hadde ben mkke. And after that, for the grete 
bounte that is in wommen, oure Lord Jhesu Crist, 
whan he was risen fro deth to lyve, apperede 
rather to a womman than to his apostles. And 
though that Salamon say, he fond never good 
womman, it folwith nought therfore, that alle 
wommen ben wikke; for though that he fonde 
noone goode wommen, certes many another man 
hath founden many a womman ful goode and 
trewe. Or elles paraventure thentent of Salamon 
was this, as in sovereyn bounte he fond no 

womman; this is to saye, thatther is no wight 
that hath soverein bounty, save God aloone, as 
he him-self recordeth in his Evaungelie. For ther 
nys no creature so good, that him tie wantith 
som-what of the perfeccioun of God that is his 
makere. Youre thridde resoun is this; ye seyn 
that if ye govemedc yow by counsel of me, it 
schulde seme that ye hadde yeve me the maystry 
and the lordschipe over youre persone. Sire, save 
youre grace, it is not so ; for if so were that no 
man schulde be counseiled but by hem that hadde 
maystrie and lordschipe of his persone, men wolde 
nought be counseiled so ofte ; for sothly thilke man 
that axeth counseil of a purpos, yet hath he fre 
chois whether he wil werke by that purpos or 
noon. And as to youre ferthe resoun, ther ye 
sayn that the janglerie of wommen can hyde 
thinges that they wot not of; as who saith, that a 
womman can nought hyde that thaX sche woot; 
sire, these wordes ben understonde of wommen 
that ben jangelers and wikke ; of whiche wommen 
men sayn that thre thinges dryven a man out of 
his oughne hous ; that is to saye, smoke, droppyng 
of reyn, and wikked wyfes* Of suche wommen 
saith Salomon, that it were better to a man to 
dwelle in desert, than with a womman that is 
riotous. And, sire, by youre leve, that am not T ; 
for ye han ful ofte assayed my grete silence and 
my grete pacience, and eek how wel that I can 
hyde and hele thinges that ben secrely to hyde. 
Ajnd sothly, as to youre fyfte resoun, wher as ye 
sayn, that in wikkede counseil wommen ven- 
quisscheth men, God wot thilke resoun stent here 

in no stede; for understondith now, ye arcen 
counseil to do wickidnes; and if ye wile wirke 
wickidnes, and youre wyf restreyne thilke wicked 
purpos, and overcome you by resoun and by good 
counseil, certes youre wyf oweth rather be preised 
than y-blamed. Thus schulde ye understonde the 
philosopher that seith, In wicked counseil wommen 
venquyschen her housbondes. And ther as ye 
blame alle wymmen and here resouns, I schal 
schewe by many resouns and ensamples that many 
a womman hath ben ful good, and yit been, and 
here counseiles ful holsome and profitable. Eke 
some men had sayd, that the counseilyng of 
wommen is outher to dere, or to litel of pris. But 
al be it so that ful many a womman is badde, and 
hir counseil vile and not worth, yet ban men 
founde many a ful good womman, and ful diseret 
and wys in counseilyng. Lo, Jacob, by counseil of 
his moder Rebecca, wan the blessyng of his fader 
Ysaak, and the lordschipe of alle his bretheren. 
Judith, by hire goode counseil, delp^ereda the citee 
of Bethulie, in which sche dwellide, out of the 
honde of Olophernus, that h&Me it byseged, and 
wolde it al destroye. Abigayl delivered^ Nabal 
hir housbond fro David the king, that wolde have 
i-slayn him, and appesede the ire of the kyng by 
hir witte, and by hir good counseilynge. Hester 
by good counseil enhaunsede gretly the poeple of 
God, in the regne of Assuerus the kyng. And the 
same bounte in good counseilyng of many a good 
womman maye men rede and telle. And more- 
over, whan oure Lord hsAde creat Adam oure forme 
fader, he sayde in this wise : Hit is not goode to 

be a man aloone ; make we to him an help 
semblable to him-self. Here may ye se that if 
that a womman were not good, and hir counseil 
good and profytable, oure Lord God of heven 
wolde neither have wrought hem, ne called hem 
help of man, but rather confusioun of man. And 
ther sayde oones a clerk in tuo versus, What is 
better than gold? Jasper. And what is better 
than jasper ? Wisedom. And what is better than 
wisedom? Womman. And what is better than 
a good womman ? No thing. And, sire, by many 
other resouns maye ye se, and many wommen ben 
goode, and eke here counseUe goode and profitable. 
And therfore, if ye wile truste to my counseil, I 
schal restore you youre doughter hool and sound ; 
and eek I wil doon you so moche, that ye schul 
have honour in this cause.' 

Whan Melibe had herd these wordes of his wif 
Prudens, he seide thus : * I se wel that the word 
of Salomon is soth ; he seith, that the wordes that 
ben spoken discretly by ordinaunce been hony- 
combes for thay yeven swetnes to the soule, and 
hoksomenesse to the body. And, wyf, bycause of 
thy swete wordes, and eek for I have assayed and 
proved thi grete sapiens and thi grete trouthe, I 
wil goveme me by thy counseil in alle thinges.' 

* Now, sire,' quod dame Prudens, * and syn ye 
vouchen sauf to be governed by my counseilyng, I 
wil enforme you how ye schul goveme youre-self, 
in chesjmg of youre counseil. Ye schul first in 
alle youre werkes mekely biseche to the hihe God, 
that he wol be your counseilour ; and schape you 
to that entent that he jrive you counseil and con- 

forty as taughte Toby his sone. At alle tymes 
thou schalt blesse God, and pray him to dresse 
thy wayes; and loke that alle thi counseiles be 
in him for evermore, Seint Jame eek saith : If 
eny of yow have neede of sapiens, axe it of God. 
And aftirwardy thanne schul ye take counseil in 
youreself, and examine wel your thoughtes, of 
suche thinges as yon thinkith that is best for 
yonre profyt. And thanne schul ye dryve fro 
yoiure herte tho thre thinges that ben contrarie to 
good counseil ; that is to say, ire, coveytise, and 
hastjnes. First, he that axeth counsel of him- 
self, certes, he moste be withoute ire, for many 
cause. The first is this: he that hath gret ire 
and wraththe in him-self, he weneth alwey he 
may do thing that he may not doo. And secoundly, 
he that is irons and wroth, he may not wel deme; 
and he that may not wel deme, may nought wel 
counseile. The thridde is this: that he that is 
irons and wroth, as saith Senec, may not speke 
but blameful thinges, and with his vicious wordes 
he stireth other folk to anger and to ire. And 
eek, sire, ye moste dryve coveitise out of youre 
herte. For thapostle saith that coveytise is roote 
of alle harmes. And trusteth wel, that a coveit- 
ous man ne can not deme ne thinke, but oonly 
to fulfille the ende of his coveitise; and certes that 
may never ben accomplised; for ever the more 
abundaimce that he hath of riches, the more he 
desireth. And, sire, ye moste also dryve out of 
your herte hastynes ; for certes ye maye nought 
deme for the beste a sodein thought that falleth 
in youre herte, but ye moste avyse you on it ful 

ofte. For as ye herde here biforn, the comune 
proverbe is this ; that he that soone demeth, soone 
repentith. Sire, ye ben not alwaj in lik disposi- 
ciotiiiy for certis som thing that som tyme semeth 
to yow that it is good for to doo, another tyme it 
semeth to you the contrarie. Whan ye han taken 
counseil in youre-selven, and han demed by good 
deliberacioun such thing as yow semeth best, 
thanne rede I you that ye kepe it secre. Bywreye 
nought youre counseil to no persone, but it so be 
that ye wene sicurly, that thurgh youre bywrey- 
inge youre condicioun schal be to yow the more 
profytable. For Jhesus Syrac saith, Neither to 
thi foo ne to thi freend discorere not thy secre ne 
thy foly; for they wile yive you audience and 
lokyng and supportacioun in thi presence, and 
scorn in thin absence*. Another clerk saith, that 
skarsly schalt thou f3nide eny persone that may 
kepe counseil secreely. The book saith: Whil 
thou kepist thi counsail in thin herte, thou kepest 
it in thi prisoun ; and whan thou bywreyest thi 
counseil to any wight, he holdeth the in his snare. 
And therfore yow is better hyde youre coimseil in 
youre herte, than prayen him to whom ye have 
bywr«yed youre counseil, that he wol kepe it clos 
and stille. For Seneca seith : If so be that thou 
ne maist not thin owne counseil hyde, how darst 
thou preyen any other wight thi counseil secreely 
to kepe ? But natheles, if thou wene securly that 
thy bywreying of thy counseil to a persone wol 
make thy condicioun stonde in the better plite, 
thanne schalt thou telle him thy counseil in this 
wise. First, thou shalt make no semblaunt wher 

the were lever werre or pees, or this or that ; ne 
schewe him not thi wille and thin entent; for 
truste wel that comunly these connseilours ben 
flaterers, namely the counselours of grete lordes, 
for thay enforcen hem alway rather to speke ple- 
saunt wordes encl3niyng to the lordes lust, than 
wordes that been trewe and profytable. And 
therfore men say^, that the riche man hath selden 
good counseil, but-if he have it of him-self. And 
after that thou schalt considere thy frendes and 
thy enemyes. And as touching thy frendes, thou 
schalt considere which of hem beth most faithful 
and most wise, and eldest and most approvyd in 
counsaylinge ; and of hem schalt thou axe thy 
counsail, as the caas requireth. 

< I say, that first ye schul clepe to your counseil 
youre frendes that ben trewe. For Salomon saith, 
that right as the hert of a man delitith in savour 
that is soote, right so the counseil of trewe frendes 
yeveth swetnes to the soule. He saith also, ther 
may no thing be likened to the trewe freend ; for 
certes gold ne silver beth nought so moche worth 
as the goode wil of a trewe freend. And eek he 
sayde, that a trewe frend is a strong defens; who 
that it fyndeth, certes he fyndeth a gret tresour. 
Thanne schul ye eek considere if that youre trewe 
frendes ben discrete and ^vyse ; for the book saith. 
Axe thi counseil alwey of hem that ben wj'se. 
And by this same resoun schul ye clepe to youre 
counseil of youre frendes that ben of age, such as 
have i-seye sightes and ben expert in many 
thinges, and ben approvyd in counseylinges. For 
the book saith, that in olde men is the sapience. 

and in longe tyme the prudence. And Tullius 
saith, that grete thinges ben not ay accompliced 
by strengthe, ne by delyvernes of body, but by 
good counseil, by auctorite of persones, and by 
science; the whiche thre thinges ne been not feble 
by age, but certis thay enforcen and encresen day 
by day. And thanne schul ye kepe this for a 
general reule. First schul ye clepe to youre 
counseil a fewe of youre frendes that ben especial. 
For Salomon saith, Many frendes have thou, but 
among a thousand chese the oon to be thy coun- 
seilour. For al be it so, that thou first ne telle 
thy counseil but to a fewe, thou mayst afterward 
telle it to mo folk, if it be neede. But loke alwey 
that thy counseilours have thilke thre condiciouns 
that I have sayd bifore ; that is to saye, that thay 
ben trewe, and olde, and of wys experiens. And 
werke nought alwey in every need by oon coun- 
seilour alloone; for som tyme byhoveth it be 
counseiled by many. For Salomon saith, Salva- 
cioun of thinges is wher as there beth many 
counsellors. 

* Now sith that I have told yow of which folk 
ye schul be counseiled, now wiUe I telle yow 
which counseil ye ought eschiewe. First, ye schal 
eecfdewe the coimseil of fooles ; for Salomon seith. 
Take no counseil of a fool, for he ne can not coun- 
seile but after his oughne lust and his affeccioun. 
The book seith, that the proprete of a fool is this : 
he troweth lightly harm of every wight, and lightly 
troweth alle bounte in him -self. Thow schalt 
eschiewe eek the counseil of alle flaterers, suche 
as enforcen hem rathere to prayse youre persone 

by flaterie, than for to telle yow the sothfastnesse 
of thinges. Wherfore Tullius saith, Amonges alia 
pestilences that ben in frendschipe the grettest is 
flaterie. And therfore is it more neede that thou 
eschiewe and drede flaterers, more than any other 
peple. The book saith, Thou schalt rather drede 
and flee fro the swete wordes of flaterers, then fro 
the egre wordes of thy trend that saith the thi 
sothes. Salamon saith, that the wordes of a 
flaterer is a snare to cacche in innocentz. He 
saith also, He that speketh to his frend wordes of 
swetnesse and of plesaunce, setteth a nette byfore 
his feet to cacchen him. And therfore saith 
Tullius, Encline not thin eeres to flaterers, ne tak 
no counseil of the wordes of flaterers. And Catoun 
saith, Avyse the wel, and eschiewe wordes of 
swetnes and of plesaunce. And eek thou schalt 
eschiewe the counselyng of thin olde enemyes that 
ben recounsiled. The book saith, that no wight 
retometh sqfiy into the grace or his olde enemyes. 
And Ysope saith, Ne trust not to hem, with which 
thou hast had som tyme werre or 6nmyte, ne telle 
not hem thy counseil. And Seneca telleth the 
cause why ; it may not be, saith he, that whar as 
a greet fuyr hath longe tyme endured, that there 
ne leveth som vapour of hete. And therfore saith 
Salomon, In thin olde enemy truste thou nevere. 
For sicurly, though thin enemy be reconsiled, and 
make the cheer of humilite, and lowteth to the 
his heed, ne trist him never ; for certee he makith 
thilke feyned humility more for his profyt, than 
for eny love of thi persone ; bycause he demyth to 
have victorie over thi persone by such feyned 

countynannce, the whiche victorie he mighte 
nought have by stryf and wenre. And Petir 
Alfons saith : Make no felaschipe with thine olde 
enemyes, for if thou do hem bounty, they wile 
perverten it into wikkednes. And eek thou most 
eschiewe the counseilynge of hem that ben thy 
servauntz, and beren the gret reverence ; for par- 
aventure thai say it more for drede than for love. 
And therfore saith a philosophre in this wise: 
Ther is no wight parfytly trewe to him that he to 
sore dredeth. And Tullius saith, Ther is no 
might so gret of eny emperour that longe may 
endure, but-if he have more love of the peple than 
drede. Thow schaU also eschiewe the counseil of 
folk that ben dronkelewe, for thay ne can no 
counseil hyde. For Salomon saith, Ther regneth 
no privet^ ther as is dronkenesse. Ye schul also 
have in suspect the counseil of such folk as coun- 
seileth you oon thing prively, and counseile yow 
the contrarie openly. For Gassiodorie saith, It is 
a manor sleighte to hindre, whan he schewith to 
doon oon thing openly, and werkith prively the 
contrarie. Thou schalt also eschiewe the counseil 
of wikked folkes ; for the book saith, The coun- 
selyng of wikked folk is alway ful of fraude. And 
David saith, Blisful is that man that hath not fol- 
wed the counseilyng of wikked men or schrewes. 
Thow schalt also eschiewe the counseilynge of 
yonge folk, for here counseil is nought rype. 

* Now, sire, syn I have schewed yow of what 
folk ye schul take youre counsail, and of whiche 
folk ye schullen eschiewe the counseil, now schal I 
teehe yow how ye schul examyne youre counseil 

after the doctrine of Tullius. In the examynyng 
of youre counseiloures, ye schul considre many 
thinges. Althirfirst ye schul considre that in 
thilke thing that thou proposist, and up what 
thing thou wilt have counseil, that verray trouthe 
be sayd and considerid; this is to sayn, telle 
trewely thy tale, For he that saith fals, may not 
wel be counseled in that cas of which he lyeth. 
And after this, thou schalt considere the thinges 
that accorden to that purpos for to do by thy 
counseil, if resoun accorde therto, and eke if thy 
might may accorde therto, and if the more part 
and the better part of thy counseilours accorde 
therto or noon. Thanne schalt thou considere what 
thing schal folwe of that consailynge; as hate, 
pees, werre, grace, profyt, or damage, and many 
other thinges ; and in alle these thinges thou schalt 
chese the beste, and weyve alle other thinges. 
Thanne schalt thou considre of what roote en- 
gendered is the matier of thy coimseil, and what 
fruyt it may conceive and engendre. Thow schalt 
also consider al these causes, from whens thai ben 
sprongen. And whan ye have examined youre 
counseil, as I have said, and which party is the 
better and more profitable, and han approved by 
many wise folk and olde, than schalt thow consi- 
dre, if thou maist parforme it and make of it a 
good ende. For resoun wol nought that any man 
schulde bygynne a thing, but-if he mighte parforme 
it and make therof a good ende; ne no wight 
schulde take upon him so hevy a charge, that he 
mighte not here it. For the proverbe saith. He 
that moche embrasith destrey/ieth litel. And 

Catoun seith, Assay to do such thing as thou hast 
power to doon, lest that thy charge oppresse the 
BO sore, thAt the bihove to wayre thing that thou 
hast bygonne. And if so be that thou be in doute^ 
wher thou maist parforme a thing or noon, chese 
rather to suffre than bygynne. And Fetre Alfons 
saith^ If thou hast might to doon a thing, of which 
thou most repente, it is better nay than yee ; this 
is to sayn, that the is better holde thy tonge stille 
than to speke. Than maye ye understonde by 
stronger resouns, that if thou hast power to par- 
forme a werk, of which thou schalt repente, thanne 
is it better that thou suffre than bigynne. Wei 
seyn thay that defenden every wight to assaie 
thing of which he is in doute, whethir he may 
parforme it or noon. And after whan ye han ex- 
amyned youre counseil, as I have sayd biforn, and 
knowen wel ye may parforme youre emprise, con- 
ferme it thanne sadly til it be at an ende. 

* Now is it tyme and resoun that I schewe yow 
whanne, and wherfore, that ye mayc chaunge youre 
counseil withouten reproef. Sothly, a man may 
chaunge his purpos and his counseil, if the cause 
cesseth, or whan a newe cause bytydeth. For the 
lawe seith, upon thinges that newely bitydeth, 
bihoveth newe counseil. And Seneca seith, If thy 
counseil be comen to the eeres of thin enemy, 
cbaimge thy counsail. Thow maist also chaunge 
thy counseil, if so be that thou fynde that by errour, 
or by other processe, harm or damage may bytyde. 
Also thou chaunge thy counseil, if thai it be dishonest, 
or elles cometh of dishoneste ; for the lawes sayn, 
that alle the hestes that ben dishoneste ben of no 

valieu ; and eek, if it so be that it be impossible, 
or may not goodly be parformed or kept. And 
take this for a general reule, that every counseil 
that is affermed or strengthed so strongly that it 
may not be chaimged for no condicioun that 
may bitide, I say that thilke coimseil is wikked.' 

This Melibeus, whan he had herd the doctrine 
of his wyf dame Prudens, answerde in this wise. 
* Dame/ quod he, ^ yit as into this tyme ye han 
wel and covenably taught me, as in general, how 
I schal governe me in the chesynge and in the 
withholdynge of my counseiloures ; but now wold 
I fa}!! ye wolde condescende as in especial, and 
telleth me what semeth or how liketh yow by 
oure counseiloures that we han chosen in oure 
present neede.' 

* My Lord/ quod sche, * I byseke yow in al 
humblesce, that ye wile not wilfully repplye against 
my resouns, ne distempre youre herte, though I say 
or speke thing that yow displesith ; for God woot 
that, as in m3m entent, I speke it for youre beste, 
for youre honour, and for your profyt eek, and 
sothly I hope that your benignite wol take it into 
pacience. For trusteth me wel,' quod sche, ' that 
youre counseil as in this caas ne schulde not (as 
for to speke propurly) be called a counseil3mg, but 
a mocioun or a moevynge of foly, in which counseil 
ye han erred in many a sondry wise. First and 
forward, ye han erred in the gaderyng of youre 
counseilours ; for ye schulde first han cleped a fewe 
folkes, if it hadde be neede. But certes ye han 
sodeinly cleped to your counseil a gret multitude 
of people, ful chargeous and ful anoyous for to 

hiere. Also ye han erred, for ther as ye schulde 
oonly have depid to youre counseil youre trewe 
frendes, olde and wise, ye have i-cleped straunge 
folk, yonge folk, false flatereres, and enemyes 
reconsiled, and folk that doon yow reverence with- 
oute love. Eke also ye han erred, for ye han 
brought with yow to youre counseil ire, coveitise, 
and hastynes, the whiche thre thinges ben con- 
trarious to every counsail honest and profitable ; 
the whiche thre thinges ye have nought annen- 
tissched or destroyed, neyther in youre self ne in 
youre counseiloures, as ye oughte. Also ye have 
erred, for ye have schewed to youre counseilours 
youre talent and jouie affeccioun to make werre, 
and for to doon vengeaunce anoon, and thay han 
espyed by youre wordes to what thinge ye ben 
enclined ; and therfore have thay counseiled yow 
rather to youre talent than to youie profyt. Ye 
have erred also, for it semeth that yow sufficeth 
to have been counseiled by these counseilours 
only, and with litel avys, wher-as in so gret and 
80 heigh a neede, it hadde be necessarious mo 
counseilours and more deliberacioun to pcirforme 
youre emprise. Ye have erred also, for ye have 
maked no divisioun bytwixe youre counsailours ; 
this ifl to seyn, bitwix youre frendes and youre 
feyned counseilours; ne ye ne have nought i-lmowe 
the wiUe of youre frendes, olde and wise, but ye 
have east alle here wordes in an hochepoche, and 
encl3med youre herte to the more part and to the 
gretter nombre, and there be ye cpndescendid ; 
and syn ye wot wel men schal alway fynde a 
gretter nombre of fooles than of wyse men, and 

therfore the coimsailes that ben at congr^acionns 
and multitudes of folk, ther as men taken more 
reward to the nombre than to the sapience of per- 
soneS; ye se wel that in suche counseilynges fooles 
have maystrie/ 

Melibeus answerde agayn and sayde: ^ I graunte 
wel that I have erred ; but there as thou hast told 
me to-forn, that he is nought to blame that 
chaimgeth his counseilours in certeyn caas, and 
for certeyn juste causes, I am al redy to chaunge 
my counseilours right as thou wilt devyse. The 
proverbe saith, that for to do S3mne is mannysch, 
but certes for to presevere longe in synne is werk 
of the devyl/ 

To this sentence anoon answerde dame Prudens, 
and saide : ^ Examineth/ quod sche, ^ youre coun- 
sail, and let us se which of hem hath spoke most 
resonably, and taught you best counsail. And 
for as moche as the examinacioun is necessarie, 
let us byginne at the siurgiens and at the phisi- 
ciens, that first speken in this matiere. I say you 
that the surgiens and the phisiciens ban sayd yow 
in youre counseil discretly, as hem ought ; and in 
here speche sayden ful wisely, that to the office of 
hem appendith to doon to every wight honour and 
profyt, and no wight to annoy, and after here craft 
to do gret diligence unto the cure of hem which 
that thay have in here govemaunce. And, sire, 
right as thay answerde wisely and discretly, right 
so rede I that thay be heighly and soveraignly 
guerdoned for here noble speche, and eek for they 
schullen do the more entent3rf besynes in the 
curyng of youre doughter dere. For al be it so 

that thai be youre frendes, therfore schol ye 
nought Bufire that thay schul serve yow for 
nought, but ye oughte the rathere to guerdoune 
hem and schewe hem youre largesse. And as 
touchynge the proposiciouns whiche the phisiciens 
ban schewed you in this caafi, this is to sayn, that 
in maladyes oon contrarie is warisshed by another 
eontrarie, I wolde fayn knowe thilke text and how 
thay understonde it,. and what is youre entente/ 
'Certes/ quod Melibeus, * understonden it is in 
this wise ; that right as thay ban do me a con- 
trarie, right so schold I do hem another ; for right 
as thay ban venged hem on me and doon me 
wrong, right so scbal I venge me upon hem, and 
doon hem wrong; and thanne have I cured oon 
contrarie by another.' ' Lo, lo,' quod dame Pru- 
dence, * how lightly is every man enclyned to his 
oughne plesaunce and to his oughne desir ! Certes/ 
quod sche, ' the wordes of the phisiciens ne schulde 
nought have ben understonde sone in that wise ; 
for certes wikkednesse is no contrarie to wicked- 
nesse, ne vengauns to vengeaunce, ne wrong to 
wrong, but thai ben semblable ; and therfore on 
vengeaunce is nought warisshed by another ven- 
geaunce, ne oon wrong by another wrong, but 
everych of hem encreseth and engreggith other. 
But certes the wordes of the phisiciens schul ben 
understonde in this wise ; for good and wikkednesse 
ben tuo contraries, and pees and werre, vengeaimce 
and Bufferaunce, discord and accord, and many 
other thinges; but, certes, wikkednes schal be 
warrisshed by goodnesse, discord by accord, werre 
by pees, and so forth of other thinges. And herto 

accordith seint Paul the apostil in many places ; 
he saith, Ne yeldith nought harm for harm, ne 
wikked speche for wikked speche ; hut do wel to 
him that doth the harm, and blesse him that seith 
the harme. And in many other places he amon- 
esteth pees and accord. But now wil I speke to 
yow of the counseil, which was yive to yow by the 
men of lawe, and the wise folk, and the oldefoUcey 
that sayde alle by oon accord as ye have herd by- 
fore, that over aUe thinges ye schal do youre dili- 
gence to kepe youre persone^ and to warmstore 
youre house ; and seyden also, that in this yow 
aughte for to vrirche ful avysily and with gret 
deliberacioun. And, sire, as to the firste poynt, 
that touched^ to the kepinge of youre persone, ye 
schul understOnde, that he that hath werre, schal 
evermore devoutly and mekely prayen bifom alle 
thinges, that Jhesu Crist wil of his mercy have 
him in his proteccioun, and ben his soverayn 
helpyng at his neede; for certes in this world 
ther nys no wight that may be counseiled or kept 
sufficauntly, withoute the kepinge of oure lord 
Jhesu Crist. To this sentence accordeth the pro- 
phete David, that seith : If God ne kepe not the 
citee, in ydel wakith he that kepith hit. Now, 
sire, thanne schul ye committe the keping of 
youre persone to youre trewe frendes, that ben 
approved and y-knowe, and of hem schul ye axen 
help, youre persone to kepe. For Catoun saith : 
If thou have neede of help, axe it of thy freendes, 
for ther is noon so good a phisicien at neede as is 
a trewe frend. And after this than schal ye kepe 
you fro alle straunge folkes^ and fro lyeres, and 

have alway in suspect here compaignye. For 
Pieres Alfons saith: Ne take no compaignie by 
the way of a straunge man, but so be that thou 
knowe him of a longer tyme ; and if so be he falle 
into thy compaignye paraventure withouten thin 
assent, enquere thanne, as subtilly as thou maist, 
of his conversacioun, and of his lyf bifore, and 
feyne thy way, and say that thou wilt go thider 
as thou wolt nought goon ; and if he here a spere, 
hold the on the right syde, and if he here a swerd, 
holde the on the lyft syde. And so after this, 
thanne schul ye kepe you wisely from al such 
peple as I have sayd bifore, and hem and here 
counseil eschiewe. And after this, thanne schul ye 
kepe yow in such manere, that for eny presump- 
cioun of youre strengthe, that ye despise not the 
might of youre adversarie so lite, that ye lete the 
kepinge of youre persone for youre presumpcioun ; 
for every wis man dredeth his enemy. And Salo- 
mon saith, Weleful is he that of alle hath drede ; 
for certes he that thurgh hard3mes of his herte, 
and thurgh the hardinesse of himself, hath to gret 
presumpcioun, him schal evyl bitide. Thanne 
schal ye evermore counterwayte embusshementz 
and alle espiaille. For Senec saith, that the wise 
man that dredith harmes, eschieweth harmes, ne 
he ne faUith into noone perils, that perils eschiew- 
eth. And al be it so that the seme that thou art 
in siker place, yit schaltow alway do thy diligence 
in kepyng of thy persone ; this is to saye, be not 
necgligent to kepe thy persone, nought oonly for 
thy gretteste enemyes, but fro thy lest enemyes. 
Senec saith: A man that is wel avysed, he dredith 

hia lest enemy. Ovide seith, that the litel wesil 
wol sle the gret« bole and the wilde hert. And 
the book saith, a litel thorn wol prikke a king fill 
sore, and an hound wol holde the wilde boore. 
But natheles, I say not that ye schul be so moche 
a coward, that ye doute where is no neede or 
drede. The book saith, that som folk have gret 
lust to disceyye, but yit thay dreden hem to be 
deceyved. Yet schal ye drede to ben empoisoned. 
And kepe the fro the companye of scorners ; for 
the book saith, with scorners make no compaignye, 
but flee hem and here wordes as yen3rm. 

' Now as to the secounde po3mt, where as youre 
wise counseilours wamede yow to warmstore youre 
hous with gret diligence, I wolde fayn wite how 
that ye understoode thilke wordes, and what is 
your sentence.' Melibeus answerde and soide : 
' Gertes, I understonde it in this wise, th&t I schal 
warmstore myn hous with toures, suche as han 
castiles and other manor edifices, and armure, and 
artihies ; by suche thinges I may my persone and 
myn hous so kepen and edifien and defenden, that 
myn enemyes schul be in drede myn hous to 
approche.' 

To this sentence answerde dame Prudence : 
' Warmstorynge,' quod sche, * of heihe toures and 
grete edifices, is with grete costages and grete 
travaile ; and whan that thay ben accomplised, yit 
both thay nought worth a straw, but-if they be 
defended by trewe frendes, that beth olde and 
wise. And understondeth that the grettest strength 
or gamisoun that the riche man may have, as wel 
to kepe his persone as his goodes, is that he be 

biloved with his subgites and with his neighe- 
bours. For thus saith Tullius, that ther is a 
maner garnisoun that no man may vanquisshe ne 
discomfite, and that is a lord to be biloyed with 
his citezeins and of his peple. 

' Now thanne as to youre thridde poynt, where 
as youre olde and wyse counseillours sayde, ye 
oughte nought sodeinly ne hastily precede in thia 
neede, but that ye oughte purveyen yow and ap- 
paraile yow in this caas with greet diligence and 
gret deliberacioun ; trewely, I trowe, that thay 
sayden soth and right wisely. For Tullius saith : 
' In every nede, er thou bigynne it, apparaile the 
with gret diligence.' Thanne say I, that in ven- 
geance takinge, in werre, in bataile, and in warm- 
storinge of thin hous, er thou bygynne, I rede 
that thou apparaille the therto, and do it with 
gret deliberacioun. For Tullius saith, that long 
apparaylyng byfore the bataille maketh schort vic- 
torie. And Ccussidorus saith, the garnisoun is 
stronger whan it is long t3rme avysed. 

' But now let us speke of the counseil that was 
accorded by youre neighebours, suche as doon you 
reverence withoute love, youre olde enemyes re- 
coimsiled, youre Jlatereres, that counseile yow cer- 
teyn thinges pryvely, and openly counseile yow 
the contrarie, the yonge also, that counsaile yow 
to make werre and venge yow anoon. And certes, 
sire, as I have sayd byfom, ye have gretly erred 
to have cleped such maner folk to youre counseil, 
whiche be now reproved by the resouns byfore 
sayd. But natheles let us now descende to the 
purpos special. Ye schul first precede after the 

doctrine of Tullius. Certes, the trouthe of this 
matier or this counseil nedeth nought diligently 
enquere, for it is wel wist whiche it ben that doon 
to yow this trespas and yilonye, and how many 
trespasoures, and in what maner thay han to yow 
doon al this wrong and al this vilonye. And after 
that schul ye examyne the secounde condicioun, 
which Tullius addith therto in this matier. 
Tullius put a thing, which that he clepeth con-- 
senh/nge; this is to sayn, who ben thay, and 
whiche ben thay, and how many that consentide 
to this matiere, and to thy counsail in thy wilful- 
nesse, to do hasty yengeaunces. And let us con- 
sidere also who ben tho,and how many ben tho, that 
consentiden to youre adversaries. And certes, as 
to the first poynt, it is wel knowen whiche folk 
ben thay that consentide to youre first wilfulnes. 
For trewly, alle tho that counsailled^ yow to make 
sodeyn werre, both nought youre frendes. Let us 
considre whiche ben tho that ye holde so gretly 
youre frendes, as to youre persone ; for al be it so 
that ye be mighty and riche, certes ye been 
alloone; for certes ye have no childe but a 
doughter, ne ye have no bretheren, ne cosins 
germayns, ne noon other neigh kynrede, wherfore 
that youre enemyes for drede schulden stynte for 
to plede with you, and struye youre persone. Ye 
knowe also, that youre richesses mooten in divers 
parties be departed ; and whan every wight hath 
his part, thay wol take but litel reward to venge 
thy deth. But thyne enemyes ben thre, and have 
many children, bretheren, cosynes, and othere 
neigh kynrede ; and though it so were ye hadde 

alajn of hem tuo or thre, yet dwellen there y-nowe 
to wreke here deth and sle thi persone. And 
though 80 were that youre kynrede were more 
sekir and stedefast than the kjmrede of youre ad- 
versaries, yit natheles youre kynrede nis but a fer 
kynrede, and litel sib to yow, and the kyn of 
youre enemyes ben neigh sibbe to hem. And 
certes, as in that, here condicioun is bet than 
youres. Thanne let us considere also if the coun- 
seilynge of hem that counseiledd yow to take 
sodein vengeance, whethir it accorde to resoun. 
And certes, ye knowe wel, nay ; for as by right 
and resoun, ther may no man take vengeaunce 
upon no wight, but the jugge that hath juredic- 
cioun of it, whan it is y-graunted him to take 
thilke vengeaunce hastily, or attemperelly, as the 
lawe requireth. And yit moreover of thilke word 
that TuUius clepith consentynge, thou schalt con- 
sidre, if thy might and thy power may consente 
and suffice to thy wilfulnes and to thy counseilours. 
And certes, thou maist wel saye, that nay ; for 
sicurly, as for to speke properly, we maye doo no 
thing but oonly oon thing which we maye do right- 
fully ; and certes rightfully maye ye take no ven- 
geance, as of youre owne auctorit^. Than may ye 
se that youre power consentith not, ne accordith 
net, with youre wilfulnesse. 

' Let us now examyne the thridde poynt, that 
Tullius clepeth consequente. Thou schalt under- 
stonde, that the vengeance that thou purposiddest 
for to take, is consequent, and thereof folweth 
another vengeaunce, peril, and werre, and other 
damages withoute nombre, of whiche we be not 



170 THE CANTERBURr TALES. 

war, as at this tyme. And as touching the fourthe 
poynt, that Tullius depeth engendrynge, thou 
schalt considre that this wrong which diat is doon 
to the, is engendred of the hate of thin enemyes^ 
and of the vengeaunce takinge up that wolde en- 
gendre another vengeaunce, and moche sorwe and 
wastyng of riches, as I sayde. Now, sire, as to 
the poynt that Tullius clepith causes, whiche that 
is the laste po3mt, thou schalt understonde that the 
wrong that thou hast receyved hath certeyn 
causes, whiche that clerkes calle oriens, and 
effidenSy and causa longinqtta, and causa propinr- 
qua, this is to saye, the fer cause, and the neigh 
cause. For the fer cause is almighty God, that is 
cause of alle thinges ; the nere cause is tht thre 
enemyes; the cause accidental was hate; the 
causes materiales heen the fyve woundes of thy 
doughter ; the cause formal is the maner of here 
werkyng, that hrought in laddres and clomhe in 
at thin wyndowes ; the cause final was for to ale 
thy doughter; hit lettede nought in as moche as 
was in hem. But for to speke of the fer cause, as 
to what ende thay schal come, or what schal finally 
hetyde of hem in this cause, can I not deme, but 
by conjectinge and by supposyng, for we schul sup- 
pose, that tbay schul come to a wikked ende, by- 
cause that the book of Decrees saith : Seelden, or 
with gret peyne, ben causes i-brought to a good 
ende, whan thay ben evyl bygonne. 

* Now, sire, if men wolde axe me, why that Ood 
suflfrede men to do yow this wrong and vilonye, 
certes I can not wel answere, as for no sothfastnes. 
For the apostil saith, that the sciences and the 

juggements of oure Lord God almyghty ben ful 
deepe, ther may no man comprehende ne serchen 
hem sufficiauntly. Natheles, by certeyn pre- 
sumpciouns and conjectinges, I holde and bilieve, 
that God, which that is ful of justice and of right- 
wisnesse, hath suffired this to betyde, by juste cause 
resonable. Thy name, Melibe, is to say, a man 
that drynketh hony. Thou hast y-dronke so moche 
hony of sweete temperel richesses and delices and 
honours of this world, that thou art dronke, and 
hast foryete Jhesu Grist thy creatour ; thou hast 
not doon him such honour and reverence as the 
oughte to doone, ne thou hast nought wel taken 
keep to the wordes of Ovide, that saith. Under the 
hony of thy goodes of thy body is hid the yen3rm 
that sleeth thi soule. And Salamon saith, If thou 
have foimde hony, ete of it that sufficeth ; for if 
thou ete of it out of mesure, thou schalt spewe, 
and be nedy and povere. And peraventure Crist 
hath the in despit, and hath tomed away fro the 
his face and his eeres of misericorde ; and also he 
hath sufired that thou hast ben punysshed in the 
maner that thou hast i-trespassed. Thou hast 
doon synne ayeinst oure Lord Crist, for certes the 
thre enemyes of mankinde, that is to say^, thy 
flessche, the feend, and tiie world, thou hast 
y-suffred hem to entre into thin herte wilfully, by 
the wyndow of thy body, and hast nought defended 
thiself sufficiently agayns here asscnUis, and here 
temptaciouns, so that thay have woundid thi soule 
in fyve places, this is to sayn, the dedly synnes that 
ben entred into thin herte by thy fyvetuittes; and 
in the same maner oure Lord Crist hath wolde 

and suflOred, that thy thre enemyes ben entred into 
thin hous by tho wyndowes, and have i-woimdid 
thi doughter in the forsayde maner.' 

* Certes/ quod Melibeus, ' I se wel that ye en- 
force yow moche by wordes to overcome me, in 
such manere, that I schal not venge me on myn 
enemyes, schewynge me the perils and the yveles 
that mighten falle of this vengeaunce. But who- 
so wolde considre in alle vengeaunces the periles 
€uid the yveles that mighten folwe of vengeaunces 
takynge, a man wolde never take vengeaunce, and 
that were harm; for by vengeaunce takynge be 
wikked men destruyed and dissevered fro the goode 
men. And thay that have wiUe to wikkednes, re- 
streignen here wikked purpos, whan thay seen the 
punyssh3mg and the chastis3mg of trespasours. 

' And yit say I more, that right so as a sengle 
persone synneth in taking of vengeaunce, right so 
the jugge synneth if he doo no vengeaunce on him 
that it hath deserved. For Senec saith thus : That 
maister, he saith, is good that reprove^^ schrewes. 
And as Cassoder saith: A man dredeth to doon 
outrage, whan he woot and knoweth that it dis- 
pleseth to the jugges and the soveraynes. And 
another saith : The jugge that dredeth to demon 
right, maketh schrewes. And seint Foul thappos- 
toil saith in his epistil, whan he writeth to the 
Romayns : The jugges here not the spere withoute 
cause, but thay beren it to punysshe the schrewes 
and mysdoers, and for to defende with the goode 
men. If ye wol take vengeaunce on youre enemyes, 
ye schul retoume or have recours to the jugges, 
that have jurediccioun upon hem, and he schal 

punissehe hem, as the law axeth and requireth.' 
* Ah !' quod Melibeus, ' this vengeaunce liketh me 
no thing. I bythenke me now, and take heed, 
how Fortune hath norissched me fro my cMldhode, 
and hath holpe me to passen many a strajrt passage ; 
now wol I aske her that sche schal, with Goddes 
help, helpe me my schame for to venge.' 

' Certes/ quod Prudence, ' if ye wil wirche by my 
eounseil, ye schul not assaye Fortune by no manor 
way, ne ye schul not lene ne bowe unto hire, after 
the word of Senec; for thinges that beth ioYLjly 
done, and that beth dorie in hope of Fortune, schul 
never come to good ende. And as the same Senek 
saith: The more deer and the more 8ch3m3mge 
that Fortune is, the more brutil, and the sonner 
breketh sche. So trusteth nought in hire, for sche 
is nought stedefast ne stable : for whan thou wenest 
or trowest to be most siker or seur of hir help, 
sche wol fayle and deceyve the. And wher as ye 
saye, that Fortune hath norisshed yow fro youre 
childhode, I say that in so mochel ye schul the 
lasse truste in hire and in hire witte. For Senek 
saith : What man that is norissched by Fortune, 
sche maketh him a gret fool. Now siththe ye de- 
sire and axe vengeaunce, and the vengeaunce that 
is doon after the laweand befome the jttge ne liketh 
yowe nought, and the vengeaunce that is doon in 
hope of Fortune, is perilous and uncertejm, thanne 
haveth ye noon other remedye, but for to have re- 
cours unto the soveraigne jugge, that vengith alle 
vilonies and wronges; and he schal venge yow, 
after that himself witnesseth, where as he saith : 
Leveth the vengeaunce to me, and I schal yelde it.' 

Melibeus answerd : ' If I ne venge me nought of 
the yilonye that men have doon unto me, I schal 
sompne or wame hem that han doon to me that 
vilonye, and alle othere, to doo me another yilonye. 
For it is writen : If thou tak no vengeaunce of an 
old yilonye, thou sompnest thin adyersarie do the 
a newe yilonye. And also, for my suffiraunce, 
men wolde do me so moche yilonye, that I mighte 
neither here it ne susteyne it ; and so schulde I be 
put oyer lowe. For men say, in moche sufferynge 
schal many thinges falle unto they whiche thou 
schalt nought mowe suffice.' ' Gertes,' quod Pru- 
dence, *I graunte yow wel, that oyer mochil 
suffiraunce is nought good, but yit folwith it nought 
thereof, that eyery persone to whom men doon 
yilonye, take of it yengeaunce. For it appertieneth 
and longeth al oonly to the jugges, for thay schul 
yenge the yilonyes and the injuries ; and therfore 
the auctoritees that ye haye sayd aboye been oonly 
understonden in the jugges ; for whan thay suffire 
to mochil the wronges and the yilonyes that ben 
doon withoute punysshyng, thay somne not a man 
oonly to doo newe wronges, but thay eomaunde 
hit. Also the wise man saith : The jugge that 
correcteth not the synnere, comaundith and byd- 
dith him doon another synne. And the jugges 
and soyereignes mighten in here lend so mochil 
su£&en of the schrewes and mysdoeres, that thay 
schulde by such suffiraunce, by proces of tyme, 
wexen of such power and might, that thay schulde 
put out the jugges and the sovereignes from here 
places, and atte laste do hem lese here lordschipes. 
But lete us now putte, that ye han leye to yenge 

yow ; I say ye ben nought of might ne power as 
now to yenge you; for if ye wolde make com- 
parisoun as to the might of youre adversaries, ye 
schulde fynde in many thinges, that I have 
i-sehewed yow er this, that here condicioun is 
bettre than youres, and therfore say I, that it is 
good as now, that ye saSre and be paeient. 

* Forthermore ye knowe toel that after the oomune 
sawe, it is a woodnesse, a man to stryve with a 
stronger or a more mighty man than himselven is ; 
and for to stryve with a man of evene strengthe, 
that is to saye, with as strong a man as he is, it is 
peril; and for to stryve with a weykere, it is a 
folye ; and therfore schulde a man fle stryvynge as 
moche as he mighte. For Salamon seith : It is a 
gret worschipe, a man to kepe him fro noyse and 
str3rfe. And if it so bifalle or happe that a man 
of gretter might and strengthe than thou art do 
the grevaunce, studie and busye the rather to stille 
the same grevaunce, than for to venge the. For 
Sense saith, he putteth him in a gret peril that 
stryveth with a gretter man than he him selven is. 
And Catoun saith: If a man of heiher estat or 
degre, or more mighty then thou, do the anoye 
other grevaimce, suflfre him ; for he that hath oones 
don the a grievaunce, may another tyme relieve 
the and helpe the. 

' Yit sette I a caas, ye have bothe might and 
licence for to venge yow, I say ther ben ful many 
thinges that schulde restreinge yow of vengeaunce 
takynge, and make yow to encline to suflfre, and to 
have pacience of tiie wronges that han ben doon to 
yow. First and forward, ye wol considre the 

defautes that ben in youre owne persone, for 
whiche defautes God hath sufOred yow to have this 
tribulacioun, as I have sayd yow herbyfore. For 
the poete saith, We oughten paciently to suffire the 
tribulacioun that cometh to us, whan that we 
thenken and consideren, that we han deserved to 
have hem. And seint Qregorie saith, that whan 
a man considereth wel the nombre of his defautes, 
and of his sjmnes, the peynes and the tribulaciouns 
that he suffereth semen the lasse unto him. And 
in as moche as him thenkith his synnes the more 
hevy and grevous, in so moche his peyne is the 
lighter and the more esier unto him. Also ye 
oughten to encline and bowe youre herte, to take the 
pacience of oure Lord Jhesu Christ, as saith seint 
Peter in his Epistles. Jhesu Christ, he seith, hath 
suffred for us, and yiven ensample unto every man 
to folwe and sewe him ; for he dede never synne, 
ne never cam a vileyns worde out of his mouth. 
Whan men cursed him, he cursed hem not ; and 
whan men beete him, he manased hem not. Also 
the gret pacience which that seintes that been in 
Paradys han had in tribulaciouns that thay have 
had and suffred withoute desert or gult, oughte 
moche to stire you to pacience. Forthermore, ye 
schul enforce yow to have pacience, consideringe 
that the tribulaciouns of this world but litel while 
enduren, and soon passed ben and goon, and the 
joye that a man secheth to have by pacience in 
tribulaciouns is perdurable ; after that the apostil 
seith in his Epistil : the joye of God, he saith, is 
perdurable, that is to say, evermore lastynge. 
Also troweth and bilieveth stedefastly, that he is 

not wel norisched and taught, that can nought have 
paeience, or wil nought receyve pacience. For 
Salamon saith, that the doctrine and the witte of 
a man is i-knowe by pacience. And in another 
place he seith : He that hath pacience govemeth 
him by gret prudence. And the same Salamon 
seith, that the wrathful and the angry man maketh 
noyses, and the pacient man attempereth and 
stilleth him. He seith also : It is more worth to 
be pacient than for to be right strong. And he 
that may have his lordschipe of his oughne herte, 
is more worth and more to preise than he that by 
his force and by his strengthe taketh grete citees. 
And therfore saith seint Jame in his Epistil, that 
pacience is a gret vertu of perfeccioun.' . 

* Cei'tes,^ quod Melibe, * / graunte yowe, dame 
Prudence f that padmce is a grete vertue ofperfec' 
done ; but every man may not have the perfeccioun 
that ye seekyn, ne I am not of the nombre of right 
parfyte men ; for myn herte may never be in pees, 
unto the tyme it be venged. And al be it so, that 
it was a gret peril to myne enemyes to don me a 
vQonye in takinge vengeaunce upon me, yit tooken 
thay noon heede of the peril, but fulfilden here 
wikked desir and her corrage ; and jtherfore me 
thenketh men oughten nought repreve me, though 
I putte me in a litel peril for to venge me, and 
though I do a gret excesse, that is to sayc, that 
I venge oon outrage by another.' 

* A!' quod dame Prudence, ' ye saye youre wiUe 
and as yow likith ; but in noon caas in the world 
a man ne schulde nought doon outrage ne excesse 
for to venge him. For Cassidore saith, as evel 

doth he that avengith him by outrage, as he that 
doth the outrage. And therfore ye schul venge 
yow after the ordre of right, that is to sayn, by 
the lawe, and nought by excesse, ne by outrage. 
And also if ye wile venge yow of the outrage of 
youre adversaries, in other manor than right co- 
maundeth, ye synnen. And therefore saith Senec, 
that a man schal never Venge schrewednes by 
schrewednes. And if ye saye that right axeth a 
man to defende violence by vyolence, and fightyng 
by fightynge ; certes, ye ssLje soth, whan the de- 
fence is doon anoon withouten intervalle, or with- 
outen taryinge or dilay, for to defenden him, and 
nought for to venge him. And it bihoveth a man 
putte such attemperance in his defence, that men 
have no cause ne matiere to repreven him that 
defendith him, of excesse and outrage. Parde! 
ye knowe wel, that ye make no defence as now 
for to defende yow, but for to venge yow ; and so 
semeth it, that ye have no wille to do youre wille 
attemperelly ; and therfore me thenkith that pa- 
cience is good. For Salamon saith, that he that 
is not pacient schal have gret harm.' * Certes,' 
quod Melibeus, ' I graunte you wel, that whan a 
man is inpacient and wroth of that that toucheik 
him nouht, and that that apperteigneth nouht to him, 
thouh it harme him it is no wondere. For the lawe 
saith, that he is coupable that entremettith him 
or mellith him with such thing, as aperteyneth 
not unto him. Dan Salamon saith, He that entre- 
metteth him of the noyse or stryf of another man, 
is lik him that takith the straunge hound by the 
eeres ; for right as he that takith a straunge hound 

by the eeres is other while biten with the hound, 
right in the same wise, it is resoun that he have 
harm, that by his impacience melleth him of the 
noise of another man, where it aperteyneth not to 
him. But ye schul knowe wel, that this dede, 
that is to sayn, myn disease and my grief, toucheth 
me right neigh. And therfore, though I be wroth, 
it is no mervayle ; and (savynge your grace) I can 
not see that it mighte gredy harme me, though I 
toke vengeaunce, for I am richer and more mighty 
than m3me enemyes been ; and wel knowe ye, that 
by money and by havynge of grete possessiouns, 
ben alle the thinges of this world govemede. And 
Salamon saith, that alle thinges obeyen to mo- 
neye.' 

Whan Prudence had herd Mr hushonde to avaunten 
him of his riches and of his monye, and dispreisynge the 
pouer of his advei'saries, tho sche spak and sayde 
in this wyse : * Certes, deere sire, I graunte yow 
that ye ben riehe and mighty, and that richesse is 
good to hem that wel have geten it, and that wel 
conne use it. For right as the body of a man may 
not be withoute the soule, no more may a man 
lyve withoute temperel goodes, and by richesse 
may a man gete him greet frendschipe. And 
therfore saith Pamphilles : If a neet-hurdes 
doughter, he saith, be riche, sche may cheese of 
a thousand men, which she wol take to hir hous- 
bonde ; for of a thousand men oon wil not forsake 
hir ne refuse hire. And this Pamphilles seith also: 
If thou be right happy, that is to sayn, if thou be 
right riche, thanne schalt thou fynde a gret nombre 
of felawes and frendes ; and if thy fortune chaunge. 

that thou waxe pore, fare wel frendschipe, for thou 
schalt ben aloone witbouten eny companye, but 
if it be the compaignye of pore folk. And 3rit 
saith this Pamphillus moreover, that they that 
ben thral and bonde of linage, schullen ben maad 
worthy and noble by richesse. And right so as 
by richesse ther come many goodes, right so by 
povert comen ther many harmes and yvels; for 
gf-ete poveriS constreyneth a man to done many yvels. 
And therfore clepeth Cassidore povert the moder of 
ruyne, that is to sayn, the moder of overthrowyng 
or fallynge doun. And therfore seith Pieres Al- 
phons : Oon of the grettest adversites of this 
world, is whan a freeman by kyn or burthe is 
constreigned by povert to eten the almes of his 
enemyes. And the same, seith Innocent in oon 
of his bookes, that sorweful and unhappy is the 
condicioun of a povere begger, for if he axe nought 
his mete, he deyeth for hungir,.and if he axe, he 
deyeth for schame ; and algates the necessity con- 
streigneth hym to axe. And therfore saith Sala- 
mon, that bettre it is to deye, than to have such 
povert. And as the same Salamon saith ; Bettir 
is to deye on bitter deth, than for to lyve in such 
a wyse. 

' By these resouns that I have sayd unto yow, 
and by many another resoun that Iknoweand couthe 
say, I graunte yow that richesses ben goode to hem 
that gete hem wel, and to hem that hem wel usen ; 
and therfore wol I schewe yow how ye schulde 
here yow in get5mg of riches, and in what maner 
ye schulde use hem. First, ye schulde gete hem 
withoute gret desir, by good leysir, sokyngly, and 

nought over hastily ; for a man that is to desir- 
ynge for to gete riches, abandoneth him first to 
thefte and to alle othere yveles. And therfore 
saith Salamon : He that hastith him to bisyly to 
waxe riehe, schal ben noon innocent. He saith 
also, that the riches that hastily cometh to a man, 
soone and lightly goth and passeth fro a man, 
but that richesse that cometh alway litel and litel, 
waxeth alway and multiplieth. And, sire, ye schal 
gete richesse by youre witte, and by youre travayle, 
unto youre profyt, and that withoute wrong or 
harm doynge to eny other persone. For the lawe 
saith, that no man maketh himself riehe, that doth 
harm to another wight ; that is to saye, that nature 
defendeth and forbedith by right, that no man 
make bim-self riche unto the harm of another 
persone. TuUius saith, that no sorwe ne drede 
of deth, ne no tUng that may falle to a man, is so 
moehe ayeinst nature, as a man to encresce his 
oughne profyt to the harm of another man. And 
though the grete men and riche men gete richesse 
more lightly than thou, 3rit schalt thou not be ydil 
ne slowe to thy profyt, for thou schalt in alle wise 
flee ydilnes. For Salamon saith, that ydelnesse 
techith a man to do many yveles. And the same 
Salamon saith, that he that travaileth and besieth 
him to tilye the lond, schal ete the breed ; but he that 
is ydil, and casteth him to no busynesse ne occu- 
pacioun, schal falle into povert, and deye for hunger. 
And he that is ydel and slough, can never fynde 
him tyme for to do his profyt. For ther is a ver- 
sifiour saith, the ydel man excuseth him in wynter, 
bycause of thQ grete colde, and in somer by en- 

ehesoon of the grete hete. For these causes, saifii 
Gatoiin, waketh, and endineth jow nought over 
moche for to slope, for oyer moche reste norischeth 
and causeth many vices. And therfore saith seint 
Jerom : Doth some goode deedes, that the devel, 
which that is onre enemy, ne fynde yow un- 
occupied ; for the devel ne takith not lightly unto 
his werkes suche as he fyndeth occupied in goode 
werkes. Thanne thus in getynge of riches ye moot 
flee ydehiesse. And afterward ye schul use th& 
richesses, the whiche ye han geten by youre witte 
and by youre travaile, in such a manor, that men 
holde yow not skarce ne to sparynge, ne to fool 
large, that is to say, over large a spender. For 
right as men blamen an averous man, bycause of 
his skarsete and chyncherie, in the same manere 
is he to blame, that spendeth over largely. And 
therfore saith Catoun : Use, he saith, thi richesses 
that thou hast y-geten in such a manere, that 
mm have no matier ne cause to calle the neither 
wrecche ne chjmche; for it is gret schame to a 
man to have a pover herte and a riche purse. He 
saith also; The goodes that thou hast i-geten, 
use hem by mesure, that is to saye, spende hem 
mesurably; for thay that folily wasten and spenden 
the goodes that thay have, whan thay have no more 
propre of here oughne, thay schape hem to take 
the goodes of another man. I say thanne ye schul 
flee avarice, us3mge your richesse in such manere, 
that men seie nouht that youre richesse be buried, 
but that ye have hem in youre might and in youre 
weldynge. For the wise man reproveth the averous 
man, and saith thus in tuo versus : Wherto and 

why burietih a man his goodes by his gret aTarice, 
and knowith wel, that needes most he deye, for 
deth is the ende of every man, as in this present 
lif ? And for what cause or enchesoun jo3meth he 
him, or knetteth him so fast unto his goodes, that 
alle his wittes mowe nought dissever him, or de- 
parte him fro his goodes, and knowith wel, or 
oughte knowe wel, that whan he is deed, he schal 
no thing here with him out of this world ? And 
therfore seith seint Austyn, that the averous man is 
likned unto helle, that the more that it swolwith, 
the more it desireth to swolwe and devoure. And 
as wel as ye wolde eschewe to be cleped an averous 
man or chinche, as wel schulde ye kepe yow and 
goveme yow, in such a wise, that men olepe yow 
nought fool large. Therfore saith Tullius: The 
goodes, he saith, of thin hous schulde nought ben 
hidde ne kepte so clos, but that thay mights ben 
opened by pite and by bonairete ; that is to sayn, 
to yive hem part that han gret neede; ne thy 
goodes schul not be so open, to be every mannes 
goodes. 

* Aftirward, in getynge of youre richesses, and 
in usynge hem, ye schul alway have thre thinges 
in youre herte, that is to say, oure lord God, con- 
sciencOy and good name. First, ye schul have God 
in youre herte, and for no riches ye schul in no 
manere doo no thing which mights displese God 
that is your creatour and youre maker. For after 
the word of Salamon, it is better to have litil good 
with love of God, than to have mochil good and 
tresor, and lese the love of his lord God. And 
the prophete saith: Better is to ben a good man. 

and have litel good and tresore, than to ben holden 
a sohrewe, and have gret riches. And yit say I 
forthermore, that ye sohuln alway doon youre 
businesse to gete yow riches, so that ye gete hem 
with good conscience. And the apostQ seith, ther 
nys thing in this world of which we schuhi have 
so gret joye, as whan oure conscience bereth us 
good witnes. And the wise man seith : The sub- 
staunce of a man is ful good, whan synne is not 
in his conscience. Afterward, in getynge of youre 
richesscs, and in usynge of hem, thou most have 
gret busynesse and gret diligence, that youre good 
name be alway kept and conserved. For Salamon 
saith : Better it is, and more at;eilith a man, for 
to have a good name, than for to have gret riches. 
And therfore he saith in another place : Do gret 
diligence, saith Salamon, in kepynge of thy frend, 
and of thy good name, for it schal lenger abyde 
with the, than eny tresor, be it never so precious. 
And certes, he schulde nought be oleped a gentil 
man, that after God and good conscience, alle 
thinges left, ne doth his diligence and busynesse 
to kepe his good name. And Gassidore saith, that 
it is signe of a good man and a gentil, or of a gentil 
herte, whan a man loveth or desireth to have a 
good name. And therfore saith seint Augustyn, 
that ther ben tuo thinges that ben necessarie and 
needful; and that is good conscience and good 
loos; that is to sayn, good conscience in thin 
oughne'persone in-ward, and good loos of thin 
neghebor out-ward. And he that trusteth him so 
moche in his good conscience, that he despiseth 
and settith at nought his good name or loos, and 



THE TALE OF MELIBEUS. 185 

rekketh nought though he kepe not his good name, 
nys but a cruel churl. 

* Sire, now have I schewed yow how ye schulde 
doon in getyng of good and riches, and how ye 
schulde use hem ; I see wel that for the trust that 
ye have in youre riches, ye wolde move werre and 
bataile. I counseile yow that ye bygynne no werre 
in trust of youre riches, for thay sufiSsen not werres 
to mayntene. And therfore saith a philosophre : 
That man that desireth and wol algate have werre, 
schal never have sufficeaunce ; for the richere that 
he is, the gretter dispense most he make, if he 
wol have worschipe or victorie. And Salamon 
saith: The gretter riches that a man hath, the 
moo despendours he hath. And, deere sire, al be 
it so that for youre riches ye mowe have moche 
folk, yit byhoveth it not ne it is not good to by- 
gynne werre, ther.as ye may in other manor have 
pees unto youre worschipe and profyt; for the 
victorie of batailles that ben in this world, lith 
not in gret nombre or multitude of poeple, ne in 
vertu of man, but it lith in the wille and in the bond 
of oure lord God almighty. And Judas Machabeus, 
which was Goddes knight, whan he schulde fighte 
ayeinst his adversaries, that hadde a gretter nombre 
and a gretter multitude of folk and strengere than 
was the poeple of this Machabe, yit he reconforted 
his Ktel poeple, and sayde ryght in this wise : As 
lightly, quod he, may oure lord God almighty yive 
victory to fewe folk, as to mony folke; for the 
victorie of batailles cometh nought by the grete 
nombre of poeple, but it cometh fro oure lord 
God of heven. And, dere sire, for as moche as 

ther is no man certeyn, if it be worthi that God 
yive him victorie or nought, after that that Sala- 
mon saith, therfore every man schulde gretly drede 
werres to bygynne. And bycause that in batailles 
falle many mervayles and periles, and happeth 
other while, that as soone^is the grete man slajn 
as the litel man ; and, as it is writen in the se- 
counde book of K3mges, the deedes of batayles be 
aventurous, and no thing certeyn, for as lightly is 
oon hurt with a spere as another ; and for ther is 
gret peril in werre, therfore schulde a man flee 
and eschewe werre in as moche as a man may 
goodly. For soMy Salamon saith : He that loveth 
peril, schal falle in peril.' 

After that dame Prudens hadde spoke in this 
maner, Mellibe answerde and sayde : * I se wel, 
dame, that by youre faire wordes and by youre 
resouns, that ye have schewed me, that the werre 
liketh yow no thing ; but I have not yit herd youre 
counseil, how I schal doo in this neede.' 'Certes,' 
quod sche, * I counseile yow that ye accorde with 
youre adversaries, and that ye have pees with hem. 
For seint Jame saith in his Epistles, that by con- 
cord and pees, the smale ryches wexen grete, and 
by debaat and discord the gret richesses fallen 
doun. And ye knowe wel, that oon of the moste 
grettest and soveraign thinges that is in this world, 
is unite and pees. And therfore saith oure lord 
Jhesu Crist to his aposteles in this wise: Wel 
happy and blessed be thay that loven and pur- 
chacen pees, for thay ben called children of GodJ 
' A ! ' quod Melibe, * now se I wel, that ye loven not 
m3m honour, ne my worschipe. And ye knoweth 

wel that myne adversaries han bygonne this de- 
bate and brige by here outrage, and ye see wel 
that thay require ne praye me not of pees, ne thay 
askyn nought to be recounseild; wol ye thanne 
that I goo and meke me unto hem, and crie hem 
mercy ? For sothe that were not my worschipe ; 
for right as men seyn, that over gret pryde en- 
gendreth dispisyng, so fareth it by to gret hum- 
blete or mekenes/ Thanne bygan dame Prudence 
to make semblant of wraththe, and sayde : ' Certes, 
sire, save youre grace, 1 love youre honour and 
youre profyt as I doo myn owne, and ever have 
doon ; ye ne mowe noon other seyn ; and yit if 
1 hadde sayd, ye scholde have pnrchaced pees and 
the reconciliacioun, I ne hadde not moche mystake 
in me, ne seyd amys. For the wise man saith : 
The discencioun bigynneth by another man, and 
the reconsilynge bygynneth by thyself. And the 
prophete saith: Flee scheme and schrewednesse 
and doo goodnesse ; seeke pees and folwe it, as 
moche as in the is. Yet seith he not, that ye 
schul rather pursewe to youre adversaries for pees, 
than thei schul to yow ; for I knowe wel that ye 
be so hard-herted, that ye wil doo no thing for me ; 
and Salamon saith : He that is over hard-herted, 
atte laste he schal myshappe and mystyde.' 

Whan Melibe hadde seyn dame Prudence make 
semblaunce of wraththe, he sayde in this wise : 
'Dame, I pray yow that ye be not displesed of 
thmges that I say, for ye knoweth wel that I am 
angry and wroth, and that is no wonder ; and thay 
that ben wroth, wot not wel what thay doon, ne 
what thay aa,ye. Therfore the prophete saith, that 

troublit eyen lunre no de^ sight. Bat sayeth and 
oonnaaileUi me forth as yow liketh, for I am redy 
to doo rig^t as ye wol desire. And if ye reprove 
me of my folye, I am the more holde to love yow 
and to prayse yow. For Salamon saith, that he 
that repreveth him that doth folie, he schal fynde 
gretter grace than he that deoeyveth him by swete 
wordes.' Thanne sayde dame Prudens ; * I make 
no semblant of wraththe ne of anger, but for youre 
grete profyt. For Salamon saith: He is more 
worth that reproveth or chydeth a fool for his 
folie, schewynge him semblant of wraththe, than 
he that supporteth him and prayseth him in his 
mysdoyng and laugheth at his folie. And this 
same Salamon saith afterward, that by the sorwe- 
ful visage of a man, that is to sayn, by sory and 
hevy countenaunce of a man, the fool correcteth 
himself and amendeth.' Thanne sayde Melibeos : 
* I schal not conne answere to so many faire resouns 
as ye putten to me and schewen ; sayeth sehortly 
youre wille and youre counseil, and I am al redy 
to fulfille and parfourme it.' 

Thanne dame Prudence discovered al hire coun- 
sail and hire wille unto him and sayde : ^ I coun- 
seile yow,' quod sche, ' above alle thinges, that ye 
make pees bitwen God and yow, and beth recon- 
siled imto him and to his grace; for as I haye 
sayd yow herbifom, Gkxi hath suffred yow have 
this tnbulacioTie and disease for youre synnes; and 
if ye do as I say yow, God wol sende youre ad- 
versaries imto yow, and make hem falle at youre 
feet, al redy to doo youre wille and youre co- 
maundment. For Salamon saith : Whan the con- 

dicionn of man is plesant and likyng to God, he 
chaungeth the hertes of the mannes adversaries, 
and eonstreigneth hem to biseke him of pees and 
of grace. And I pray yow let me speke with youre 
ad?ersarie8 in prive place, for thay schul not 
knowe it by youre wiUe or youre assent; and 
thanne, whan I knowe here wille and here entent, 
I may counseile yow the more seurly.' 

* Dame/ quod Melibeus, ' doth youre wille and 
youre Hkyng, for I putte me hoUy in youre dispo- 
sicioun and ordinaunce/ Thanne dame Prudence, 
whan sche seih the good wille of hir housbond, 
Bche delivered and took avis by hir-self, thenkynge 
how sche mighte bringe this neede unto good con- 
dusioun and to a good ende. And whan sche 
saugh hire tyme, sche sente for these adversaries 
to come unto hire into a prive place, and schewed 
wysly unto hem the grete goodes that comen of 
pees, and the grete harmes and perils that ben in 
werre ; and sayde to hem, in goodly manere, how 
that hem aughte to have gret repentaunce of the 
injurie and wrong that thay hadde doon to Melibe 
hire lord, and unto hire and hire doughter. And 
whan thay herden the goodly wordes of dame 
Prudence, they were 50 surprised and ravyssched, 
and hadden so gret joye of hire, that wonder was 
to telle. ' A ! lady,' quod thay, ' ye have schewed 
unto us the blessyng of swetnes, after the sawe of 
David the prophete ; for the recounsilyng, which 
we be nought worthy to have in no manere, but 
we oughten require it with gret contricioun and 
humilite, ye of joure grete goodnes have presented 
unto us. Now we se wel, that the science of 

Salamon is ful trewe : he saith, that swete wordes 
moltiplien and encrescen frendes, and maken 
schrewes to ben debonaire and meke. Certes,' 
quod thay, ' we putten oure deede, and al oure 
matier and cause, al holly in youre good wiUe, and 
ben redy to obeye to the speche and to the co- 
maundement of my lord Melibe. And therfore, 
deere and benigne lady, we praye yow and byseke 
yow, as meekely as we conne and maye, that it like 
to yowre grete goodnes to fulfille in deede yowre 
goodliche wordes. For we considere and know- 
leche wel that we have offended and greved my 
lord Melibe out of resoun and out of mesure, so 
ferforth that we ben nought of power to make his 
amendes ; and therfore we oblige us and bynde us 
and oure frendes, for to doo al his wille and his 
comaundementz. But peraventure he hath such 
hevynes and such wraththe to usward, bycause of 
oure offence, that he wol enjoyne us such pejme as 
we mowe not here ne susteyne ; and therfore, noble 
lady, we biseke to youre wommanly pite to take 
such ayysement in this neede, that we, ne oure 
frendes, ben not disherited and destroyed thui^h 
oure folye.' * Certes,* quod dame Prudence, * it is 
an hard thing, and right a perilous that a man 
put him al outrely in the arbitracioun and jugge- 
ment and the might and power of his enemyes. 
For Salamon saith : Leeveth me and yiveth credence 
to that that I schal say : I say, quod he, ye poeple, 
yefolke, and ye governours of holy chirche, to thy 
sone, to thi wyf, to thy frend, ne to thy brother, 
ne yeve thou never might ne maystry of thy body, 
whd thou lyvest. Now, sith he defendith that a 

man schulde not yive to his brother, ne to his 
frend, the might of his body, by a stronger resoun 
he defendeth and forbedith a man to yive his body 
to his enemye. But natheles, I counseile yow 
that ye mystruste nought my lord ; for I wot wel 
and knowe verraily, that he is debonaire and meke, 
large, curteys, and no thing desirous ne coveytous 
of good ne richesse : for ther is no thing in this 
world that he desireth, save oonly worschipe and 
honour. Forthermore I knowe, and am right 
seure, that he wol no thing doo in this neede 
withoute counsail of me ; and I schal so worche in 
this cause, that by the grace of oure lord God ye 
schul be recounsiled unto us.' Thanne sayde thay, 
with oon voys : ' Worschipful lady, we putte us 
and oure goodes al fully in youre wille and disposi- 
cioun, and ben redy to come, what day that it like 
yow and unto youre noblesse to limite us or as- 
signe us, for to make oure obligacioun and bond, 
as strong as it liketh to youre goodnes, that we 
mowe fulfille the wiUe of yow and of my lord 
Melibe/ Whan dame Prudence had herd the an- 
sweres of thise men, sche bad hem go agayn 
pryvely, and sche retoumede to hir lord Melibe, 
and tolde him how sche fond his adversaries ful 
repentant, knowlechinge ful lowely here synnes 
and trespasses, and how thay were redy to suffre 
alle pe3aie, requiring and praying him of mercy 
and pite. 

Thanne saide Melibeus, ' He is wel worthy to 
have pardoun and foryevenes of his synne, that 
excusith not his synne, but knowlecheth and re- 
pentith him, axinge indulgence. For Senek saith : 

Ther is the remLssioun and foryevenesse, wher as 
the oonfessioun is; for confessioun is neighebor 
to innocence. And he saith in another place, 
He that hath schame of his synne, know- 
lechith it. And therfore I assente and con- 
fenne me to haye pees^ but it is good that we 
doo it nought withoute assent and the wiUe of 
oure frendes.' Thanne was Prudence right glad 
and jolyf, and sayde : ' Certes, sire,' quod sche, * ye 
ben wel and goodly avysed; for right as by the 
counsail and assent and help of youre frendes, ye 
have be stired to venge yow and make werre, right 
so withoute here counseil schul ye nought acorde 
yow ne have pees with youre adversaries. For 
the lawe saith : Ther nys no thing so good by way 
of kinde, as thing to be unbounde by him that it 
was bounde.' And thanne dame Prudence, with- 
oute delay or tarjdnge, sente anoon messageres for 
here k3m and for here olde frendes, whiche that 
were trewe and wyse ; and tolde hem by ordre, in 
the presence of Melibe, of this matier, as it is 
above expressed and declared ; and praide hem 
that thay wolde yive here avys and counseil what 
best were to doon in this matiere. And whan 
Melibeus frendes hadde take here avys and de- 
liberacioun of the forsayde matier, and hadden 
examjmed it by greet bes3mes and gret diligence, 
they yafe him ful counsail to have pees and reste, 
and that Melibeus schulde with good hert resceyve 
his adversaries to foryivenes and mercy. 

And whan dame Prudence had herd thassent of 
hir lord Melibeus, and counseil of his frendes ac- 
corde with hire wille and hire entencioun, sche 

was wonderly glad in herte, and sayde : * Ther is 
an olde proverbe that saith, the goodnesse that 
thou maist do this day abyde not ne delaye it 
nought unto to morwe ; and therfore I counseile 
yow ye sende youre messageres, whiche that ben 
discrete and wise, unto youre adversaries, tell3mge 
hem on youre bihalve, that if thay wol trete of 
pees and of accord, that thay schape hem withoute 
dilay or taryinge to come unto us/ Which thing 
was parformed in dede; and whan these tres- 
pasours and repentynge folk of here folies, that is 
to sayn, the adversaries of Melibe, hadden herd 
what the messangeres sayden unto hem, thay were 
right glad and jolif, and answerden f ul mekely and 
benignely, yeldynge graces and thankinges to here 
lord MeHbe, and to al his compaignye ; and schope 
hem without delay to go with the messangeres, 
and obeye hem to the comaundement of here lord 
Melibe. And right anoon thay tok^n here way to 
the court of Melibe, and token with hem some of 
here trewe frendes, to make faith for hem, and 
for to ben here borwes. And whan thay were 
comen to the presence of Melibeus, he seyde hem 
thise wordes : * It stondith thus,' quod Melibeus, 
*and soth it is, that ye causeles, and withouten 
skile and resoun, have doon gret injuries and 
wronges to me, and to my wyf Prudence, and to 
my doughtcr also, for ye have entred into m3ai 
hous by violence, and have doon such outrage, that 
alle men knowe welle that ye have deserved the 
deth; and therfore wil I knowe and wite of yow, 
whether ye wol putte the punyschment and the 
chastisement and the vengeaunce of this outrage, 

194 THE CANTERBURY TALES. 

in the wille of me and of my wyf, dame Prudence, 
or ye wil not.' Thanne the wisest of hem thre 
answerde for hem alle, and sayde : * Sire,' quod 
he, * we knowe wel, that we be unworthy to come 
to the court of so gret a lord and so worthy as ye 
be, for we han so gretly mystake us, and have 
offendid and giltid in such a wise ageins youre 
heighe lordschipe, that trewely we have deserved 
the deth. But pt for the greete goodnes and 
debonairet^ that al the world witnesseth of youre 
persone, we submitten us to the hike excellence and 
benignity of youre gracious lordschipe, and ben redy 
to obeye to alley oure comaundementz, bisekynge 
yow that of youre merciable pite ye wol considre 
oure grete repentaunce and lowe submissioun, and 
graunte us foryivenes of oure outrage, trespas, 
and offence. For wel we knowen, that youre 
liberal grace and mercy strechen forthere into 
goodnesse than doth oure outrage, gilt, and 
trespas, into wikkednes; al be it that cursedly 
and dampnably we have agilt ayeinst youre highe 
lordschipe.' Thanne Melibe took hem up fro the 
groimd ful benignely, and resceyved here obliga- 
ciouns, and here ^ndes, by here othes upon here 
plegges and borwes, and assigned hem a certeyn 
day to retoume unto his court for to accepte and 
receyve the sentence and juggement that Melibe 
wolde comaunde to be doon on hem, by these 
causes aforn sayde ; which thing ordeyned, every 
man retoumed home to his hous. And whan that 
dame Prudence saugh hire tyme, sche freyned and 
axed hire lord Melibe, what vengeance he thoughte 
to t^e upon his adversaries. To which Melibeus 

answerd and saide: * Certes/ quod he, ' I thenke 
and purpose me fully to disherite hem of al that 
ever thay have, and for to putte hem in exil for 
evermore/ 

*Certes/ quod dame Prudence, 'this were a 
cruel sentence, and mochil ayeinst resoun. For 
ye ben riche y-nough, and have noon neede of 
other mennes good; and ye mighte lightly gete 
yow a coveitous name, which is a vicious thing, 
and oughte to ben eschewed of every man; for 
after the sawe of thapostil, covetise is roote of alle 
harmes. And therfore it were bettre for yow to 
lese so moche good of youre oughne, than for to 
take of here good in this manere. For bettir it is 
to lese good with worschipe, than it is to wynne 
good with vilonye and schame. And evei^ man 
oughte to do his diligence and his busynesse, to 
gete him a good name. And yit shed he not only 
hesy hym in hepynge of Ms gode name, but he schulde 
cdso enforce him alway to do som thing, by which 
he may renovele his good name ; for it is writen, 
that the olde goode loos of a man is soone done or 
goon and passed, whan it is not newed ne renoveled. 
And as touchinge that ye sayn, that ye wol exile 
youre adversaries, that thinketh me mochil ayeinst 
resoun, and out of mesure ; considerith the power 
that thay ban jyye to yow upon here body and on 
hem-self. And it is writen, that he is worthy to 
lese his privel^e, that mysuseth the might and 
the power that is yeve to him. And yit I sette 
the caas, ye mighte enjojme hem that peyne by 
right and lawe (which I trowe ye mow6 nought 
do), I say, ye mighte nought putte it to execu- 

cioun peraveoture, and thanne were it liklj to 
tome to the werre, as it was biforn. And ther- 
fore if je wol that men do yow obeissaunce, ye 
moste deme more curteisly, that is to sayn, ye 
moste yive more esyere sentence and juggement. 
For it is writen: He that most curteysly co- 
maundeth, to him men most obeyen. And ther- 
fore I pray yow, that in this necessite and in this 
neede ye caste yow to overcome youre herte. For 
Senek saith, he that overcometh his herte, over- 
cometh twyes. And Tullins saith: Ther is no 
thing so comendable in a gret lord, as whan he is 
debonaire and meeke, and appesith him lightly. 
And I pray yow, that ye wol forbere now to do 
vengeaunce, in such a manere, that youre goode 
name may be kept and conserved, and that men 
mowe have cause and matiere to prayse yow of 
pitd and of mercy, and that ye have noon cause to 
repente yow of thing that ye doon. For Senec 
saith : He overcometh in an evel manere, that re- 
penteth him of his victorie. Wherfore I pray yow 
let mercy be in youre herte, to theffect and 
thentent, and God almighty have mercy and pite 
upon yow in his laste juggement. For seint Jame 
saith in his Epistil: juggement withoute mercy 
schal be doon to him, that hath no mercy upon 
another wight/ 

Whan Melibe had herd the grete skiles and 
resouns of dame Prudens, and hir wys informa- 
cioun and techynge, his herte gan enclyne to the 
wille of his wyf, considerjmg hir trewe entent, 
conformed him anoon and consented fully to werke 
after hir reed and connseil, and thankid God, of 

whom procedeth al goodnes, that him sente a wif 
of BO gret discreciomi. And whan the day cam 
that his adversaries schulden appere in his pre- 
sence, he spak to hem ful goodly, and sayde in 
this wise : * Al be it so, that of yoiire pryde and 
heigh presiimpcioun and folye, and of youre negli- 
gence and imconnynge, ye have mysbore yow, and 
trespassed unto me, yit forasmoche as I se and 
biholde youre humilite, that ye ben sory and re- 
pentaunt of youre giltes, hit constreigneth me to do 
yow grace and mercy. Wherfore I receyve yow 
to my grace, and foryeve yow outerly alle the 
offenses, injuries, and wronges, that ye have don 
to me and aga3ms me and m3me, to this effect and 
to this ende, that God of his endeles mercy wole 
at the tyme of oure deyinge foryive us oure giltes, 
that we have trespased to him in this wrecchid 
world ; for douteles and we ben sory and repent- 
aunt of the synnes and giltes whiche we have 
trespassed inne in the sight of oure lord God, he 
is so free and so merciable, that he wil for3dve us 
oure gultes, and bringe us to the blisse that never 
hath ende.' Amen. 

THE PROLOGE OF THE MONKES TALE. 

^HAN ended was my tale of Melibe, 
And of Prudence and hire benignite, 
Oure Hoste sayde, 'As I am faithful man, 
And by the precious corpus Madryan ! 
I hadde lever than a barel ale 
That gode leef my wyf had herd this tale. 
For sche is no thing of such pacience 
As was this Melibeus wyf dame Prudence. 
By Goddes boones ! whan I bete my knaves, 
Sche bringeth me forth the grete clobbet staves. 
And crieth, ' slee the dogges everychon ! ii 

And breke of hem bothe bak and bon !' 
And if that eny neghebour of mjme 
Wol nought to my wyf in chirche enclyne. 
Or be so hardy to hir to trespace, 
Whan sche comth hom, sche rampeth in my face. 
And crieth, * false coward, wreke thy wyf ! 
By corp«8 bones ! I wil have thy knyf. 
And thou schalt have my distaf and go spynne.* 
Fro day to night right thus sche wil bygynne ; 20 
* Alias !' sche saith, * that ever I was i-schape. 
To wedde a mylk-sop or a coward ape, 
That wil be over-lad with every wight ! 
Thou darst nought stonde by thy wyves right.' 
This is my lif, but if that I wil fighte ; 
And out atte dore anoon I moste me dight«. 

And ellis I am lost, but-if that I 

Be, lik a wilde leoun, fool-hardy. 

I wot wel sche wol do me sle som day 

Som neighebor, and thanne renne away. so 

For I am perilous with knyf in honde, 

Al be it that I dar not hir withstonde. 

For sche is big in armes, by my faith I 

That schal he fynde that hire mysdoth or saith. 

But let US passe away fro this matiere. 

My lord sir monk,' quod he, * be mery of chore. 

For ye schul telle a tale trewely, 

Lo, Rowchestre stant heer faste by. 

Ryde forth, myn oiighne lord, brek nought oure 

game! 
But, by my trouthe, I can not youre name ; 40 
Whether schal I calle yow my lord dan Johan, 
Or daun Thomas, or elles dan Albon ? 
Of what hous be ye, by your fader kyn ? 
I TOW to God thou hast a ful fair skyn I 
It is a gentil pasture ther thou gost ; 
Thow art not like a penaunt or a goost. 
Upon my faith, thou art an officer, 
Som worthy sexteyn, or some celerer ; 
For, by my feder soule, as to my doom, 
Thou art a mcdster whan thou art at hoom, 50 
No pover cloysterer, ne non novys, 
But a govemour a wily and wys ; 
And therwithal of brawne and of bones 
A wel far3aig persone for the noones. 
I praye God yive him confusioun. 
That first the broughte to religioun ! 
Thow woldist han be a trede-foul aright ; 
Haddist thou as gret leve as thou hast might 

To parforme al thi wil in engendrnre, 
Thow haddist bigeten many a creature. 6o 

Alias ! why werest thou so wyd a cope ? 
God yif me sorwe ! and I were a pope. 
Nought only thou, but every mighty man, 
Though he were schore brode upon his pan, 
Schuld han a wif ; for al this world is lorn ; 
Religioun hath take up al the com 
Of tredyng, and we burel men ben schr3anpes ; 
Of feble trees ther cometh feble ympes. 
This makith that oure heires ben so sclendere 
And feble, that thay maye not wel engenders. 70 
This makith that our wyfes wol assaye 
Religious folk, for thay may bettre paye 
Of Venus payementes than maye we. 
God woot, no lusscheburghes paye ye ! 
But beth nought wroth, my lorde, though I play6, 
Ftd oft in game a soth, I have herd saye.' 
This worthy Monk took al in pacience. 
And saide, * I wol doon al my diligence, 
AJs fer as souneth into honest^ 
To telle yow a tale, or tuo or thre ; so 

And if yow lust to herken hider-ward, 
I wil yow saye the lif of seint Edward, 
Or elles first tre^^edis wil I yow telle, 
Of which I have an hundred in my celle. 
Tregedis is to sayn a certeyn storie, 
As olde bookes maken us memorie, 
Of hem that stood in greet prosperity. 
And is y-fallen out of heigh degre 
Into miserie, and endith wrecchedly ; 
And thay ben versifyed comunly 90 

Of six6 feet, which men clepe exametron. 

In prose ben eek endited many oon ; 

In metre eek, in momf a sondry wise ; 

Lo, this declaryng ought y-nough suflise. 

Now herkneth, if yow likith for to heere ; 

But first I yow biseche in this matiere, 

Though I by ordre teUe not thise thinges, 

Be it of popes, emperours, or kjmges, 

After her age, as men may writen fynde, 

But telle hem som bifore and som byhynde, lOo 

As it Cometh now to my remembraunce, 

Haveth me excused of myn ignoraunce. 

WOL bywaile, in maner of tregedye. 
The harm of hem that stood in heigh 

degre, 
And fallen so ther is no remedye 
To bring hem out of her adversite ; 
For certeynly, whan fortune lust to flee, 
Ther may no man the cours of hir whiel holde ; 
Let no man truste in blynd prosperite, 
Beth war by these ensamples trewe and olde. 

LXrCIFEB. 

At Lucifer, though he an aungil were, 
And mght a man, at him wil I bygynne ; lo 

For though fortune may non aungel dere. 
From heigh degre yit fel he for his synne 
Doun into heUe, wher <is he yet is inne. 

Lucifer ! brightest of aungels alle^ 

Now art thou Sathanas, thou maist nought twynne 

Out of miserie in which thou art falle. 

ADAH. 

Lo Adam, in the feld of Damassene * 
With Goddes oughne fynger wrought was he, 
And nought bigeten of mannes sperma unclene. 
And welt al paradys, savyng oon tre. 20 

Uadde never worldly man suche degre 
As Adam, til he for mysgovemance 
Was dryven out of heigh prosperity. 
To labour, and to helle, and to meschaunce. 

SAMPSON. 

Lo Sampson, whiche that was annunciate 
By thangel, long er his nativite, 
And was to God Almighty consecrate, 
And stood in nobles whil that he mighte se. 
Waa never such another as was he. 
To speke of strength, and therto hardynesse ; so 
But to his wyfes told he his secre, 
Thurgh which he slough himself for wrecchidnesse. 

Sampson, this noble and myhty duimpumn, 
Withouten wepen save his hondes tueye, 
He dowhe and cd to-rente the lyoun 
To-ward his weddynge waUdnge he the locde. 
The false wif coiUhe him plese and prde 
lU sche his counseile hnewe, and sche, unirewe, 
Unto his f 00s his counsel gan hewreye, 
And him for-soJce, and tohe another newe. 40 

Thre hundred foxis took Sampson for ire. 
And alle her tayles he togider bond ; 

And sette the foxes tailes alle on fuyre, 
For he in every tail hath knyt a brond ; 
And thay brent alle the comes of that lend, 
And alle her olyvers and vynes eeke. 
A thousand men he slough eek with his bond, 
And hadde no wepen but an asses cheeke. 

Whan thay were slayn, so thursted him that he 
Was wel ner lorn, for which he gan to preye 50 
That God wolde of his peyne have som pite, 
And send him drynk, and elles most he deye. 
And out of this asses cheke, that was so dreye, 
Out of a woung-toth sprong anon a welle, 
Of which he dronk ynough, schortly to seye ; 
Thus halp him God, as Judicum can telle. 

By verray fors at Algason, on a night, 
Maugre the Philistiens of that cite. 
The gates of the toun he hath up plight. 
And on his bak caried hem hath he, 60 

Heigh upon an hil, wher men might hem se. 
noble almighty Sampson, leef and deere, 
Haddest thou nought to wommen told thy secre, 
In al the world ne hadde ther be thy peere. 

This Sampson neyther siser dronk ne wyn, 
Ne on his heed com rasour noon ne schere. 
By precept of the messager divyn, 
For alle his strengthes in his heres were. 
And fully twenty wynter, yer by yere. 
He hadde of Israel the governaunce. 70 

But soone he schal wepe many a teere, 
For wymmen schuln him bringe to meschaunce. 

Unto his lemman Dalida he tolde 
That in his heres al his strengthe lay ; 
And falsly to his foomon sche him soldo, 

And slepyng in hir barm upon a day 

Sche made to clippe or schere his heres away, 

And made his foomen al his craft espien. 

And whan thay fonde him in this array, 

They bound him fast, and put out bothe his yen. 

But er his heer was clipped or i-schave, si 
Ther was no bond with which men might him bynde ; 
But now is he in prisoun in a cave, 
Ther as thay made him at the queme grynde. 
noble Sampson, strongest of al mankynde 1 
whilom jugge in glory and in richesse ! 
Now maystow wepe with thine eyghen blynde, 
Sith thou fro wele art falle in wrecchednesse ! 

Thend of this ca3rtif was, as I schal saye. 
His foomen made a fest upon a daye, 9o 

And made him as here fool bifom hem play6 ; 
And this was in a temple of gret arrayc ; 
But atte last he made a foul affray. 
For he two pilers schook, and made hem falle. 
And doun fel temple and al, and ther it lay. 
And slough himsilf and eek his fomen alle ; 

That is to sayn, the princes everichon ; 
And eek thre thousand bodies were ther slayn 
With fallyng of the grete temple of stoon. 
Of Sampson now ne wil I no more sayn ; loo 

Be war by these ensamples, olde and playn. 
That no man telle his counseil to his wyf, 
Of such thing as he wold have secre fayn. 
If that it touche his lymes or his lif. 

I)E EBCTTLE. 

Of Ercules, the sovereyn conquerour, 
Singew his werkes laude and heigh renoun ; 

For in his tyme of strength he bar the flour. 

He slough and rafbe the skyn fro the leoiin ; 

He of Centanres layde the host adoun ; 

He Arpies slough, the cruel briddes feUe ; no 

The gold appul he raft fro the dragoun ; 

He drof out Cerbures the hounde of heUe ; 

He slough the cruel tyrant Buserus, 
And made his hors to frete him fleisch and boon ; 
He slough the verray serpent venemous ; 
Of AcAiloyus tuo homes he raft oon ; 
He slough Cacus in a cave of stoon ; 
He slough the geaunt Aniens the stronge : 
He slough the grisly bore, and that anoon ; 
And bar the hevene upon his necke longe. 120 

Was never wight, siththen the world bigan, 
That slough so many monstres as dede he ; 
Thurghout the wide world his name ran. 
What for his strengthe and for his keighe bount<S, 
And every roialme went he for to se ; 
He was so strong, ther mighte no man him lette. 
At bothe the worldes endes, as saith the Trophe, 
In stede of boundes he a piler sette. 

A lemman hadde this noble campioun, 
That highte Dejainire, fireissh as May ; 190 

And as these clerkes maken mencioun, 
Sche hath him sent a schurte fresch and gay. 
Alas ! this schirt, alias and wailaway ! 
Envenymed was subtUy withalle. 
That er he hadde wered it half a day, 
It made his fleisch al fro his bones faJle. 

But natheles som clerkes hir excusen. 
By oon that highte Nessus, that had it makyd. 
Be as be may, I wil nought hir accusyn ; 



206 THE CANTERBURY TALES. 

Bat on his bak he wered^ this schirt al nakyd, i40 
Til that his fleisch was for the venym blaked. 
And whan he saugh noon other remedye. 
In hote colis he hath himself i-raked ; 
For ivith no venjrm deyned him to dye. 

Thus starf this mighty and worthy Ercules. 
Lo ! who may truste fortune eny throwe ? 
For him that folweth al this world of pres, 
Er he be war, is oft y-layd ful lowe. 
Ful wys is he that can himselven knowe ! 
Be war, for whan that fortune lust to glose, iso 
Than waytith sche hir man to overthrowe, 
By suche way as he wolde lest suppose. 

DE BEGE KABXTGOnONOSOB. 

The mighty trone, the precious tresor, 

The glorious ceptre and real magest^, 

That hadc^ the king Nabugodonosore, 

With tonge unnethes may descryved be. 

He twyes wan Jerusalem that cite ; 

The vessel out of the temple he with him ladde ; 

At Babiloyne was his soverejm see, 

In which his glorie and his del3rt he Aadde. i60 

The fairest children of the blood roial 
Of Israel he dede do gelde anoon, 
And made ylk of hem to ben his thral ; 
Amonges othre Daniel was oon, 
That was the wisest child of everychoon ; 
For he the dremes of the king expounede, 
Ther as in Caldeyn was ther clerkes noon 
That wiste to what fyn his dremes souned«. 

This proude king let make a statu of gold, 
Sixty cubites long and seven in brede, no 

To which ymage bothe yonge and olde 
Comaunded he to love and have in drede, 
Or in a fomays fvl of flames rede 
He schnlde be brent that wolde not obeye. 
But never wolde assente to that dede 
Danyel ne his yonge felawes tweye. 

This king of kinges proucfe was and elate ; 
He wehde God that sit in mayest^ 
Ne might him nought bireve of his estate* 
But sodejnlj he left his dignite, iso 

I-lik a best him semede for to be, 
And eet hay as an oxe, and lay ther-oute 
In rayn, with wilde bestes walkyd he, 
Til certein tyme was i-come aboute. 

And lik an eglis fetheres were his heres, 
His hondes like a briddes dowes were, 
Til God relessed him a certeyn yeres. 
And yaf him witte, and thanne with many a tere 
He thankede God, and ever he is afere 
To doon amys or more to trespace. 190 

And er that tjme he layd was on Ms here. 
He knew wel God was ful of might and grace. 

BALTHAZAB. 

His Bone, which that highte Balthazar, 
That huld the regno- after his fader day. 
He by his fader couthe nought be war. 
For proud he was of hert and of array ; 
And eek an ydolaster was he ay. 
His heigh astate assured him in pryde ; 
But fortune cast him doun, and ther he lay. 
And sodejmly his regno gan divide. 200 

A fest he made unto his lordes alle 

Upon a tjnne, and made hem blithe be ; 
And than his officeres gan he calle, 

* Goth, bringeth forth the vessealx/ quod he, 

* The which my fader in his prosperite 
Out of the temple of Jerusalem bjrrafte ; 
And to oure hihe goddis thanke we 

Of honours that oure eldres with us lafte !' 

His wif, his lordes, and his concubines 
Ay dronken, whiles her arriont last^, 210 

Out of this noble vesseals sondry wynes. 
And on a wal this king his yhen cast. 
And saugh an bond armies, that wroot ful £ast«; 
For fere of which he quook and sikede sore. 
This bond, that Balthazar so sore agaste, 
Wrot, Mane, techd, phares, and no more. 
In al the lond magicien was ther noon 
That couthe expounde what this lettre ment«. 
But Daniel expoundith it anoon. 
And sayde, * King, God to thy fader sente 220 
Glori and honour, regno, tresor, and rente ; 
And he was proud, and nothing God ne dredde. 
And therfor God gret wreche upon him sente. 
And him birafte the regno that he hadde. 

* He was out cast of mannes compaignye. 
With asses was his habitacioim, 

And eet he hay in wet and eek in drye. 

Til that he knew by grace and by resoun 

That God of heven hadc^ dominacioun 

Over every regno and every creature ; 280 

And than h&dde God of him compassioun. 

And him restorede to his regno and his figure. 

* Eke thou that art his sone art proud also, 
And knowest al this thing so verrayly, 

And art rebel to God and art his fo ; 

Thou dronkd eek of his vessel bodily. 

Thy wyf eek and thy wenches sinfully 

Dronke of the same vessel sondry wynes ; 

And heriest false goddes cursedly ; 

Therfore to the schapen ful gret pyne es. 240 

' This bond was send fro God, that on the wal 
Wrot, Mane, techd, phares, truste me. 
Thy regno is doon, thou we^st nought at al ; 
Dividid is thy regno, and it schal be 
To Meedes and to Perses yeven,' quod he. 
And thilke same night, the king was slawe. 
And Darius occupied his degr^. 
Though therto neyther had he right ne lawe. 

Lordyngs, ensample her-by maye ye take, 
How that in lordschip is no sikemesse ; 2a0 

For whan fortune wil a man forsake, 
Sche bereth away his regno and his richesse, 
And eek his frendes bothe more and lesse. 
And what man hath of frendes the fortune, 
Mishap wil make hem enemyes, J gesse ; 
This proverbe is ful sothe and ful comime. 

ZENOBIA. 

Cenobia, of Palmire the queene. 
As writen Perciens of hir noblesse. 
So worthy was in armes and so keene. 
That no wight passed hir in hardynesse, 260 

Ne in lynage, ne in other gentilesse. 
Of the kinges blood of Pers sche is descendid ; 
I say not that sche hadde most faimesse. 
But of hir schap sche might not be amendid. 
Fro hir childbed I fynde that sche fledde 

VOL. III. p 

Office of wommen, and to woode sche wente. 
And many a wilde hertes blood sche schedde 
With arwes brode that sche to hem bgdU ; 
Sche was so swyft, that sche anoon hem hente. 
And whan that sche was elder, sche wolde kille 
Leouns, lebardes, and beres al to-rent«, 271 

And in hir armes weld hem at hir wille. 

Sche dorste wilde bestes dennes soke, 
And renne in the mounteyns al the night, 
And slepe under a bussh ; and sche couthe eeke 
Wrastil^ by verray fors and verray might 
With eny yong man, were he never so wight. 
Ther mighte no thing in hir armes stonde. 
She kept hir maydenhed from every wight ; 
To no man deyned hire for to be bonde. 380 

But atte last hir frendes han hir maried 
To Odenake, a prince of that citee, 
Al were it so that sche him longe taried. 
And ye schul understonde how that he 
Ksudde suche fantasies as hadde sche. 
But natheles, whan thay were knyt in fere^ 
Thay lyved in joye and in felicite ; 
For ech of hem had other leef and deere. 

Save oon thing, sche wolde never assente 
By no way that he schulde by hir lye zflo 

But oones, for it was hir playn entente 
To have a child the world to multiplie ; 
And also soone as she thcU might aspye 
That sche was not with childe pt in dede, 
Than wolda sche suffre him doon his fantasie 
Eftsones, and nought but oones, out of drede. 

And if sche were with child at thilke cast, 
No more schuld he playe thilke game. 

Til fiilly fourty dayes were y-past, 

Than wolde sche suffre him to do the same. 300 

Al were this Odenake wilde or tame, 

He gat no more of hir, for thus sche sayde, 

Hit nas but wyves lecchery and schame, 

In other caas if that men with hem playde. 

Tuo sones by this Odenak h&dde sche, 
The which sche kept in vertu and lettrure. 
But now unto our purpos tome we ; 
I say, so worschipful a creature. 
And wys, thermth, and large with mesure. 
So penyble in the werre and curteys eeke, 310 
Ne more labour might in werre endure. 
Was nowher noon in al this world to seeke. 

Hir riche array, if it mighte be told, 
As wel in vessel as in hir clothing, 
Sche was al clothed in perr^ and gold ; 
And eek sche lafte nought for hir huntyng 

To have of sondry tonges ful knowing ; 

Whan sche ha.dde leyser and mighte therto entende, 

To leme bookes was al hir likyug. 

How sche in vertu might hir Hf despencfo. 820 

And schortly of this story for to trete, 

So doughty was hir housbond and eek sche. 

That thay conquered^ many regnes grete 

In thorient, with many a fair citee 

Appurtienant \mto the mageste 

Of Rome, and with strong bond hulden hem faste ; 

Ne never might her fomen doon hem fle 

Ay while that Odenakes dayes laste. 
Her batails, who-so lust hem for to rede, 

Agayn Sapor the king and other mo, 330 

And how that this processe fel in dede. 

Why sche conquered, and whact title faad^ therto. 
And after of hir meschief and hir woo, 
How that sche was beseged and i-take, 
Let hem unto my mayster Pe^ark go, 
That writeth of this y-nough, I undertake. 

Whan Odenake was deed, sche mightily 
The regnes huld, and with hir propre hond 
Ayeins hir foos sche faught fill trewely. 
That ther nas king ne prince in al that lend 840 
That he nas glad if he that grace fond 
That sche ne wold upon his lend werraye. 
With hir thay made alliaunce by bond. 
To ben in peese, and let hir ryde and playe. 

The emperour of Rome, Claudius, 
Ne him bifom the Romayn Galiene, 
Ne dorste never be so corrageous, 
Ne noon Ermine, ne Egipciene, 
No Surrien, ne noon Arrabiene, 
Withinne the fold that durste with hir fights 350 
Lest that sche wolde hem with her hondes sleen. 
Or with hir meyne putten hem to flights. 

In kinges abyt went hir sones tuo. 
As heires of her fadres regnes alle ; 
And Hermanno and Themaleo 
Here names were, as Parciens hem calle. 
But ay fortune hath in hir hony galle ; 
This mighty queene may no while endure, 
Fortune out of hir regne made hir falle 
To wrecchednesse and to mysadventure. 86O 

Aurilian, whan that the govemaunce 
Of Rome cam into his hondes twaya. 
He schop him of this queen to do vengeaunee ; 
And with his legioims he took the waye 

Toward Cenoby ; and schortly to say* 
He made hir flee, and atte last hir hente, 
And feterid hir, and eek hir children tweye, 
And wan the lond, and home to Rome he wente. 

Amonges other thinges that he wan, 
Hir chaar, that was with gold wrought and perre, 
This grete Romayn, this Aurihan, 371 

Hath with him lad, for that men schnlde se ; 
Bifore this triumphe walkith sche. 
And gilte cheynes in hir necke hongynge ; 
Coronned sche was, as afbir hir degre. 
And fill of perr^ chargid ums hir clothynge. 

Alias I fortune ! sche that whilom was 
Dredfiil to kinges and to emperoures. 
Now gaureth al the pepul on hir, alas ! 
And sche that helmyd was in starke stoures, S80 
And wan hi force tounes stronge and toures, 
Schal on hir heed now were a wyntermyte ; 
And sche that bar the cepter ful of floures, 
Schal bere a distaf hir coste for to quyte. 

DE PETBO HISPANNIE BEOE. 

O noble, worthi Petro, glori of Spayne, 
Whom fortune held so heigh in magest^, 
Wei oughte men thy pitous deth complayne ; 
Thy bastard brother made the to fle, 
And after, at a sege, by subtilte 
Thow were bytrayed, and lad to his tent, 390 

Wher as he with }iis oughne bond slough the, 
Succedyng in thy lond and in thy rent. 

The fold of snow, with thegle of blak ther-inne. 
Caught with the leoun, reed coloured as is the gleede. 
He brewede the cursednesse and synne^ 

The wikked nest was werker of this neede. 

Nought Charles Oliver that ay took heede 

Of trouthe and honour, but of Armoryk 

Geniloun Oliver, corruptid for ?/iede, 

Broughte this worthy king in such a bryk. 400 

BE FETBO CIFBE EEGE. 

worthy Petro king of Cipres, also, 
That Alisaunder wan by heigh maistrye, 
Ful many an hethen wroughtest thou ful wo, 
Of which thin oughne lieges had envye ; 
And for no thing but for thy chivalrie, 
Thay in thy bed han slayn the by the morwe. 
Thus can fortune the whel governe and gye. 
And out of joye bringe men into sorwe. 

BE BABNABO COHITE HEDIOLANO. 

Of Melayn grete Barnabo Viscount, 
God of deljrt and scourge of Lumbardye, 410 

Why schulde thyn infortune I nought accounte, 
Syn in astaat thou clombe were so hye ? 
Thy brother sone, that was thy double allie. 
For he thy nevew was and sone in lawe, 
Withinne his prisoun made the to dye ; 
But why ne how not I that thou were slawe. 

DB HU&ILINO COMITB PISE. 

Of erl Hugilin of Pise the langour 
Ther may no tonge telle for pite. 
But litel out of Pise stant a tour. 
In whiche tour in prisoun put was he ; 420 

And with him been his litel children thre, 
Theldest skarsly iyf yer was of age ; 

Alias ! fortune ! it was gret cruelte 
Suche briddes to put in such a cage. 

Dampnyd he was to deye in that prisoun^ 
For Roger, which that bisschop was of Pise, 
Had on him maad a fals suggestioun ; 
Thurgh which the peple gan on him arise, 
And putte him in prisoun in such owise 
As ye han herd, and mete and drynk he hadde 430 
So smal that wel unnethe it may suffise, 
And therwithal it was ful pore and badde. 

And on a day bifel that in that hour 
Whan that his mete was wont to be i-brought, 
The gayler schet the dores of that tour. 
He herd it wel, but he ne saugh it nought, 
And in his hert anoon ther fel a thought 
That thay for himgir wolde doon him dyen. 
* Alas !' quod he, * alias ! that I was wrought !' 
Therwith the teeres felle fro his eyen. 440 

His yongest sone, that thre yer was of age. 
Unto him sayde, * Fader, why do ye wepe ? 
Whan wil the gayler bringen oure potage ? 
Is ther no morsel bred that ye doon kepe ? 
I am so hongry that I may not sleepe. 
Now wolde God that I mighte slepe ever ! 
Than schulde not himger in my wombe crepe. 
Ther is no thing save bred that me were lever.' 

Thus day by day this child bigan to crie, 
Til in his fadres barm adoun he lay, 450 

And sayde, * Far wel, fader, I moot dye V 
And kist his fader, and dyde the same day. 
And whan the woful fader deed it say. 
For wo his armes tuo he gan to bjrte. 
And sayde, * Fortune, alas and waylaway ! 

Thin false wUes al my woo I wyte/ 

His childer wende that it for hongir was, 
That he his armes gnew, and nought for wo^ 
And sayden^ ' Fader, do nought so, alias ! 
But rather et the fleisch upon us tuo. 46o 

Oure fleisch thouyave us, oure fleisch thou take us fro, 
And ete ynough;' right thus thay to him seyde. 
And after that, withinne^a day or tuo, 
Thay layde hem in his lappe adoun and deyde. 

Himself despeired eek for honger starf. 
Thus ended is this mighty eorl of Pise ; 
For his estate fortune fro him carf. 
Of this tregede it ought ynough suffise ; 
Who-so will hiere it in a longer wise. 
Rede the grete poet of Itaile 470 

That highte Daimte, for he can it devise, 
Fro poynt to poynt nought oon word wil he fayle. 

BE NEBONE. 

Although Nero were als vicious 
As any fend that lith ful lowe adoun, 
Yit he, as tellith us Swethoneus, 
This wyde world had in subjeccioun, 
Bothe est and west, south and septemtrioun. 
Of rubies, safers, and of perles white. 
Were alle his clothes embroudid up and doun ; 
For he in gemmis gretly gan delite. 480 

More delycat, more pompt^ of array. 
More proud was never emperour than he. 
That ylke cloth that he hadde wered a day. 
After that tyme he nolde it never se, 
Nettis of gold thred had he gret plente. 
To fissche in Tyber, whan him lust to pleye. 

His wiUes. were as lawe in his degre, 
For fortune as his frend wold him obeye. 

He Rome brente for his delicacie ; 
The senatours he slough upon a day^ 490 

To here how men woldc wepe and crye ; 
And slough his brother, and by his suster lay 
His modir made he in pitous array, 
For hire wombe let slytte he,^ to byholde 
Wher he conceyved tww, so waylaway ! 
That he so litel of his moodir tolde. 

No teer out of his eyen for that sighte 
Ne cam ; but sayde, a fair womman was sche. 
Gret wonder is how that he couthe or mights 
Be domesman on hir dede beaute. soo 

The wyn to bringen him comaundid he, 
And drank anoon, noon other wo he made. 
Whan might is tomed unto cruelte, 
Alias I to deepe wil the venym wade. 

In youthe a maister hadc^ this emperour, 
To teche him letterure and curtesye ; 
For of morality he was the flour, 
As in his tyme, but if the bokes lye. 
And whil his maister had of him maistrie, 
He made him so connyng and so souple, 510 

That long tyme it was or tyrranye 
Or ony vice dorst on him uncouple. 

This Seneca, of which that I devyse, 
Bycause Nero had of him such drede^ 
For he fro vices wolde him chastise 
Discretly as by word, and nought by dede. 
' Sir,' wold he sayn, * an emperour mot neede 
Be vertuous and hate tyrannye.' 
For which he in a bath made him to bleede 520 

On bothe his armes^ til he moste dje. 

This Nero hadde eek of a custumance 
In youthe ayein his maister for to ryse, 
Which after- ward he thought a gret grevaunoe ; 
Therfore he made him deye in this wise. 
But natheles this Seneca the wise 
Ches in a bath to deye in this manere, 
Rather than to have another turmentise ; 
And thus hath Nero slayn his maister deere. 

Now fel it so that fortime lust no lenger 
The highe pride of Nero to cherice ; sso 

For though he were strong, yit was sche stronger ; 
Sche thoughte thus, * By God ! I am to nyce. 
To set a man that is ful sad of vice 
In high degre, and emperour him caUe ; 
By God ! out of his sete I wil him trice : 
' Whan he lest weneth, sonnest schal he falle. 

The poeple ros on him upon a night 
For his defaute, and whan he it aspyede. 
Out of his dores anoon he hath him dight 
Aloone, and ther he wende have ben allyed, sio 
He knokkede fast ; and ay the more he criede, 
The faster schette thay the doores alle. 
Than wist he wel he had himself mysgyed, 
And went his way, no lenger durst he calle. 

The peple cried, and rumbled up and doim. 
That with his eres herd he how thay sayde, 
* TFher is this false traitour, this Neroun ?' 
For fere almost out of his witte he brayde. 
And to his goddes pitously he prayde 
For socour, but it mighte nought betyde ; 550 

For drede of this him thoughte that he dyde. 
And ran into a gardyn hym to hyde. 

And in this gardyn fond he cherlis twaye 
Sittynge by a fuyr ful greet and reed. 
And to these cherles tuo he gan to praye 
To sleen him^ and to girden of his heed, 
That to his body, whan that he were deed, 
Were no despyt y-doon for his defame. 
Himself he slough, he couthe no better reed ; 
Of which fortune thai lough and hadde game. 66o 

DB OLIPHBBNO. 

Was never capitaigne under a king 
That regnes mo put in subjeccioun, 
Ne strenger was in feld of alle thing 
As in his tyme, ne gretter of renoun ; 
Ne more pompous in heih presumpcioun. 
Than Oliphem, which that fortune ay kistc 
So licorously, and ladde him up and doim, 
Til that his heed was of, er he it wiste. 

Nought oonly that the world had of him awe, 
For lesyng of riches and liberte, 570 

But he made every man reneye his lawe ; 
Nabugodonosor was lord, sayde he ; 
Noon other god ne Schuld honoured be. 
Ayeinst his heste dar no wight trespace, 
Save in Betholia, a strong cit^, 
Wher Eliachim a prest was of that place. 

But tak keep of that dethe of Olipheme : 
Amyd his ost he dronke lay on night 
WiUiinne his tente, large as is a heme ; 
And yit, for al his pomp and al his might, 580 
Judith, a womman, as he lay upright 
Slepying, his heed of smot, and fro hiis tente 

Fill prively sche stal from every wight^ 
And with his heed unto hir toon sche wente. 

DB BEGE ANTIOCHIE ILLUSTEI. 

What needith it of king Antiochius, 
To telle his heye and real magest^, 
His heyhe pride, his werkes venemous ? 
For such another was ther noon as he. 
Redeth which that he was in Machah^, 
And redith the proude wordes that he sayde, S90 
And why he fel fro his prosperity, 
And in an hil how wrecchidly he deyde. 

Fortune him hath enhaunced so in pryde, 
That verraily he wend he might atteygne 
Unto the sterris upon every syde. 
And in a balaunce weyen ech mounte3aie. 
And alle the floodes of the see restreyne. 
And Goddes peple had he most in hate ; 
Hem wold he slee in torment and in peyne, 
Wenyng that God ne might his pride abate. eoo 

And for that Nichanor and Thimoth^ 
With Jewes were venquist mightily, 
Unto the Jewes such an hate had he. 
That he bad graithe his chaar j'^Z hastily. 
And swor, and sayde ftd despitously, 
Unto Jerusalem he wold efksoone. 
To wreke his ire on it ful cruelly ; 
But of his purpos he was let fill soone. 

God, for his manace, him so sore smoot 
With invisible wounde ay incurable, «io 

That in his guttes carf it so and bot, 
That his pe3mes were importable. 
And certeynly the wreche was resonable ; 

For many a mannes giUtes dede he peyne ; 
But fro his purpos cursed and dampnable. 
For al his smert, he nolde him nought restreyne. 

But bad anoon apparailen his host, 
And sodeynly, er he was of it ware, 
God dsMfUede al his pride and al his host 
For he so sore fel out of his chare, 62o 

That hurte his l3anes and his skyn to-tare. 
So that he nomore mights go ne ryde ; 
But in a chare men aboute him bare 
Al for-brosed, bothe bak and syde. 

The wreche of God him smot so cruely, 
That in his body wicked wormes crepte, 
And therwithal he stonk so orribly, 
That noon of oZ his meyn^ that him kepte, 
Whether that he wook or elles slepte, 
Ne mighte nought the stynk of him endure. eso 
In this meschief he weyled and eek wepte. 
And knew God lord of every creature. 

To al his host and to himself also 
Ful wlatsom was the stynk of his carayne ; 
No man ne might him here to ne fro ; 
And in his stynk and in his orrible payne 
He starf ful wrecchedly in a mountayne. 
Thus hath this robbour and this homicide, 
That many a man made wepe and playne, 
Swich guerdoun as that longeth unto pryde. 640 

DB ALEXANDBO HAOXTO, FHILIPPI BEOIS HACEDONIE 
EILIO. 

The story of Aiisaunder is so comime. 
That every wight that hath discrecioun 
Hath herd som-what or al of his fortune ; 

Thys wyde world as in conclusioun 
He wan by strengthe, or for his heigh renoiin, 
Thay weren glad for pees unto him sende. 
The pride of man and host he layd adoun, 
Wher-so he cam, unto the worldes ende. 

Comparisoun jdt mighte never be maked 
Bitwen him and noon other eonquerour ; eso 

For al this world for drede of him hath quaked. 
He was of knyghthod and of fredam flour ; 
Fortune him made the heir of hir honour ; 
Save wjm and wymmen, no thing might aswage 
His heigh entent in armes and labour, 
So was he ful of leonyne corage. 

What pris were it to him, though I yow tolde 
Of Darius, and an himdred thousand mo 
Of kynges, princes, dukes, and eorles bolde, 
Which he conquered and brought unto wo ? 66o 
I say, as fer as men maye ryde or go, 
The world was his, what schold I more devj^se ? 
For thouhe I write or tolde yowe evermo 
Of his knighthood, it mighte nought sufSse. 

Twelf yer he regned, as saith Machab^ ; 
Phihppes son of Macedon he was. 
That first was king of Grece that contr^. 
worthy gentil Alisaimdre, alas ! 
That ever schulde falle such a caaa ! 
Empoysoned of thin oughne folk thou were ; 670 
Thyn sis fortune is tomed into an aas, 
And right for the ne wepte sche never a teere. 

Who schal me yive teeres to compleigne 
The deth of gentiles and of fraunchise. 
That al the worlde had in his demeigne ; 
And yit him thought it mighte nought suffice. 

So ftil was his corage of high emprise. 

Alias ! who schal helpe me to endite 

Fals infortune, and poysoun to devyse, 

The whiohe two 0/ al this wo I wyte. eso 

JULIUS CESAB. 

By wisedom, manhod, and ly gret labour, 
Fro huinbleAede to royal mageste 
Up roos he, Julius the conquerour, 
That wan al thoccident by land and see, 
By strengthe of bond or elles by trete, 
Ajid unto Rome made hem contributarie 
And siththe of Rome themperour was he. 
Til that fortune wax his adversarie. 

O mighty Cesar, that in Thessalie 
Agains Pompeius, fader thin in lawe, 690 

That of the orient had al the chivalrie, 
Als fer as that the day bigynne^A to dawe, 
Thorugh thi knighthod thou hast him take and slawe, 
Save fewe folk that with Pompeus fledde ; 
Thurgh which thou puttist al thorient in awe ; 
Thanke fortune that so wel the spedde. 

But now a litel while I wil bywaile 
This Pompeus, the noble govemour 
Of Rome, which that flowe fro this bataile ; 
Alas ! I say, oon of his men, a fals traitour. 
His heed of smoot, to wyime him favour 700 

Of Julius, and him the heed he brought^. 
Alas ! PompeMs, of the orient conquerour. 
That fortune wnto such a fyn the brought^. 

To Rome agayn repaireth Julius, 
With his triumphe laurial ful bye. 
But on a tyme Brutus and Cassius, 

That ever hadde to his estat eoyye, 

Ful prively hath made conspiracie 

Agains this Julius in subtil wise ; 

And cast the place in which he schulde dye 7io 

With boydekyns, as I schal yow devyse. 

This Julius to the capitoile wente, 
Upon a day, as he was wont to goon ; 
And in the capitoil anoon him henttf 
This false Brutus^ and his other foon. 
And stiked him with boydekyns anoon 
With many a wounde, and thus thay let him lye. 
But never gront he at no strook but oon. 
Or elles at tuo, but-if the stone lye. 

So manly was this Julius of herte, 72a 

And so wel loved estatly honeste. 
That though his deedly woundes sore smerte. 
His mantil over his hipes caste he, 
For no man schulde seen his privet^. 
And as he lay adeyinge in a traunce. 
And wiste wel that verrayly deed- was he 
Of honeste yet had he remembraunce. 

Lucan, to the this story I reeomende. 
And to Swetoun and to Yalirit^ also, 
That al the story writen word and ende, 7so 

How to these grete conqueroures tuo 
Fortune was first frend and siththen fo. 
No man trust upon hir favour longe, 
But have hir in awayt for evermo, 
Witnesse on alle thise conqueroures stronge. 

CBESUS. 

This riche Cresus, whilom king of Lyde, 
Of which Cresus Cirus him sore dradde, 

Yet was he caught amyddes al his pride^ 
And to the fuyr to brenne him men him ladde. 
But such a rayn doun fro the heven schadde, 740 
That slough the fuyr and made him to eschape. 
But to be war yet grace noon he hadde. 
Til fortune on the galwes made him gape. 

Whan he was eschaped, he couth nought stentc 
For to bygynne a newe werre agayn ; 
He wende wel, for that fortune him sente 
Such hap, that he eschaped thurgh the rayn^ 
That of his foos he mighte not be slayn. 
And eek a sweven upon a night he mette, 
Of which he was so proud and eek so fayn, 76O 
That in vengeaunce he al his herte sette. 

Upon a tree he was set, as him thoughts, 
Wher Jubiter him wissch bothe bak and side, 
And Fhebus eek a fair towail him brought^ 
To drye him with, and therfore wax his pride ; 
And to his doughter that stood him biside, 
Which that he knew in heigh science abounde, 
And bad hire telle what it signifyde, 
And sche his dreem right thus began expoimde. 

* The tree,' quod sche, ' the galwes is to mene. 
And Jubiter hetokeneth snow and rayn, 76i 

And Phebus with his towail so clone, 
Tho ben the sonne stremes, soth to sayn. 
Thow schalt anhangid ben, fader, certayn ; 
Eayn schal the wasch, and sonne schal the drye.' 
Thus wameda sche him ful plat and ek ful playn 
His doughter, which that called was Phanie, 

And hanged was Cresus this proude king, 
His real trone might him not availe. 
Tregedig is noon other manor thing, 770 

TOL. III. a 

Ne can in eingynge crien ne biwaile. 

But for that fortune wil alway assayle 

With unwar strook the regnes that ben proude ; 

For whan men trusteth hir, than wil sche faile. 

And cover hir brighte face with a clowde. 

THE PROLOGE OF THE NONNE PRESTES 
TALE. 

i 0, sire I' quod the Knight, ' no more of 

this; 
That ye han said is right ynough y- 

wys, 

And mochil mor ; for litel hevynesse 
Is right i-nough for moche folk, I gesse. 
I say for me, it is a gret disease, 
Wher as men han ben in gret welthe and ease, 
To hieren of her sodeyn fal, alias ! 
And the contraire is joye and gret solas ; 
As whan a man hath ben in pore estate. 
And clymbith up, and wexeth fortunate, lo 

And ther abydeth in prospqrite ; 
Such thing is gladsom, as it thinkith me, 
And of such thing were goodly for to telle.' 
* Ye,' quod our Host, * by seint Paules belle. 
Ye saye right soth ; this monk hath clappid lowde; 
He spak, how fortune was clipped with a clowde, 
I not never what, and als of tregedie 
Right now ye herd ; and pardy ! no remedye 
It is for to bywayle or to compleyne 
That that is doon ; and also it is a peyne, 20 

As ye han said, to hiere of hevynesse. 
Sire monk, no more of this, so God you blesse ; 
Your tale anoyeth al this compaignie ; 

Such taUceinge is nought worth a boterflye. 

For therinne is noon disport ne game. 

Wherfor, sir monk, dawn Pieres by your name, 

I pray yow hertly, tel us somwhat ellis ; 

For sicurly, ner gingling of the bellis 

That on your bridil hong on every syde, 

By heven king, that for us alle dyde, so 

I schold er this han falle doun for sleep. 

Although the slough h&dde never ben so deep ; 

Than hadcfe your tale oZ be told in vayn. 

For certeynly, as these clerkes sayn, 

Wher as a man may have noon audience, 

Nought helpith it to tellen his sentence. 

And wel I wot the substance is in me. 

If eny thing schal wel reported be. 

Sir, say somwhat of huntyng, I yow praye. 

' Nay,' quod the Monk, * I have no lust to play« ; 

Now let another telle, as I have told.' 4i 

Then spak our Ost with rude speche and bold. 
And said unto the nonnes prest anoon, 
* Com ner, thou prest, come ner, thou sir Johan, 
Tel us such thing as may our hertes glade ; 
Be blithe, although thou ryde upon a jade. 
What though thin hors be bothe foul and lene ?' 
If he wil serve the, rek the not a bene ; 
Lok that thin hert be mery evermo.' 
' Yis, sire, yis, Jloste,' quod he, ' so mot I go, so 
But I be mery, i-wis I wol be blamed.' 
And right anoon he hath his tale atamyd ; • 
And thus he sayd unto us everichoon, 
This sweete prest, this goodly man sir Johan. 

THE NONNE PREST HIS TALE. 

PORE wydow, somdel stope in age, 
Was whilom duellyng in a pore cotage, 
Bisyde a grove, stondyng in a dale. 
This wydowe, of which I telle yow my 
tale, 

Syn thilke day that sche was last a wif, 

In paciens ladde a M symple lyf. 

For litel was hir catel and hir rent« ; 

For housbondry of such as God hir sente, 

Sche fond hirself, and eek hir doughtres tuo. 

Thre large sowes hadde sche, and no mo, lo 

Thre kyn, and eek a scheep that highte Malle. 

Fill sooty was hir hour, and eek hir halle, 

In which she eet ful many a sclender meel. 

Of poynaunt saws hir needid^ never a deel. 

Noon deynteth morsel passid« thorugh hir throte ; 

Hir dyete was accordant to hir cote. 

Repleccioun ne made hir never sik ; 

Attempre dyete was al hir phisik. 

And exercise, and hertes suffisaunce. 

The goute lette hir nothing for to daunce, 20 

Hie opoplexie ne schente not hir heed ; 

No wyn ne drank sche, nother whit ne reed ; 

Hir bord wtzs servyd most with whit and blak. 

Milk and broun bred, in which sche fond no lak, 

Saynd bacoun, and som tyme an ey or tweye ; 

For sche was as it were a maner deye. 

A yerd sche had, enclosed al aboute 

With stikkes, and a drye dich withoute, 

In which she had a cok, hight Chaunteclere, 

In al the lond of crowyng was noon his peere. »o 

His vois was merier than the mery orgon, 

On masse dayes that in the chirche goon ; 

Wei sikerer was his crowyng in his logge, 

Than is a clok, or an abbay orologge. 

By nature knew he ech ascensioun 

Of equinoxial in thilke toun ; 

For whan degrees fyftene were ascendid, 

Thanne crew he, it mighte not ben amendid. 

His comb was redder than the fyne coral. 

And batayld, as it were a castel wal. 40 

His bile was blak, and as the geet it schon ; 

Lik asur were his legges, and his ton ; 

His nayles whitter than the lily flour, 

And lik the bumischt gold was his colour. 

This gentil cok had in his govemaimce 

Seven hennes, for to do al his plesaimce, 

Whiche were his sustres and his paramoures. 

And wonder lik to him, as of coloures. 

Of whiche the fairest hiewed on hir throte, 

Was cleped fajrre damysel Pertilote. 50 

Curteys sche was, discret, and debonaire. 

And companable, and bar hirself ful faire, 

Syn thilke day that sche was seven nyght old. 

That sche hath trewely the hert in hold 

Of Chaunteclere loken in every lith ; 

He loved hir so, that wel him was therwith. 

But such a joye was it to here him synge. 

Whan that the brighte sonne gan to springe. 

In swete accord, * my liefe is faren on londe.' 

Fro thilke tyme^ as I have understonde, eo 

Bestis and briddes cowde speke and synge. 
And 80 byfel^ that in a dawenynge^ 
As Chaunteclere among his wyves alle 
Sat on his perche, that was in the halle, 
And next him sat this faire Pertelote, 
This Chamitecler gan gronen in his throte, 
As man that in his dreem is drecched sore. 
And whan that Fertelot thus herd him rore, 
Sche was agast^ and sayde, ' herte deere, 
What eylith yow to grone in this manere ? 70 

Ye ben a verray sleper, fy for schame !' 
And he answerd and sayde thus, ' Madame, 
I pray yow, that ye take it nought agreef : 
By Qod, me mette I was in such meschief 
Itight now, that yit myn hert is sore alright. 
Now God/ quod he, * my sweven rede aright. 
And keep my body out of foul prisoun ! 
Me mette, how that I romed up and doun 
Withinne oure yerd, wher as I saugh a beest. 
Was lik an hound, and wold have maad arrest so 
Upon my body, and wold han had me deed. 
His colour was bitwixe yolow and reed ; 
And tipped was his tail, and bothe his eeres 
With blak, unlik the remenaunt of his heres. 
His snowt was smal, with glowynge eyen tweye ; 
Yet of his look for fer almost I deye ; 
This causede me my gronyng douteles.' 
* Away !' quod sche, * fy on yow, herteles ! 
Alias !' quod sche, ' for, by that God above ! 
Now have ye lost myn hert and al my love ; 90 
I can nought love a coward, by my feith. 
For certis, what so eny womman seith, 

We alle desiren, if it mighte be^ 

To have housbondes, hardy^ riche, and fre, 

And secr^, and no nygard, ne no fool, 

Ne him that is agast ^f every tool, 

Ne noon avaunter, by that God above ! 

How dorst ye sayn for schame unto your love. 

That any thing mights make yow afferd ? 

Have ye no manhes hert, and han a herd ?' loo 

Alias ! and caane ye ben agast of swevenys ? 

Nought, Gfod wot, but vanite, in sweven is. 

Swevens engendrid ben of replecciouns. 

And often of fume, and of complexiouns, 

Whan humours ben to abundaunt in a wight. 

Gertes this dreem, which ye han met to-night, 

Cometh of the grete supei^uite 

Of youre reede colera, parde. 

Which oauseth folk to dremen in here dremes 

Of arwes, and of fuyr with reede beemes, no 

Of rede bestis, that thai wil him bjrte. 

Of contek, and of whelpis greet and lite ; 

Right as the humour of malencoHe 

Gauseth, in sleep, ful many a man to crye. 

For fere of beres, or of boles blake. 

Or elles blake develes wol htm take. 

Of other humours couthe I telle also, 

That wirken many a man in slep ful woo ; 

But I wol passe as lightfy as I can. 

Lo Gatoun, which that was so wis a man, 120 

Sayde he nought thus, ne do no force of drem'es ? 

Now, sire,' quod sche, ' whan we fle fro thise beemes. 

For Goddis love, as tak som laxatyf ; 

Up peril of my soule, and of my lyf, 

I counsel yow the best, I wol not lye. 

That bothe ofcohure, and of mcdencolye 

Ye purge yowe ; and for ye schol nouht tarye, 

Though in this loan is noon apotecarie^ 

I schal myself tuo herbes techyn yow, 129 

That schal be for your hele; and for youre prow ; 

And in oure yerd tho herbes schal I fynde, 

The whiche han of her proprete by kynde 

To purgen yow bynethe, and eek above. 

Forget not this, for Goddis oughne love ! 

Ye ben M colerik of complexioun. 

Ware the sonne in his ascencioun 

Ne fynd yow not replet in humours hote ; 

And if it do, I dar wel lay a grote, 

That ye schul have a fever terciane, 

Or elles an agu, that may be youre bane. 140 

A day or tuo ye schul have digestives 

Of wormes, er ye take your laxatives, 

Of lauriol, century, and fumytere. 

Or elles of elder bery, that growith there. 

Of ©atapus, or of gaytres beriis. 

Of erbe yve growin^e in our yerd, ther mery is ; 

Pike hem up right as thay growe, and et hem in. 

Be mery, housbond, for your fader kyn ! 

Dredith non dremes ; I can saye no more.' 

* Madame,' quod he, * graunt mercy of your lore. 

But natheles, as touching daun Catoun, 151 

That hath of wisdom such a gret renoun. 

Though that he bad no dremes for to drede. 

By God, men may in olde bookes rede 

Of many a man, more of auctorite 

That ever Catoun was, so mot I the, 

That al the revers sayn of his sentence. 

And han wel founden by experience, 

That dremes ben significaciouns, 

As wel of joy e, as of tribulaciouns, i60 

That folk enduren in this lif present. 

Ther nedeth make of this noon argument ; 

The verray preve schewith it in dede. 

Oon of the grettest scactours that men rede, 

Saith thus, that whilom tway felawes went« 

On pylgrimage in a ful good entente ; 

And happedtf so, thay com6 into a toun, 

Wher as ther was such congregacioun 

Of people, and eek so streyt of herbergage, 

That thay fonde nought as moche as oon cotage, 

In which that thay mighte bothe i-logged be. i7i 

Wherfor thay mosten of necessite, 

As for that night, depart her compaignye ; 

Ajid ech of hem goth to his hostelrye, 

And took his loggyng as it wolde faJle. 

That oon of hem was loggid in a stalle, 

Fer in a yerd, with oxen of the plough ; 

That other man was logged wel ynough. 

As was his adventure, or his fortune, 

That us governith alle in comune. iso 

And so bifel, that, long er it were day, 

This oon met in his bed, ther as he lay, 

How that his felaw gan upon him calle. 

And sayd, ' alias ! for in an oxe stalle 

This night I schal be murdrid ther I lye. 

Now help me, deere brother, or I dye ; 

In aUe haste cum to me,' he sayde. 

This man out of his slep for fer abrayde ; 

But whan that he was waked out of his sleep. 

He torned him, and took of this no keep ; iw 

Him thought his dreem nas but a vanite. 

Thus twies in his sleepe dremed he. 

And at the thridde time yet his felawe 

Com, as him thought, and sayd, * I am now slawe ; 

Bihold my bloody woundes, deep and wyde ! 

Arise up erly in the morwe tyde, 

And at the west gate of the toun/ quod he, 

* A cart^wZ of donge there schalt thou see. 

In which my body is hydfiU prively ; 

Do thilke cart arresten boldely. sop 

My gold causede my mourdre, soth to sayn.' 

And tqld him every poynt how he was slayn, 

With a ful pitous face, pale of hewe. 

And truste wel, his dreem he fond ful trewe ; 

For on the morwe, as sone as it was day. 

To his felawes in he took the way ; 

And whan that he cam to this oxe atalle. 

After his felaw he bigan to calle. 

The hostiller answered him anoon. 

And sayde, * Sire, your felaw is agoon, 210 

Als soone as day he went out of the toun.' 

This man gan falle in a suspeccioun, 

Remembring on his dremes that he mette. 

And forth he goth, no longer wold he lette. 

Unto the west gate of the toun, and fond 

A dong cart as it went€ to donge lond. 

That was arrayed in the same wise 

As ye han herd the deede man devise ; 

And with an hardy hert he gan to crie 

Vengeaunce and justice of this felonye. 220 

* My felaw mordrid is this same night. 
And in this carte he lith gapdnge upright. 
I crye out on the ministres,' quod he, 

* That schulde kepe and reule this cite ; 

Harrow I alias ! her lith my felaw slayn I' 
What schold I more unto this tale sayn ? 
The peple upstert, and caste the cart to grounds, 
And in the myddes of the dong thay founde 
The dede man, that mordred was al newe. 
blisful God, thou art ful just and trewe ! 230 
Lo, how thow by wreyest mordre alday I 
Mordro wil out, certes it is no nay. 
Murder is so wlatsom and abhominable 
To God, that is so just and resonable. 
That he ne wolde nought suffre it hiled be ; 
Though it abyde a yeer, or tuo, or thre, 
Morder wil out, this is my conclusioun. 
And right anoon, the mynistres of that toun 
Han hent the carter, and so sore him pyned, 
And eek the hostiller so sore eng3aied, 240 

That thay biknew her wikkednes anoon. 
And were anhonged by the nekke boon. 

' Here may men se that dremys ben to drede. 
And certes in the same book I rede. 
Right in the nexte chapitre after this, 
(I gabbe nought, so have I joye or bliss), 
Tuo men that wolde have passed over see 
For certeyn causes into fer centre, 
If that the wynd ne hadde ben contrarie, 
That made hem in a cite for to tarie, 250 

That stood ful mery upon an haven syde. 
But on a day, agayn the even tyde. 
The wynd gan chaunge, and blew right as h«m lest 
Jolyf and glad they wenten unto rest, 
And casten hem ful erly for to sayle ; 
But to that oon man fel a gret mervayle. 
That oon of hem in his slepyng as he lay, 

Him met a wonder drem, agayn the day ; 

Him thought a man stood by his beddes syde, 

And him comaundede, that he schuld abyde, 26o 

And sayd him thus, * If thou to morwe wende, 

Thow schalt be dreynt ; my tale is at an ende/ 

He wook, and told his felaw what he mette, 

And prayede him his viage for to lette ; 

As for that day, he prayd him to abyde. 

His felaw that lay by his beddis syde, 

Gan for to lawgh, and scorned him ful fast. 

* No dreem,' quod he, * may so myn herte gaste. 

That I wil lette for to do my thinges. 

I sette not a straw by thy dremjmges, 270 

For swevens been but vanitees and japes. 

Men dreme al day of owles and of apeS; 

And eke of many a mase therwithal ; 

Men dreme of thinges that never was, ne schal. 

But sith I see that thou wilt her abyde. 

And thus forslouthe wilfully thy tyde, 

God wot it reweth me, and have good day.' 

And thus he took his leve, and went his way. 

But er he hadde half his cours i-sayled, 

Noot I nought why, ne what meschaunce it ayled. 

But casuelly the schippes bothom rente, 281 

And schip and man under the watir wente 

In sight of other schippes ther byside. 

That with him sailed at the same tyde. 

* And therfore, faire Pertelot so deere. 
By such ensamples olde maistow leere 
That no man scholde be so recheles 
Of dremes, for I say the douteles, 
That many a dreem ful sore is for to drede. 
Lo, in the Hf of seint Kenehn, I rede, 290 

That was Kenulphus sone, that noble king 

Or Mercinrike, how Kenilm mette a thing. 

A litil, or he was mordred, upon a day 

His mordre in his avysioun he say. 

His norice him expouned every del 

His sweven, and bad him for to kepe him wel 

Fro traisoun ; but he nas but seven yer old, 

And therfore litel tale hath he told 

Of eny drem, so holy was his hert. 

By God, I hadde lever than my schert, 300 

That ye hadc^ rad his legend, as have I. 

Dame Pertelot, I say yow trewely, 

Macrobius, that writ the avisioun 

In Auffrik of the worthy Cipioun, 

AiFermeth dremes, and saith that thay been 

Warnyng of thinges that men after seen. 

And forthermore, I pray yow loketh wel 

In the olde Testament, of Daniel, 

If he huld dremes eny vanyte. 

Rede eek of Joseph, and ther schal ye see 310 

Whethir dremes ben som tyme (I say nought alle) 

Warnyng of thinges that schul after faUe. 

Lok of Egipt the king, daun Pharao, 

His baker and his botiler also, 

Whethir thay felte noon effect in dremis. 

Who-so wol soke actes of sondry remys. 

May rede of dremes many a wonder thing. 

Lo Cresus, which that was of Lydes king, 

Mette he nouht that he sat upon a tre. 

Which signified he schuld hanged be ? 320 

Lo hir Andromachia, Ectors wif. 

That day that Ector schulde lose his lif, 

Sche dremed on the same night b^^om. 

How that the lif of Ector schulde be lorn, 

If thilke day he wente tn-to batayle ; 

Sche warned him, but it might/; nought availe ; 

He wente forth to fighte natheles, 

And he was slayn anoon of Achilles. 

But thilke tale is al to long to telle, 

And eek it is neigh day, I may not duelle. 330 

Schortly I say, as for conclusion. 

That I schal have of this avisioun 

Adversite ; and I say forthermore. 

That I ne telle of laxatifs no store. 

For thay ben venemous, I wot it wel ; 

I hem defye, I love hem never a del. 

' Now let us speke of mirthe, and lete al this ; 
Madame Pertilot, so have I blis. 
Of thing God hath me sent large grace ; 
For whan I see the beaute of your face, 340 

Ye ben so scarlet reede about your eyghen. 
It makith al my drede for to deyghen. 
For, also siker as In principio, 
Mvlier eat hominis confitsio. 
(Madame, the sentence of this Latyn is, 
Womman is mannes joye and mannes blis.) 
For when I fiele a-night your softe syde, 
Al be it that I may not on you ryde, 
For that your perche is mad so narrow, alias ! 
I am 80 ful of joye and of solas, sso 

That I defye both swevene and drem.' 
And with that word he fleigh doun fro the beem. 
For it was day, and eek his hennes alle ; 
And with a chuk he gan hem for to calle. 
For he h&dde found a com, lay in the yard. 
Real he was, he was nomore aferd ; 

He fetherid Pertelote twenty tyme, 
And trad as ofte, er that it was prime. 
He lokith as it were a grim lioun ; 
And on his toon he rometh up and doun, dsu 

Him deyned not to set his foot to grounde. 
He chukkith, whan he hath a com i-founde, 
And to him rennen than his wifes alle. 
Thus real, as a prince is in his halle, 
Leve I this chaunteclere in his pasture ; 
And after wol I telle his adventure. 
Whan that the moneth in which the world bigan, 
That highte March, whan God maked^ first man, 
Was complet, and y-passed were also, 
Syn March bygan, tway monthes and dayes tuo, 
Byfell that Chaunteclere in al his pride, S7i 

His seven wyves walkyng by his syde, 
Cast up his eyghen to the brighte sonne. 
That in the signe of Taurus had i-ronne 
Twenty degrees and oon, and somwhat more ; 
He knew by kynde, and by noon other lore. 
That it was prime, and crew with blisful Steven. 
* The Sonne,' he sayde, * is clomben up on heven 
Twenty degrees and oon, and more i-wis. 
Madame Pertelot, my worldes blis, sso 

Herknith these blisful briddes how thay synge, 
And seth these freissche floures how thay springe ; 
Ful is myn hert of revel and solaas.' 
But sodeinly him fel a sorwful caas ; 
For ever the latter end of joye is wo. 
God wot that worldy joye is soone ago ; 
And if a rethor couthe faire endite. 
He in a chronique saufly might hit write, 
As for a soverayn notabilite. 

Now every wys man let him herkne me ; 390 
This story is also trewe, I undertake. 
As is the book of Lanncelot the Lake, 
That womman hnld in ful gret reverence. 
Now wol I torne agayn to my sentence. 
A colefox, ful of sleighs and iniquite. 
That in the grove hadde woned yeres thre, 
By heigh ymaginacioun forncast, 
The same nighte thxiTghmit the hegges brast 
Into the yerd, ther Chaunteclere the faire 
Was wont, and eek his wyves, to repaire ; 400 
And in a bed of wortes stille he lay, 
Til it was passed undern of the day, 
Waytjrng his tjrme on Chaunteclere to falle ; 
As gladly doon these homicides alle. 
That in awayte ly^^ren to morthre men. 
false mordrer lurkyng in thy den I 
newe Scariot, newe Genilon I 
Fals dissimilour, Greke Sinon, 
That broughtest Troye al outrely to sorwe ! 
Ghauntecler, accursed be the morwe, 410 

That thou into the yerd flough« fro the bemys ! 
Thow were ful wel i- warned by thy dremys. 
That thilke day was perilous to the. 
But what that God forwot moste needes be, 
After the opynyoun of certeyn clerkis. 
Witnesse on him, that eny parfit clerk is. 
That in scole is gret altercacioun 
In this matier, and gret desputesoun. 
And hath ben of an hundred thousend men. 
But yit I can not bult it to the bren, 420 

As can the holy doctor Augustyn, 
Or Boece, or the bisshop Bradwardyn, 

VOL. III. B 

Whether that Goddis worthy forwetyng 
Streigneth me needely for to do a things 
(Needely clepe I simple neeessite) ; 
Or elles if fre choys be graunted me 
To do that same thing, or to do it nought^ 
Though God forwot it, er that it was wrought; 
Or of his wityng streyneth never a deel. 
But by neeessite condieionel. 430 

I wol not have to do of such matiere ; 
My tale is of a cok, as ye schal hiere. 
That took his counseil of his wyf with sorwe, 
To walken in the yerd upon the morwe, 
That he hadc^ met the dreme, that I yow tolde. 
Wymmens counseiles ben ful ofte colde : 
Wommannes counseil brought us first to woo. 
And made Adam fro paradys to go, 
Ther as he was ful mery, and wel at ease. 
But for I not, to whom it mights displease, 440 
If I counseil of womman wolde blame. 
Pas over, for I sayd it in my game. 
Red auctours, wher thay trete of such matiere. 
And what thay sayn of wommen ye may heere. 
These been the cokkes wordes, and not myne 
I can noon harme of no wommen divine. 
Faire in the sond, to bathe hir merily, 
Lith Pertelot, and alle hir sustres by, 
Agayn the sonne ; and Chaunteclere so free 
Sang merier than the meremayd in the see ; 450 
For Phisiologus seith sicurly, 
How that thay syiigen wel and merily. 
And so byfel that as he cast his ye 
Among the wortes on a boterflye, 
He was war of this fox that lay ful lowe. 

No thing ne list him thanne for to crowe, 

But cryde anon, * cok, cok/ and up he stert€, 

As man that was afl&ayed in his herte. 

For naturelly a beest desireth flee 

Fro his contrarie, if he may it see, 460 

Though he never er hadc^ s«yn it with his ye. 

This Chaunteclere, whan he gan it aspye, 
He wold han fled, but that the fox anon 
Said, * Gentil sire, alias ! why wol ye goon ? 
Be ye af&ayd of me that am youre frend ? 
Now eertes, I were worse than eny feend. 
If I to yow wold harm or vilonye. 
I am not come your counsail to espye. 
But trewely the cause of my comynge 
Was only for to herken how ye singe, 470 

For trewely ye have als mery a steven, 
As eny aungel hath, that is in heven ; 
Therwith ye han of musik more felynge. 
Than hadde Boece, or eny that can S3mge. 
My lord your fader (God his soule blesse) 
And eke youre moder of her gentilesse 
Han in myn hous ibeen, to my gret ease ; 
And eertes, sire, ful fayn wold I yow please. 
But for men speke of 83mgyng, I wol saye. 
So mot I brouke wel myn yen twaye, 480 

Save ye, I herde never man so synge. 
As dede your fadir in the morwenynge. 
Gertes it was of hert al that he song. 
And for to make his vois the more strong. 
He wolda so peynen him, that with bothe his yen 
He moste wynke, so lowde he wolde crien. 
And stonden on his typtoon therwithal. 
And streche forth his necke long and smal. 

And eek he was of such discressioun^ 

That ther nas no man in no regioun 490 

That him in song or wisdom mighte passe. 

I have wel rad in daun Bumel thasse 

Among his verses, how ther was a cok, 

Thaty for a prestes sone yaf him a knok 

Upon his leg, whil he was yong and nyce, 

He made him for to lese his benefice. 

But certeyn ther is no comparisoun 

Betwix the wisdom and discressioun 

Of youre fader, and of his subtilte. 

Now S3aigeth, sire, for seinte Charite, 500 

Let se, can ye your fader countrefete ?' 

This Chaunteclere his W5mges gan to bete. 

As man that couthe his tresoun nought espye, 

So was he ravyssht with his flaterie. 

Alias ! lord3aiges, many a fals flatour 
Is in your hous,>and many a losengour, 
That pleasen yow wel more, by my faith, 
Than he that sothfastnesse unto yow saith. 
Redith Ecclesiast of flaterie ; 
Beth war, ye lordes, of her treccherie, 510 

This Chaunteclere stood heighe upon his toes, 
Strecching his necke, and held his yhen cloos. 
And gan to crowe lowde for the noones ; 
And daun Russel the fox stert up at oones. 
And by the garget hente Chaunteclere, 
And on his bak toward the woode him here. 
For yit was there no man that him sewed. 
desteny, that maist not ben eschiewed ! 
Alias, that Chaunteclere fleigh fro the bemis ! 
Alias, his wif ne roughte nought of dremis ! 520 
And on a Friday fel al this meschaimce. 

Venus, that art goddesse of pleasaunce, 

Syn that thy servant was this Chauntedere, 

And in thy service did al his powere, 

More for delit, than the world to multiplie. 

Why woldest thou suifre him on thy day to dye ? 

Gaufred, dere mayster soverayn, 

That, whan the worthy king Richard was slayn 

With schot, comple3medist his deth so sore. 

Why ne had I nought thy sentence and thy lore. 

The Friday for to chiden, as dede ye ? 53i 

(For on a Fryday sothly slayn was he.) 

Than wold I schewe yew how that I couthe pleyne, 

For Chauntecleres drede, and for his peyne. 

Certis such cry ne lamentacioun 
Was never of ladies maad, whan Ilioun 
Was wonne, and Pirrus with his streite swerd, 
Whan he had hente kyng Priam hy the herd, 
And slaugh him (as saith us Eneydos), 
As maden alle the hennes in the dos, 540 

Whan thay hadefo sgyn of Chauntecler the sights. 
But soveraignly dam Pertelote schrighte, 
Ful lowder than did Hasdrubaldes wyf, 
Whan that hir housebond hadde lost his lyf. 
And that the Romayns had i-brent Cartage, 
Sche was so ful of torment and of rage, 
That wilfully unto the fuyr sche sterte. 
And brend hirselven with a stedfast hert«. 
woful hennes, right so cride ye, 
As, whan that Nero brente the cit^ 550 

Of Rome, criden the senatoures wyves. 
For that her housbondes losten alle here Ip^es ; 
Withouten gult this Nero hath hem slayn. 

Now wol I tome to my matier agayn. 

The sely wydow, and hir doughtres tuo, 
Herden these hennys crie and maken wo, 
And out at dores starte thay anoon, 
And Bawen the fox toward the grove goon, 
And bar upon his bak the cok away ; 
They criden, * Out ! harrow and wayleway ! 660 
Ha, ha, the fox !' and after him thay rann^, 
And eek with staves many another manner- 
Ran CoUe our do^e, and Talbot, and Garlond, 
And Malkyn, with a distaf in hir bond ; 
Ran cow and calf, and eek the verray ho^es 
Sor« fered were for berkyng of dogges. 
And schowtyng of the men and wymmen eke, 
Thay ronne that thay thought her herte breke. 
Thay yelleden as feendes doon in belle ; 
The dokes criden as men wold hem quelle ; 570 
The gees for fere flowen over the trees ; 
Out of the hjves cam the swarm of bees ; 
So hidous was the noyse, a benedicite! 
Certes he Jakke Straw, and his meyne, 
Ne maden schoutes never half so schrille. 
Whan that thay wolden eny Flemyng kille, 
As thilke day was maad upon the fox. 
Of bras thay brought^ homes and of box, 
Of horn and boon, in which thay blewand powpede. 
And therwithal thay schryked and thay howpede : 
It semed tho as that heven schulde falle. ssi 

Now, goode men, I pray yow herkneth alle ; 
Lo, how fortune tometh sodeinly 
The hope and pride eek of her enemy ! 
This cok that lay upon this foxes bak, 
In al his drede, unto the fox he spak. 
And saide, * Sire, if that I were as ye. 

Yet schuld I sa3m (as wis/^ God helpe me), 

Tumeth ayein, ye proude eherles alle t 

A verray pestilens upon yow falle I a90 

Now am I come unto this woodes syde, 

Maugre youre hede, the cok schal heer abyde ; 

I wol him ete in faith, and that anoon/ 

The fox answerd, ' In faith, it schal be doon.' 

And whil he spak that word, al sodeinly 

This cok brak from his mouth delyverly. 

And heigh upon a tree he fleigh anoon. 

And whan the fox seigh that he was i-goon, 

* Alias !' quod he, ' Chaunteclere, alias ? 

* I have to yow,' quod he, * y-don trespas, eoo 
Inasmoche as I makid yow aferd. 

Whan I yow hent, and brought out of the yerd ; 
But, sire, I dede it nought in no wickid entente ; 
Com doun, and I schal telle yow what I mente. 
I schal say soth to yow, God help me so.' 

* Nay than,' quod he, * I schrew us bothe tuo. 
And first I schrew myself, bothe blood and boones. 
If thou bigile me any ofter than oones. 

Thou schalt no more, thui^h thy fiaterye. 
Do me to synge and wynke with myn ye. eio 

For he that wynkith, whan he scholde see, 
Al wilfully, God let him never the !' 

* Nay,' quod the fox,* but God yive him meschaunce. 
That is so undiscret of.govemaunce. 

That jangleth, when he scholde holde his pees.' 

Lo, such it is for to be recheles. 
And necligent, and trust on flaterie. 
But ye that holde this tale a folye^ 
As of a fox, or of a cok or of an hen, 
Takith the morality therof, goode men. 620 

For seint Poul saith, that al that writen is, 
To oure doctrine it is i-write i-wys. 
Takith the fruyt, and let the chaf be stille. 
Now, goode God, if that it be thy wille, 
As saith my lord, so make us alle goode men ; 
And bring us alle to his highe blisse. Amen. 

THE PROLOGE OF THE MAUNCIPLE8 
TALE. 

Jot ye not wher ther stont a litel toun, 
Which that icleped is Bob-up-an-doun, 
Under the Ble, in Canterbury waye ? 
Ther gan our Hostefor to jape and playe, 
And sayde, * Sires, what ? Dun is in the myre ! 
Is ther no man for prayer ne for hyre, 
That wol awake our felawe al byhynde ? 
A theef him mighte ful lightly robbe and bynde. 
Se how he nappith, se, for Goddes boones ! 
That he wol falle fro his hors at ones. lo 

Is that a cook of Londoune, with meschaunce ? 
Do him come forth, he knoweth his penaunce ; 
For he schal telle a tale, by my fay. 
Although it be nought worth a hotel hay. 
Awake, thou cook, sit up, God yif the sorwe ! 
What eyleth the, to slope by the morwe ? 
Hast thou had fleen al night, or artow dronke ? 
Or hastow with some quen al night i-'swonke, 
So that thou maist not holden up thyn heed ?' 
This Cook, that was ful pale and nothing reed, 20 
Sayd to our Host, So God my soule blesse, 
As ther is falle on me such hevynesse, 
Not I nought why, that me were lever slope. 
Than the beste g^oun wyn that is in Chepe.' 

* Wei,' quod the Maunciple, * if U may doon 



To the, sir cook, and to no wight displease^ 
Which that her rydeth in this compaignye. 
And that our host wolde of his eurteisie, 
I wol as now excuse the of thy tale ; 
For in good faith thi visage is ful pale. so 

Th3m eyen daswen eek, also me thinkith, 
And wel I woot, thy breth ful foule stynkith, 
That scheweth eek thou art nought wel disposid ; 
Of me certeyn thou schalt nought ben i-glosed. 
Se how he ganith, lo ! this dronken wight ! 
As though he wolde us swolwe anoon right. 
Hold clos thy mouth, man, by thy fader kynne ! 
The devel of helle sette his foot therinne ! 
Thy cursed breth enfecte wil us alle. 
Fy, styhkyng swyne ! foule mot the falle ! 40 

A I takith heed, sires, of this lusty man. 
Now, swete sir, wol ye joust atte fan ? 
Therto, me thinkith, ye beth right wel i-schape, 
I trowe that ye han dronken wyn of ape. 
And that is whan men playen with a straw.' 
And with his speche the Cook wax lorothe and 
wraw, 
And on the Maunciple gan nodde he fast^ 
For lak of speche ; and doun the hors him caste, 
Wher as he lay, til that men him up took. 
This was a fair chivach^ of a cook ! 50 

Alias ! that he nad hold him by his ladil ! 
And er that he agayn were in his sadil, 
Ther was gret schowvyng bothe to and fro 
To lift him up, and mochei care and wo, 
80 unwelde was this sory pallid gost. 

And to the Maunciple thanne spak oure Host : 

' Bycause that drink hath dominacioun 

Upon this man, by my sa/vacioun 

I trow he lewedly tel wol his tale. 

For were it wyn, or old moysty ale, «o 

That he hath dronk, he spekith in his nose, 

And snesith fast, and eek he hath the pose. 

He hath also to do more than ynough 

To kepe him and his capil oat of the slough 

And if he falle fro his capil eftsone. 

Than schal we alle have ynough to doone 

In liftyng up his hevy dronken cors. 

Tel on thy tale, of him make I no fors. 

But yit, Maunciple, in faith thou art to nyce. 

Thus openly reproeve him of his vice ; 70 

Another day he wil, par adventure, 

Reclayme the, and bringe the to lure ; 

I mene, he speke wol of smale thinges. 

As for to pynchyn at thy rekenynges. 

That were not honest, if it cam to pref.' 

Quod the Maunciple, ' That were a gret meschief ; 

So might he lighUy bringe me in the snare 

Yit had I lever payen for the mare 

Which he ryt on, than he schulde with me stryve. 

I wil not wrath him, also mot I thrive ! so 

That that I spak, I sayd it in my bourde. 

And wite ye what ? I have heer in a gourde 

A draught of wya, ye of a ripe grape, 

And right anoon ye schal se a good jape. 

This cook schal drinke therof, if I may ; 

Up peyn of deth he wol nought saye me nay.' 

And certeinly, to tellen as it was, 

Of this vessel the cook dronk fast, (alias ! 

What needitA it? he drank ynoiigh biforn) ; 

And whan he hadde pouped in his horn, 90 

To the Maunciple he took the gourd agayn. 

And of that draught the Cook was wonder fayn. 

And thanked him in such wise as he couthe. 

Than gan our Host to laughe wonder louthe. 

And sayd, * I se wel it is necessarie 

Wher that we go good drynk with us to carie ; 

For that wol torne rancour and desese 

To accord and love, and many a wronge appese, 

thou Bacus, i-blessid be thin name. 

That so canst tomen emest into game I loo 

Worschip and thonke be to thy deite ! 

Of that matier ye get no more of me. 

Tel on thi tale, Mauncipel, I the pray.' 

* Wel, sir,' quod he, * now herkyn what I say.' 

IAN Phebus duelt her in this erthe adoun , 
As olde bookes maken mencioun, 
He was the moste lusty bachiler 
Of al this world, and eek the best archer. 
He slough Phiton the serpent^ as he lay 
Slepyng agayn the sonne upcfn a day ; 
And many another noble worthy dede 
He with his bowe wrought, as men may rede. 
Pleyen he couthe on every m5m8tralcye. 
And syngen, that it was a melodye lo 



THE MAUNCIPLES TALE. 263 

To heren of his clere vois the soun. 

Certes the kyng of Thebes, Amphioun, 

That with his singyDg waUidc that citee, 

Couthc never synge half so wel as he. 

Therto he was the semlieste man, 

That is or was, siththen the world bigan. 

What nedith it hiafetures to descrive? 

For in this worlde, is noon so f aire on lyve. 

He was therwith fulfild of gentilesce, 

Of honour, and of parfyt worthinesse. 20 

This Phebus, that was flour of bachilerie, 
As wel in fredom, as in chivalrie, 
*For his disport, in signe eke of victorie 
Of Phiton, so as telleth us the storie. 
Was wont to beren in his bond a bowe. 
Now hadde this Phebus in his hous a crowe, 
Which in a cage he fostred many a day. 
And taught it speken, as men doon a jay. 
Whit was this crowe, as is a snow-whyt swan, 
And countrefete the speche of every man 30 

He couthe, whan he schulde telle a tale. 
Ther is withinne this World no nightingale 
Ne couthe by an hundred thousend del 
Singe so wonder merily and wel. 
Now hadde this Phebus in his hous a wyf. 
Which that he lovedc more than his lif. 
And night and day did evermor diligence 
Hir for to please, and doon hir reverence ; 
Sauf oonly, if the soth that I schal sayn, 
Jalous he was, and wold have kept hir fayn, 40 
For him were loth bijaped for to be ; 
And so is every wight in such degre ; 
But al for nought, for it availeth nought. 

A good wyf, that is dene of werk and thought, 

Schulde not be kept in noon away t, certayn ; 

And trewely the labour is in vayn 

To kepe a schrewe, for it wil nought be 

This hold I for a verray nycete, 

To spiUe labour for to kepe wyves ; 

Thus olde derkes writen in her lyves. 50 

But now to purpos, as I first bigan. 
This worthi Phebus doth al that he can 
To pleasen hir, wenyng by such plesaunce, 
And for his manhod and his governaunce. 
That no man schuld han put him fro hir grace. 
But, God it woot, ther may no man embrace 
As to deatveyne a thing, the which naliire 
Hath naturelly set in a creature. 
Tak any brid, and put him in a cage, 
And do al thin entent, and thy corrage, eo 

To foster it tenderly with mete and drynka. 
And with alle the deyntees thou canst bethinke. 
And keep it al so kjmdly as thou may ; 
Although his cage of gold be never so gay, 
Yit hath this brid, by twenty thousand fold, 
Lever in a forest, tkcU is wyld and cold, 
Gon ete wormes, and such wrecchidnes. 
For ever this brid wil doon his busjmes 
To scape out of his cage whan that he may ; 
His liberty the brid desireth aye. 70 

Let take a cat, and foster him wel with mylk 
And tender fleisch, and mak his bed of silk. 
And let him see a mous go by the wal, 
Anoon he wayveth mylk and fleisch, and al, 
And every dejmte which is in that hous, 
Such appetit hath he to ete the mous. 

Lo, heer hath kynd his dominacioun, 
And appetit flemeth discrescioun. 
Also a sche wolf hath a vilayns k3mde ; 
The lewideste wolf that sche may fynde, so 

Or lest of reputacioun, him wol sche take 
. In tyme whan hir lust to have a make. 
Alle this ensamples tel I hy this men 
That ben untrewe, and nothing by wommen. 
For men ha?* ever a licorous appetit 
On lower thing to parforme her delit 
Than on her wyves, ben thay never so faire^ 
Ne never so trewe, ne so debonaire. 
Fleissch is so newfangil, with meschaunce^ 
That we call in no thinge have plesaunee eo 

That souneth into vertu eny while. 
This Phebus, which that thought upon no gile, 
Deceyved was for al his jolite ; 
For under him another hadde sche, 
A man of litil reputacioun, 
Nought worth to Phebus in comparisoun. 
Mor harm it is ; it happeth ofte so ; 
Of which ther cometh bothe harm and woo. 
And so bifel, whan Phebus was absent, 
His wif anoon hath for hir lemman sent. loo 

Her lemman ? certes, this is a knavisch speche ; 
Foryiveth it me, and that I yow biseche. 
The wise Plato saith, as ye may rede. 
The word mot neede accorde with the dede. 
If men schal telle propurly a thing. 
The word mot corde with the thing werkyng. 
I am a boystous man, right thus say I ; 
There is no difference trewely 
Bytwix a wyf that is of heigh degre, 

(If, of hir body dishonest sche be) no 

And a poverere wenche, other then this, 

(If so be thay werke bothe amys) 

But that the gentil in estat above 

Sche schal be cleped his lady as in love ; 

And, for that other is a pore womman, 

Sche schal be cleped his wenche and his lemman ; 

And, God it wot, my goode lieve brother. 

Men layn that oon as lowe as lyth that other. 

Right so betwixe a titles tiraunt 

And an outlawe, or a thef erraunt, 120 

The same I say, there is no diflference, 

(To Alisaimder told was this sentence) 

But, for the tiraunt is of greter might' 

By force of meyne for to sle doun right. 

And brenne hous and home, and make al pla3m, 

Lo, therfor is he cleped a capitayn ; 

And, for an outlawe hath no smal meyn^. 

And may not doon so gret an harm as he, 

Ne bringe a contre to so gret meschief. 

Men clepen him an outlawe or a theef. iso 

But, for I am a man not texted wel, 

I wil not telle of textes never a del ; 

I wol go to my tale, as I bigan. 

Whan Phebus wyf hadcfe sent for hir lemman. 
Anon thay wroughten al her wil volage. 
This white crow, that heng alway in cage, 
Bihild her werk, and sayde never a word. 
And whan that hom was come Phebus the lord. 
This crowe song, ' Cuckow, cuckow, cuckow !' 
* What? brid,' quod Phebus, 'what song syngistow? 
Ne were thou wont so merily to synge, m 

That to myn hert it was a rejoys3mge 

To here thi vois? alias ! what song is this?' 

' By God,' quod he, * I synge not amys. 

Phehus,' quod he, * for al thy worthynes, 

For al thy beauts and thy gentiles. 

For alle thy songes, and thy menstralcie, 

For al thy waytyng, blered is thin ye, 

With oon of litel reputacioun. 

Nought worth to the as in comparisoun i50 

The mountauns of a gnat, so mot I thrive ; 

For on thy bed thy wif I saugh him swyve.' 

What wol ye more ? the crowe anoon him tolde, 

By sadde toknes, and by wordes bolde, 

How that his wyf hsdde doon hir leccherie, 

Him to gret schame, and to gret vilonye ; 

And told him ofb he saugh it with his yen. 

This Phebus gan away- ward for to wryen ; 

Him thought his sorwful herte brast on tuo. 

His bowe he bent, and sette therin a flo ; 160 

And in his ire he hath his wif i-slain ; 

This is theflfect, ther is no more to sayn. 

For sorw of which he brak his menstralcye, 

Bothe harp and lute, gitem, and sauterie ; 

And eek he brak his arwes, and his bowe ; 

And after that thus spak he to the crowe ; 

* Traytour,' quod he, * with tunge of scorpioun, 

Thow hast me brought to my confusioun; 

Alias that I was bom ! why nere I deed ? 

dere wyf, gemme of lusty hed, 170 

That were to me so sad, and eek so trewe. 

Now liest thou deed, with face pale of hewe, 

Ful gulteles, that dorst I swere i-wis. 

racle bond, to do so foule amys. 

trouble wit, ire recheles, 

VOL, III. 8 

That unayysed smytest gulteles. 

wantrust, ful of fals suspeccioun, 

Wher was thy wit and thy discrecioun ? 

0, every man be war of raclenesse, 

Ne trowe no thing withoute gret witnesse. 180 

Smyt nought to soone, er that thou wite why. 

And be avyeed wel and sobrely, 

Er ye doon eny execucioun 

Upon your ire for suspeccioun. 

Alias ! a thousand folk hath racle ire 

Fordoon, or Dun hath brought hem in the myre. 

Alias ! for sorw I wil myselven sle.* 

And to the crowe, * false theef/ sayd he, 

* I wyl the quyt anoon thy false tale. 

Thow songe whilom as any nightyngale, i9o 

Now schaltow, false thef, thy song forgoon, 

And eek thy white fetheres, everichoon, 

Ne never in al thy lyf ne schaltow speke ; 

Thus schal men on a fals theef ben awreke. 

Thou and thin ofspring ever schuln be blake, 

Ne never sweete noyse schul ye make, 

But ever crye agayn tempest and rayn, 

In tokenyng that thurgh the my wyf was slayn.' 

And to the crowe he stert, and that anoon. 
And puld his white fetheres everychoon, 200 

And made him blak, and raft him al his song, 
And eek his speche, and out at dore him slong 
Unto the devel, which I him bytake ; 
And for this cause ben alle crowes blake. 

Lordyngs, by this ensample, I yow praye, 
Beth war, and taketh kepe what that ye saye ; 
Ne tellith never man in al yOure lif, 
How that another man hath dight his wyf; 



THE MAX7NC1PLES TALE. 269 

He wol you hatin mortelly certeyn. 

Daun Sdamon, as wise clerkes seyn, 210 

Techeth a man to kepe his tonge wel. 

But, as I sayd, I am nought tixted wel ; 

But natheles thus taughte me my dame ; 

' My sone, thenk on the crowe, in Goddes name. 

My son, keep wel thy tonge, and kep thy frend ; 

A wicked tonge is worse than is a feend ; 

My sone, &o a feend men may hem hlesse. 

My sone, God of his endeles goodnesse 

WaUid a tonge with teeth, and lippes eek. 

For man schal him avyse what he speek. 220 

My sone, ful ofbe for to mochil speche 

Hath many a man be spilt, as clerkes teche ; 

But for a litil speche avisily 

Is no man schent, to speke generally. 

My sone, thy tonge scholdest thou restreigne 

At alle tyme, but whan thou dost thy peyne 

To speke of God in honour and prayere. 

The firste vertue, sone, if thou wilt lore. 

Is to restreigne and kepe wel thy tonge ; 

Thus leme children, whan that thay ben yonge. 230 

My sone, of mochil speking evel avised, 

Ther lasse speking had ynough sufiised, 

Cometh mochil harm ; thus was me told and taught ; 

In mochel speche synne wantith nought. 

West thou wherof a racle tonge serveth ? 

Right as a swerd for-kutteth and /or-kerveth 

An arm atuo, my dere sone, right so 

A tonge cutteth frendschip al atuo. 

A jangler is to God abhominable. 

Bed Salamon, so wys and honurable. 210 

Eed David in his Psalmes, reed Senek. 

My sone, spek not, but with thy heed thou bek, 

Dusimul as thou were deef, if that thou heere 

A jangler speke of perilous mateere. 

The Flemyng saith, and lore it if the lest. 

That litil jangling causeth mochil rest. 

My sone, if thou no wikked word hast sayd. 

The thar not drede for to be bywrayd ; 

But he that hath myssayd, I dar wel sayn, 

He may by no way dope his word agayn. as 

Thing that is sayd is sayd, and forth it goth. 

Though him repent, or be him never so loth. 

He is his thral, to whom that he hath sayd 

A tale, of which he is now yvel apayd. 

My sone, be war, and be noon auctour newe 

Of tydyngs, whether thay ben fals or trewe ; 

Wher-so thou comest, amonges heih or lowe, 

Eep wel thy tonge, and thenk upon the crowe. 

^Y that the Maunciple had his tale endid. 
The Sonne fro the south line isdescendid 
So lowe^ that it naa nought to my sight 
Degrees nyne and twenty as in hight. 

Foure on the clokke it was, ^ as I gesse, 

For enleven foote, or litil more or lesse, 

My schadow was at thilke tyme of the yere, 

Of whiche feet as my lengthe parted were 

In sixe feet equal of proporcioun. 

Therwith the mones exaltacioun, lo 

In mena Libra, alway gan ascende. 

As we were entryng at a townes ende. 

For which our Host, as he was wont to gye, 

As in this caas, our joly compaignye, 

Sayd in this wise : * Lordyngs, everichoon, 

Now lakketh us no tales moo than oon, 

Fulfilled is my sentens and my decr^ ; 

I trowe that we han herd of ech degr^. 

Almost fulfilled is myn ordynaunce ; 

I pray to God so yeve him right good chaunce, 20 

That tellith to us his tale lustily. 

Sire prest/ quod he, * artow a vicory ? 

Or artow a persoun ? say soth, by thy fay. 

Be what thou be. Tie broke tJwu nought oure play ; 

For every man, save thou, hath told his tale. 

Unbocle, and schew us what is in thy male, 

For trewely me thinketh by thy chier. 
Thou scholdist wel knyt up a gret matier. 
Tel us a fable anoon, for cokkes boones !' 

This Persoun him answerde al at oones : so 

* Thow getist fable noon i-told for me, 
For Poul, that write^A unto Timothy, 
Repreveth hem that weyveth sothfastnesse. 
And teUen fables, and such wrecchednesse. 
Why schuld I sowen draf out of my fest, 
Whan I may sowe whete, if that me lest ? 
For which I say, if that yow lust to hiere 
Moralite and vertuous matiere, 
And thanne that ye wil yive me audience, 
I wol ful fayn at Cristis reverence 40 

Do yow plesaunce leful, as I can. 
But trusteth wel, I am a suthem man, 
I can not geste, run, r&m, ruf, by letter, 
Ne, God wot, rym hold I but litel better. 
And therfor, if yow lust, I wol not glose, 
I wol yow telle a mery tale in prose. 
To knyt up al this fest, and make an ende ; 
And Jhesu for his grace wit me sende 
To schewe yow the way, in this viage. 
Of thilke parfyt glorious pilgrimage 50 

That hatte Jerusalem celestial. 
And if ye vouchesauf, anoon I schal 
Bygynne my tale, for which I yow prayc 
Telle your avis, I can no better sayc. 
But natheles this meditacioun 
I put it ay under correccioun 
Of derkes, for I am not textuel ; 
I take but the sentens, trustith weL 
Therfor I make protestacioun. 

That I wol stonde to correccioun/ eo 

Upon this word we han assented soone. 
For, as it semed, it waa for to done, 
To enden in som vertnous sentence, 
And for to yeve him space and audience ; 
And bad oure Host he schulde to him say^, 
That alle we to telle his tale him pray^. 
Our Host hadde the wordes for us alle ; 
* Sir prest,' quod he, * now faire yow bifalle ; 
Say what yow lust, and we wile gladly hiere.' 
And with that word he said in this manere ; 70 
' Telleth,' quod he, ' your meditacioun ; 
But hasteth yow, the sonne wol adoun. 
Beth fructuous, and that in litel space, 
And to do wel Goi sonde yow his grace.' 

Jer. 6". State super vias, et videte et interrogate de 
semitis antiguis quce dt via bona, et ambulate in 
ed-y et invenietis refrigerium animabus vestris, 
etc, 

|WRE swete Lord God of heven, that no 
man wil perische, but wol that we 
comen alle to the knowleche of him, 
and to the blisful lif that is perdurable, 
ammonestith us by the prophet Jeremye, that 
saith in this wise : Stondeth upon the weyes, and 
seeth and axeth of olde pathes, that is to sayn, of 

old sentence, which is the good^ way, and waXketk 
in that wde, and ye schul fynde refresshyng for 
youre soules, etc. Many ben the wayes espiritaels 
that leden folk to oure Lord Jhesu Christ, and to 
the regno of glorie ; of whiche weyes, ther is a fid 
noble way, and ful covenable, which may not fails 
to man ne to womman, that thorugh synne hath 
mysgon fro the rights way of Jerusalem celestial ; 
and this wey is cleped penitence. Of which men 
schulden gladly herken and enquere with al here 
herte, to wyte what is penitence, and whens it is 
cleped penitence, and in what maner, and in how 
many maneres been the acciones or workynges of 
penaunce, and how many spieces ben of penitences, 
and whiche thinges apperteynen and byhoven 
to penitence, and whiche thinges destourben 
penitence. 

Seint Ambrose saith, that penitence is the 
pleynyng of man for the gult that he hath doon, 
and no more to do ony thing for which him 
oughte to pleigne. And som doctour saith, 
penitence is the waymentynge of man that 
sorweth for his Synne, and peyneth himself for he 
hath mysdoon. Penitence, with certeyn circmn- 
staunces, is yerray repentaunce of man, that holt 
himself in sorwe and in woo for his giltes ; and for 
he schal be verray penitent, he schal first bywaile 
the synnes that he hath do, and stedfastly purposen 
in his hert to haven schrifte of mouth, and to doon 
satisfaccioun, and never to do thing for which him 
oughte more to bywayle or to complayne, and 
to continue in goode werkes, or elles his re- 
pentaunce may nought avayle. For, as saith 

seint Isidre, he is a japere and a gabbere, and no 
verray repentaunt, that eftsoone doth thing for 
which him oughte to repente. Wepynge, and 
nought for to stynte to doon synne, may nought 
avayle. But natheles, men schal hope that at 
every tyme that man fallith, be it never so ofte, 
that he may arise thorugh penitence, if he have 
grace; but certeyn it is a gret doute. For as 
saith seint Gregory, unnethe arist he- out of his 
synne that is charged with the charge of yvel 
usage. And therfore repentaunt folk that stinte 
for to synne, and forlete synne er that synne for- 
lete hem, holy chirche holt hem siker of her 
savacioun. And he that synneth, and verraily re- 
pentith him in his last ende, holy chirche yit 
hopeth his savacioun, by the grete mercy of cure 
Lord Jhesu Crist, for his repentaunce ; but take 
ye the siker way. 

And now sith that I have declared yow, what 
thing is penitence, now schul ye understonde, that 
ther ben thre acciouns of penitence. The first is, 
that if a man be baptized after that he hath 
synned. Seint Augustyn saith but-if he be 
penitent for his olde synful lif, he may not 
bygjmne the newe clene lif. For certes, if he be 
baptized withoute penitence of his olde gilt, he re- 
ceyveth the mark of baptisme, but nought the 
grace, ne the remissioun of his S3nines, til he have 
repentaunce verray. Another defaute is this, 
that men doon deedlj' synne after that thay have 
receyved baptisme. The thridde defaute is, that 
men fallen into venial synne after here baptisme 
fro day to day. Therof saith seint Austyn, that 

penitence of goode men, and of humble folk^ is the 
penitens of every day. 

The spices of penitence ben thre» That oon of 
hem is solempne^ another is comune, and the 
thridde is ^Tjy6, Thilke penannce that is so- 
lempne, is in tuo manors ; as is to be put out of 
holy chirche in lente, for slaughtre of childre, and 
such maner thing. Another is, whan a man hath 
synned openly, of which synne the fame is openly 
spoken in the contr^ ; and thanne holy chirche by 
juggement streyneth him to doon open penaunce. 
Gomune penaunce is, that prestes enjoynen men 
comunly in certeyn caas, as for to goon, per- 
adventure, naked in pilgrimage, or barfot. Prive 
penaunce is thilk that men doon alday for prive 
synnesi of whiche we schryve us prively, and 
receyven prive penaunce. 

Now schalt thou understonde what bihoveth and 
is necessarie to verray parfyt penitence ; and this 
stondith in thre thinges, contricioun of hert, con- 
fessioun of mouth, and satisfaccioun. For whiche 
saith seint Johan Crisostom, penitence distreyneth 
a man to accepte benignely every peyne that him 
is enjoyned with contricioun of herte, and schrift 
of mouth, with satisfaccioun, and in working of alio 
maner humblete. And this is fruytful penitence 
agayn tho thre thinges, in which we wraththe oure 
Lord Jhesu Crist ; this is to sayn, by delit in 
thinking, by rechelesnes in speking, and by 
wicked synful werkyng. Again these thre wickid 
gultes is penitence, that may be likned imto a 
tre. 

The roote of this tre is contricioun, that hydith 

him in the hert of him that is verray repentaunt, 
right aa the roote of a tree hidith him in the 
eorthe. Of the roote of contricioun springeth a 
stalk, that bereth braunches and leeves of con- 
fessioun and fruyt of satisfaccioun. For whiche 
Crist saith in his Gospel, doth digne fruyt of 
penitence, for by this fruyt may men knowe this 
tree, and nought by the roote that is hyd in the 
hert of a man, ne by the braunches ne the levys 
of confessioun. And therfore cure Lord Jhesu 
Christ saith thus, by the frujrt of hem schul ye 
knowe hem. Of this roote eek springeth a seed of 
grace, the which seed is mooder of sikumes, and 
this seed is egre and hoote. The grace of this 
seed springeth of God, thorugh remembraunce of 
the day. of doom, and of the peynes of helle. Of 
this matier saith Salomon, that in the drede of God 
man forleteth his synne. The hete of this seed is 
the love of God and the desiring of the joye per- 
durable. This hete draweth the hert of man 
to God, and doth him hate his synne. For sothe, 
ther is nothing that serveth so wel to a child, as 
the mylk of his norice, ne nothing is to him more 
abhominable than the milk whan it is melled mth 
othere mete. Right so the synful man that loveth 
his synne, him semeth it is to him most swete of 
eny thing ; but fro that tyme that he loveth sadly 
oure Lord Jhesu Crist, and desireth the lif per- 
durable, ther nys to him nothing more abhomin- 
able. For sothly the lawe of God is the love of 
God. For which Davyd saith, I have loved thy 
lawe, and hated wikkednesse and hate ; he that 
loveth God, keepeth his lawe and his word. This 

tree saugh the prophete Daniel in spirit, upon the 
avysioun of Nahugodonosor, whan he counseiled 
him to do penaunce. Penaunce is tre of lif to 
hem that it receyven ; and he that holdeth him in 
verray penitence, is blessed, after the sentence of 
Salomon. 

In this penitence or contricioun men schal 
imderstonde foure thinges, that is to sayn, what is 
contricioun, and whiche ben the causes that 
moeven men to contricioun, and how he schulde 
be contrit, and what contricioun availeth to the 
soule. Thanne it is thus, that contricioun is the 
verray sorwe that a man receyveth in his herte for 
his synnes, with sad purpos to schryve him, and to 
doo penaunce, and never more to don S3mne. And 
this sorwe schal be in this manor, as saith 
seint Bernard ; it schal ben hevy and grevous, and 
ful scharp and poynaunt in herte ; first, for man 
hath agilted his Lord and his creatour ; and more 
scharp and poynaunt, for he hath agiltid his fader 
celestial; and yit more scharp and pojmaunt, for 
he hath wratthed and agilt him that bought him 
with his precious blood, and hath delyvered us fro 
the bondes of synne, and fro the cruelte of the 
devel, and fro the peynes of helle. 

The causes that oughten to moeve a man to 
contricioun ben vj. First a man schal remembre 
him of his synnes. But loke that thilke remem- 
braunce be to no delyt of him by no way, but gret 
schame and sorwe for his gilt. For Job saith 
that synful men doon werkes worthy of con- 
fessioun. And therfor saith Ezechiel, I wol 
remembre me alle the yeres of my lyf, in bittemesse 

of myn herte. And God saith in thapocalips, Be- 
membre yow from whens that ye ben falle, for 
bifom that tyme that ye synnedc, ye were the 
children of God, and hfme of the regne of God; but 
for youre synne ye be woxe thral, and fold, and 
membres of the feend, hate of aungels, sclaunder 
of holy chirche, and foode of the false serpent, 
perpetual matier of the fuyr of heUe, and yet 
more foule and abhominable, for ye trespassen so 
ofte tyme, as doth the hound that tometh to ete 
his spewyng ; and yet ye ben fouler for youre 
longe continuyng in sjome, and youre synful 
usage, for whiche ye ben roten in youre synne, as a 
beest in his donge. Suche maner of thoughtes 
make a man have schame of his synne, and no 
delit ; and God saith, by the prophete Ezechiel, ye 
schul remembre yow of youre weyes, and thay 
schal displese yow. Sothly, synnes ben the wayea 
that leden folk to helle. 

The secounde cause that oughte make a man to 
have disdeyn of his synne is this, that, as seith 
seint Petre, who so doth synne, is thral of S3nine, 
and synne put a man in gret thraldom. And ther- 
fore saith the prophete Ezechiel, I wente sorwful, 
in disdeyn of myself. Certes, wel oughte a. man 
have disdeyn of synne, and withdrawe him fro 
that thraldom and vilonye. And lo what saith 
Seneca in this matiere. He saith thus, though I 
wiste, that nei/there God ne man schulde never 
knowe it, yit wold I have disdeyn for to do synne. 
And the same Seneca also saith, I am born to gretter 
thinges than to be thral to my body, or than for to 
make of my body a thral. Ne a fouler thral may 

no man, ne womman^ make of his body, than yive 
his body to synne. And were it the foulest cherl, 
or the foulest womman, that lyveth, and lestof value, 
yet is he chaunged thanne by synne and more foul, 
and more in servitude. Ever fro the heigher degre 
that man fallith, the more he is thral, and more unto 
God and to the werlde, vile and abhominable. goode 
God ! wel oughte a man have gret disdayn of such 
a thing that thorugh synne, ther he was free, 
now is he maked bonde. And therfore saith 
seint Austyn, if thou hast disdayn of thy servaunt, 
if he agilte or synne, have thou than disdeine that 
thou thiself schuldist doon synne. Tak reward of 
thy value, that thou be nought to foul in thiself. 
AUas ! wel oughte men have disdeyn to be ser- 
vauntes andthralles to synne, and sore ben aschamed 
of hemself, that God of his endeles goodnes hath 
set hem in heigh estate, or yeven hem witte, 
strength of body, hele, beautd, or prosperity, and 
bought hem fro the deth with his herte blood, that 
thay so unkindely ayeinst his gentilesce quyten 
him so vileynsly, to slaughter of her oughne soules. 
goode God ! ye wommen that ben of so gret 
beaute,remembrethyow of theproverbe of Salamon, 
that saith he likeneth a fair womman, that is a fool 
of hir body, to a rjmg of gold that were in the 
groyn of a sowe ; for right ajs a sowe wroteth in 
everich ordure, "so wrootith sche hir beaute in 
stynkyng ordure of S3mne. 

The thridde cause, that oughte moeve a man 
to contricioun, is drede of the day of doome, and 
of the orrible peynes of helle. For as seint Jerom 
saith, at every tyme that I remembre me of the day 

of doom^ I quake ; for whan I ete or drinke, or what 
80 that I doo, ever semeth me that the trompe 
sowneth in myn eere^ Riseth ye up that ben deede, 
and Cometh to the juggement. goode God I 
mochil ought a man to drede such a juggement, 
ther as we schul be alle, as saith seint Poul, bifom 
the sete of our Lord Jhesu Crist ; wher as he schal 
make a general congregacioun, wher as no man 
may ben absent; for certes ther avayleth non 
essoyne ne excusacioun; and nought oonly, that 
oure defaute schal he juged, InU eek that aUe aure 
werkes schid be openly knowen. And^ as seint 
Bernard saith, ther schal no pleynyng avayle, ne 
no sleight ; we schuln yive rekenyng of every ydel 
word. Ther schuUe we have a juge that may 
nought be disceyved ne corrupt; and why? for 
certes, alle oure thoughtes ben descovered as to 
him, ne for prayer ne for meede he nyl not be 
corupt. And therfore saith Salamon, the wrath 
of Godnewolnoughtsparenowight,for praier ne for 
yifle. And therfore at the day of doom ther is 
noon hope to eschape. Wherfore, as seint Anselm 
seith, ful greet anguisch schuln the synful folk 
have at that tyme ; there schal be the steme and 
the wroth juge sitte above, and under him the 
horrible put of helle open, to destroye him that 
wolde not byknowe his synnes, which S3mnes 
openly ben schewed bifom God and biforn every 
creature ; and on the lift syde, mo divelis than 
herte may thynke, for to hary and to drawe the 
synful soules to the pyne of helle ; and withinne 
the hertes of folk schal be the bytyng conscience, 
and withoute forth schal be the world al brennyng. 

Whider schal thanne the wrecche 83mful man flee 
to hyden him ? Certes he may not hyde him, he 
moot come forth and schewe him. For certes, as 
seith seynt Jerom, the erthe schal caste him out 
of him, and the see also, and the aer also, that 
schal be ful of thunder-clappes and lightnynges. 
Now sothly, who-so wel remembrith him of these 
tydynges, I gesse his synne schal not tome him to 
delit, but to gret sorw, for drede of the peyne of 
belle. And therfore saith Job to God, suf&e. Lord, 
that I may a while biwayle and wepe, or I go 
withoute retoumynge to the derke lend, covered 
with derknes of deth, to the lond of mysese and of 
derknesse, wher as is the schadow of deth, wher 
as is noon order ne ordinaunce, but grislich drede 
that ever schal laste. Loo, her may ye see, that 
Job prayde respit a while, to wepe and biwayle 
his trespas; for forsothe oon day of respit is 
bettre than al the tresor in this world. And for 
as moche as a man may aquyte himself byfom 
God by penaunce in this world, and not by tresor, 
therfore schuld he praye to God yive him respit 
a while, to wepe and to waile his trespas. For 
certes, al the sorwe that a man myht make fro the 
hegynnynge of the werld, nys but a litel thing, at re- 
gard of the sorwe of belle. The cause why that 
Job calleth belle the lond of derknes, understondith, 
that he clepith it lond or eorthe, for it is stable and 
never schal fayle ; and derk, for he that is in belle 
hath defaut of light material ; for certes the derke 
light that schal come out of the fuyr that ever 
schal brenne, schal tome him to peyne that is in 
belle, for it schewith him to thorrible develes that 

him tormenten. Covered with the derknes of deth ; 
that is to sayn, that he that is in helle, schal have 
defaute of the sight of God ; for certes the sight 
of God is the lif perdurable. The derknes of deth, 
ben the synnes that the wrecchid man hath doon, 
whiche that stourben him to see the face of God, 
right as a derk cloude doth bitwixe us and the 
Sonne. Lond of myseyse ; bycause that there ben 
thre manor of defautes agains thre thinges that 
folk of this world ban in this present lif, that is to 
sayn, honures, delices, and richesses. Agayns 
honours ban they in helle schame and confusioun ; 
for wel ye witen, that men clepyn honure the re- 
yerence that men doon to the man ; but in helle is 
noon honour ne reverence ; for certes no more re- 
verence schal ben doon ther to a kyng, than to a 
knave. For which God saith by the prophete 
Jeremie, thilke folk that me displesen, schul be in 
despit. Honour is eke cleped gret lordschipe. 
There schal no wight serven othir, but of harm and 
of torment. Honour eek is cleped gret dignite and 
heighnes ; but in helle schulle thay be al for-trode 
of develes. And God saith, thorrible develes 
schuln goon and comen upon the heedes of dampned 
folk ; and this is, for als moche as the heyher that 
thay were in this present lif, the more schuln thay 
ben abatid and defouled in helle. Agayns riches 
of this world schuln thay ban mysese of povert, 
and this povert shal be in iiij. thinges : in defaut 
of tresor ; of which, as David saith, the riche folk that 
embraseden and onedin in al here herte the tresor 
of this world, schuln slepen in the slepyng of deth, 
and nothing schuln thay iynde in her hondes of al 

her tresor. And moreover, the mysease of helle 
schal be in the defaut of mete and drink. For 
God saith thus by Moyses, thay schul be wasted 
by hunger, and the briddes of helle schuln devoure 
hem with bittir teeth, and the galle of the dragoon 
schal be her drink, and the venym of the dragoun 
here morsels. And forther-moreover her misease 
schal be in defaut of clothing, for thay schul be 
naked in body, as of clothing, save of fuyr in which 
thay brenne, and other filthis ; and naked schuln 
thay be of soule, of alle manor vertues, which that 
is the clothing of the soule. Wher ben thanne the 
gaye robes, and the softe scheetis, and the smale 
schirtes? Lo, what saith of hem the prophete 
Isaye, under hem schuln be strawed motthis, and 
here covertours schuln ben of worms of helle. 
And forther-morover here disease schal be in de- 
faute of frendes, for he is not povere that hath 
goode frendes ; but here is no frend, for neyther 
God ne no creature schal be frend unto hem, and 
everich of hem schal hate other with dedly hate. 
The sones and the doughtres schuln rebellen aga^nis 
the fader and the mooder, and kynrede agayns 
kynrede, and chiden and despisen everich of hem 
other, bothe day and night, as God saith by the 
prophete Michias, and the lovyng children that 
whilom loveden so fleisschlich everych other 
wolden everych of hem eten other if thay mighten. 
For how schulden thay loven hem togider in the peyne 
of heUe, whan thay hated everich of hem other in 
the prosperite of this lif ? For trustith wel, her 
fleisshly love was dedly hate ; as saith the prophete 
David, who-so that loveth wickidnes, he hateth his 

soule, and who-so hatith his oughne soule, certis 
he may love noon other wight in no manere. And 
therfore in helle is no solace ne frendschipe, but 
ever the more flesshly kjmredes that ben in helle, 
the more cursynge, the more chydynges, and 
the more deedly hate ther is among hem. And 
fortherover thay schul have defaute of alle manere 
delices ; for certis delices ben the appetites of thy 
fyve wittes; as sight, hieryng, smellyng, savoring, 
and touching. But in helle here sight schal be ful 
of derknes and of smoke, and her eyen therfore ful 
of teeris; and her hieryng ful of waymentynge, 
and of gruntynge of teeth, as saith Jhesu Crist, her 
nosethurles schuln ben ful of stynkyng stynk ; and, 
as saith Ysaye the prophete, here savoringe schal 
be ful of bitter galle ; and touchyng of al here body 
schal he y- covered with fuyr that never schd 
quenche, and with wormes that never schuln 
deyen, as God saith by the mouth of Ysaie. And 
for al so moche as thay schuln nought wene that 
thay may deyen for pejme, and by here deth fie 
fro peyne, that may thay understonde in the word 
of Job, that saith, ther as is the schadow of deth. 
Certes a schadow hath the liknesse of the thing of 
which it is a schadow, hot the schadowe is nouht 
the same thinge of whiche it is schadowe ; right so 
fareth the pejme of helle ; it is lik deth, for the 
horrible anguisshe ; and why ? for it peyneth hem 
ever as though men scholden deye anon; but 
certes thay schul not deye. For as saith seint 
Gregory, to wrecchid caytifs schal be yive deth 
withoute deth, and ende withouten ende, and de- 
faute withouten faylinge; for here deth schal 



276 THE CANTERBURY TALES. 

alway lyven, and here ende schal evermore by- 
g3nine, and here defaute schal not fayle. And 
therfor saith seint Johan the EyaungeliBt, thay 
schul folwe deth, and thay schuln nought fynde 
him, and thay schul desire to deyen, and deth 
schal flee fro hem. And eek Job saith, that in 
helle is noon ordre of rule. . And al be it that 
God hath creat al thing in right ordre, and no 
thing withoute ordre, but alle thinges benordeyned 
and noumbred, yit natheles thay that ben dampned 
been nought in ordre, ne holden non ordre. For 
the eorthe schal here hem no fruyt ; (for, as the 
prophete David saith, God sohal destroye the fruyt 
of the eorthe, as for hem) ne watir schal yive hem 
no moysture, ne the aier non refreisching, ne fuyr 
no light. For as seith seint Basile, the brennyng 
of the fuyr of this world schal God yive in helle to 
hem that ben dampnyd, but the light and the 
clemesse schal be yeve in hevene to his children ; 
right as thegoode man yeve fleisch to his children, 
and bones to his houndes. And for thay schul have 
noon hope to eschape, saith seint Job, atte laste, 
that ther schal horrour and grisly drede duelle with- 
outen ende. Horrour is alway drede of harm that 
is to come, and this drede schal ever duelle in the 
hertes of hem that ben dampnyd. And therfore 
han thay lorn al here hope for vij. causes. First, 
for God that is here jugge schal be withoute mercy 
to hem, ne thay may not please him, ne noon of his 
halwes ; ne they may yive no thing for here raun- 
soun ; ne thay have no voice to speke to him ; ne 
thay may not fle fro peyne ; ne thay have no good- 
nes in hem that thay may schewe to delivere hem 

fro peyne. And therfore saith Salomon, the wikked 
man deyeth, and whan he is deed, he schal have noon 
hope to eschape fro peyne. Who-so wolde thanne 
wel understonde these p<^e8 andbythynke him wel 
that he hath deserved thilke pe3mes for his synnes, 
certes he schulde have more talent to sik3m and to 
wepe, than for to synge or pleye. For as that 
Salamon saith, Who-so that hadde the science to 
knowe the peynes that ben establid and ordeynt 
for synne he wolde make sorwe. Thilke science, 
as saith seint Anstyn, maketh a man to wayment 
in his herte. 

The fourthe poynt, that oughte make a man 
have contricioun, is the sorwful remembraunce of 
the good that he hath left to doon heer in eorthe, 
and eek the good that he hath lorn. Sothly the 
goode werkes that he hath lest, eyther thay been 
the goode werkes that he wrought er he fel into 
deedly synne, or elles thai ben the goode werkes 
that he hath wroughte whU he Icde in synne. Sothdy 
the ffode werkes that he dede er he fel into synne 
ben amortised, and astoneyed, and dullid by ofte 
synnynge; that othere goode werkes that he 
wroughte whil he lay in dedly S3mne, been outrely 
deede, as to the lif perdurable in heven. 

Thanne thilke goode werkes that ben mortified 
by ofte synnyng, whiche goode werkes he dede . 
whiles he was in charity, ne mowe never quyken 
agayn withouten verray penitence. And thereof 
saith God by the mouth of Ezechiel that if the 
rightful man retoume agayn fro his rightwisnesse 
and werke wikkednesse, schal he live ? nay ; for 
alle the goode werkes that he hath wrought, 



278 THE CANTERBURY TALES. 

ne schuln never be in remembraunce, for he schal 
dye in his synne. And upon thilke chapitre saith 
seint Gregory thus, that we schuhi understonde 
this principjdly, that whan we doon dedly sjmne, 
it is for nought thanne to reherse or to drawe into 
memorie the goode werkes that we han wrought 
biforn; for certis in the werkyng of the dedly 
synne, ther is no trust to no good werkes that we 
han don bifome this tyme ; that is to say, as for 
to have therby the lif perdurable in heven. But 
natheles, the goode werkes quiken agayn and 
comen again, and helpen and availen to have the 
lif perdurable in heven whan we han contricioun ; 
but sothly the goode werkes that men doon whil 
that thai ben in deedly synne, for as moche as 
thay were doon in dedly synne, thay may never 
quyken ayeine. For certes, thinge that never hctdde 
lify may never qayhyne ; and al be it so that thay 
availen not to have the lif perdurable, yit avaylen 
thay to abrigging of the peyne of helle, or elles to 
gete temporal riches, or elles that God wolthe rather 
enlumyne and lightene the hert of the S3mful man 
to have repentaunce ; and eek thay availen for to 
usen a man to do goode werkes, that the feend 
have the lasse power of his soule. And thus the 
curteys Lord Jhesu Crist ne wolde nought no 
good werk be lost, for in somwhat it schal 
availe. But for als moche as the goode werkes 
that men don whil thay ben in good lif ben 
amortised by S3aine folwyng, and eek sith that 
alle the goode werkes that men doon whil thay ben 
in dedly synne, been outrely deede as for to have 
the lif perdurable, wel may that man, that no 



THE PERSONES TALE. 279 

goode werkes werkith synge thilke newe Frenshe 
song, Jay tout perdu moun temps et moun labour. 
For certis synne byreveth a man bothe goodnes of 
nature, and eek the goodnes of grace. For sothly 
the grace of the holy gost fareth lik fyre that may 
not ben ydel ; for fuyr as it forletith his werkyng, it 
faileth anoon, and right so when the grace faileth 
than lesith the synful man the goodnes of glorie, 
that oonly is byhight to goode men that labouren and 
werken. Wei may he be sory thanne, that oweth 
al his lif to God, as longe as he hath lyved, and 
eek as longe as he schal l3rye, that no goodnes ne 
hath to paye with his dette to God, to whom 
he oweth al his lyf ; for trusteth wel he schal yive 
accompt, as saith seint Bernard, of alle the goodes 
that han be yeven him in his present lif, and how 
he hath hem dispendid, nat so.moche that ther ne 
schal not perische an heer of his heed, ne a 
moment of an hour ne schal not perische of his 
tyme, that he ne schal yive of it a rekenyng. 

The fifte manor of contricioun, that moeveth a 
man therto, is the remembraunce of the passioun 
that oure Lord Jhesu Crist suJSred for us and 
for oure S3mnes. For as seith seint Bernard, whil 
that I lyve, I schal have remembraunce of the 
passioun that oure Lord Jhesu Crist suffred for us 
in preching, his werynesse in travayling, his 
temptacioun whan he fastid, his longe wakinges 
whan he prayde, his teeres whan he wepte for 
pite of good peple ; the wo and the schame and 
the filthe that men saide to him ; of the foule 
spittyng that men spitten on his face; of the 
buffettis that men yaf him; of the foule mowes 

and of the reproves that men to him saiden ; of 
the nayles with whiche he was nayled to the cros; 
and of al the remenaunt of his passioun, that he 
suffrede foe my synnes and no thing for his aume gilt. 
And ye schal understonde that in mannes synne is 
every manor ordre of ordinaimce turned up-so- 
doun. For it is soth, that God, and resoun, and 
sensualite, and the body of man, be so ordeyned, 
that everich of thise fonre thinges schulde have 
lordschipe over that other, as thus : God scholde have 
krdschip over resoun, and resoun over sensuality, 
and sensualite over the body of man. But sothly 
whan man S3mneth, al this ordre, or ordinaunce, is 
tomed up-so-doun ; and thanne, for as moche as 
the resoun of a man ne wol not be subject 
ne obeissant to God, that is his lord by right, 
tiierfore lesith it the lordschipe that it schulde 
have over sensualite, and ee^ over the body of 
man ; and why ? for sensualite rebellith thanne 
agayns resoun ; and by that way lesith resoun the 
lordschipe over sensualite, and over the body. 
For right as resoun is rebel to God, right so 
is bothe sensualite rebel to resoun and the body 
also. And certis this disordynaimce, and this re- 
bellioun, oure Lord Jhesu Crist bought upon his 
precious body ful deere ; and herkeneth in which 
wise. For as moche as resoun is rebel to God, 
therfore is man worthy to have sorwe, and to be 
deed. This suflfred oure Lord Jhesu Crist for 
man, after that he was bytraysed of his disciple, 
and distreyned and boimde, so that the blood brast 
out at every nayl of his hondes, as saith seint 
Austyn. And fortherover, for as mochil as resoun 

of man wol nought damite sensuality whan it may, 
therfore is man worthy to have schame ; and this 
suffered oure Lord Jhesu Crist for man, whan thay 
spitten in his face. And fortherover thanne, for 
as moche as the caytif body of man is rebelle 
bothe to resoun and to sensualite, therfore it is 
worthy the deth ; and this sufired oure Lord 
Jhesu Crist for us upon the croys, wher as ther 
was no part of his body fire, withoute gret'peyne 
and bitter passioun. And al this sufired oure 
Lord Jhesu Crist that never forfeted; and thus 
sayd he, to mochil am I streyned, for the thinges 
that I never deservyd ; and to moche defouled for 
schendschip that man is worthy to have. And 
therfore may the S3aifiil man wel seye, as saith 
seint Bernard, acursed be the bittemesse of my 
sinne, for which ther muste be suffered so muche 
bittemes. For certis, after the dyvers discord- 
aunces of oure wickednes was the passioun of 
oure Lord Jhesu Crist ordeyned in divers thinges; 
as thus. Certis sinfiil mannes soule is bytraysid 
of the devel, by coveitise of temporal prosperite ; 
and scorned by disceyt, whan he cheseth fleischly 
delytes ; and yit is it tormentid by impacience of 
adversite, and byspit by servage and subjeccioun 
of synne, and atte last it is slayn finally. For this 
discordaunce of synful man, was Jhesu Crist first 
bytraised ; and after was he bounde, that com for 
to unb3aiden us fro synne and of pejme. Than 
was he scorned, that oonly schulde be honoured in 
alle thing of alle thinges. Than was his visage, 
that oughte be desired to be seyn of al mankynde 
(in which visage aungels desiren to loke) viley- 

nously byspit. Thanne was he scourged that 
nothing had agilt ; and fynally, thanne was he 
crucified and sla3m. Thanne was accomplised the 
word of Ysaye, he was woundid for oure mysdede, 
and defouled by oure felonyes. Now, sith Jhesu 
Grist tok upon him thilke peyne of alle oure 
wikkednes, mochil oughte synful men wepe and 
b3rwayle, that for his sjoines schulde Goddes sone 
of hevene al this endure. 

The sixte thing that oughte to moeve a man to 
contricioun, is the hope of thre thinges, that is to 
sayn, foryevenes of synne, and the yifte of grace 
wel for to do, and the glorie of heven, with which 
God schal guerdoune man for his goode deedis. 
And for als moche as Jhesu Crist yeveth us these 
yiflbes of his largesse and of his soverayn bounte, 
therfore is he cleped, Jhesus Nazarerms rex 
JridcBorum, Jhesus is for to saye, saveour or sava- 
cioun, of whom me schal hope to have foryevenes 
of synnes, which that is proprely savacioun of 
synnes. And therfore seyde the aungel to Joseph, 
thow schciU clepe his name Jhesus, that schal save 
his poeple of here synnes. And herof saith seint 
Petir, ther is noon other name under heven, that 
is yeve to any man, by which a man may be savyd, 
but oonly Jhesus. Nazarenus is as moche to saye 
as florisching, in which a man schal hope, that he 
that yeveth him remissioun of sjmnes, schal yive 
him grace wel to doo. For in the flour is hope of 
fruyt in tyme comynge, and in foryivenes hope of 
grace wel to do. I was at the dore of thin herte, 
saith Jhesus, and cleped for to entre ; he that 
openith to me, schal have foryevenes of synne ; I 

wol entre into him by my grace, and soupe with 
him by the goode workes that he schal doon, whiche 
werkes ben the foode of God, and he schal soupe 
with me by the grete joye that I schal yive him. 
Thus schal man hope, that for his werkis of pen- 
aunce God schal yive him his regno, as he bihetith 
him in the Gospel. 

Now schal man understonde, in what maner 
schal be his contricioun. I say, it schal be uni- 
versal and total, this is to say, a man schal be 
verray repentaunt for alle his sjmnes, that he hath 
doon in delyt of his thought, for delit is ful perilous. 
For ther ben tuo manors of consentyng, that one 
of hem is cleped conseittynge of affeccioun, whan a 
man is moeved to synne, and delitith him longe 
for to thinke on that synne, and his resoun apar- 
ceyveth wel that it is S3mne agayns the lawe of 
God, and yit his resoun refreyneth not his foule 
delit or talent, though he seth wel apertly, that it 
is ayenst the reverence of God; although his 
resoun consente not to do the synne in dede, y\t 
sayn some doctours, delyt that duellith longe it is 
ful perilous, al be it never so lite. And also a 
man schulde sorwe, namely for al that he hath 
desired agayn the lawe of God, with parfyt con- 
sentjmge of his hert and of his resoun, for therof 
is no doute, that it is dedly S3mne in the consent- 
ynge,for certis ther is no dedly synne, but that it nas 
first in mannes thought, and after that in his delit, 
and so forth into consentyng, and into dede. Wher- 
fore say I, that many men repente hem never of 
suche thoughtes and delites, ne never schrive hem 
of it, but oonly of the dede of grete synnes out- 

ward. Wherfore I say, that suche wickid delitis 
and wickid thoughtes ben subtile bigilours of hem 
that schubi be dampned. Moreover man oughte 
to sorwe for his wicked wordes, as wel as his 
wikked dedes ; for certis the repentaunce of a sin- 
guler synne, and nought repente of alle his other 
synnes, or eUes repente him of aUe his othere sinnes, 
and not of a singviere sinne, may nought availe. 
For certis God Almighty is al good, and therfore 
he foryeveth al, or elles right nought. And here- 
of saith seint Augustin, I wot certeynly, that God 
is enemy to every S3mnere; and how thanne he 
that observith oon S3rnne, schal he have remissioun 
of the remenant of his other synnes ? Nay. And 
fortherover, contricioun schulde be wounder sorw- 
ful and anguisschous, and therfore yivith him God 
pleinly his mercy. And therfore whan my soule 
was anguissheous withinne me, I hadde remem- 
braunce of God, that my prayer mighte come to 
him. And fortherover, contricioun moste be con- 
tinuelly, and that a man have stedefast purpos to 
schryve him, and for to amende him of his Ijrf. 
For sothly, whil contricioun lastith, man may ever 
hope of foryevenes. And of this cometh hate of 
synne, that destroyeth S3mne bothe in himself, and 
eek in other folk at his power. And therfore saith 
David, ye that loven God, hatith wikkidnesse ; for 
trustith wel for to love God, is for to love that he 
loveth, and hate that he hateth. 

The laste thing that a man schuld understonde in 
contricioun is this, wherof availith contricioun ? I 
say, that som tyme contricioun delivereth man fro 
synne ; of which that David saith, I say, quod David, 

that is to saye I purposid fennely to schryve me, and 
thou, Lord, relesedist my ByDne. And right so as 
contricioun availith nat withoute sad purpos of schrift 
if man have oportunite, right so litil worth is shrifbe 
or satisfaccioun withoute contricioun. And, more- 
over, contricioun destruyeth the prisoun of helle, 
and makith wayk and feble the strengthes of the 
develes, and restorith the yift of the holy gost, and 
of alle Tertues, and it clensith the soule of synnes, 
and delivereth the soule fro the peynes of helle, 
and fro the companye of the devel, and fro the serv- 
age of synne, and restorith it to alle goode« espi- 
ritueles, into the companye and communioun of 
holy chirche. And fortherover, it makith him that 
Bomtyme was sone of ire, to be the sone of grace ; 
and alle these thinges he provith by holy writte. 
And therfore he that wil sette his herte to these 
thinges, he were ful wys. For sothe he scholde 
not thanne in al his lyf have corrage to synne, but 
yiven his body and al his herte to the service of 
Jhesu Crist, and therof do him homage. For 
certis oure swete Lord Jhesu Crist hath sparid us 
so debonerly in oure folyes, that if he ne hadde 
pite of mannes soule^ sory songe mighte we alle 
synge. 

EXPLICIT PEIMA PAES PENITENTIiB ; ET INCIPIT 
SECT7NDA PABS EJUSDE3I. 

PHE secounde partye of penitence is con- 
fessioun, that is, signe of contricioun. 
Now schul ye understonde what is con- 
fessioun ; and whethir it oughte needes 
be doon or noon ; and whiche thinges ben conven- 
able to verray confessioun. First schalt thou 
understonde, that confessioun is verrey schewyng 
of synnes to the prest ; this is to sayn verray, for 
he moot schewe him of alle the condiciouns that 
ben long3mge to his synne, as ferforth as he can ; 
al mot be sayd, and nought excused, ne hyd, ne 
forwrappid ; and nought avaunte him of his goode 
werkis. And forthermore it is necessary to under- 
stonde whens that synnes springe, and how thay 
enct'eaen, and whiche thay ben. 

Of the springing of synnes as seint Poul saith, 
in this wise ; that right as by a man sjmne entrede 
first into this world, and thorugh that synne deth, 
right so thilke deth entred into alle men that 
synneden 5 and this man was Adam, by whom that 
synne entred into this world, whan he brak the 
comaundement of God. And therfore he that 
first was so mighty, that he schulde not have deyed, 
bicam siththe siiche on that he moste needis deye, 
whethir he wolde or noon, and al his progenie 
that is in this world, that in thilke manner syn- 
neden. Loke that in the estate of innocence, whan 
Adam and Eve wakid were in Paradys, and no 
thing schame ne hadden of her nakidnesse, how 

that the serpent, that was most wily of alle other 
bestis that god hadde makid, sayde to the wom- 
man, why comaundid God to yow ye schulde 
nought ete of every tree in Paradys ? The wom- 
man answerde, of the fruyt, quod she, of the trees 
in Paradys we feede ns, but sothly of the fruyt of 
the tre that is in the myddil of Paradis God forbad 
us for to eten, ne not touche it, lest peraventure 
we schulde deye. The serpent sayde to the wom- 
man, nay, nay, ye schal not deye of deth, for sothe 
God wot, that what day ye ete therof youre eyen 
schal open and ye schul ben as goddis, knowing 
good and harm. The womman saugh the tree 
was good to feedyng, and fair to the eyen, and de- 
litable to sight ; she tok of the fruyt of the tree 
and eet it, and yaf to hir housbond, and he eet it ; 
and anoon the eyen of hem bothe openeden ; and 
whan that thay knewe that thay were naked, thay 
sowede of fige leves in manor of breches, to hiden 
here membris. Here may ye see, that dedly synne 
hath first suggestioun of the feend, as scheweth 
here by the neddir ; and aftirward the delit of the 
fleisch, as scheweth here by Eve ; and after that 
the consentyng of resoun, as schewith by Adam. 
For trustith wel, though so were that the feend 
temptid oon, Eve, that is to sayn the fleissch, and 
the flessche hadcZe delit in the beauts of the fruyt 
defendid, yit certes til that resoun, that is to say, 
Adam, consentide to the etyng of the fruyt, yit stood 
he in thastaat of innocence. Of thilk Adam took 
we thilke synne original ; for of him flesschly des- 
cendit be we alle and engendrit of vile and corrupt 
matiere ; and whan the soule is put in oure body. 

right anoon is contract original synne ; and that, 
that was erst but cndy peyne of concupiscence, is 
qftenvarde hoihe peyne and sintte; and therefore be 
we alle i-bom sones of wraththe, and of dampna- 
cioun perdurable, if it nere baptisme that we re- 
sceyven, which bynymeth us the culpe. But for- 
sothe the peyne duellith with us as to temptaciouny 
which peyne highte concupiscence. And this con- 
cupiscence, whan it is wrongfully disposed or or- 
deyned in man, it makith him to coveyte, the 
covetise of fleisschly synne, by sight of his eyghen, 
as to erthely thinges, and eek coveityse of heigh- 
nesse, as by pride of herte. 

Now as to speke of the firste coveitise, that is 
concupiscence after the lawe of oure membris, that 
weren lawfuUi maked, and he rihtfid juggement of 
God, I saie, for as moche that a man is nought also 
obeissant to God, that is his Lord, therfore is 
fleissch to him disobeisant thurgh concupiscence, 
which that yit is cleped norisshing of synne, and 
occasion of synne. Therfore, al the while that a 
man hath in him the peyne of concupiscence, it is 
impossible but he be tempted somtyme and moeyed 
in his fleisch to synne. And this may not faile, 
as longe as he liveth. Hit may wel wexe feble €uid 
faille by vertu of baptisme, and by the grace of 
God thorugh penitence ; but fully schal it never 
quenche, that he schal somtyme be moeved in 
himself, but if he were al refreynit by siknes, 
or by mslefice of sorserye, or colde drinkes. For 
what saith seint Poul ? the fleissh coveitith agayn 
the spirit, and the spirit agayn the fleisch ; thay 
ben so contrarie and so stryyen, that a man may 

nought alway do as he wolde. The same seint 
Poul^ after his penaunce, in watir and in lond ; in 
watir by night and by day, in gret peril, and 
in gret peyne ; in lond and in famyne and in 
thurst, and colde and clothles ; oones almost 
stoned al to the deth ; yit saide he, alias ! I caytif 
man, who schal del3rvere me fro the prisoun of my 
caytif body? And seint Jerom, whan he long 
tyme h&dde woned in desert, here wher as he hadde 
no compaignye but of wilde bestes; wher as 
he hadde no mete but herbes, and water to his 
drink, ne non bed but the nakid erthe, for which 
his fleisch was as blak as an Ethiopen, for hete, and 
neigh destroyed for cold; yit sayde he, that the 
brennyng of lecchery boylid in al his body. Wher- 
fore I wot wel sicurly that thay be desce3rved that 
say, thay ben not temptid in here body. ' Wit- 
nesse on seint Jame thapostil, that saith, that 
every wight is tempted in his oughne concu- 
piscence ; that is to sayn, that everych of us hath 
matere and occasioun to be tempted of the norisch- 
yng of synne that is in his body. And therfore 
seint Johan the Evaungelist saith, if that we sayn 
we be withoute s)mne, we deceyve ouresilf, and 
trouthe is nought in us. 

Now schal ye understonde in what maner that 
synne waxith and encresceth in a man. The 
firste thing is thilke norisching of synne, of which 
I spak bifom, thilke concupiscence ; and after that 
cometh the suggestions of the devel, this is to 
sayn, the develes bely, with which he bloweth in 
man the fujrr of fleisschly concupiscence; and 
after that a man bythinke^A him whethir he wol 

don it or non, thilke thing to which he is tempted. 
And thanne if that a man withstonde and wayve 
the firste entisynges of his fleisshe, and of the 
feend, it is no synne ; and if so he he do not so, 
thanne feleth he anoon a flame of delit, and 
thanne it is good to be war and kepe him wel, or 
eUis he wil falle anoon into consentyng of synne, 
and thanne wol he do it, if he may have tyme, and 
space, and place. And of this matere saith Moyses 
by the devel, in this maner ; the feend saith, I wol 
chace and pursewe the man by wickid suggestiouns, 
and I wil hent him by moevyng or steryng of 
synne, and I wil parte my prise, or my pray, by 
deliberacioun, and my lust schal be accomplisit in 
delit ; I wil drawe my sword in consentynge ; 
(for certes, right as a swerd departith a thing in 
tuo parties, right so consentynge departeth God 
fro man ;) and thanne wol I sle him with my bond 
in dede of synne. Thus saith the feend; for 
certis, thanne is a man al deed in soule ; and thus 
is synne accompZisid, by temptacioim, by delit, and 
by consentyng; and thanne is the synne cleped 
actuel. 

For sothe synne is in two maneres, outher it is 
venial, or dedly synne. Sothly, whan man lovith 
any creature more than Jhesu Crist oure creatour, 
thanne it is dedly synne ; and venial synne is, if a 
man love Jhesu Crist lesse than him oughte. For 
sothe the dede of this venial synne is ful perilous, 
for it amenisith the love that men schulde have to 
God, more and more. And therfore if a man 
charge more himself with manysuche venial synnes, 
certes, but if so be that he som tyme discharge him 

of hem by schrifbe, thay mayc ful lightly amenise 
in hiin al the love that he hath to Jhesu Crist ; 
and in this wise skippith venial into dedly synne. 
For certes, the more that a man chargith his soule 
with venial S3aines, the more is he enclyned to falle 
in deedly synne. And therfore let us nought be 
negligent to descharge us of venial synnes. For 
the proverbe saith, that many smale makith a gret. 
And herken this ensample ; a greet wawe of the 
see Cometh som tyme with so gret a violence, that 
it drenchith the schip ; and the same harm doon 
som tyme smale droppis of watir, that entrith 
thurgh a litil creves into the thurrok, and into the 
bothum of a schip, if men be so neggligent, that 
thay descharge it nought by tyme. And therfore, 
although ther be differrence betueenc these tuo 
causes of drenching, algates the schip is dreynt. 
Right so farith it som tyme of deedly synne, and 
of anoyous venial synnes, whan thay multiplien in 
a man so gredy, that thilke worldly thynges that 
he loveth, thurgh which he sinneth venially, is as 
gret in his herte as the love of God, or more. And 
therfore the love of every thing that is not byset in 
God, ne doon principally for Goddes sake, although 
a man love it lasse than God, yit is it venial synne ; 
and deedly synne, whan the love of eny thing 
weyeth in the hert of a man, as moche as the love 
of God, or more. Dedly synne is, as saith seint 
Austyn, whan man tometh his hert from God, 
which that is verray soverayn bounte, that may not 
chaunge and flitte, and yive his herte to a thing 
that may chaunge and flitte ; and certes, that is 
every thing save omly God of heven. For sothe, if 

that a man yive his love, the which that he owith 
to God with al his herte, unto a creature, certes, as 
moche of love as he yiveth to thilke creature, so 
moche he reveth fro God, and therfore doth he 
synne, for he that is dettour to God, ne yeldeth 
not to God al his dette, that is to sayn, al the love 
of his hert. 

Now siththe man understondith generally which 
is venial synne, thanne is it covenable to telle spe- 
cially of synnes, whiche that memy a man peraven- 
ture ne demith hem no synnes, and schryveth him 
not of the same thinges, and yit natheles thay ben 
synnes ; and, sothly, as clerkes writen ; this is to 
say, at every tyme that man etith or drinkith 
more than suffiseth to the sustienaunce of his body, 
in certeyn he doth sjmne ; and eek whan he spekith 
more than it needith, he doth synne ; and eek whan 
he herkeneth nought benignely the pleynt of 
the pore ; eek whan he is in hele of body, and 
wil not faste whan other folk fasten, withouten 
cause resonable ; eek whan he slepith more than 
needith, or whan he cometh by thilk enchesoun to 
late to holy chirche, or to other werkes of charite ; 
eke whan he useth his wyf withoute soverajoi desir 
of engendrure, to thonour of God, and for thentent 
to yelde his wyf the dette of his body ; eek whan 
he wil not visite the sike, and the prisoner, if he 
may ; eek if he love wyf, or child, or other worldly- 
thing, more than resoun requireth ; eek if he flatere 
or blaundisshe more than him oughte for eny ne- 
cessite; ek if a man menuse or withdrawe the 
almesse of the povere ; eek if he apparaylith his 
mete more deliciously than it nedith, or ete it to 

hastily by licouresnes ; eek if he talke of vanitees 
at chirche, or at Goddis service, or that he be a 
talkere of ydilc wordes of vanite or of vilonye, for 
he schal yelde of hem acount at the day of dooxne ; 
eek whan he heetith or assureth to do thinges that 
he may nought performe ; eek whan that by light- 
nes or foly he myssaith or scorneth his neighebor ; 
eek whan he hath eny wicked suspeccioun of thing, 
that he wot of it no sothfastnesse : these thinges 
and mo withoute nombre ben synnes, as saith seint 
Austyn. Now schal men understonde, that al be 
it so that noon erthely man may eschiewe alle venial 
synnes, yit may he refreyne hem by the brennyng 
love that he hath to oure Lord Jhesu Crist, and by 
prayeres, and by confessioun, and other goode 
werkes, so that it schal but Ktil greve. For, as 
saith seint Austyn, yif a man love God in such a 
maner, that al that ever he doth is in the love of 
God, or for the love of God verraily, for he bren- 
neth in the love of God, loke how moche that a 
drope of watir, that fallith in a fumeys ful of fuyr, 
annoyeth or greveth the hrenmnge of the fyre, so 
moche in Wee manere annoyeth or greveth a venial 
synne unto a man that is perfyt in the love of Jhesu 
(Mst. Men may also refrejme venial synne, by the 
resceyvyng of the precious body of Jhesu Crist; 
by receyvyng eek of holy water ; by almes dede ; 
by general confessioun of Confiteor at masse, and 
at pryme, and at complyn ; and by blessing of bis- 
sehops and of prestos^ and by other goode werkis. 
Now it is bihovely thing to telle whiche ben 
dedly synnes, that is to sayn, chiveteyns of synnes ; 
for as moche aa aUe thay renne in oon loos, but in 

divers manera. Now ben thay cleped chivetejms, 
for als moche as thay ben chief and springers of 
alle othere synnes. The roote of these seven synnes 
thanne is pride, the general synne and roote of 
alle harmes. For of this roote springen general 
braunches ; as ire, envye, accidie or sleuthe, avarice 
or coveitise (to commune understondynge), glo- 
tonye, and leccherie : and everich of these S3mne8 
hath his braunches and his twigges, as schal be de- 
clarid in here chapitres folwinge. 

DE StrPEEBIA. 

And though so be, that no man can telle utterly 
the nombre of the twigges, and of the harm that 
Cometh of pride, jit wol I schewe a pary of hem, 
as ye schul understonde. Ther is inobedience, 
avauntyng, ypocrisye, despit, arragaunce, impu- 
dence, swellyng of hert, insolence, elacioun, inpa- 
dence, strif, contumacie, presumpdoun, irreverencey 
pertinacie, veinglorie, and many another twigge 
that I can not telle ne declare. Inobedient is he 
that disobeieth for desp3rt to the comaundementz 
of God, and to his sovereigns, and to his gostJy 
fader. Avauntour, is he that bosteth of the harm 
or of the bounty that he hath don. Ypocrisy, is 
he that hydeth to schewe him such as he is, and 
scheweth him such as he is not. Despitons, is he 
that hath desdayn of his neighebour, that is to say, 
of his evencristen, or hath despit to doon that him 
oughte to doon. Arragaunt, is he that thinketh 
that he hath thilke bountees in him, that he hath 
not, or weneth that he schulde have hem by desert. 

or elles he demeth that he is that he is not. Im- 
pudent^ is he that for his pride hath no schame of 
his sjnne. Swelljmg of hert, is whan a man re- 
joysith him of harm that he hath don. Insolent, 
is he that dispisith in his juggement alle other 
folk, as to regard of his valieu, and of his conn3mg, 
and of his spekyng, and of his heryng. Elacioun, 
is whan he may never suflFre to have maister ne 
felawe. Impacient, is he that wil not hen i-taught 
ne undemome of his vices, and by stryf werreth 
trouthe wityngeZy, and defendeth his folie, Conti- 
max, is he that thorugh his indignacioun is agains 
everych auctorite or power of hem that been his 
soverayns. Presumpcioun, is whan a man under- 
takith and emprisith that him oughte not to do, or 
elles that he may not doo, and that is cleped sur- 
quidrye. Irreverence, is whan men doon not 
honour ther as hem oughts to doon, and wayteth 
to be reverenced. Pertinacie, is whan man de- 
fendith his folye, and trusteth to moche to his owne 
witte. Vayn^orie, is for to have pomp, and delit 
in temporal heighnes, and glorifie him in worldly 
estaat. Jangelyng, is whan a man spekith to 
moche bifom folk, and clappith as a mille, and 
taketh no keep what he saith. 

And yit is ther a prive spice of pride, that 
wayteth first to be saluet er he saliewe, al be he 
lasse worth than that other is, paradventure ; and 
eek wayteth or desireth to sitte above him, or to go 
above him in the way, or kisse the pax, or ben 
encensed, or gon to the offringe bifom his neighe- 
bore, and suche semhlahle thinges, against his dvU 
peraveniure, but that he hath his herte and his entente 



296 THE CANTERBURY TALES. 

in suche a proud desir to be magnified and hon- 
oured tofom the poeple. 

Now ben ther tuo maners of pride ; that oon is 
heighnes withinne the hert of a man, and that 
other is withoute. Of which sothly these for- 
sayde thinges, and mo than I have said, aperte3meii 
to pride that is in the hert of a man ; and that 
other spices of pride ben withoute ; but natheles, 
that oon of thise spices of pride is signe of that 
other, right as the gay levesselle at the taveme is 
signe of wyn that is in the celer. And this is in 
many thinges ; as in speche and contienaunce, and 
in outrageous array of clothing. For certis, if 
iher hadde be no synne in clothing, Grist wolde 
not so soone have notid and spoke of the clothing 
of thilke riche man in the gospel. And seint 
Gregorie saith, that precious clothing is coupable 
for derthe of it, and for his schortnes, and for his 
straungenes and disgisines, and for the superfluite, 
or for the inordinat skantnes of it ; alias ! many 
man may sen as in oure dayes, the synful costlewe 
array of clothing, and namely in to moche super- 
fluitS, or dies in to disordinat scantnes. 

As to the firste synne that is in superfluitS of 
dotheynge, which that makid is so dere, to harm of 
the poeple, not oonly the cost of embrowdyng, the 
deguyse, endentyng or barryng, oumdyng, palyng 
or bendyng, and semblable wast of cloth in vanite ; 
but ther is also costlewe furring in here gownes, 
so mochil pouns3mg of chiseles to make holes, so 
moche daggyng of scheris, for with the superfluity 
in lengthe of the forsaide gownes, traylinge in the 
donge and in the myre, on hors and eek on foote. 

as wel of man as of womman^ that al thilke tray- 
lyng is verra% (as in effect) wasted, consumed, 
thredbare, and rotyn with donge, rather than it is 
yeven to the pore, to gret damage of the forsaide 
pore folke, and that in sondry wise; this is to 
sain, the more that cloth is wastid, the more most 
it coste to the poeple for the scarsenes ; and for- 
thermore, if it so be that thay wolde yive suche 
poimsed and daggid clothing to the pore folk, it is 
not convenient to were to the pore folk, ne suffi- 
saunt to beete here necessite, to kepe hem fro the 
desperance of the colde firmament. Upon that other 
syde, to speke of the horrible disordinat scantnes 
of clothing, as ben these cuttid sloppis or anslets, 
that thurgh her schortnes ne covereth not the 
Bchamful membre^ of man, to wickid entent ; alias ! 
som men of hem schewen the schap and the boce 
of the horrible swollen membres, that semeth like 
to the maledies of himia, in the wrapping of here 
hose, and eek the buttokes of hem, that faren as it 
were the hinder part of the sche ape in the fulle of 
the moone. And moreover the wrecchid swollen 
membres that thay schewe thurgh desgysyng, in 
departyng of here hoses in whyt and reed, seemith 
that half the schameful priv^ membres were flayn. 
And if it so be that thay departe here hosen in 
other colours, as is whit and bliew, or whit and 
blak, or blak and reed, and so forth; thanne 
semith it, as by variaunce of colour, that half the 
party of his privy membris ben corrupt by the 
fiiyr of seint Antony, of by cancre, or by other such 
meschaunce. And jrit of the hynder partye of 
here buttokes it is ful horrible for to see, for 

certis in that partie of here body ther as thay 
purgen her stynkyng ordure, that foule party 
schewe thay to the poeple proudly in despyt of 
honeste, which honeste that Jhesu Crist and his 
frendes observeden to schewen in hire lif. Now as 
of the outrageous array of wommen, God wot, that 
though the visage of some of hem seme ful chaste 
and debonaire, yit notifye thay, in here array of 
SLttyre, licorousnesse and pride. I say not that 
honeste in clothing of man or womman is un- 
covenable, but certis the superfluite or disordinat 
skantnes of clothing is reprevable. Also the synne 
of here ornament, or of apparaile, as in thinges 
that aperteynen to rydyng, as in to many delicat 
horses, that ben holden for delyt, that thay ben so 
faire, fat, and costlewe; and also in many a 
vicious knave, mayntened bycause of hem ; and in 
to curious harnoys, as in sadelis, and bridlis, 
croupours, and peytrelle, covered with precious 
clothing, and riche barres and plates of gold and of 
silver. For whiche God saith by Zacharie the 
prophete, I wol confounde the ryders of such 
horsis. These folk take litil reward of the ryding 
of Goddes sone of heven, and of his hameys, whan 
he rode upon an asse, and .hadde noon other 
hameys but the clothing of his povere disciples. 
We ne rede not that ever he rode on other beest. I 
speke this for the synne of superfluite, and nought 
for resonable honeste, whan resoun it requirith. 
And fortherover, certes pride is gretly notified in 
holdyng of gret meyn^, whan thay ben of litil 
profyt or of right no profyt, and namely whan 
that meyne is felenous and daungerous to the 

poeple by hardynesse of lordschipe, or by way of 
offices; for certes, suche lordes selle thanne here 
lordschipe to the devel of helle, whan thay sus- 
teyne the wickidnes of here meyne. Or elles, 
whan these folk of low degre, as is thilke that 
holden hostilries, and sustejme the thefte of her 
hostilers, and that is in many maneres of disceytes; 
thilke maner of folk ben the flyes that folwen the 
hony, or elles the houndes that folwen the cara)m. 
Suche forsayde folk strangelen spirituelly here 
lordschipes; for whiche thus saith David the 
prophete, wikked deth moot come upon such lord- 
schipes, and God yeve that thay moote descende 
into helle adoun ; for in here houses ben iniquities 
and schrewednesses, and not God of heven. And 
certes, but thay do amendement, right so as Jacob 
yaf his benisoun to Laban by the service of God, 
and to Pharao by the service of Joseph, right so 
God wil yeve his malisoun to such lordschipes as 
suste3aien the wikkednes of her servauntes, but 
thay come to amendement. 

Pride of the table apperith ful ofte ; for certes 
riche men ben deped to fester, and pore folk 
ben put away and rebuked ; also in excesse of 
divers metis and drinkis, and namely of suche 
maner of bake metis and dische metes brennjmg 
of wilde fuyr, and peynted and caatelid with papire, 
and semblable wast, so that it is abusioun for to 
thinke. And eek in greet preciousnes of vessel, 
and in euriousnesse of vessel, and of mynstralcye, 
by the whiche a man is stired the more to delitis 
of luxurie ; if so be that thay sette her herte the 
lasse upon oure Lord Jhesu Crist, certeyn it is a 

synne ; and certeinly the delites mighte be so grete 
in this caas, that men mighte lightly faUe by hem 
into dedly synne. The espices that sourdren of 
pride, sothely whan thay sourdren of malice y- 
magined and avised, afom cast, or elles of usage, 
ben dedly synnes, it is no doute. And whan thay 
sourden by frelte unavysed sodeinly, and sodeinly 
withdrawe agayn, al be thay grevous synnes, I 
gesse thay ben not dedly. Now mighte men axe, 
whereof pride sourdeth and springeth. I say som 
tyme it springith of the goodes of nature, and som 
tyme of the goodes of fortune, and som tyme of 
the goodes of grace. Certes the goodes of nature 
stonden outher in goodes of body, or goodes of 
Boule. Gertis, the goodes of the body ben hele of 
body, strengthe, deliverTiesse, beaute, gentrie, 
fraunchise ; the goodes of nature of the soule ben 
goode wit, scharp understondyng, subtil engyn, 
vertu naturel, good memorie; goodes of fortune 
been richesses, highe degrees of lordschipes, and 
preisyngof the poeple; goodes of grace been science, 
power to suflFre spirituel travaile,benignite,vertuou8 
contemplacioun, withstondyng of temptacioun, and 
semblable thinges; of whiche forsayde goodes, 
certes it is a ful gret foly, a mah to pryden him 
in any of hem alle. Now as for to speke of goodes 
of nature, God wot that som tyme we have hem 
in nature as moche as to oure damage as to oure 
profit. As for to speke of hele of body, certes it 
passith M lightly, and eek it is ful ofte enchesoun 
of the siknesse of the soule. For God woote, the 
flesshe is a fid grete enmy to the soule ; and ther- 
fore the more that oure body is hool, the more be 

we in peril to falle. Eke for to pride him in his 
strengthe of body, it is a foly ; for certes the fleisch 
coveytith again the spirit ; and ay the more strong 
that the fleisch is, the sorier may the soule be ; 
and overal, this strengthe of body and worldly 
hardynes causeth ful ofte many man peril and 
meschaunce. Eek for to pride him of his gentrie 
is ful gret folye ; for often tyme the gentrie of the 
body bynymeth the gentery of the soule ; and we 
ben alle of oon fader and of oon moder ; and alle 
we ben of oon nature roten and corrupt, hothe 
riche and pore. For sothe oon maner gentry is 
for to prayse, that apparailleth mannes corrage 
with vertues and moralitees, and makith him 
Cristes child; for trustith wel, over what man 
that synne hath maistry, he is a verray cherl to 
synne. 

Now ben ther general signes of gentilessce ; as 
schewyng of vice and rybaudrie, and servage of 
synne, in word, in werk and contenaunce, and 
usinge vertu, curtesie, and clennes, and to be 
liberal, that is to sayn, large by mesure ; for thilke 
that passith mesure is foly and synne. And another 
is to remembre him of bounte that he of other folk 
hath resceyved. Another is to be benigne to his 
goode subjectis ; wherfore, as saith Senek, ther is 
nothing more covenable to a man of heigh estate, 
than debonairt^ and pite ; and therfore thise flies 
than men clepen bees, whan thay make here king, 
thay chesen oon that hath no pricke wherwith he 
may stjoige. Another is, a man to have a noble 
herte and a diligent, to atteigne to hihe vertuous 
thinges. Certis, also who that prideth him in the 

goodes of grace, is eek an outrageous fool; for 
thilke yiftes of grace that schulde have i-tomed 
him to goodnes and medicyne, tometh him to 
venym and to confusioun, as saith seint Gregory. 
Certis also, who-so pridith him in the goodes 
of fortune, he is a M gret fool ; for som tyme is 
a man a gret lord by the morwe, that is a ca}-tif 
and a wrecche er it be night ; and some tjme the 
riches of a man is cause of his deth : and som 
tyme the delice of a man is cause of his grevous 
maledye, thurgh which he deieth. Certis, the 
commendacioun of the poeple is som tyme ful fals 
and ful brutil for to truste ; this day thay prayse, 
to morwe thay blame. God woot, desir to have 
commendacioun of the poeple hath causid deth of 
many a busy man. 

EEMEDIIJM CONTEA SUPEEBIAM. 

Now sith so is, that ye han herd and understonde 
what is pride, and whiche ben the spices of it, and 
whens pride sourdeth and springeth; now schul 
ye understonde which is the remedy agayns pride ; 
and that is humilite or meekenes, that is a vertu 
thurgh which a man hath verray knowleche of 
himself, and holdith of himself no pride, ne pris, 
ne deynte, as in regard of his desertes, considering 
evermore his frelte. Now ben ther thre manors 
of humility ; as humilite in hert, another is humi- 
lite in his mouth, the thridde in his workes. The 
humilite in his herte is in foure maners ; that oon 
is, whan a man holdith himself not worth bifom 
God of heven ; another is, whan he despiseth no 
man ; the thrid is, whan he ne rekkith nought 

though a man holde him nought worth; theferthe 
is, whan he holdeth him nought sory of his humi- 
liacioun. Also the humilite of month is in 
foure thinges ; in attempre speche ; in humhles of 
speche; and wlian he hyknowith with his owne 
mouth, that he is such as him thenkith that he is 
in herte ; another is, whan he praisith the hounte 
of another man and nothing thereof amenusith. 
Humilite eek in werk is in foure maneres. The 
first is, whan he puttith other men tofore him ; 
the secounde is, to chese the lowest place over al; 
the thrid is, gladly to assente to good counseil ; 
the ferthe is, gladly to stonde to thaward of his 
sovereyns, or of him that is in heigher degre ; 
certeyn this is a gret werk of humilite. 

DB INVIDIA. 

After pride now wol I speke of the foule synne 
of envye, which that is, as by the word of the 
philosophre, sorwe of other mennes prosperite ; 
and after the word of seint Austyn, is it sorwe of 
other mennes wele, and joye of other mennes 
harm. This foule synne is platly agayns the Holy 
Gost. Al be it so, that every sjmne is agayn the 
Holy Gost, yit natheles, for as moche as bounte aper- 
tejmeth proprelyto the Holy Gost, and envye cometh 
proprely of malice, therfore is it proprely agayns 
the bounte of the Holy Gost. Now hath malice 
tuo spices, that is to sayn, hardnes of hert in 
wickednes, or ellis the fleisch of man is so blynd, 
that he considereth not that he is in s3Tine, or 
rekketh not that he is in synne ; which is the 
hardnes of the devyl. That other spice of envye 

is, whan a man warieth trouthe, and wot that it is 
trouthe, and eek wan he warieth the grace that 
God hath yeve to his neighebor ; and al this is by 
envye. Certes than is envye the worste synne 
that is ; for sothely alle other synnes ben somtyme 
oonly agains oon special vertu ; but certes envye is 
agayns alle vertues and agayns al goodnes ; for it 
is sory of alle the bountees of his neighbor ; and in 
this maner it is divers from all the synnes ; for wel 
unnethe is ther any synne that it ne hath som 
delit in hiteelf, sauf oonly envye, that ever hath in 
itself anguisch and sorwe. The spices of envye 
ben these. Ther is first sorwe of other mennes 
goodnes and of her prosperite ; and prosperite is 
kyndely matier of joye ; thanne is envye a synne 
aga3m8 k3mde. The secounde spice of envye is 
joye of other mennes harm ; and that is proprely 
lik to the devyl, that ever rejoyeth him of mennes 
harm. Of these tuo spices cometh bakbityng; 
and this S3mne of bakbytyng or detraccioim hath 
certein spices, as thus: som man praisith his 
neighebor by a wickid entent, for he makith alway 
a wickid knotte atte last ende ; alway he makith a 
but at the last ende, that is thing of more blame, 
than worth is al the praysing. The secounde 
spice is, that if a man be good, and doth or saith 
a thing to good entent, the bakbiter wol tome al 
thilke goodnes up-so-doun to his schrewed entent. 
The thridde is to amenuse the bounte of his 
neighebor. The ferthe spiece of bakbytyng is 
this, that if men speke goodnes of a man, than 
wil the bakbiter seyn, ' Parfay, yit such a man is 
bet than he;' in dispraysynge of him that men 

praise. The fiflte spice is this^ for to consente 
gladly and herken gladly to the harm that men 
speke of other folk. This synne is ful gret, and 
ay encresith after thentent of the hakbiter. After 
bakbytyng cometh grucching or murmuracioun, 
and som tyme it springith of inpadence agayns 
God, and somtyme agains man. Agayns God is it 
whan a man grucchith agayn the pyne of helle, or 
agayns poverte, or of losse of catel, or agayns 
reyn or tempest, or elles grucchith that schrewes 
han prosperite, or ellis that goode men han ad- 
versite ; and alle these thinges schulde men sufifre 
paciently, for thay come by rightful juggement 
and ordinaunce of God. Som tyme cometh grucch- 
ing of avarice, as Judas grucched ayens the Maude- 
leyn, whan sche anojmtede the hed of oure Lord 
Jhesu Crist with hir precious oynement. This 
manor murmur is swich as whan man grucchith of 
goodnes that himself doth, or that other folk doon 
of here owne catel. Som tyme cometh murmur of 
pride, as whan Symon the Pharise grucchid agayn 
the Maudeleyn, whan sche approchide to Jhesu 
Crist and wepte at his feet for hir synnes ; and 
somtyme it sourdith of envye, whan men dis- 
coveren a mannes harm that was priv^, or bereth 
him on hond thing that is fals. Murmuryng eek 
is ofte among servauntz, that grucchen whan here 
soverayns bidden hem to doon leeful thinges ; and 
for as moche as thay dare nought openly withstonde 
the comaundementz of here soverajms, yit wol 
thay sayn harm and grucche and murmure prively 
for verray despit; whiche wordes men clepe the 
develes Pater noster, though so be that the devel 

hadde never Pater noster, but that lewed men 
calle it so. Som tyme it cometh of ire of prive 
hate, that ndrischeth rancour in herte, as after- 
ward I schal declare. Thanne cometh eek bitter- 
nes of herte, thorugh which bittemesse every good 
deede of his neighebore semeth to him bitter and 
unsavery. But thanne cometh discord that un- 
byndeth alle maner of frendschipe. Thanne cometh 
scornynge of his neighebor, al do he never so wel. 
Thanne cometh accusyng, as whan man seketh 
occasioun to annoyen his neighebore, which that is 
lik the craft of the devel, that wajiiith bothe night 
and day to accuse us alle. Thanne cometh 
malignite, thurgh which a man annoyeth his 
neighebor prively if he may, and if he may not, 
algate his wikkid wille schal nought wante, as for 
to brenne his hous prively, or empoysone him, 
or sleen his bestis prively, and semblable thinges. 

EEMEDIUM CONTEA INVIDIAM. 

Now wol I speke of the remedies agayns thise 
foule things and this foule ^jmne of envye. First 
is the love of God principal, and lovynge of his 
neighebor as himself; sothely that oon ne may 
nought ben withoute that other. And truste wel, 
that in the name of thy neighebour thou schalt 
understonde the name of thy brother; for certes 
alle we have oon fader fleisschly, and oon mooder, 
that is to sain, Adam and Eva ; and eek oon fader 
spirituel, and that is God of heven. Thy neighe- 
bor artow holden for to love, and mine him al 
godenessBf and therfore seith God, Love thine 
Tieyghehour as thiself ; that is to sayn, bothe to 

savacioun of lif and of soule. And moreover thou 
schalt love him in word, and in benigne amonest- 
yng and chastising, and conforte him in his 
annoyes, and praye for him with al thin herte. 
And in dede thou schalt love him in such wise that 
thou sch£dt do to him in charite, as thou woldist it 
were doon to thin oughne persone ; and therefore 
thou schalt doon him noon harme in wikked word, 
ne damage him in his body, ne in his catel, ne in 
his soule, by wicked entising of ensample. Thou 
schalt nought desiren his wif, ne noone of his 
thinges. Understonde eek that in the name of thy 
neighebor is comprehendid his enemy ; certes man 
schal love his enemy by the comaundement of 
God, and sothly thy frend schalt thou love in God. 
I sayde thin enemy schaltow love for Goddes sake, 
by his comaundement ; for if it were resoun that 
man schulde hate his enemy, forsothe God nolde 
nought receyve us to his love that ben his 
enemyes. Agains thre manor of wronges that his 
enemy doth to him, he schal do thre thinges, as 
thus : agayns hate and rancour of herte, he schal 
love him in herte; agayns chydyng and wicked 
wordes, he schal praye for his enemye; agains 
wikked dede of his enemy, he schal doon him 
bounte. For Crist saith, loveth youre enemyes, 
and prayeth for hem that speke yowe harme, and eke 
for hem that yow chacen and pursewen ; and doth 
bounte to hem that yow haten. Lo, thus co- 
mandeth lis oure Lord Jhesu Crist to do to oure 
enemyes; for sothely nature driveth us to love 
oure frendes ; and parfay oure enemyes ban more 
neede to love than oure frendes. For sothely to 

hem that more neede have, certis to hem schul 
men do goodnes. And certis in thilke dede have 
we the remembraunce of the love of Jhesu Crist that 
dyed« for his enemys. And in als moche as thilke 
love is more grevous to parforme, so moche is the 
more gret remedye and meryt, and therfore the 
lovyng of oure enemy hath confoundid the venjrm 
of the devel ; for right as the devel is confoundid 
by humilite, right so is he woundid to the deth by 
love of oure enemy. Certes thanne is love the 
medicine that castith out the venym of envye fro 
mannes hert. The spices of this part schuln 
be more largely declared in here chapitres folw- 
ynge. 

DE IBA. 

After envye wol I descryven the synne of ire ; 
for sothely who so hath envye upon his neighebor, 
anoon he wol comunly fynde him a matiere of 
wrath the in word or in dede agayns him to whom he 
hath envie. And as wel cometh ire of pride as of 
envye, for sothly he that is proud or envyous is 
lightly vnroth. This synne of ire, after the des- 
cryvjmg of seint Austeyn, is wikked wille to ben 
avengid by word or by dede. Ire, after the philo- 
sofer, is the fervent blood of man i-quiked in his 
hert, thurgh which he wolde harm to him that him 
hatith ; for certes the hert of man by eschawfyng 
and mo€t;yng of his blood waxith so trouble, that 
he is out of alle juggements of resoun. But ye 
schal understonde that ire is in tuo maneres, that 
oon of hem is good, that other is wikke. The 
good ire is by jalousy of goodnesse, thurgh which 

a man is wroth with wikkidnes and ayeines ivyhked- 
nesse. And therefore saith a wise man, that ire 
is bet than play. This ire is with deboneiret^, and 
it is wroth wiliiout bittemes ; not wroth with the 
man, but wroth with the mysdedes of the man ; 
as saith the prophet David, Irascimini, et nolite 
peccctre, etc. Now understonde that wikked ire is 
in tuo maners, that is to sayn, sodeyn ire or hastif 
ire withoute avysement and consenting of resoun ; 
the men3mge and sentence of this is, that the re- 
soun of a man ne consentith not to thilke sodein 
ire, and thanne is it venial. Another ire is ful 
wicked, that cometh of felony of herte, avysed and 
cast bifom, with wickid wille to do vengeaunce, 
and therto his resoun consentith ; and sothely this 
is deedly synne. This ire is so displesaunt to 
Ood, that it troublith his hous, and chaceth the 
holy Gost out of mannes soule, and wastith and 
destroyeth the liknes of God, that is to saye, the 
Tertu that is in mannes soule, and put in him the 
likenes of the devel, and bynymeth the man fro 
God that is his rightful lord. This ire is a ful 
greet plesaunce to the devel, for it. is the develes 
fomays that is eschaufid vdth the fuyr of helle. 
For certes right so as fuyr is more mighty to des- 
troye erthely thinges, than eny other element, 
right so ire is mighty to destroye alle spirituel 
thinges. Loke how that fuyr of smale gledis, that 
ben almost dede under asshen, wolden quiken 
agajn whan thay ben touched with brimstoon, 
right so ire tuiUe evermore qwyhen aydne whan it is 
touched by pride that is covered in mannes herte. 
For certes fuyr may nought come out of no thing, 

but-if it were first in the same thinge naturelly ; 
as fuyr is drawe out of flintes with steel. Right 
so as pride is often tyme mater of ire, right so is 
rancour norice and keper of ire. Ther is a maner 
tree, as saith seint Isydre, that whan men maken 
fuyr of thilke tree, and cover the colis with asshen, 
sothly the fuyr of it wol lasten al a yer or more ; 
and right so fareth it of rancour, whan it oones is 
conceyved in the hertis of som men, certein it wol 
lasten from oon Estren day until another Ester 
day, and more. But certis thilke man is ful 
fer fro the mercy of God al thilke while. 

In this forsaide develes fomays ther forgen thre 
schrewes ; pride, that ay blowith and encresith the 
fuyr by chid3aig and wickid wordis ; thanne stont 
envye, and holdeth the hoote iren upon the hert of 
man, with a paire of longe tonges of rancour ; and 
thanne stont the sinne of contumelie or strif and 
eheste, and baterith and forgeth by vile3ms repre- 
vynges. Certes this cursed synne annoyeth bothe 
to the man himsilf, and eek to his neighebor. For 
sothely almost al the harm that eny man doth to 
his neighebour cometh thurgh wraththe. For 
certes, outrageous wraththe doth al that ever 
the devyl him comaundeth ; for he ne spareth 
neyther for our Lord Jhesu Crist, ne his swete 
moodir ; and in his outrageous anger and ire, alias ! 
ful many oon at that tyme felith in his herte ful 
wikkedly, bothe of Crist, and eek of alle his 
halwes. Is nat this a cursed vice ? Yis, certis. 
It bjnymeth fro man his witte and his resoun, and 
al his deboneire lyf spirituel, that scholde kepen his 
soule. Certes it bynymeth eek Goddis dewe lord- 

schipe (and that is mannes soule) and the love of his 
neighebor; hit stryveth eek alday agayns trouthe; 
it reveth him eek the quiete of his hert, and sub- 
vertith his herte and his soule. 

Of ire Cometh these stynkynge engendmres; 
first, hate, that is old wraththe ; discord, thurgh 
which a man forsakith his olde trend that he hath 
loved fill longe; and thanne cometh werre, and 
every maner of wronge that man doth to his 
neighebor in body or in catel. Of this cursed 
synne of ire cometh eek manslaughter. And 
understonde wel that homicidie (that is, man- 
slaughter) is in divers wise. Som maner of homi- 
cidie is spirituel, and som is bodily. Spirituel 
manslaughter is in sixe thinges. First, by hate, 
as saith seint Johan, he that hateth his brother is 
an homicide. Homicide is eek by bakb3rtyng, of 
whiche bakbiters saith Salamon, that thay have 
twaye swerdes with whiche thay slen here neighe- 
bors ; for sothely as wikke is to bynyme his good 
name as his lif. Homicidy is eek in yeyyng of 
wikkid counseil by fraude, as for to yeve counseil 
to areyse wicked and wrongful custumes and 
taliages ; of whiche saith Salomon, a leoun roryng 
and here hungry ben like to the cruel lordschipes, 
in withholdyng or abrigging of the schipe or the 
hyre or the wages of servauntes, or ellis in usure, 
or in withdrawyng of almes of pore folk. For 
whiche the wise man saith, feedith him that 
almost dyeth for hunger, for sothely but-if thou 
feede him thou slest him. And eek these ben 
dedly 83mnes. Bodily manslaughter is, whan thou 
sleest him with thy tonge in other manere, as whan 

thou oomaundist to slen a man, or elles yivest 
counseil to slee a man. Manslaughter in dede is 
in foure maneres. That oon is by lawe, right as a 
justice dampnith him that is coupable to the deth; 
but let the justice be war that he do it rightfiilly, 
and that he do it nought for delit to spille blood, 
but for keping of rightwisnes. Another homicidy 
is doon for necessity, as whan a man sleth another 
him defendaunt, and that he ne may noon other 
wise eschape fro his owen deth ; but certeynly, if 
he may escape withoute slaughter of his adversarie, 
and sleth him, he doth synne, and he schal here 
penaunce as for dedly synne. Eek if a man by 
caas or adventure schete an arwe or cast a stoon 
with which he sleth a man, he is an homicide. 
Eke if a womman by negligence overlye hir child in 
hir sloping, it is homicide and deedly synne. Eke 
whan man distourbith concepcioun of a child, and 
makith a womman outher bareyn by drinke of 
venomous herbis, thurgh whiche she may nought 
conceyve, or sleth hxr child by drynkes, or elles 
putteth certeyn material thinges in Ur secre place 
to slee the child, or elles doth unkyndely synne, 
by which man, or womman, schedith here nature in 
manere or in place ther as the child may nought 
be conceyved ; or ellis if a womman have con- 
ceyved, and hurt hirself, and sleth the child, yit is 
it homycidie. What say we eek of wommen that 
mordren here children for drede of worldly schame? 
Certes, U is an horrible homicidy. Eek if a man 
approche to a womman by desir of lecchery, thui^h 
the which the child is perischt ; or elles smitith a 
womman wytyngly, thurgh which sche sleeth hir 

child ; alle these hen homicides, and dedely orrible 
synnes. Yit cometh ther of ire many mo synnes, 
as wel in word^ as in werk and thought ; as he 
that arettith upon God, and hlamith God of thing 
of which he is himself gulty, or despisith God and 
alle his halwes, as doon these cursed hasardours in 
diveris cuntrees. This cursed synne don thay, 
whan thay felen in here herte ful wickidly of God 
and his halwes. Also whan thay treten un- 
reverently the sacrament of the auter ; thilke synne 
is so gret, that unnethe may it he relessed, but 
that the mercy of God passith alle his werkes, and 
is so gret and so benigne. Thanne cometh of ire 
attry anger, whan a man is scharply amonested in 
his schrifte to forlete synne, thanne wol he be angry, 
and answere hokerly and angrily, to defenden or ex- 
cusen his synne by unstedefastnesse of his fleisch ; 
or elles he dide it to holde companye with his 
felawes ; or ellis he saith the fend entised him ; or 
elles he dide it for his youthe ; or ellis his com- 
plezioun is so corrageous that he may not forbore ; 
or ellis it is desteny, as he seith, unto a certdne 
age ; or elles he seith it cometh him of gentilesce 
of his auncetrie, and semblable thinges. Alle these 
maner of folk so wrappen hem in here synnes, that 
thay wol nought deliver hemself. For sothely, no 
wight that excuseth him wilfully of his synne, may 
nought be delivered of his synne, til that he mekely 
biknoweth his synne. After this thanne commeth 
swereinge, that is expres agayns the comaunde- 
mentz of God ; and this bifallith often of angir and 
of ire. God saith, thou schalt not take the name 
of thy Lord God in vayn or in ydil. Also, oure 

Lord Jhesu Crist saith by the word of seint Mathew, 
ne schal ye not swere in alle manere, neither by 
heven, for it is Goddes trone, ne by the eorthe, for 
it is the benche of his feet, ne by Jerusalem, for it 
is the cit^ of a gret king, ne by thin heed, for thou 
may nought make an her whit ne blak; but 
sa} eth, by youre word, ye, ye, and nay, nay ; and 
what it is more, it is of evel. Thus saith Jhesu 
Crist. For Cristes sake, swereth not so synfully, 
in dismembring of Crist, by soule, herte, boones, 
and body ; for certes it semeth, that ye thenke that 
cursed Jewes ne dismembrit nought ynough the 
precious persone of Crist, but ye dismembre him 
more. And if so be that the lawe compelle yow 
to swere, thanne reule yow after the lawe of God 
in youre swering, as saiith Jeremie, c**. iiij*°. Thou 
schalt kepe thre condiciouns, thou schalt swere in 
trouthe, in doom, and in rightwisnes. This is to 
sayn, thou schalt swere soth ; for every lesyng is 
aga3ms Crist; for Crist is verray trouthe. And 
think wel this, that every gret swerer, not com- 
peUid lawfully to swere, the wownde schal not 
depart fro his hous, whil he useth such unleful 
sweringe. Thou schalt eek swere in doom, whan 
thou art constreigned by thy domesman to witneaee 
the trouthe. Eek thou schalt not swere for envye, 
ne for favour, ne for meede, but oneli/ for right- 
wisnesse, and for declaring of it to the worschip of 
God, and helping of thin evencristen. And ther- 
fore every man that takith Goddes name in ydil, 
or falsly swerith with his mouth, or eUes takith on 
him the name of Crist, and callith himself a cris- 
ten man, and lyveth agayn Cristes lyvyng and his 

teching, alle thay take Goddes name in ydel. Loke 
eek what saith seint Peter, Act, c". iiif°, Non est 
almd nomen sub ccelo, etc, ; There is noon other 
name, saith seint Peter, under heven ne yeven to 
noon men, in which thay mowe be saved, that is 
to sayn, but in the name of Jhesu Crist. Tak heede 
eek how precious is the name of Crist, as saith 
seint Poule, ad PhUippenses if. In nomine Jhesu, 
etc, that in the name of Jhesu every kne of 
hevenly creatures, or erthely, or of helle, schulde 
bowe ; for it is so Mhe and so uJorschipfuUe, that the 
cursed fende in heUe scholde tremble to heeren it 
nempned. Thanne semeth it, that men that sweren 
so horribly by his blessed name, that thay despise 
it more boMely than dede the cursed Jewes, or elles 
the devel, that tremblith whan he heerith his name. 

Now certis, sith that swering (but if it be law- 
fully doon) is so heihly defendid, moche wors is 
forswering falsely, and yit needeles. 

What say we eek of hem that deliten hem in 
swering, and holden it a gentery or manly dede 
to swere grete othis ? And what of hem that of 
verray usage ne cessen nought to swere grete othis, 
al be the cause not worth a strawe ? Certes this is 
horrible synne. Sweryng sodeynly without avyse- 
ment is eek a gret synne. But let us now go to 
thilke horrible sweryng of adjuracioun and conju- 
raciouns, as doon these false enchauntours or 
nigromanciens in bacines ful of water, or in a 
bright swerd, in a cercle, or in a fuyr, or in the 
schulder bon of a scheep ; I can not sd^yUy but that 
thay doon cursedly and dampnably agains Christ, 
and the faith of holy chirche. 

What saye we of hem that bilieven on divinailes, 
as bj flight or by nois of briddes or of bestes, or 
by sort, by geomancie, by dremes, by chirkyng of 
dores or crakking of bowses, by gnawyng of rattis, 
and such manor wrecchidnes? Certis, al this 
thing is defended by God and holy chirche, for 
whiche thay ben accursed, til thay come to amende- 
ment, that on such filthe bisetten here bileeve. 
Charmes for woundes or malady of men or of 
bestes, if thay take eny effect, it may be parad- 
venture that God suffreth hit, for folk schulde yeve 
the more faith and reverence to his name. 

Now wol I speke of lesynge, whiche generally 
is fals signifiaunce of word, in entent to desceyven 
his evencristen. Som lesyng is, of whiche ther 
Cometh noon avauntage to noon wight ; and som 
lesyng tometh to the ease or profit of som man, 
and to damage of another man. Another lesyng 
is, for to save his lif or his catel. Another lesyng 
Cometh of delit for to lye, in which delit thay wolfo 
forge a long tale, and paynte it with alle circum- 
staunces, wher as the ground of the tale is fals. 
Som lesyng cometh, for he wolde susteyne his 
word. Som lesyng cometh of rechelesnes withoute 
avisement, and semblable thinges. 

Let us now touche the vice of flaterie, which 
cometh not gladly, but for drede, or for coveitise. 
Flaterie is generally wrongful preysing. Flaterers 
ben the develes norices, that norisshen his children 
with mylk of losingerie. For sothe SaJamon saith, 
that flaterie is worse than detraccioun ; for som 
tyme detraccioun makith an hawteyn man be the 
more humble, for he dredith detraccioun, but certes 
flaterie makith a man to enhaunsen his hert and his 

countenaunce. Flaterers ben the develes en- 
chauntours, for thay make man to wene of himself 
that he is like to that he is nought like. Thay ben 
like Judas, that bitraised God; and thise flaterers 
hitrceyen a man to selle him to his enemy, that is 
the devel. Flaterers ben the develes chapeleyns, 
that singen ay Placebo, I rekene flaterie in the 
vices of ire ; for ofte tyme if oon man be wroth 
with another, thanne wol he flatere som man to 
mayntene him in his querel. 

Speke we now of such cursyng as cometh of 
irons hart. Malisoun generally may be said every 
manor power of harm ; such cursjoig bireveth man 
fro the regno of God, as saith seint Poule, And 
ofte tyme such cursyng wrongfully retoumeth 
agayn to hym that curseth, as a birde retoumeth 
agayn to his owne nest. And over alle thinges 
m^n oughten eschewe to cursen here oughne 
children, and yive to the devel here engendrure, 
as ferforth as in hem is ; certis it is gret peril and 
gret synne. 

Let us thanne speke of chydynge and reproche, 
whiche that ben ful grete woundes in mannes hert, 
for they unswen the semes of frendschipe in mannes 
herte ; for certis, unnethe may a man plainly ben 
accordid with him that him openly revyled, re- 
proved, and disclaundrid; this is a ful grisly synne, 
as Crist saith in the Gospel. And takith keep 
now, that he that reproveth his neighebor, outher 
he reproveth him by som harm of peyne, that he hath 
onhis body, as mesel, croked harhtte; or bysomme sinne 
that he doth. Nowe if he repreve him by harme of peyne, 
thanne tornith the reproef to Jhesu Crist ; for nevne 



318 THE CANTERBURY TALES. 

is sent by the rightwis sonde of God, and by his suf- 
fraunce, be it meselrie, or many other maladies ; 
and if he reprove him uncharitably of sinne, as 
thou holour, thou dronkelewe harlot, and so forth, 
thanne aperteyneth that to the rejoysing of the 
devel, that ever hath joye that men doon synne. 
And certis, chidyng may nought come but out of 
a vileins herte, for after the abundaunce of the 
herte speketh the mouth ful ofte. And ye schal 
understonde, that loke by any way, wham any man 
schal chastise another, that he be war fro chidjmg 
or reprevyng; for trewely,but he be war,, he may 
fill lightly quiken the fuyr of anger and of wraththe, 
which that he schulde quenchen ; and paraventure 
sleth, that he mighte chaste with benignite. For, 
as sayth Salamon, the amiable tonge is the tree of 
lif ; that is to sayn, of life espirituel. And sothely, 
a dislave tonge sleth the spirit of him that repre- 
veth, and also of him which is repreved. Lo, what 
saith seint Augustyn, ther is no thing so lik the 
fendes child, as he that ofte chideth. Seint Poule 
seith eek, a seryaunt of God bihoveth nought to 
chide. And though that chidyng be a vileins thing 
bitwixe alle manor folk,yit is it certes more uncove- 
nable bitwix a man and his wif, for ther is never 
rest. And therfore saith Salamon, an hous that 
is uncovered in rayn and droppyng, and a chidyng 
wyf, ben like. A man, that is in a dropping hous 
in many partes, though he eschewe the dropping 
in oon place, it droppeth on him in another place ; 
so farith it by a chydinge wyf, but sche chide him 
in oon place, sche wol chide him in another. And 
therfore better is a morsel of bred with joye, than 

an hous ful of delices with chyding, seith Salamon. 
Seint Poul saith, o ye wommen, be ye sugettis to 
youre housbondes as bihovith in God; and ye 
men, loveth youre wyves. Ad Colocens. iij®. 

After-ward speke we of scornyng, which is a 
wikked thing, and sinful,* and namely whan he 
scomith a man for his goode workes; for certes, 
suche scomers faren lik the foule toode, that may 
nought endure the soote smel of the vine roote, 
whan it florischith. These scomers ben partyng 
felawes with the devel, for thay han joye whan 
the devel wynneth, and sorwe whan he leseth. 
Thay ben adversaries of Jhesu Crist, for thay 
haten that he loveth, that is to saye, savacioun of 
soule. 

Speke we now of wikked counseil ; for he that 
wickid counseil yiveth he is a traytour, for he de- 
ceyveth him that trusteth in him, ut Achitofel ad 
Absolonem. But natheles, yet is his wikkid coun- 
seil first ayens himself. For, as saith the wise 
man, every fals lyvyng hath his proprete in him- 
self, that he that wil annoye another man, he 
annoyeth first himself. And men schul under- 
stonde, that men schulde nought take his counseil 
of fials folk, ne of angry folk, ne of grevom folk, ne of 
folk that loven specially to moche her oughne profyt, 
ne in to moche worldly folk, namely, in counselyng 
of mannes soule. 

Now Cometh the synne of hem that sowen 
and maken discord, amonges folk, which is a 
aynne that Crist hateth outrely ; and no wonder 
is, for God diede for to make concord. And more 
sohame do thay to Crist, than dede thay that him 

crucifiede. For God loveth bettre, that frend- 
schipe be amonges folk, thanne he dide his owne 
body, which that he yaf for irnit^. Therfore ben 
thay likned to the develes^ that ever ben aboute to 
make discord. 

Now comith the sinne of double tonge, suche 
as speken faire bifom folk, and wikkedly bi- 
hynde; or elles thay make semblaunt as though 
thay speke of good entencioun, or ellis in game 
and play, and yit thay speke in wikked entent. 

Now Cometh the wrejring of counseil, thurgh 
which a man is e2^amed ; certes unnethe may he 
restore that damage. Now cometh manaee, that 
is an open folj; for he that ofbe manaceth, he 
threttith more than he may parfourme fill ofte 
tyme. Now cometh idele wordes, that is withoute 
profyt of him that spekith tho wordes, and eek of 
him that herkeneth tho wordes; or elles ydele 
wordes ben tho that ben needeles, or withouten 
entent of naturel profyt. And al be it that ydile 
wordes ben som tyme venial synne, yit schulde 
men doute hem for we schuln yive rekenynge 
of hem bifore God. Now comith jangeling, that 
may nought be withoute synne; and, as saith 
Salamon it is a signe of apert folic. And therfore 
a philosophre saide, whan men askid him how men 
schulde plese the poeple, and he answerde, do 
many goode werkes, and spek fewe jangeles. 
After this cometh the synne of japers, that ben 
the develes apes, for thay maken folk to laughen at 
here japes or japerie, as folk doon at the gaudes of 
an ape ; suche japes defendith seint Poule. Loke 
how that vertuous and holy wordes conforten hem 

that travailen in the service of Crist, right so 
oonforten the vUens wordes and knakkis and 
japeries hem that travajle in the service of the 
devyl. These ben the synnes that cometh of ire, 
and of other synnes many mo. 

SEKEBIUH COirXBiL IBAH. 

Remedye agajrns ire, is a vertue that men depe 
mansuetude, that is deboneirte ; and eek another 
vertue that men clepe pacience or sufferaunce. 
Debonairete withdrawith and restreigneth the 
stiringes and the moevynges of mannys corrage 
in his herte, in such manere, that thai ne skippe 
not out by anger ne by ire. Suflfraunce siif- 
frith swetely al the annoyaunce and the wronges 
that men doon to man out-ward. Seint Jerom 
saith thus of debonairt^, that it do non harm to 
no wight, ne saith ; ne for noon harm that men 
doon ne sayn, he ne eschaufith nought agayns 
his resoun. This vertu cometh som tyme of nature ; 
for, as saith the philosopher^ man is a quik thing 
by nature, debonaire and tretable by goodnesse ; 
but whan debonairete is enformed of grace, than is 
it the more worth. 

Pacience that is another remedie agains ire, is a 
yertu that suffreth swetely every mannes goodnes, 
and is not wroth for noon harm that is doon to 
him. The philosopher saith, that pacience is 
thilke vertue that suffirith deboneirly alle the 
outrages of adversity and every wickid word. 
This vertue makith a man lik to God, and makith 
him Goddes oughne dere child, as saith Crist. 
This vertu destroyeth thin enemy. And therforo 

saith the wise man, if thou wolt venquisch thin 
enemy lerne to sufi&'e. And thou schalt under- 
stonde,that man sufi&ith foure maners of grevaunces 
in out- ward thinges, agains whiche he moot have 
foure maners of pacience. The firste grevaunce is of 
wicked wordes. Thilke suffred Jhesu Crist, withoute 
grucching, ful paciently, whan the Jewes despised 
him and reproved him ful ofte. Suffre thou 
therfore paciently, for the wise man saith, if thou 
strive with a fool, though the fool be wroth, 
or though he laughhe, algate thou schalt have no 
rest. That other grevaunce out- ward is to have 
damage of thi catel. Ther agayn suffred Crist ful 
paciently, whan he was despoylid of al that he had 
in his lif, and that nas but his dothis. The thridde 
grevaunce is a man to have harm in his body. 
That suffredc Crist ful paciently in al his passioim. 
The ferthe grevaunce is in outrageous labour 
in werkis ; wherfore I say, that folk that maken 
here servauntz to travaile to grevously, or out of 
tyme, as on haly dayes, sothely thay doon greet 
synne. Here against suflfrede Crist ful paciently, 
and taughte us pacience, whan he bar upon his 
blisful schulder the croys upon which he schulde 
suffre despitous deth. Here may men lerne to be 
pacient ; for certes, nought oonly cristen men ben 
pacient for the love of Jhesu Crist, and ior guer- 
doun of the blisful life that is perdurable, but the 
olde paynymes, that never were cristen, comaund- 
edin and useden the vertu of pacience. A 
philosopher upon a tjrme, that wolde have bete his 
disciple for his grete trespas, for which he was 
gretly amoeved, and brought a yerde to scourge 

the child, and whan the child saugh the yerde, he 
sayde to his maister, * what thenke ye to do ? ' 
* I wolde bete the/ quod the maister, * for thi 
eorreceioun/ * Forsothe,' quod the child, ' ye oughte 
first correcte youresilf, that han lest al youre 
pacience for the gilt of a child/ * Forsothe,' quod 
the maister al wepyng, ' thou saist soth ; have 
thou the yerde, my deere sone, and correcte me 
for myn impacience/ Of pacience cometh obe- 
dience, thurgh which a man is obedient to Crist, 
and to alle hem to which him oughte to be obe- 
dient in Crist. And understonde wel, that obedience 
is parfyt, whan a man doth gladly and hastily with 
good herte outrely al that he scholde do. Obe- 
dience is generally to parforme the doctrine of God, 
and of his soveraignes, to whiche him oughte to ben 
obeissant in alle rightwisnes. 

DE ACCIDIA. 

After the synne of envye and ire, now wol I 
speke of accidie ; for envye blendith the hert of a 
man, and ire troublith a man, and accidie makith 
him hevy, thoughtful, and wrawe. Envye and ire 
maken bitternes in herte, which bittemesse is mooder 
of accidie, and bynimith the love of alle goodnes ; 
thanne is accidie the anguische of a trouble hert. 
And seint Augustyn saith, it is anoye, it is anoye of 
goodenesse and anoye ofkarme. Certes this is a damp- 
nable synne, for it doth wrong to Jhesu Crist, in 
as mocht as it bynjrmeth the service that we oughts 
to do to Crist with alle diligence, as saith Salo- 
mon; but accidie doth noon such diligence. He 
doth alle thing with anoy, and with tiraweness, 

slaknes, and excusacioun, and with ydelnes and 
unlust ; for which the book saith, aecursed be he 
that doth the serviee of God necligently. Than 
is accidie enemy to every astaat of man. For 
certes thestate of man is in thre maners ; eythere 
it is the state of innocence, as was thastate of 
Adam, bifom that he fel into synne, in which 
estate he is holden to worche, as in herying 
and honouryng of God. Another astat is thestate 
of sinful man ; in which estate men ben holden to 
labore in praying to God for amendement of her 
synnes, and that he wolde graunte hem to rise oat 
of here synnes. Another estaat is thestate of grace, 
in which he is holde to werkis of penitence ; and 
certes, to aUe these thinges is accidie enemye cmd 
contrarie, for it loveth no busynes at al. Now 
certis, this foule synne accidie is eek a ful gret 
enemy to the liflode of the body ; for it hath no 
purveaunce ayens temporal necessite, for it for- 
slowthith, and forsluggith, and destroyeth alle 
goodes temporels by rechelesnes. 

The ferthe thing is that accidie is like hem 
that ben in the peyne of helle, bycause of her 
slouthe and of her hevynes ; for thay that ben 
dampned, ben so bounde, that thay maye nought 
wel do ne wel thenke. Of accidie cometh first, 
that a man is annoyed and encombrid for to do 
eny goodnes and makith that God hath abhomi- 
nacioun of such accidie, as saith seint Johan. 

Now cometh slouthe, that wol suffre noon 
hardnes ne no penaunce; for sothely, slouthe is 
so tendre and so delicat, as saith Salomon, that he 
wol suffre noon hardnes no penaunce, and ther- 

fore he schendeth al that he doth. Agayns this 
Foten hertid synne of accidie and of slouthe 
schulden men exercise hemself to do goode 
werkes^ and manly and yertuously cacchin cor- 
rage wel to doo^ thinki&g that oure Lord Jhesu 
Grist quiteth every good dede^ he it never so 
lyte. Usage of lahour is a fid greet thing ; for it 
makith, as saith seint Bernard, the lahorer to 
have stronge armes and harde synewes; and 
slouthe maketh hem feble and tendre. Thanne 
Cometh drede to bygynne to werke eny goode 
deedes ; for certes, who that is enclined to don 
synne, him thinkith it is so gret emprise for to 
undertake to doon werkes of goodnes, and castUh 
in hk herte that the circumstaunces ofgoodnesse ben 
so grewms and so chargeant for to suffre, that he 
door not undertake to do werkes of goodnesse, as 
saith seint Gregory. 

Now oometh wanhope, that is, despair of the 
mercy of Ood, that oometh som tyme of to moche 
outrageous sorwe, and som tyme of to moche 
drede, ymagynynge that he hath do so moche 
synne that it wil not availe him, though he 
wolde repent him, and forsake synne; thurgh 
which despeir or drede, he abondounith al his 
herte to alle manor synne, as saith seint Augustin. 
Whiche dampnable synne, if that it continue 
unto his lyves ende, it is depped the sjrnnjmg of 
the holy gost. This horrible synne is so perilous, 
that he that is despaired, ther is no felonye, ne 
no synne, that he doutith for to do, as schewed^ 
wel by Judas. Certes, above alle synnes than is 
this synne most displesant to Crist, and most 

adyersarie. Sothely, he that despeirith him^ is 
like the coward campioun recreaunt, that seith 
recreaunt withoute neede. Alias ! alias ! needeles 
is he recreaunt, and needeles despaired. Certes, 
the mercy of God is evfir redy to the penitent, 
and is ahove alle his werkes. Alias ! can not a 
man bythenk him on the Gospel of seint Luk, 
wher as Crist saith, that as wel schal ther be joye 
in heven upon a synful man that doth penitence, 
as upon nynety and nyne that ben rightful men 
that needen no penitence? Loke forther in the 
same Gospel, the joye and the fest of the goode 
man that hadde lost his sone, whan the sone with 
repentaunce was tomed to his fader. Can not 
thay remembre eek that as saith seint Luk, xxiij®, 
how that the thef that was hangid biside Jhesu 
Criste, sayde. Lord, remembre of me, whan 
thou comest into thy regne? For sothe saith 
Crist, to-day thou schalt be with me in paradis. 
Certis, ther is noon so horrible synne of man, 
that it ne may in his lif be destroyed with peni- 
tence, thorugh yertue of the passioun of the deth 
of Crist. Alias ! what needith it man thanne to 
be despaired, sith that his mercy is so redy and 
large ? Aske and haye. Thanne cometh somp- 
nolence, that is, sluggy slumbring, which makith 
a man ben hevy and dul in body and in soule, and 
this synne cometh of slouthe ; and certes, ths 
tyme that by way of resoun man schulde nought 
slope, that is by the morwe, but if ther were 
cause resonable. For sothely the morwe tyde is 
most convenable to a man to say his prayers, and 
for to thenk upon his God, and to honoure God, 
and to yeye almes to the pore that first cometh in 

the name of Crist. Lo what saith Salamon; who-so 
wol by the morwe arise and seeke me, schal fynde 
me. Than cometh negligence that rekkith of 
nothing. And how that ignoraunce be moder of 
alle harm, certis, necgligence is the norice. Necli- 
gence doth no force, whan he schal doon a thing, 
whethir he doo it wel or baddely. 

Of the remedy of these tuo synnes, as saith the 
wise man, that he that dredith God, he sparith 
nought to do that him oughte to don ; and he that 
loveth God, wol do diligence to plese God by his 
werkis and abounde himself, with alle his might, 
wel for to doon. Thanne cometh ydelnes, that is 
the yate of alle harmes. An ydil man is like an 
hous that hath noone walles; the develes may 
entre on every syde or schete at him at discovert 
by temptaciouns on every syde. This ydelnes is 
the thurrok of alle wickid vileyns thoughtes, and 
of alle jangles, tryfles, and of alle ordure. Gertes 
the heven is yeven to hem that wol laboure .and 
nought to ydil folk. Eke David saith, that thay 
ne ben not in the labour of men, ne thay schuL 
not be wAiped with men, that is to sain, in purga- 
torie. Certis thanne semeth it that thay schal be 
tormentid with the devel in helle, but-if thay don 
penitence. 

Thanne comith the sjmne that men clepe tor- 
(Rtas, as whan a man is so latrede or tarying er 
he wil tome to God ; and certis, that is a gret 
fbly. He is like him that fallith into the diche, 
and wol not arise. And this vice cometh of a 
fals hope, that he thinkith he schal lyve longe; 
but that hope fayleth ful ofbe. 

Thanne comith laches, that is, ke that when he 

bigynneth any good werk, anoon he wol forlete it 
and Btynte, as doon thay that ban eny wight to 
goveme^ and ne take of hem no more keep anoon 
as thay fynde eny contrarie or eny anoy. These 
ben the newe schepherdes^ that leten her schep 
wityngely go renne to the wolf, that is in the 
breres, or don no force of her oughne gover- 
naunce. Of this cometh povert and destruccioim, 
bothe of spirituel and of temporel thinges. 
Thanne cometh a maner coldenesse, that freseth 
al the hert of man. Thanne cometh undevocioun 
thurgh which a man is so blunt, and as saith 
seint Bernard, he hath such a langour in soule, 
that he may nejther rede ne synge in holy 
ehirche, ne heere ne thinke on devocioun in holy 
chirche, ne travayle with his hondes in no good 
work, that nys to him unsavory and al apaUed. 
Than waxith he slowe and slombry, and soone 
wol he be wroth, and soone is enclined to hate 
and to envye. Thanne comith the synne of 
worldly sorwe such as is clepid trisiitia, that sleth 
man, as saith seint Poule. For certis such sorwe 
werkith to the deth of the soule and of the body 
also, for therof cometh, that a man is anoyed of 
his oughne lif, which sorwe schorteth ful ofte the 
lif of a man, or that his t3rme is come by way of 
kynde. 

SEMEBIXTH COITTBiL iLCCIDIAir. 

Agains this horrible synne of accidie, and the 
braunches of the same, ther is a vertu that is 
cleped fortitude or strengthe, that is, an affeccioun 
. thurgh which a man despiseth alle noyous thinges. 

This vertu is so mighty and so vigurous, that it 
dar withstonde mightily the devel, and wisely 
kepe himself from perils that ben wicked, and 
wrastil agains the assautes of the devel ; for it 
enhaunsith and enforceth the soule, right as 
accidie abateth it and makith it feble ; for this 
forlxtudo may endure with long sufferaunce the 
travailes that ben convenables. This vertu hath 
many spices; the first is cleped magnanimite, 
that is to sayn gret corrage. For certis ther 
bihoveth gret corrage agains accidie, lest that it 
ne swolwe not the soule by the sjmne of sorwe, 
or destroye it by wanhope. This vertu makith 
folk undertake harde and grevous thinges by her 
owne wiUe, willfuly and resonably. And for als 
moche as the devel ^hteth agajnst a man more 
by queyntise and by sleight than by strengthe, 
therfore many a man schal ayeinstonde him by 
witte, and by resoun, and by discrecioun. Thanne 
is ther the vertu of faith, and hope in God and in 
his seintes, to acheven and to acomplice the goode 
werkes, in the whiche he purposith fermely to 
continue. Thanne cometh seurte or sikemes, and 
that is whan a man doutith no travaile in tpaQ 
eomyng of good werk that a man hath bygonne. 
Thanne cometh magnificence, that is to sayg, whan 
a man doth and parformith grete werkes of good- 
nesse that he hath bygonne, and that is thend why 
that men schulden do goode werkes. For in the 
accomplising of grete goode werkes lith the grete 
guerdonn. Thanne is ther constaunce, that is 
stablenes of corrage, and this schulde ben in herte 
by stedefast faith, and in mouthe and in berying. 

and in cheer, and in deede. Eek ther ben mo 
special remedies agajms accidie, in dyvers werkis, 
and in consideracioun of the peyne of helle and of 
the joye of heven, and in the trust of the hyhe 
grace of the holy gost, that wil yeve him might 
to parforme his good entent. 

DE AVABITIA. 

After accidie I wil speke of avarice, and of 
coveytise ; of whiche synne saith seint Poule, that 
the roote of alle eveles and harmes is coveytise. 
For sothely whan that the hert of man is confonndid 
in itself and troublid, and that the soule hath lost 
the comfort of God, thanne seekith he an ydel 
solas of worldly thinges. Avarice, after the 
descripcioun of seint Austyn, is a likerousnes in 
hert to have erthely thinges. Some other folk 
sayn, that avarice is for to purchase many erthely 
thinges, and no thing yeve to hem that han neede. 
And understonde, that avarice ne stent not oonly 
in lond ne in catel, but som t3ane in science and 
in glorie, and every manor of outrageous thinges is 
avarice or covetyse. And the difference b3rtwixe 
avarice and coveytise is this : coveitise is for to 
coveyte suche thinges as thou hast not; and avarice 
is to withholde and kepe suche thinges as thou hast, 
withouten riMful nede, Sothely, this avarice is a 
synne that is ful dampnable, for al holy writ 
curseth it, and spekith agayn that vice, for it doth 
wrong to Jhesu Crist ; for it bireveth him the love 
that men to him owen, and turnith it bakward 
agains al resoun, and makith that the avarous 
man hath more hope in his catel than in Jhesu 

Crist, and doth more observaunce in hepynge of Ms 
tresour, than he doth to the service of Jhesu Crist. 
And therfore saith seint Ponle, ad Ephea. that an 
averous man is in the thraldom of ydolatrie. 

What difference is ther bitwen an ydolaster and 
an avarous man, but that an ydolaster peradven- 
ture hadde but a mawmet or tiu>, and the avaricums 
man hath monye f for certes, every floreine in his 
coffire is his mawmet. And certes, the synne of 
mawmetrie is the firste thing that God defendith 
in the ten comaundementz, as berith witnes in 
Exod, cap. XX, Thou schalt have noone false goddes 
bifom me, ne thou schalt make to the no grave 
thing. Thus is he an averous man, that loveth 
his tresor tofom God, and an ydolaster. Thurgh 
this cursed synne of avarice and coveytise comen 
these harde lordschipes, thurgh whiche men ben 
destreyned by talliages, custumes, and cariages, 
more than here duete of resoun is ; and elles take 
thay of here bondemen amercimentes, whiche 
mighte more resonably ben callid extorciouns than 
,mercymentis. Of whiche mersyments and raun- 
sonyng of bondemen, some lordes st3rwardes seyn, 
that it is rightful, for as moche aa a cherl hath no 
temporel thing that it nys his lordes, as thay sayn. 
But certes, thise lordeshipes doon wrong, that 
bireven here bondemen thinges that thay never 
yave hem. Augustintis de Oivitate Dei, libro ix. 
Both is that the condicioun of thraldom, and the 
firste cause of thraldom is /or sin. Genes, v. 

Thus may ye seen, that the gilt deserved thral- 
dom, but not nature. Wherfore these lordes 
schulden nought to moche glorifie in here lord- 

Bchipes, sith that by nature! condicioun thay ben 
nought lordes over here thralles, but for that thral- 
dom com first by the desert of synne. And forther- 
over,ther as the lawe sayth, that temporel goodes of 
bondefolk been the goodes of her lordscMpes ; je, 
that is to understonde, the goodes of the emperour, 
to defende hem in here right, but not to robbe hem 
ne to reve hem. And therfore seith Seneca, thi 
prudence schulde live benignely with thi thrallis. 
Thilke that thay clepe thralles, ben Cbddes poeple ; 
for humble folk ben Cristes frendes; thay ben 
contubemially with the Lord. Thenk eek as of 
such seed as cherles springen, of such seed springe 
lordes ; as wel may the cherl be saved as the lord. 
The same deth that takith the cherl, the same deth 
taketh the lord. Wherefore I rede, do riht so 
with thi cherle as thou woldist thi lord dide with 
the, if thou were in his plyt. Every sinful man 
is a cherl as to sjmne. I rede the certes, thou 
lord, that thou werke in such a wise with thy 
cherles that thay rather love the than drede the. 
I wot wel, ther is degre above degre, as resoun is 
and skil, that men don her devoir ther as it is 
dewe ; but certes, extorciouns, and despit of oure 
undirlinges, is dampnable. 

And forthermore imderstonde wel, that con- 
querours or tyrauntes maken ful ofbe thralles of 
hem that born ben of als royal blood as ben thay 
that hem conqueren. This name of cherldom was 
never erst couth til Noe sayde that his sone 
Ghanaan schulde be thral of his bretheren for his 
synne. What say we thanne of hem that pylen 
and doon extorciouns to holy chirche? Certis, 

the swerdes that men yeven first to a knight whan 
he is newe dubhyd, signifieth faith, and that he 
schulde defende holy chirche, and not rohbe hit ne 
pyle hit ; and who so doth ys traitour to Crist. And 
as seith seint Austin, thay ben the develes wolves, 
that stranglen the scheep of Jhesu Crist, and doon 
wors than wolves ; for sothely, whan the wulf hath 
ful his wombe, he stintith to strangle scheep ; but 
sothly, the pilours and the destroyers of the 
goodes of holy chirche ne doon nought so, for 
thai stinte never to pile. Now as I have sayd, 
sith so is, that synne was first cause of thraldom, 
thanne is it thus, that ilke t3rme that al this world 
was in synne, thanne was al this world in thraldom, 
and in subjeccioun ; but certis, sith the tyme of 
grace com, God ordeynede that somme folk schulde 
be more heigh in estaate and in degre, and sonmie 
folkes more lowe, and that everich schulde be 
served in here estate and in degree. And ther- 
fore in somme contrees there thay ben thralles, 
whan thay han turned hem to the faith, thay 
make here thralles free out of thraldom. And 
therfor certis the lord oweth to his man, that the 
man owith to the lord. The pope callith himself 
servaunt of servaunts of God. But for as moche 
as thestaat of holy chirche ne mighte not have ben, 
ne the commune profit mighte nought have ben 
kepte, ne pees ne reste in erthe, but-if God had 
ordeyned som man of heiher degre, and some men 
of lower, therfore was soveraignte ordeyned to 
kepe, and to mayntene, and defende her under- 
lynges or her subjectis in resoun, as ferforth as it 
lith in her power, and not to destroye ne confounde 

hem. Wherfore I say, that thilke lordes that be 
like wolves, that devonren the possessionn or the 
catel of pore folk wrongfully withoute mercy or 
mesure, thay schul receyve by the same mesure 
that thay ban mesured to pover folk the mercy of 
Jhesu Crist, but-if it be amendid. Now cometh 
deeeipt bitwixe marchaunt and marchaunt. And 
thou schalt understonde that marchaundise is in 
too maneres, that oon is bodily and that other is 
gostly; that oon is honest and leful, and that 
other is dishonest and unleftd. Of thilke bodily 
marchaundise that is honest and leful is this, that 
ther as God hath ordeyned that a regne of a 
cuntre is suffisaunt to himself, thanne is it honest 
and leful that of the abundaunce of this centre the 
men helpe another cuntre that is more needy ; and 
therfore ther moote be marchauntz to bringe fro 
that oon cuntre to that other her marchaimdise. 
That other marchaundise, that men haimtyn with 
fraude, and treccherie, and deeeipt, with lesynges 
and fals othis, is cursed and dampnable. Espirituel 
marchaundize is proprely symonie, that is ententyf 
desire to beye thing espirituel, that is, thing that 
apperteyneth to the seintuarie of God, and to the 
cure of the soule. This desire, if so be that a 
man do his diligence to parforme it, al be it that 
his desir take noon eflfect, yit is it to him a dedly 
synne ; and if he be ordrid, he is irreguler. Certis, 
symonye is clepid of Symon Magus, that wolde 
ban bought for temporel catel the yifte that God 
had yiven by the holy gost to seint Petir and to 
thapostlis ; and therfor understonde, that bothe he 
that sellith and he that bieth thinges espiritueles 

ben cleped symonials, be it by catel, be it by procure- 
ment, or by fleisshly prayere of his frendes, either 0/ 
fleisshly frendes or spirituel frendes; fleisschly in 
tuo maneres, as by kynrede or other frendes. 
Sothely, if thay praye for him that is not worthy 
and able, if he take the benefice it is symonie ; 
and if he be worthy and able, it is non. That 
other maner is, whan man, or woman, prayen for 
folk to avaunce hem oonly for wikkid fleisshly 
affeccioun that thay have unto the persone, and 
that is foul S3rmonye. But certis, in services, for 
whiche mm yeven tJdnges espirituds unto her ser- 
vauntes, it mote hen understonde, that the service 
moot be honest, and ellis not, and eek that it be 
withoute bargaynynge, and that the persone be 
able. For, as saith seint Damase, alle the synnes 
of this world, at the reward of this synne, is a 
thing of nought, for it is the gretteste synne that 
may be after the synne of Lucifer and of Ante- 
crist ; for by this synne God forlesith the chirche 
and the soule, that he boughte with his precious 
blood, by hem that yeven chirches to hem that ben 
not digne, for thay putten in theves, that stolen 
the soules of Jhesu Crist, and destroyen his patri- 
moigne. By suche undigne prestis and curates 
han lowed men lasse reverence of th§ sacrament 
of holy chirche; and suche yeveres of chirches 
putten out the children of Crist, and putten into 
the chirche the develes oughne sone* ; thay sellen 
soules (that is the lambes they schulde kepe) to the 
wolf that stranglith hem; and therfore schul thay 
never have part of the pasture of lambes, that is, 
the blisse of heven. 

Now Cometh hazardrie with his appertenaunce, 
as tables and rafles, of whiche cometh deceipt^ fals 
othis, chidynges, and alle raveynes, blasphemyng, 
and reneying of God and hate of his neighebors, 
wast of goodes, myspmdinge of tyme, and som tjnne 
manslaughter. Certes, hazardours ne mowe not 
be withoute gret synne, whil they haunte that craft. 
Of avarice cometii eek lesynges, thefte, and fals 
witnesse and fals othes. And ye schul undirstonde 
that these ben grete synnes, and expresce agains 
the comaundementz of God, as I have sayd. Fals 
witnesse is in word and eek in dede ; in word as for 
to birevethin neighebor his good name by thy false 
witnessinge, or bireve him his catel or his heri- 
tage by thy false witnesse, whan thou for ire, or 
for meede, or for envie, berest fals witnes, or 
accusist him, or excusist him by thy false witnes, 
or ellis excusist thiself falsly. Ware yow, queste- 
mongers and notaries. Certis, for fals witnessynge 
was Susanna in ful gret sorwe and peyne, and 
many another mo. The synne of thefte is eek ex- 
presse aga3ms Goddes hestis, and that in tuo 
manors, corporel and spirituel ; corporel, as for to 
take thy neighebours catel agayns his wille, be it 
by force or by sleight; be it by mette or by 
mesure ; by.stelynge eek of fals enditements upon 
him ; and in borwyng of thin neighebores catelle 
in entent never to pay, and in semblable thinges. 
Espirituel thefte is sacrilege, that is to sayn, 
hurtynge of holy thinges, or of thing sacred to 
Grist. Sacrilege is in tuo maneres; that oon is 
by resoun of holy place, as chirches or chirche- 
hawes ; for whiche every vileins synne that men 

doon in suche places may be clepid sacrilege, or 
every violence in semblable place; that other 
maner is as tho that withdrawen falsly the rentes 
and rightes that longen to holy chirche; and 
generally, sacrilege is to reve holy thing fro holy 
place, or unholy thing out of holy place, or holy 
thing out of t^nholy place. 

KEKEDIiriC CONTBA AVAfilCIAM. 

Now schul ye understonde that the relevynge of 
avarice is misericorde and pit6 largely taken. And 
men might axen, why that misericord and pite is 
relievyng of avarice; certes, the avaricious man 
schewith no pite ne misericorde to the needeful 
man. For he delitith him in the kepyng of his 
tresor, and nought in the rescowing ne relievyng 
of his evencristen. And therfore speke I first of 
misericord. Thanne is misericord, as saith the 
philosopher, a vertu, by which the corrage of a 
man is stired by the myseise of him that is 
myseysed. Upon which misericorde folwith pytie, 
in parformynge of chariteable werMs of mercie, 
helping and comfortmge him that is miseased. And 
certes, these moeven men to the misericord of 
Jhesu Grist, that yaf himself for oure gult, and 
suffi'ede deth for misericord, and foryaf us oure 
original sjmne, and therby relessid us fro peyne of 
helle, and amenuside the peynes of purgatorie by 
penitence, and yeveth grace wel to do, and at the 
laste the joye of heven. The spices of misericorde 
ben for to love, and for to yive, and eek for to 
foryive and for to relesse, and for to have pite in 
herte, and compassioun of the meschief of his even 

cristen, and eek chastize ther as neede is. Ano- 
ther maner of remedye agayns avarice, is resonable 
largesse ; but sothely here bihovith the considera- 
cioun of the grace of Jhesu Crist, and of the tem- 
porel goodes> and eek of the goodes perdurable 
that Crist yaf us, and eek to have remembraunce 
of the deth that he schal rescey\'e, he noot not 
whanne, wher ne how; and eke he schal forgon al 
that he hath, save oonly that he hath dispendid in 
goode werkes. 

But for als moche as some folk ben unresonable, 
men oughte to eschiewe fole-larg^e, that men 
clepen wast. Certes, he that is fool-large, he yiveth 
nought his catel, but he leseth his catel. Sothely, 
what thing that he yiveth for vaynglorie, as to 
m3mstra]s, and to folk for to here his renoun in the 
world, he hath synne therof, and noon almes; 
certes, he lesith foule his goodes, that sekith with 
the yifb of his goode no thing but synne. He 
is like to an hors that sekith rather to drynke 
drovy watir, and trouble, than for to drinke watir 
of the welle that is cleer. And for as moche as 
thay yive ther as thay schulde not yive, to hem 
appendith thilke malisoun that Crist schal yive at 
the day of doom to hem that schal be dampned. 

DE GITLA. 

After avarice cometh glotenye, which is exprease 
eke agajms the comaundement of God. Glotenye 
is unresonable and desordeyned covejrtise to ete 
and to drynke or eUes to done t/nouhe to the unme- 
surable or disordeyn covetyse to ete and to drinke. 

This synne comiptid al this world, as is wel schewed 
in the synne of Adam and of Eya. Loke eek what 
saith seint Poul of glotouns ; many folk so, saith 
he, gon, of whiche I have ofte said to yow, and 
now I say it wepjmg, that thei bien thenemyes of 
the cros of Crist, of whiche thende is deth, and of 
whiche here wombe is here God and here glorie ; 
in eonfusioun of hem that so saveren ei:thely thinges. 
He that is usaunt to this sinne of glotonye, he ne 
may no sinne mthstande, he moste bite in servage of 
aUe vices, for it is the develes horde, there he hideth 
him inne and resteth. This synne hath many spices. 
The firste is dronkenes, that is thorrible sepulture of 
mannes resoun ; and therfore whan man is dronken, 
he hath lost his resoun; and this is dedly S3aine. But 
fichortly, whan that a man is not wont to strong 
drinke, and paraventure ne knowith not the 
Btrengthe of the drjmk, or hath feblesse in his 
heed, or hath travayled, thurgh which he drynkith 
the more, and be sodeynly caught with drynke, it 
is no dedly synne, but venial. The secounde spice 
of glotenye is, whan the spirit of a man wexith al 
trouble for drunkenesse, and bireveth him his 
witte and his discressioun. The thridde spice of 
glotouns is, when a man devoureth his mete, and 
hath no rightful manor of etyng. The ferthe is, 
whan thurgh the grete abundaunce of his mete, 
the humours of his body been distemprid. The 
fifte is, forgetelnesse by to moche drinking, for 
which a man somtjone forgetith by the mor\^'e 
what he dide at eve, or on the night bifore. 

In other manor ben distinct the spices of glo- 
tonye, after seint Gregory. The firste is, for to ete 

or drynke byfore tyme to ete. The secound is, 
whan man yiveth him to delicate mete or drinke. 
The thridde is, whanne man takith to moche 
therof over mesure. The ferthe is, curiosity, with 
gret entent to make and apparayle his mete. The 
fifte is, for to ete to gredely. These ben the fyve 
fyngres of the develes hand, by whiche he drawith 
folk to synne. 

BEUEDIITH GONTBA GXTLA-M. 

AgajoB glotonye the remedie is abstinence, as 
saith Galien ; but that holde I nought meritorie, if 
he do it oonly for the hole of his body. Seint 
Austyn wol that abstinence be don for vertu, and 
with pacience. Abstinence, he saith, is litil 
worth, but if a man have good wille therto, and 
but it be enforced by pacience and by charite, and 
that men doon it for Goddes sake, and in hope to 
have the blisse of heven. The felawes of absti- 
nence ben attemperaunce, that holdith the mene 
in alle thinges; eek schame, that eschiewith al 
dishoneste ; suflSsaunce, that seeketh noone riche 
metes ne drynkes, ne doth no force of to outrageous 
apparaillyng of mete ; mesure also that restrejmeth 
by resoun the dislave appetit of etyng ; sobemes 
also, that restreyneth the outrage of drinke; sparynge 
also, that restrey^mth the delicat ese to sitfe huge atte 
his mete and softely, wherfore summe folk stonden of 
here owen uoHle to ete, because tliey wol ete atte lasse 
laysir. 

After glotonye thanne cometh leccherie, for 
these two synnes ben so neih cosyns, that ofte 
tjme thay wol not departe. Unde PomLus ad 
ijphes., nolite inehriari vino in quo est luxuria, etc. 
God wot this synne is fal displesaunt thing to 
God, fbr he sayde himself, Do no leccherie. And 
therfore he putte gret peyne agayn this synne. 
For in the olde law, if a womman thral were take 
in this synne, sche scholde be beten with staves to 
the deth ; and if sche were a gentilwomman, sche 
schulde be slayn with stoones ; and if sche were a 
bisschoppis doughter, sche schulde be brent by 
Goddis comanndement. Fortherover, for the synne 
of leccherie God dreinte al the world at the 
diluvie, and after that he brente fyve citees with 
thonder layt, and sonk hem into helle. 

Now let us thanne speke of thilke stynkyng 
synne of leccherie, that men depen advoutry, that 
is of weddid folk, that is to sayn, if that oon of 
hem be weddid, or elles bothe. Seint Johan saith, 
that adyouteris schuln be in helle in watir bren- 
nyng of fuyr and of brimston; in fuyr for the 
leccherie, in brimston for the stynk of her ordure. 
Certis the brekjmg of this sacrament is an hor- 
rible thing ; hit was makid of God himself in Para- 
dis, and confermed of Jhesu Grist, as witnesseth 
seint Mathew ; a man schal lete fader and mooder, 
and take him to his wif, and thay schul ben two 
in oon fleisch. This sacrament bitokeneth the 
knyttyng togider of Crist and of holy chirche. 
And nat oonly that God forbad advotrie in dede, 

but eek he comaundede, that thou scholdest not 
coveyte thy neyhebors wif. In this heste, seith 
' seint Austyn, is forboden al maner coveytise to do 
leccherie. Lo what seith seint Mathew in the 
Gospel, that who-so seth a womman, to coveytise 
of his lust, he hath doon lecchery with hir in his 
herte. Here may ye se, that nought oonly the 
dede of this synne is forboden, but eek the desir 
to do that sjmne. This cursed synne annoyeth 
grevfyuslj hem that it haunten : and first to here 
soule, for he obligith it to S3mne and to P3me of 
the deth that is pardurable; unto the body an- 
noyeth it grevously also, for it dreyeth him and 
wastith him, and schent him, and of his blood he 
makith sacrifice to the devel of helle ; it wastith 
eek his catel and his substaunce. And certes, if 
that it be a foul thing a man to waste his catel on 
wommen, yit is it a fouler thing, whan that for 
such ordure wommen dispende upon men here 
catel and here substaunce. This synne, as saith 
the prophete, b3rreyeth man and womman her 
good fame and al here honour, and it is ful plea- 
saunt to the devel; for therby wynneth he the 
moste pray of this world. And right as a mar- 
chaunt deliteth him most in chaffare that he hath 
most avauntage of, right so delitith the feend in 
this ordure. 

This is the other bond of the devel, with fyve 
fyngres, to cacche the poeple to his vilonye. The 
firste fynger is the foule lokyng of the foule 
womman and of the foule man, that sleth right as 
a basiliskoc sleth folk by the venym of his sight ; 
for the covejrtise of eyen folwith the coveytise of 



THE PERSONES TALE. 343 

the herte. The secounde fynger is the vileynes 
touchinge in wikkid manere. And therfore saith 
Salamon, that who-so touchith and handelith a 
womman, he farith lik him that handelith the 
scorpioun, that styngith and sodeinly sleeth thurgh 
his envenemynge; or as who so touchith warm 
picche, it schent his fyngres. The thridde is foule 
wordes, that farith lik fuyr, that right anoon 
brenneth the herte. The ferthe is the kissyng ; 
and trewely he were a greet fool that wolde kisse 
the mouth of a brennyng oven or of a fome3rs ; and 
more fooles ben thay that kyssen in vilonye, for 
that mouth is the mouth of helle ; and namely thise 
olde dotard fooles holours, yit wol thay kisse and 
smater hem, though thay maye nought do. Certis 
thay ben like to houndes ; for an hound whan he 
Cometh to a roser, or by other busches, though 
he may nought pisse, yet wil he heve up his leg 
and make a countenaunce to pisse. And for that 
many man weneth he may not synne for no li- 
corousnes that he doth with his wif, certis that 
oppinioun is fals ; God wot a man may sle himself 
with his owne knyf, and make himself dronk of his 
oughne tonne. Certis, be it wif, or child, or eny 
worldly thing, that he lovyth bifom God, it is his 
maumet, and he is an ydolastre. Man schulde love 
his wyf by discrescioun, paciently and attemperelly, 
and thanne is sche, as it were, his suster. The 
fyfte fynger of the develes bond, is the stynkynge 
dede of leccherie. Certes the fyve fyngres of glo- 
tonye the devel put in the wombe of a man; and his 
fyve fyngres of lecchery bygripeth him by the 
reynes, for to throwe him into the foumeys of helle. 

there as they schuln have the fnyr and the wormes 
that ever schal lasten, and wepyng and wayling, 
arid scharp hunger and thurst, and grislines of 
develes, that schnl al to-tere hem withoute respit 
and withouten ende. Of leccherie, as I sayde, 
sourdren divers spices : as fomicacioun, that is bi- 
twene man and womman that ben nought maried, 
and this is dedly synne, and against nature. Al 
that is enemy and destruccioun to nature, is agayns 
nature. Par fay the resoun of a man tellith him 
wel that it is dedly sjmne^ for als moche as Ood 
forbad leccherie. And seint Poule yevith hem that 
regno that is due to no wight but hem that doon 
synne dedly. Another synne of lecchery is, for to 
bireve a mayden of hir maydenhode ; for he that 
so doth, certes he casteth a mayden out of the 
heighest degre that is in the present lif, and birevith 
hir thilke precious fruyt that the book clepith the 
hundrid fruyt, — I can yeve it noon other name in 
Englisch, but in Latyn it is i-clepid cevUesimus 
fructas (secundum Elerommum contra Jcmnianum). 
Certes he that so doth, is cause of many harmes 
and vilenyes, mo than eny man can rekene ; right 
as he som tyme is cause of alle the damages that 
bestis doon in the feeld, that brekith the hegge of 
the closure, thurgh which he destroyeth that may 
not be restored ; for certes no more may mayden- 
hode be restored, than an arm, that is smyten fro 
the body, r.etourne agayn to waxe ; sche may have 
mercy, this wot I wel, if sche have wille to do 
penitence, but never schal it be but that sche nas 
corrupt. And al be it so that I have spoke som- 
what of advoutre, yit is it good to speke of mo 

perils that longen to advoutre, for to eschiewe that 
foule synne. Advoutrie, in Latjm, is for to sayn, 
approching of other mannes bed^ thorugh the which 
tho that whilom were oon fleisch, abaundone here 
bodyes to other persones. Of 'this 8301110, as saith 
the wise man, many harmes cometh thereof ; first, 
brekyng of faith ; and certes faith is the keye of 
cristendom, and whan that faith is broke and lorn, 
sothely cristendom is lorn, and stent veyn and with- 
outen fruyt. This synne is eek a theef, for thefbe 
is generally to speke to reve a wight his thing 
agayns his wille. Gertis, this is the foulest thefbe 
that may be, whan a womman stelith hir body from 
hire housbonde, and yiveth it to hire holour to de- 
foule hire, and stelith hir soule fro Crist, and yevith 
it to the devel. This is a fouler thefbe than for to 
broke a chirche and stele chalises, for these ad- 
vouterers broke the temple of God spirituelly, and 
stolen the vessel of grace, that is the body and the 
soule ; for which Jhesu Crist schal destroyen hem, 
as saith seint Poule. Sothely of this thefte doutydc 
gretly Joseph, whan that his lordes wyf prayde 
him of vilonye, whan he saide, * Lo, my lady, how 
my lord hath take to me imder my warde al that 
he hath in this world, ne no thing of his thinges is 
oute of my power, but oonly ye that ben his wyf; 
and how schuld I do thanne this wikkidnes, and 
synne so horribly agayns God, and my Lord ? God 
it forbede !' Alas ! al to litel is such trouthe now 
i-founde. The thridde harm is the filthe, thurgh 
which thay broken the comaimdement of God, and 
defoule the auctour of here matrimonye, that is 
Crist. For certis, in so moche as thoNsacrament of 

mariage is so noble and so digne, eo moche is it 
the gretter synne for to breke it ; for God makide 
mariage in Paradis in thestat of innocence, to mul- 
tiplie mankynde to the service of God, and ther- 
fore is the brekyng therof the more grevous, of 
which broking cometh fals heires ofte tymes, that 
wrongfully occupien mennes heritage ; and ther- 
fore wolde Crist putte hem out of the regno of 
heven, that is heritage to goode folk. Of this 
broking cometh eek ofte tyme that folk unwar 
wedden or synnen with her kynrede ; and namely 
these harlottis, that haunten bordels of these fouls 
wommen, that mowe be likened to a comune gonge, 
where as men purgen her entrayles of her ordure. 
What saye we eke of putours, that lyven by the 
orrible synne of putrie, and constreyne wjonmen, 
ye, som tyme his oughne wyf or his child, as don 
these baudes, to yelde hem a certeyn rente of here 
bodily putrie? certes, these ben cursede synnes. 
Understondef A eek that avoutrie is set gladly in the 
ten comaimdements bitwixe manslaughter and 
thefbe, for it is the grettest thefte that may be, 
for it is thefte of body and soule, and it is lik 
homicidie, for it kerveth a-tuo hem that first 
were makid oon fleisch. And therfore by the 
olde lawe of God thay scholde be slayn, but nathe- 
les, by the lawe of Jhesu Crist, that is the lawe of 
pite, whan he sayde to the womman that was 
founde in advoutrie, and schulde have ben slayn 
with stoones aftir the wille of the Jewes, as was 
her law, 'Go,' quod Jhesu Crist, 'and haue no 
more wille to synne or wilne no more to do sjmne ; ' 
sothely, the vengeance of avouterye is awardid to 

the peyne of helle, bat-if it be destourbed by peni- 
tence. Yit ben ther mo spices of this cursed synne, 
as whan that oon of hem is religious, or ellis bothe, 
or for folk that ben entred into ordre, as sub-dekin, 
or dekin, or prest, or hospitalers ; and ever the 
higher that he be in ordre, the gretter is the synne. 
The thinges that gretly aggreggith her synne, is 
the brekyng of here avow of chastity, whan thay 
resceyved the ordre ; and fortherover is soth, that 
holy ordre is chef of alle the tresor of God, and 
is a special signe and mark of chastity, to schewe 
that thay ben joyned to chastity, which that is the 
moste precious lif that is. And eek these ordred 
folk ben specially tytled to God^ and of the special 
meynd of God ; of whiche whan thay don dedly 
synne, thay ben the special traytours of God and 
of his poeple, for they lyven of the peple to prayefor 
the pephy and whil thay ben suche traytours here 
prayer avayleth not to the poeple. Prestis ben 
aungels, as by the dignity of here misterie ; but 
for sothe seint Poul saith, that Sathanas transform- 
eth him into an aungel of light. Sothely, the prest 
that hauntith dedly synne, he may be likened to 
the aungel of derknes^ transformed into the aungel 
of light; and he semeth aungel of light, but for 
sothe he is aungil of derknes. Suche prestes ben 
the sones of Helie, as schewith in the book of 
Kinges, that thay were the sones of Belial, that is, 
the devel. Belial is to saye, withoute juge, and so 
faren thay ; thay thynke hem fre, and han no juge, 
no more than hath a fre bole, that takith which 
cow that him liketh in the toun. So faren thay by 
wommen ; for right as a fre bole is y-nough for cd 

a toun, right so is a wikked prest corrupcioun 
y-nough for al a parisch, or for al a contray. 
These prestes, as saith the book, ne conne not 
ministere the mistery of presthode to the poeple, 
ne God ne knowe thay not ; thay holde hem nought 
apayed, as saith the book, of soden fleissch that was 
to hem offred, but thay tooke by force the fleissch 
that is raw. Certes, so these schrewes holde hem 
not appayed with roasted fleissh and sode fleissh, 
with wUche the poeple feeden hem in gret 
reverence, but thay wil have raw fleisch of folkes 
wyves and here doughtres. And certes, these 
wommen that consenten to here harlotrie, don gret 
wrong to Crist and to holy chirche, and to alle 
halwes, and to alle soules, for thay bireven alle 
these hem that schulde worschipe Crist and holy 
chirche and praye for cristen soules. And therfore 
han suohe prestis, and here lemmans eeke that con- 
senten to here leccherie, the malisoun of al the 
court cristian, til thay come to amendement. The 
thridde spice of advoutry is som tyme bitwix a 
man and his wif, and that is, whan thay take noon 
reward in her assembling but oonly to the fleischly 
delit, as saith seint Jerom, and ne rekke of no 
thing but that thay be assemblid bycause that thay 
ben maried ; al is good y-nough as thinkith hem. 
But in suche folk hath the devel power, as saith 
the aungel Raphael to Thoby, for in here assem- 
blyng, thay putten Jhesu Crist out of her herte, 
and yiven hemself to alle ordure. The ferthe spice 
is the assemblynge of hem that ben of here k3nirede, 
OP of hem that ben of oon aflSnite, or elles with hem 
with whiche here fadres or here kynrede han 

dded in the synne of leccherie ; this synne makith 
bem like houndes, that taken noon heede of kyn- 
rede. And certes, parenteal is in tuo maneres, 
eyther gostly or fleisshly. Gostly, as for to dele 
vnih her gossih ; for right so as he that engendrith 
a child, is his fleisshly fader, right so is his god- 
father his fader espirituel ; for which a womman 
may in no lasse synne assemhle with hir gossih, 
than with hire oughne fleischly fader or brother. 
The fifbe spice is thilke abhominable S3mne, of 
which that no man unnethe onghte to speke ne 
write, natheles it is openly rehersed in holy 
wryt. But though that holy writ speke of horri- 
ble Bjjme, certes holy writ may not be defouled, 
no more than the sonne that schyneth on a 
dongehul. Another synne appertieneth to lecchery, 
that Cometh in sloping, and this synne cometh 
ofbe to hem that ben maydenes, and eek to hem 
that ben corrupte; and this synne men clepen 
pollucioun, that cometh in foure manors; som 
tyme it cometh of languisschynge of the body, for 
the humours ben to ranke and to abundaunt in the 
body of man ; som tyme of infirmity, for the feble- 
nesse of the vertu retentyf, as phisik maketh men- 
cioun ; and some tyme for surfete of mete and 
drynke ; som tyme of vileins thoughtes that ben 
enclosed in mannes mynde whan he goth to slepe, 
whiche may not hen withotUe synne ; fro whiche a man 
moste kepe him wisely, or elles may men synne 
grevously. 

EEliEDIUM CONTEA LUXTTEIAM. 

Now oometh the remedye ayens lecchery, and that 
is generally chastity of wikkedhede and continence 
that restreyneth alle the disordeigne moevynges 
that comen of fleischly talentes ; and ever the 
gretter meryt schal he han that most restreyneth 
eschaufynges of ordure of this synne ; and this is 
in tuo maneres ; that is to sayn^ chastite of ma- 
nage, and chastite of widewhede. Now schalt thou 
understonde, that matrimoigne is leful assemhlynge 
of man and womman, that resceyven by virtu of 
this sacrement the bond thurgh which thay may^ 
not be departid in al here lif, that is to B&je, while 
thay lyven bothe. This, as saith the boke, is a f\il 
gret sacrement : God makid it (as I have said) in 
Paradis, and wolde himself be bom in mariage ; 
and for to halwen mariage he was at the wed- 
dyng wher as he tumede watir into wyn, which 
was the firste .iiiracle that he wrought in erthe 
biforn his disciples. The trewe eflfect of mariage 
clensith fornicacioun,and replenischith holychirche 
of good IjTiage, for that is the ende of mariage, 
and it chaungith dedly synne into venyal synne 
bituixe hem that ben weddid, and maketh the 
hertes al one, as wel as the bodyes. This is verray 
mariage that was first blessed by God, er that the 
synne bigan, whan naturel lawe was in his righte 
poynt in Faradis ; and it was ordeyned, that oon 
man schulde have but oon womman, and oon wom- 
man but oon man, as saith seint Augustyn, by 
many resouns. First, for mariage is figured bi- 
twixe Crist and holy chirche; another is, for a 

man is heed of a womman (algate by ordinaunce 
it schulde be so) ; for if a womman hsdde mo men 
than oon, than schulde sche have mo hedes than 
oon^ and that were an horrible thing bifom God ; 
and eek a womman myghte nought please many 
folk al at oones ; and also ther ne schulde never 
be pees and rest among hem, for everich wolde 
aske his oughne thing. And fortherover, no man 
schulde knowe his oughne engendrure, ne who 
schulde have his heritage, and the womman scholde 
be the lasse loved fro the tyme that sche were 
joyned to many men. 

Now Cometh how that a man schulde here [him 
with his wif, and namely in tuo thinges, that is to 
sayn, in sufferaunce and in reverence, and that 
schtwede Crist when he made first womman. For 
he ne made hire not of the heed of Adam, for 
sche schulde not to gret lordschipe have ; for ther 
as the womman hath the maistry, sche makith to 
moche disaray; ther needith noon ensample of 
this, the experience that we have day by day 
oughte suffice. Also certes, God ne made nought 
womman of the foot of Adam, for sche ne scholde 
nought be holden to lowe, for sche can not pa- 
ciently suffre. But God made womman of the 
ribbe of Adam, for womman schulde be felawe 
unto man. Man schulde here him to his wif in 
faith, in trouthe, and in love ; as saith seint Poule, 
that a man schulde love his wif, as Crist loved 
holy chirche, that loved it so wele that he deyede 
for it ; so schulde a man for his wyf, if it were 
neede. 

Now how that a womman schulde be subject to 

hir housbonde, that tellith seint Peter, iij** c®; 
first in obedience. And eek, as saith the decr6, 
a womman that is a wif, as longe as sche is a wif, 
sche hath noon auctorite to swere ne to here wit- 
nesse, withoute leve of hir housbonde, that is hir . 
lord; algate he schulde be so by resoun. Sche 
schulde eek serve him in al honeste, and ben 
attempre of hir array. I wot wel that thay schulde 
sette here entent to please her housbondes, but 
nought by here queyntise of array. Seint Jerom 
saith, that wyves that ben arrayed in silk and in 
purpre, ne mowe nought clothe hem in Jhesu 
Crist. Loke what saith saint Johan eek in the 
same matier. Seint Gregori saith eek, that no 
wight sekith precious clothing ne array, but oonly 
for veyn-glorie to ben honoured the more bifbm 
the poeple. It is a gret folly, a womman to have 
fair array outward, and hirsilf to ben foul in-ward. 
A wyf schulde eek be mesurable in lokyng, and 
in beryng, and in laugheing, and discrete in alle 
hir wordes *and hir dedes, and above alle worldly 
thinges sche schulde love hir housebonde with al 
hire herte, and to him to be trewe of hir body ; 
so scholde an housebonde eeke ben trewe to his 
wif ; for sith that al the body is the housebondes, 
so schulde here herte ben, or elles ther is bitwixe 
hem tuo, as in that, no parfyt mariage. Thanne 
schal men understonde, that for thre thinges a 
man and his wyf mowe fleischly assemble. The 
firste is, in entent of engendrure of children, to 
the service of God, for certis that is the cause 
fynal of matrimoyne. The secounde cause is, to 
yelden everych of hem unto other the dette of his 

body; for neifther of hem hath power of his 
oughne body. The thridde is, for to eschiewe 
leccherie and vilenye. The ferthe for sothe is 
dedly synne. As to the firste, it is meritory; 
the secounde also, for, as saith the decre, that 
sche hath merite of chastite, that yeldith to hir 
housebonde the dette of *hir body, ye though it be 
agayn hir likyng and the lust of hir hert. The 
thridde maner is venial synne ; and trewly, scarsly 
may eny of these be withoute venial synne, for 
the corrupeioun and for the delit. The ferthe 
maner is for to understonde, as if thay assemble 
oonly for amorous love, and for noon of the for- 
sayde causes, but for to accomplise thilke bren- 
nynge delyt, thay rekke never how ofte, sothely 
it is dedly synne ; and jdt, with sorwe, some folk 
wole more peyn hem for to doon, than to her 
appetit sujQSseth. 

The secounde maner of chastite is to ben a 
clone widewe, and to eschiewe the embrasynges 
of men, and desiren the embrasynges of Jhesu 
Crist. These ben the that han ben wyves, and 
han foigon here housebondes, and eek wommen 
that han doon leccherie, and be relieved by peni- 
tence. And certis, if that a wyf couthe kepe hir 
al chast, by licence of hir housebonde, so that 
sche yeve non occasioun that he agilt, it were to 
hir a gret merit. Thise maner wymmen, that 
observen chastity, moste be clone in herte as wel 
as in body, and in thought, and mesurable in clo- 
thing and in countenaunce, abstinent in etyng and 
drynkyng, in speche and in dede, and thanne is 
sche the vessel or the boyst of the blessed Mag- 

daleyne, that folfillith holy chirche ful of good 
odour. The thridde maner of chastite is virginitey 
and it hihoveth that ache be holy in herte, and 
clene of body, and thanne is sche spouse of Jhesu 
Grist, and sche is the lif of aungels ; sche is the 
prejsyng of this world, and she is as these mar- 
tires in egalit^ ; sche hath in hir that tongue may 
nought telle. Virginite bar oure Lord Jhesu Crist, 
and virgine was himselve. 

Another remedy agayns leccherie is specially to 
withdrawe such thinges as yiven occasioun to tUlke 
vilonye ; as is ease, and etyng, and drynkyng ; for 
certes, whan the pot boylith strongely, the beste 
remedye is to .withdrawe the fuyr. Sloping eek 
longe in gret quiete is also a greet norice unto 
leccherie. 

Another remedye agains leccherie is, that a 
man or a womman eschiewe the companye of hem 
by whiche he doutith to be tempted ; for al be it 
so that the dede be withstonde, yet is ther gret 
temptacioun. Sothely a whit wal, although it 
brenne not fuUy by stikyng of a candel, yet is the 
wal blak of the leyte. Ful ofte tyme I rede, that 
no man truste in his oughne perfeccioun, but he 
be strenger than Sampson, or holiere than Davyd, 
or wiser than Salamon. 

Now after that I have declared yow the seven 
dedly synnes as I can, and some of here braimches, 
and here remedyes, sothely, if I couthe, I wolde 
telle yow the ten comaundements, but so heigh a 
doctrine I leve to divines. But natheles, I hope 
to God thay ben touchid in this litel tretys everich 
of hem alle. 

Now for as moche as the secounde part of peni- 
tence stant in confessioun of mouth, as I bigan in 
the firste chapitre, I say, seint Austyn saith, synne 
is every word and every dede, and al that men 
coveyten agayn the lawe of Jhesu Crist ; and this 
is for to S3mne, in herte, in mouthe, and in dede, 
by thy fyve wittis, that ben sight, heeryng, 
smellyng, tastyng, or savoryng, or felyng. Now 
it is good to understonden the circumstaunces that 
aggreggen moche to every synne. Thou schalt 
considre what thou art that dost the synne, 
whethir that thou be mal or femal, old other 
yong, gentil or thral, fre or servaunt, hool or seek, 
weddid or sengle, ordrid or unordred, wys or fool, 
clerk or seculer ; if sche be of thy kyn, bodily or 
gosUy, or noon ; if eny of tHy k3mrede have synned 
with hire or noon, and many mo thinges. 

That other circumstaunce is, whether it be don 
in fomicacioun or in advoutry, or incest or noon, 
or mayden or noon, in maner of homicide or noon, 
horrible grete synne or smale, and how long thou 
hast continued in synne. The thridde circum- 
staunce is the place wher thou hast don synne, 
whether in other mennes houses, or in thin owne, 
in feld, or in chirche, or in chirchehawe, in chirche 
dedicate, or noon. For if the chirche were ha- 
lewed, and man or womman spillede his kynde 
wvthynne that place, hy way of synne or by wycked 
temptadouny it is enterdited til it be reconsiled 
by the bischop ; and the prest scholde be enter- 
dyted that dede such a vilonye to terme of al his 
lyf, and scholde no more synge no masse ; and if 
he dede, he schulde do dedly synne, at every tyme 

that he song masse. The ferthe circumstaiince is, 
by which mediatours^as by messagers, or for entyse- 
ment, or for consentement, to here companye with 
felawsc^ipe ; for many a wrecche, for to here com- 
panye, wol go to the devel of helle. For thay 
that eggyn or consentyn to the synne, ben parte- 
neres of the synne, and of the dampnacioun of 
the synnere. The fjrfte circumstaunce is, how many 
tymes that he hath synned, if it be in his mynde, 
and how ofte that he hath falle. For he that 
ofte fallith in synne, despiseth the mercy of God, 
and encresceth his synne, and is iinkynde to Crist, 
and he waxith the more feble to withstonde synne, 
and synneth the more lightly, and the latter arri- 
sith, and is the more eschiewe to schrive him, and 
namely to him that hath ben his confessour. For 
whiche that folk, whan thay falle agayn to here 
olde folies, eyther thay forletin her confessours al 
utterly, or ellis thay departen here schrifte in 
divers places ; but sothely such departed schrifte 
hath no mercy of God of his synnes. The sixte 
circumstaunce is, why that a man synneth, as by 
which temptacioun ; and ijf himsdf procure VaUce 
temptacioun, or by excityng of other folk ; or if 
he synne with a womman by force or by hir owne 
assent ; or if the womman maugre hir heed hath 
ben enforced or noon, this schal sche telle, and 
whether it were for coveytise or for poverte, and 
if it was hire procuryng or noon, and alle such 
manor hameys. The seventhe circumstaunce is, 
in what manor he hath don his synne, or how 
that sche hath suf&ed that folk han doon to hire. 
The same schal the man telle pleynly, with alle 

the circumstaunces^ and whether he have synned 
with commune bordeal womman or noon, or doon 
his synne in holy tyme or noon, in fastyng tjone 
or noon^ or biforn his schrifte, qr after his latter 
schrifte, and hath paradventure broken iherby his 
penaunce enjoyned therfore, by whos help or by 
whos counseil, by sorcery or by other craft, al 
moste be told. Alle these thinges, after thay be 
grete or smale, engreggen the consciens of a man ; 
and eek the prest that is the ju^e, may the better 
ben avysed of his jugement in yivyng of thy pen- 
aunce, and that is after thy contricioun. For 
nnderstonde wel, that after the tyme that a man 
hath defouled his baptisme by synne, if he wol 
come to savacioun, ther is noon other wey but 
penitence, and schrifte of mouthe, and by satisfac- 
cioun ; and namely by tho tuo, if ther be. a con- 
fessour to which he may schryve him, and the 
thridde if ye have lif to parforme it. 

Thanne schal men loke it and eonsidre, that if 
he wol make a trewe and a profitable confessioun, 
ther moste be foure condiciouns. First, it moste 
ben in sorweful bittemesse of herte, as'sayde the 
king Ezechiel to God, I wol remembre me alle the 
yeres of my lif in bittemes of myn hert. This con- 
dicioun of bittemes hath fyve signes ; the first is, 
that confessioun moste be schamefast, not for to 
covere ne hyde his synne, but for he hath agultid 
his God and defoulid his soule. And herof saith 
seint Augustyn, the herte tremblith for schame of 
his synne, and for he hath gret schamefastnes he 
is digne to have gret mercy of God. Such was 
the confessioun of the publican, that wolde nought 

heve up his eyghen to heven, for he had offendid 
God of heven; for which schamefastnes he had 
anon the mercy of God. And therefor seith seint 
Augustyn^ that such schamefast folk ben next for- 
yevenes of remissioun. The seconnde signe is 
humilite of confessioun; of which saith seint 
Petre, humblith yow under the might of God; 
the hond of God is myghty in confessioun, for 
therby God foryiveth the thy synnes, for he alone 
hath the power. And this humilite schal ben in 
herte, and in signe outward ; for right as he hath 
humilite to God in his herte, right so schulde he 
humble his body out- ward to the prest, that sittith 
in Goddes place. For which in no manere, sith 
that Crist is soverayn, and the prest is his mene 
and mediatour betwix Crist and the S3mnere, and 
the synner is the lasse as by way of resoun, thanne 
schulde nought the confessour sitte as lowe as the 
synnere, but the synnere schulde knele biforn him 
or at his feet, but if maladye distourbid it ; for 
he schal take no keep who sittith there, but in 
whos place that he sitteth. A man that hath 
trespassed to a lord, and cometh for to axe him of 
mercy and to maken his accord, and settith him 
doun anoon by the lord, men wolde holde him 
outrageous, and not worthy so soone for to have 
mercy ne remissioun. The thridde signe is, that 
thy schrifte schulde be ful of teeris, if men may 
wepe ; and if he may not wepe with his bodily 
eyen, let him wepe with his herte. Such was the 
confessioun of seint Peter; for after that he hadde 
forsake Jhesu Crist, he wente out and wepte ful 
bitterly. The ferthe signe is, that he lette nought 

for schame to schryve him and to schewen his 
confessioun. Such was the confessioun of Mag- 
daleyn, that Tie sparede for no schame of hem that 
were at the feste to go to oure Lord Jhesu Crist 
and byknowe to him hire synne. The fifbe signe 
ia, that a man or a wommah be obeisaunt to re- 
Bceyve the penaunce that him is enjoyned. For 
certis Jhesu Grist for the gultes of oon man was 
obedient to his deth. 

The other condicioun of verray confessioun is, 
that it hastily be doon ; for certes, if a man had a 
dedly wounde, ever the longer that he tariede to 
warisch himself, the more wolde it corrupte and 
haste him to his deth, and eek the wounde wolde 
be the worse to hole. And right so fareth synne, 
that long time is in a man unschewed. Certes a 
man oughte soone schewe his synne for many 
causes; as for drede of deth, that cometh sodeinly, 
and he ne is not certeyn what tyme it schal come, 
or ben in what place ; and eek the drecchyng of oon 
synne draweth another; and eek the longer he 
tarieth, the ferther is he from Crist. And if he 
abyde unto his laste day, skarsly may he schrive 
him or remembre him of his sjmnes, or repente 
hym for the grevous malady of his deth. And for 
as moche as he hath not in his lif herkened Jhesu 
Crist, whan he hath spoken, he schal cnen to 
Jhesu Crist at his laste day, and scarsly wol he 
herken him. And understonde that this con- 
dicioun moste have foure thinges. First thy 
schrifte moste ben purveyed byfom, and avysed, 
for wikked haste doth no profyt ; and that a man 
can schryve him of his synnes, be it of pride or of 

envye, and so forth alle the spices and the circtun- 
staunces ; and that he have comprehendid in his 
mynde the nomhre and the gretnes of his synne, 
cmd how longe that he hath Uyn in synne ; and eek 
that he be contrit of his sinnes, and in stedefast 
purpos (by the grace of God) never eft to falle in 
synne ; and eek that he drede and countrewayte 
himself, and that he flee the occasiouns of synne, 
to whiche he is enclyned. Also that thou schalt 
Bchrive the of alle thin synnes to oon man, and 
nat a parcel to oon man, and a parcel to another 
man ; that is, understonde, in entent to parte thy 
confessioun as for schame or drede, for it nys but 
strangelyng of thy soule. For certes, Jhesu Crist 
is enterely al good, in him is noon imperfecicoun, 
and therfore outher he foryiveth al parfitely, or 
elles never a del. I say nought, if thou be assigned 
to thy penitencere for certein synne, that thou art 
bounde to schewe him al the remenaunt of thy 
synnes, of whiche thou hast ben schryven of thy 
curate, but-if it like the of thin humility ; this is 
no depart3mg of schrifte. Ne I ne say not, there 
as I speke of divisoun of confessioun, that if thou 
have licence to schryve the to a discret and to an 
honest prest, wher the likith, and eek by the 
licence of thy curate, that thou ne maist wel 
schrive the to him of alle thyn synnes ; but let 
no synne be byhinde untold as fer as thou hast 
remembraunce. And whan thou schalt the schrive 
to thi curate, telle him eeke al thy synne that 
thou hast doo sith thou were last i-schryve. 
This is no wikkid entent of divisioun of schrifte. 
Also thy verrey schrifte askith certeyn condi^ 



THE PERSONES TALE. 361 

ciound. First, that thou schrive the by thy fre 
wiUe, nought constreyned, ne for schame of folk, 
ne for maladye, or such thing; for it is resoun, 
that he that trespassith with his fre wiUe, that hy 
his fre wiUe he confesse his trespas ; and that noon 
other man schal telle his synne but himself; ne he 
schal not naye it or denye his synne, ne wraththe 
him with the prest for his amonestynge to lete 
synne. The secounde condicioun is, that thy 
schrifte be laweful, that is to sayn, that thou that 
schrivest the, and eek the prest that herith thy 
confessioim, ben verrayly in the feith of holy 
chirche, and that a man be nought despaired of 
the mercy of Jhesu Crist, as Caym or Judas. And 
eek a man moot accuse himself of his owne tres- 
pas and not another ; but he schal blame and wite 
himself and hisoughne malice of his synne, and noon 
other. But natheless, if that another man he oc- 
easioun or ellis enticer of his synne, or that the 
estate of a persone be such thurgh which his synne 
aggreggith, or elles that he may not playnly 
schryve hjon but he telle the person with which 
he hath synned, thanne may he telle it, so that his 
entent be nought to bakbyte the persone, but oonly 
to declare his confessioun. 

Thow schalt nought eke make no lesyng in thy 
confessioun for humilite, paraventure to sayn that 
thou hast don synnes of whiche thou were never 
gulty ; as seint Augustyn saith, if thou bycause of 
humilite makest lesynges on thiself, though thou 
were not in synne bifom, yit art thou liuinne in 
sjmne thurgh thy lesynges. Thou most also schewe 
tiy synne by thyn oughne proper mouth, but thou 

woxe dombe, and not by no lettre ; for that thou 
hast don the synne, thou schalt have the schame 
of the confessioun. Thou schalt noughte peynte 
thy confessioun^ by faire subtil wordes, to cover 
the more thy synne ; for thanne bigilist thou thi- 
self, and not the prest ; thou moste telle it platly, 
be it never so foul ne so horrible. Thou schdt 
eek schrive the to a prest that is discrete to coun- 
saile the ; and thou schalt nought schryve the for 
veinneglorie, ne for ypocrisie, ne for no cause but 
only for the doute of Jhesu Crist and the hele of 
thy soule. Thou schalt not eek renne to the prest 
sodeinly, to telle him lightly thy synne, as who 
tellith a tale or a jape, but avysily and with gret 
devocioun; and generally schrive the ofte; if 
thou ofte falle, ofte thou arise by confessioun. 
And though thou schrjrve the ofter than oones of 
synne of which thou hast ben schriven, it is the 
more merite ; and, as saith seint August3m, thou 
schalt have the more lightly relessyng and grace 
of God, bothe of synne and of pajnae. And certes 
oones a yer atte lest way it is laweful- to be 
houselyd, for sothely oones a yer alle thinges in 
the erthe renovelen. 

DE TEETIA PAETE PENITENTI^. 

Now have I told of verray confessioun, that is 
the secounde partye of penitence. The thridde 
partye of penitence is satisfaccioun, and that 
stondith generally in almesdede and bodily peyne. 
Now beft ther thre maner of almesdede ; contri- 
cioun of herte, where a man offereth himself to 
God ; the secounde is, to have pite of the defaute 

of his neighebor; the thridde is, in yeving of good 
counseil and comfort, gostly and bodily, where 
men han neede, and namely in sustenaimce of 
mennes foode. And take keep that a man hath 
neede of thise thinges generaly, he hath nede of 
fode, of clothing, and of herberwe, he hath neede 
of charitable counseil and visityng in prisoun and 
malady, and sepulture of his dede body. And if 
thou may not visite the needeful with thy persone, 
visite by thy message and by thy yiftes. These 
ben general almesses or werkes of charity, of hem 
that han temporal riches or discrecioun in coun- 
selynge. Of these werkes schalt thou hieren at 
the day of doom. 

This almes schalt thou doon of thin oughne pro- 
pur thinges, and hastily, and prively if thou maist ; 
but natheles, if thou maist not do it prively, thou 
schalt nought forbore to do almes, though men se 
it, so that it be nought don for thank of the world, 
but oonly for thonk of Jhesu Crist. For, as wit- 
nessith seint Mathewe, c® v'®, a cite may not ben 
hid that is set on a mountayn, ne non men lighten 
not a lanteme and put it under a buisschel, but men 
sette it on a candel-stikke, to lighte the men in 
the hous ; right so schal youre light lighten biforn 
men, that they may se youre goode werkes, and 
glorifien youre Fader that is in heven. 

Now as to speke of bodily peyne, it is in 
prayere, in waWnges, in fastynges, in vertuous 
techinges. Of orisoims ye schul understonde, 
that orisoims or prayeres, is for to seyn, a pitous 
wil of herte, that redressith it in God, and expres- 
sith it by word out-ward, to remowe harmes, and 

to have thinges espiritael and durable, and som 
tyme tempore! thinges. Of whiche orisouns, certes 
in the orisoun of the Pater-noster hath oure Lord 
Jhesu Grist enclosed most thinges. Certis it is 
privileged of thre thinges in his dignite, for whiche 
it is more digne than any other prayer ; ton Jhesu 
Grist himself maked it; and it is schort, for it 
schulde be cond the more lightly, and for to with- 
holde it the more esily in herte, and helpe him- 
selfe the oftere with this orisoun, and for a man 
Bchulde be the lasse wery to say it, and for a man 
may not excuse him to leme it, it is so schort and 
80 easy; and for it comprehendith in itself alle 
goode prayeres. The eicposicioun of this holy 
praier, that is so excellent and so digne, I bitake 
to these maystres of theology, save thus moche 
wol I sayn, whan thou prayest that GK>d schulde 
for3dve the thy gultes as thou foryivest hem that 
they gulten to the, be fvl wel war that thou be 
not out of charity. This holy orisoun amenisith 
eek venial synne, and therfore it appendith spe- 
cially to penitence. 

This praier moste be trewely sayd, and in ver- 
ray faith, and that men prayg to God ordinatly, 
discretly, and devoutly ; and alway a man schulde 
putte his wille to be subject to the wille of God. 
This orisoun moste eek be sayd with greet hum- 
blesse and ful pure, and honestly, and nought to 
the annoyaunce of eny man or womman. It most 
eek be continued with the werkis of charite. Hit 
avaylith agayns the vices of the soule; Jbr, as 
seith seint Jerom, by fastyng ben saved the vices 
ofjlessh, and by pi-ayere the vices of the soule. 

After this thou schalt understonde, that bodily 
peyne stant in wakyng. For Jhesu Crist saith, 
wakith and prayeth, that ye ne entre not into 
temptacioun. Ye schul understonde also, that 
fastjnage stent in thre thinges, in forbering of 
bodily mete and drink, and in forberyng of worldly 
jolite, and in forbering of worldly synne ; this is 
to sayn, that a man schal kepe him fro dedly synne 
in al that he may. 

And thou schalt understonde eek, that God or- 
deyneda fastyng, and to fastyng appurteynen foure 
thinges: largesce to pover folk, gladnes of hert 
espirituel : not to ben angry ne annoyed ne grucche 
for he fastith ; and also resonable hour for to ete 
by mesure, that is to sayn, a man schulde not ete 
in untyme, ne sitte the longer at his mele, for he 
fastith. 

Thanne schal thou understonde, that bodily 
pejnae stant in discipline, or teching, by word, or 
by writyng, or by ensample. Also in weryng of 
heires or of stamyn or of haberj^ouns on her naked 
fleisch for Cristes sake, and suche maner penaunce ; 
but ware the wel that such maner penaunce of 
thyn fleissh make nought thin herte bitter or 
angry, or anoyed of thiself ; for better is to cast 
away thin hayre than for to caste away the swet- 
nes of oure Lord Jhesu Crist. And therfore seith 
seint Poule, clothe yow, as thay that ben chosen 
of God in herte, of misericorde, debonairete, suf- 
feraunce, and such maner of clothing, of the which 
Jhesu Crist is more appayed than of haires or of 
hauberkis. 

Than is discipline eek in knokkyng on the brest^ 

in scourgyng with yerdes, in knelynges, in tribu- 
laciouns, in sofi&ing paciently wronges that ben 
doon to him and eek in pacient sufiferaunce of 
maledies^ or lesyng of worldly catel^ or of wif, or 
of child, or of othir firendes. 

Thanne schalt thou understonde whiche thinges 
destourben penaunce, and this is in foure thinges ; 
that is drede, schame, hope, and wanhope, that is, 
desperacioun. And for to speke first of drede, for 
which he weneth that he may suffire no penaonce, 
ther agayns is remedye for to thinke that bodily 
penaunce is but schort and litel at the regard of 
the peyne of helle, that is so cruel and so long, that 
it lastith withouten ende. 

Now agains the schame that a man hath to 
schryve him, and namely these jrpocrites, that 
wolde be holde so parfyt that thay have no neede 
to schryve hem; agayns that schame schulde a 
man thinke, that by way of resoun he that hath 
not ben aschamed to do foule thinges, certis him 
oughte not be aschamed to doon faire thinges and 
goode thinges, and that is confessioun. A man 
scholde eek thinke, that God seeth and knoweth, 
alle thy thoughtes, and thy werkes ; to him may 
no thing be hyd ne covered. Men schulde eek 
remembre hem of the schame that is to come at 
the day of doom, to hem that ben nought peni- 
tent and schriven in this present lif ; for alle the 
creatures in heven and in erthe, and in helle, 
sehuln seen apertly al that ihey hydith in this 
world. 

Now for to speke of hem that ben so negligent 

and slowe to schryve hem; it stant in tuo 
maneres. That oon is, that he hopith for to lyve 
longe, and for to purchace moche riches for his 
delyt, and thanne he wol schrive him ; and, as he 
saith, he may, as him semith, tymely y-nough 
come to schrifte ; another is, of the surquidrie-that 
he hath in Cristes mercy. Agains the firste vice, 
he schal thinke that oure lif is in no sikernesse, 
and eek that al the riches in this world ben in ad- 
venture, and passen as a schadowe on the wal; 
and, as saith seint Gregory, that it apperteyneth 
to the grete rightwisnes of God, that never schal 
the peyne stynte of hem, that never wolde with- 
drawe hem fro sjnine her thankes, but ay continue 
in synne ; for thilke perpetuel wille to doon synne 
schul thay have perpetuel peyne. 

Wanhope is in tuo maneres. The firste wan- 
hope is, in the mercy of Crist ; that other is, that 
thay thinke thay mighte nought longe persever in 
goodnesse. The firste wanhope cometh of that he 
demyth that he Jiath synned so highly and so ofte, 
and so longe layn in S3mne, that he schal not be 
saved. Certis ayens that cursed wanhope schulde 
he thenke, that the passioun of Jhesu Crist is more 
strong for to unbynde, than synne is strong for to 
bynde. Agains the secounde wanhope he schal 
thinke, that als ofte as he fedlith, he may arise 
agayn by penitence; and though he never so 
longe have leyn in synne, the mercy of Crist is 
alway redy to resceyve him to mercy. Agains 
the wanhope that he demeth or he thinketh he 
schulde not longe persevere in o'oodnesse, he schal 

thinke that the febles of the devel may no thing 
doon, but men wol suffire him ; and e^ he schal 
have strengthe of the help of God, and of al holy 
chirche, and of the proteccioun of aungels, if him 
list. 

Thanne schal men understonde, what is the 
fruyt of penaunce ; and after the word of Jhesu 
Crist, hit is the endeles blisse of heven, ther joye 
hath no contrariete of wo ne of penaunce ne gre- 
vance ; ther alle harmes ben passed of this present 
lif ; ther as is the sikemesse fro the pejnae of 
helle ; ther cis is the hlisfuUe cmnparm that rejoysen 
hem evermore everych of otheres joye ; there as the 
body of man, that whilom was foule and derk, is 
more clere than the sonne; ther as the body of 
man that whilom was seek and firel, feble and 
mortal, is immortal, and so strong and so hool, 
that ther may no thing empeire it ; ther nys ney- 
ther honger, ne thurst, ne colde, but every soule 
replenisched with the sight of the parfyt knowyng 
of God. This blisful regno may men purehace by 
poverte espirituel, and the glorie by lowenes, the 
plente of joye by hunger and thurst, and reste by 
travaile, and the lif by deth and mortificacioim of 
synne ; to thiUce lyf he us brynge, that boughte its 
with his precious hhde. Amen, 

PBECES DE CHATTCEBES. 

Now pray I to yow alle that heren this litel 
tretis or reden it, that if ther be any thing in it that 
liketh hem, that therof thay may thanke oure Lord 
Jhesu Crist, of whom procedith alle witte and al 

goodnes ; and if ther be eny thing that displesith 
hem, I pray hem that thay arette it to the de- 
faute of myn imconnyng, and not to my wille, that 
wolde fayn have sayd better if I hadde connyng ; 
for the book saith, al that is writen for oure doc- 
trine is writen, and that is myn entent. Wherfore 
I biseke yow mekely for the mercy of God that ye 
praye for me, that God have mercy on me and for- 
yeve me my giltes, and nameliche of my transla- 
ciouns and enditjmg in worldly vanitees, whiche I 
revoke in my retracciouns, as is the book of Troyles, 
the book also of Fame, the book of twenty-five 
Ladies, the book of the Duchesses, the book of seint 
Yalentines day and of the Parliment of briddes, 
the Tales of Caunturbury, alle thilke that sounen 
into synne, the book of the Leo, and many other 
bokes, if thay were in my mynde or remembraunce, 
and many a song and many a leccherous lay, of the 
whiche Crist for his grete mercy foryive me the 
synnes. But of the translacioun of Boce de con- 
solacioun, and other bokes of consolacioun and of 
legend of lyves of seints, and Omelies, and morali- 
tees, and of devocioun, that thanke I oure Lord 
Jhesu Crist, and his moder, and alle the seintes in 
heven, bisekyng hem that thay fro hennysforth 
unto my l5rves ende sende me grace to biwayle my 
gultes, and to studien to the savacioun of my soule, 
and graunte me grace and space of verray repen- 
taunce, penitence, confessioun, and satisfaccioun, 
to don in this present Hf, thurgh the benigne grace 
of him, that is king of kynges and prest of alle 
prestis, that bought us with his precious blood of 

his hert, so that I moote be oon of hem at the 
day of doom that schal be saved ; qui cum Patre 
et Spmtu Sancto vivis et regnas Deusper omnia secida. 
Amen. 

